
Cuviosul Siluan Athonitul: 
între iadul deznădejdii şi iadul 
smereniei şi iubirii lui Hristos 


„lar aceea că S-a suit ce altceva în- 
seamnă decât că S-a pogorât în cele 
mai de jos ale pământului?” (Ef 4, 9). 


Cuvios şi preafolositor lucru pentru plinătatea Biseri- 
cii este a venera şi cinsti cu evlavie şi după plecarea lor 
din această viaţă pe cei ce s-au distins în viaţa lor dusă în 
trup prin izbânzi deosebite ale virtuţii, slăvindu-i prin 
prăznuiri anuale şi imnuri de laudă; aceasta pentru că, 
pe de-o parte, lauda adusă celor ce au vieţuit în virtute 
trece la Însuşi Dumnezeu de la Care vine oamenilor toată 
virtutea, cum arată teologhisind undeva Grigorie cel nu- 
mit cu supranumele Teologiei; iar, pe de altă parte, pen- 
tru că lauda celor bune aprinde zelul şi îmboldeşte pe cei 
uşuratici şi zăbavnici la realizarea virtuții, iar pe cei iu- 
bitori de osteneală îi face şi mai viteji în ostenelile lor. 

Aşadar, dat fiind că în asemenea izbânzi excepţionale 
ale virtuţii se distinge şi monahul Siluan, de obârşie din 
Rusia, dar care a vieţuit peste o jurnătate de veac în 
Sfânta Mănăstire patriarhală şi stavropighială a Sfântu- 
lui şi Slăvitului Mare Mucenic şi Tămăduitor Pantelei- 
mon de pe Sfântul Munte al Athosului, înfăţişându-se pe 
sine prin cuvioşia şi sfinţenia vieţii lui model de vieţuire 
după Hristos, iar printre feluritele sale scrieri ortodoxe şi 

de suflet folositoare dascăl apostolic şi profetic al Biseri- 
cii şi plinătății celor ce poartă numele lui Hristos, ajun- 
gând la înalte măsuri duhovniceşti şi făcându-se vas al 
Sfântului Duh, nevoindu-se ca puţini alții în iubirea aga- 
pică şi cinstit fiind pentru toate acestea de Dumnezeu cu 
darurile vindecării celor bolnavi şi suferinzi şi ale unei 
uimitoare clarviziuni — smerema noastră dimpreună cu 
Preasfinţiții şi preacinstiţii Mitropoliţi din jurul nostru, 
iubiții noştri frați şi împreună-liturghisitori, privind la 
vieţuirea lui bine-plăcută lui Dumnezeu, la faptele şi iz- 
bânzile lui în virtute şi purtând de grijă de folosul obştesc 
al credincioşilor, am hotărât în Duhul Sfânt, în acord cu 
dumnezeieştii Părinţi dinaintea noastră şi urmând obice- 
iului comun al Bisericii, să i se acorde cinstea cuvenită 
bărbaților sfinţi şi dumnezeieşti. 

De aceea şi decretărn în mod sinodal şi stabilim şi po- 
runcim în Sfântul Duh ca de acum înainte şi pe mai de- 
parte în tot veacul, stareţul Siluan Aghioritul să fie nu- 
mărat împreună cu bărbaţii cuvioşi şi sfinți ai Bisericii, 
fiind cinstit cu prăznuiri sfinte şi ceremonii religioase 
anuale şi slăvit cu imnuri de laudă în ziua de 24 septem- 
brie, în care a plecat fericit la Domnul. 

Spre dovedire şi întărire a acestui fapt s-a întocmit şi 
prezentul nostru act patriarhal şi sinodal aşternut şi sub- 
semnat în acest sfânt Codice al Sfintei şi Marii noastre 
Biserici a lui Hristos şi trimis identic şi neschimbat şi 
sfintei Comunităţi a Sfântului Munte spre a fi depus în 
arhivele lor. 

În anul mântuirii 1987, 26 noiembrie, al 11-lea al in- 
dicției. 


+ Dimitrios al Constantinopolului 
din mila lui Dumnezeu Arhiepiscop al 
Constantinopolului şi Patriarh Ecumenic 


şi membrii Sfântului Sinod 
al Patriarhiei Ecumenice 


Prin acest act solemn! Patriarhia Ecumenică — sub a 
cărei jurisdicție spirituală şi canonică se află comunitatea 
Sfântului Munte al Athosului — proclama deci în mod 
oficial întregii Ortodoxii autenticitatea sfinţeniei vieţii şi 
scrierilor unui mare „bătrân” („gheron” în greceşte, „sta- 
reţ” în ruseşte) sau părinte şi povăţuitor duhovnicesc expe- 
rimentat: schimonahul athonit Siluan Ivanovici Antonov 
(1866-1938). La acea dată acesta era deja recunoscut 
drept una dintre cele mai remarcabile figuri, dacă nu poa- 
te cea mai însemnată şi reprezentativă, ale spiritualității 
ortodoxe în secolul nostru. 

Astfel, aniversarea a cincizeci de ani de la adormirea în 
Domnul a „stareţului” Siluan a devenit şi cea dintâi prăz- 
nuire bisericească solemnă a sa ca Sfânt Cuvios al Bisericii 
Ortodoxe de pretutindeni. Pentru că sfinţii proclamaţi ca 
atare de o Biserică Ortodoxă locală intră automat în vene- 
rarea şi patrimoniul de spiritualitate comun tuturor Bi- 
sericilor Ortodoxe surori a căror comuniune alcătuieşte 
Biserica Ortodoxă ecumenică („a toată lumea”). Cuviosul 
Siluan se alătura astfel celor peste trei sute de sfinți cu- 
vioşi pe care i-a dat de-a lungul secolelor Sfântul Munte. 
Insă, fapt mai puţin obişnuit dar elocvent, canonizarea sa 
a fost salutată şi receptată ca un eveniment ecumenic şi de 
numeroşi reprezentanţi ai altor confesiuni creştine, Cuvi- 
osul Siluan devenind astăzi un adevărat „sfânt fără fronti- 
ere” (Enzo Bianchi). 

Cine era însă Cuviosul Siluan, în care actul de canoni- 
zare din 1987 recunoaşte nici mai mult, nici mai puţin de- 
cât un „dascăl apostolic şi profetic al Bisericii” (&nooToAMu- 
KOv ka npopnrikdv S5&oraiov rc EkkAnoioG)? Încă de 
la mijlocul anilor '50, nimeni altul decât cel mai de sea- 
mă ortodox sârb din veacul nostru, părintele arhimandrit 
lustin Popovici (1894-1979), nu se sfia să-l compare pe 
Cuviosul Siluan cu Sfântul Simeon Noul Teolog, iar cele- 


' Prin acest act, Patriarhia Ecumenică a dorit, în acelaşi timp, să aducă 
şi un omagiu duhovnicesc Bisericii Ortodoxe Ruse, care, în iunie 1988, 
prăznuia împlinirea unui mileniu de la botezul şi încreştinarea (în anul 
988) a ruşilor kieveni sub marele şi Sfântul cneaz Vladimir. 

brul în Occident monah cistercian („trappist”) american 
Thomas Merton (1915-1968) scria în 1958 că „a fost poate 
cel mai autentic monah al secolului XX”! 

Faima postumă mondială de care se bucură viaţa du- 
hovnicească cu adevărat extraordinară a fericitului Siluan 
Athonitul, ca şi însemnările sale pe drept cuvânt remarca- 
bile în simplitatea, profunzimea şi incandescenţa experi- 
enţei spirituale pe care o atestă se datorează în principal 
vrednicului ucenic şi fiu duhovnicesc al cuviosului din ul- 
timii săi ani de viaţă pământească şi neobosit propagator 
al duhului şi învăţăturii sale în Occident: părintele arhi- 
mandrit Sofronie Saharov2. Mai exact, uimitoarei sale 
cărţi despre Starețul Siluan. Viaţă — Învăţătură — Scrieri 
scrisă în 1948 şi publicată în originalul rus în 1952 la Pa- 
ris. Tradusă în cincisprezece limbi moderne de circulaţie 
(1958 în engleză; 1959 în germană; 1973 în franceză; 1978 


2 Născut la 22 septembrie 1896 la Moscova, părintele Sofronie a ma- 
nifestat de timpuriu o reală vocaţie de artist plastic, absolvind Şcoala 
Naţională de Arte Frumoase din Moscova. În 1921 părăseşte Rusia răvă- 
şită de revoluţia bolşevică şi de războiul civil care i-a urmat, stabilin- 
du-se la Paris. Abia sosit în capitala culturală a Europei, în 1922 şi-a 
expus pânzele executate în spiritul artei abstracte la Salonul de toamnă 
şi la Salonul Tuilleries. Nesatisfăcut însă de experimentele artei moder- 
ue, se orientează spre religie şi căutare spirituală. După ce o perioadă de 
câţiva ani fusese adeptul meditaţiei yoghine, în 1924 se înscrie la Insti- 
tutul teologic ortodox „Saint-Serge” din Paris. Dar în 1925 abandonează 
studiile teologice în căutarea vieţii duhovniceşti şi pleacă la Athos, in- 
trând ca monah în mănăstirea Sfântul Panteleimon (Russikon). În 1930 
e hirotonit diacon de episcopul sârb Nicolai Velimirovici şi intră într-un 
strâns contact duhovnicesc cu „stareţul” Siluan, al cărui ucenic fidel ră- 
mâne până la moartea acestuia, survenită în septembrie 1938. În 1939 
devine pustnic, retrăgându-se într-o peşteră. În 1941 e hirotonit preot şi 
devine duhovnic şi „stareţ” pentru mai multe mănăstiri athonite. Imbol- 
năvindu-se grav, soseşte în 1947 în Franţa, unde este operat. Supra- 
viețuieşte miraculos bolii şi redactează în 1948 cartea despre „stareţul” 
Siluan. Refuzându-i-se viza de întoarcere la Athos de către oficialităţile 
greceşti, obtuz ostile prezenţei străinilor la Sfântul Munte, se stabileşte 
în Anglia, unde în 1959 întemeiază la Maldon/Essex prima comunitate 
monahală ortodoxă britanică. Mănăstirea Sfântul loan Botezătorul, al 
cărei stareţ a fost până la moarte şi unde în 1988 a fost sfinţită prima 
biserică închinată Cuviosului Siluan. Aici a adormit în Domnul la 11 iulie 
1993. (Aici a vieţuit ca ucenic al părintelui Sofronie şi un monah român: 
ieromonahul Rafail Noica, fiul cunoscutului filozof de la Păltiniş.) 

în italiană, suedeză şi chiar în arabă, coreeană şi jJapone- 
ză), această carte a fermecat şi impresionat profund pe 
mulţi. Cum arată foarte recenta mărturie a unui deţinut 
german condamnat la închisoare pe viaţă pentru omuci- 
dere şi a cărui viaţă s-a schimbat radical din clipa des- 
coperirii între zidurile temniţei a scrierilor Cuviosului 
Siluan... Ea s-a bucurat şi se bucură pe drept cuvânt de o 
extraordinară audienţă şi căutare atât în Rusia, cât şi 
în Occident, unde a stârnit şi alimentat un veritabil entu- 
ziasm duhovnicesc conducând şi convertind pe mulţi la 
Ortodoxie. Ea este totodată singura sursă documentară 
din care cunoaştem detaliile vieţii şi învăţăturii Cuviosului 
Siluan (şi, de aceea, pe ea o urmărim şi noi în prezentarea 
de faţă). Cartea arhimandritului Sofronie reuşeşte să scoa- 
tă la iveală într-un mod luminos, la adevăratele ei dimen- 
siuni teologice, profunzimea unică a experienţei spirituale 
a Cuviosului Siluan, pe care modestia exemplară şi sme- 
renia desăvârşită a schimonahului rus, viaţa sa exterioară 
de o perfectă „banalitate” monahală au ascuns-o chiar şi 
pentru părinţii şi fraţii propriei sale chinovii athonite. Pen- 
tru că în arhivele de la Russikon despre Cuviosul Siluan 
există doar următoarea însemnare: 


„Părintele Siluan, schimonah. Numele civil: Semion 
Ivanovici Antonov, țăran din gubernia Tambov, dis- 
trictul Lebedinsk, satul Şovsk. Născut în 1866. Sosit 
la Sfântul Munte în 1892. A îndeplinit următoarele 
ascultări: la moară, la Kalamareia, la Vechiul Russi- 
kon şi la economat. Decedat la 11/24 septembrie 


1938.” 


Datorită cărții arhimandritului Sofronie dispunem însă 
şi de alte date privitoare la viața Cuviosului Siluan, culese 
din discuțiile avute cu acesta în ultimii ani de viață ai 
Sfântului. 

Aflăm astfel că viitorul „stareţ” se născuse într-o fami- 
lic simplă, săracă, evlavioasă şi numeroasă de ţărani ruşi, 
alcătuită, pe lângă părinţi, din cinci băieţi şi două fete. 
Deşi lipsit de învăţătură, tatăl lui Semion era un om plin 

de adâncă credinţă şi de multă înţelepciune în viaţă. 
Amintindu-şi peste ani de blândeţea şi echilibrul sufletesc 
al părintelui său după trup, Cuviosul Siluan povestea de 
pildă cum, într-o vineri, uitând că este post, a pregătit 
pentru întreaga familie, aflată vara la câmp, carne de porc. 
Cu toate acestea, tatăl său nu i-a spus nimic, aducând vor- 
ba cu blândeţe despre această întâmplare abia după şase 
luni, pentru că — zicea el — „nu am vrut să te rănesc, bă- 
iatul meu”. Şi Cuviosul Siluan continua: 


„Iată un «stareţ» cum mi-ar fi plăcut să am. Nu se 
înfuria niciodată, era întotdeauna liniştit, întotdea- 
una blând. Gândiţi-vă, a aşteptat şase luni clipa po- 
trivită ca să mă îndrepte, fără să mă rănească sau să 
mă dojenească. N-am ajuns la măsura tatălui meu.” 


Încă de mic copil — avea doar patru ani — Semion şi-a pus 
în gând: 
„Când voi fi mare, voi căuta pe Dumnezeu în tot pă- 
mântul!” 


Auzind, mai apoi, de sfinţii ruşi şi de minunile săvârşite la 
mormintele lor, tânărul Semion şi-a dat seama că 


„dacă există sfinţi, înseamnă că Dumnezeu este cu 

noi şi n-am nevoie să străbat tot pământul să-L gă- 
» 

sesc 3. 


Inflăcărat de dragostea lui Dumnezeu, Semion — pe 
atunci în vârstă de nouăsprezece ani — se roagă mult cu 


3 Cum inspirat se scrie în prologul Vieţii Cuviosului „stareţ” Paisie de 
la Neamţ (Velicikovski) (* 1794), scrise de Isaac Dascălul: „Făcându-se 
următori Sfinţilor Părinţi celor de demult, şi pre faptele lor bune şi pre 
viaţa lor cu osârdie din tinereţe metaherisindu-o”, sfinţii „au arătat” şi 
arată „că Dumnezeu tot acelaşi şi neschimbat este, şi cum că aproape 
este, dupre psalmistul, de toţi cei ce îl cheamă pre EI, şi îi sprijineşte, şi 
de ispitele cele mai presus de puterea lor îi fereşte şi le ajută în toată 
vremea, şi la vârful săvârşirii faptelor bune îi suie. Şi au astupat gurile 
acelora carii din trândăvia lor au căzut întru necredinţă, şi zice cum că 
acum nu se poate a metaherisi fapta bună cea desăvârşită şi a se sui prin 
lucrarea ei la vârful săvârşirii şi a ajunge după Pavel la bărbat desăvârşit 
şi la măsura vârstei plinirii lui Hristos”. (ed. D. ZAMFIRESCU, Revista 
Fundaţiei Drăgan, Roma, nr. 3—4/1987, p. 470). 

lacrimi, simte o prefacere interioară şi atracţie pentru 
viaţa monahală. Dar tatăl său îi refuză permisiunea de-a 
pleca la faimoasa Lavră a Peşterilor din Kiev, sfătuindu-l 
să-şi execute mai întâi serviciul militar, după care va fi 
liber să facă aşa cum crede. 

Această înflăcărare duhovnicească a durat vreme de 
trei luni, după care însă s-a stins. Semion, un tânăr fru- 
mos şi viguros, a început să se întâlnească cu flăcăii din 
sat, să iasă cu fetele, să cânte la acordeon, să bea vodcă, pe 
scurt să se bucure de viaţă. Era apreciat pentru firea lui 
paşnică şi blândă şi era iubit de săteni, ca şi de tinerele 
fete, dar era departe de a fi fost un sfânt. 

Dotat cu o fire robustă şi cu excepţională forţă fizică, 
Semion trece prin multe ispite. La petrecerile săteşti mă- 
nâncă şi bea fără măsură (înghite singur un platou cu cin- 
cizeci de ouă şi bea, fără să se îmbete, până la trei litri de 
votcă!). Fără a fi fost vorba de căsătorie, intră în legătură 
cu o fată din sat şi într-o seară inevitabilul se produce. Iar 
într-o zi, de hramul bisericii din sat, trece pe lângă crimă: 
se ia la harţă cu doi fraţi, lovindu-l pe unul dintre ei în 
piept atât de puternic, încât acesta de-abia rămâne în viaţă. 

În tumultul acestei vieţi de păcat şi necurăţie, chema- 
rea resimţită spre viaţa monahală începe să dispară. Dum- 
nezeu însă îl mai cheamă o dată. Astfel, în vis, vede cum 
un şarpe îi intră pe gură în trup. Sculându-se din somn 
pradă unui dezgust violent, aude limpede glasul blând al 
Maicii Domnului: „Ai înghiţit un şarpe în somn şi ţi-e 
scârbă. Tot aşa, nici mie nu-mi place ceea ce faci tu acum”. 
Până la sfârşitul vieţii, Cuviosul Siluan va mulţumi Maicii 
Domnului pentru îndurarea şi milostivirea cu care l-a în- 
tors de la păcat. 

Petrecută cu puţin timp înaintea serviciului militar, 
această a doua chemare a jucat un rol decisiv în viaţa lui 
Semion, care de acum încolo se schimbă cu totul. Simte o 
adâncă ruşine pentru faptele sale şi în el se trezeşte un 
ascuţit simţământ al păcatului, însoţit de o adâncă şi 
aprinsă nevoie de pocăință. Într-o zi de sărbătoare, în- 
treabă pe un om din sat care se veselea, dansa şi cânta la 

acordeon, deşi cu ani în urmă ucisese la beţie un om, cum 
de se mai poate veseli după ceea ce a făcut. Acesta îi răs- 
punde spunându-i că în închisoare s-a rugat mult ca 
Dumnezeu să-l ierte. „Într-o zi — i-a spus — patul pe care 
stăteam în genunchi cu capul în pernă a început să tremu- 
re şi inima mea a simţit o mare bucurie. Am înţeles atunci 
că Dumnezeu m-a iertat. De aceea joc acum, pentru că 
sufletul meu are pace”. Semion, care fusese cât pe aci să 
ucidă un om, înţelege acum liniştea şi pacea celui căruia 
Dumnezeu îi iartă păcatele. 

Se roagă, de aceea, mult lui Dumnezeu să-i îngăduie 
să-şi împlinească netulburat dorinţa sa fierbinte de pocă- 
inţă neîncetată, intrând în viaţa monahală. Iar Dumnezeul 
îl ascultă. În timp ce era plecat în armată, un negustor de 
grâne venit în sat remarcă la o horă pe tânăra fată pe care 
o cunoscuse Semion şi o cere în căsătorie. Semion mulţu- 
mi lui Dumnezeu pentru că i-a îndeplinit rugăciunea, fără 
a uita însă păcatul său. 

Îşi va executa serviciul militar ca simplu soldat în bata- 
lionul de geniu al gărzii imperiale din Sankt Petersburg. 
E un soldat conştiincios, paşnic, prietenos, cu o conduită 
ireproşabilă; cu gândul însă e mereu la pocăință şi la Sfân- 
tul Munte, unde trimite chiar şi bani din solda sa. Semni- 
ficativ pentru starea sa de spirit e următorul episod. Într-o 
noapte, aflat într-o cârciumă în care se chefuia împreună 
cu alţi trei camarazi, a răspuns: 


„Mă gândesc că în această clipă noi stăm într-o crâş- 
mă, mâncăm, bem şi monahii se roagă toată noap- 
tea. Cine dintre noi va da un răspuns mai bun la 
Judecata de Apoi? Ei sau noi?” 


Intrigat, unul dintre camarazi a exclamat: „Ce om şi Si- 
meon ăsta! Ascultăm muzică, ne veselim, iar el e cu min- 
tea la Muntele Athos şi la Judecata de Apoi!” 

Cu puţin înainte de eliberare, impresionat de faima şi 
slujbele săvârşite de Sfântul preot loan din Kronştadt 
(1829-1908) şi la care asistase în câteva rânduri, se duce 
împreună cu secretarul companiei să-i ceară binecuvânta- 

rea. Negăsindu-l, îi scrie acestuia o scrisoare cu doar câte- 
va cuvinte: 


„Părinte, vreau să mă fac monah. Roagă-te ca lumea 
să nu mă rețină.” 


Întors în cazarmă, Semion simte încă din aceeaşi zi, din 
momentul în care Sfântul Ioan s-a rugat pentru el, „vuind 
în jurul lui flăcările iadului”. 

Părăsind capitala Imperiului țarilor, Semion se întoar- 
ce acasă doar pentru a-şi lua rămas bun şi pleacă după o 
săptămână spre Athos. Se îmbarcă la Odessa, iar în toam- 
na lui 1892 soseşte în Sfântul Munte. 

Situat în nordul Greciei, Athosul este cea mai estică 
dintre cele trei peninsule chalcidice. Lungă de 45 de km şi 
lată între 8-12 km, „peninsula călugărilor” culminează cu 
piscul de 2033 metri înălţime al Athosului. De peste o mie 
de ani Athosul este Sfântul Munte, „Grădina Maicii Dom- 
nului”, citadela monahismului răsăritean şi oaza spiritua- 
lităţii filocalice, bastionul duhovnicesc al Ortodoxiei ecu- 
menice. La sosirea lui Semion, comunitatea monastică 
athonită cunoştea un moment de apogeu al istoriei sale 
frământate. Veniţi din toate naţiunile ortodoxe, cei aproa- 
pe zece mii de monahi sunt grupaţi în jurul a douăzeci de 
mănăstiri mari şi câteva sute de schituri, colibe, chilii şi 
peşteri, vieţuind după toate cele trei forme de viaţă mona- 
hală: chinovială, idioritmică şi anahoretică. Marea mănăs- 
tire rusească a Sfântului Panteleimon (Russikon) este o 
chinovie uriaşă cu aproape două mii de vieţuitori, fără a 
mai pune la socoteală sutele de pelerini şi muncitori sezo- 
nieri revărsaţi de vapoarele venite de la Odessa. 

Sosit aici în vârstă de douăzeci şi şase de ani, Semion 
va petrece de acum înainte în Sfântul Munte — cu excepţia 
unei scurte rechemări de trei luni acasă în 1905, cu ocazia 
războiului ruso-japonez, spre a-şi rezolva situaţia militară 
— vreme de patruzeci şi şase de ani viaţa simplă şi mono- 
tonă a oricărui monah aghiorit. O viaţă ritmată şi îm- 
părţită între lungile slujbe şi privegheri în biserici, pravila 
de rugăciune personală în chilie, dese spovedanii şi cu- 

minecare regulată, muncă şi ascultare. Esenţialul acestor 
lungi ani de „anonimat” şi „banalitate” monastică nu îl 
constituie însă aceste forme de asceză văzută, ci lungul 
proces de desăvârşire lăuntrică, proces prin care Semion 
va atinge treptat statura duhovnicească a marilor Părinţi 
de odinioară ai Pustiei şi Filocaliei. La acest proces se re- 
feră „însemnările” Cuviosului. Pe baza acestora şi a nume- 
roaselor discuţii personale avute cu Cuviosul, acesta este 
reconstituit şi descris în detaliu, însoţit de ample şi valo- 
roase explicaţii şi digresiuni teologice, în prima parte a 
admirabilei cărţi a arhimandritului Sofronie, menţionată 
mai sus, din care aflăm următoarele amănunte. 

Intrarea lui Semion în mănăstire a avut ca motivaţie 
de bază un acut simţământ al păcătoşeniei care-l făcea să 
resimtă aievea chinurile iadului şi care făcuse să se nască 
în el o adâncă nevoie de pocăință. Abia sosit, după câteva 
zile de reculegere, tânărul Semion face o mărturisire ge- 
nerală a tuturor celor săvârşite în viaţa sa, neascunzând 
sau nejustificând nimic. La sfârşit, duhovnicul îi spune: 
„Acum că ţi-ai mărturisit păcatele înaintea lui Dumnezeu, 
să ştii că ele ţi-au fost iertate. De acum încolo începe o via- 
tă nouă. Mergi în pace şi bucură-te că Domnul te-a adus în 
acest liman al mântuirii.” Relaxarea interioară generată în 
condiţiile lipsei de experienţă duhovnicească de bucuria 
prea timpurie a iertării păcatelor oferite în Taina Sfintei 
Spovedanii l-a expus însă pe fratele Semion asaltului ispi- 
telor trupeşti. Acestea îi sugerau gânduri necurate îndem- 
nându-l să se întoarcă în lume şi să se căsătorească. 
Înfricoşat, îşi dă seama de puterea considerabilă a păcatu- 
lui concentrată în patimile care-l pot pierde până şi-n acel 
loc sfânt, precum şi de necesitatea de a nu părăsi niciodată 
pocăinţa. Duhovnicul îi atrage atenția asupra necesităţii 
câştigării sau păstrării neîncetate a trezviei sau vigilenţei 
interioare asupra tuturor mişcărilor minţii şi a izgonirii 
„gândurilor” rele, pătimaşe, de îndată ce se ivesc, înainte 
ca mintea să consimtă cu ele, deschizând astfel uşa păca- 
tului cu fapta. Este rânduit să muncească la moara mănăs- 
tirii. Toată ziua lucrează neobosit cărând saci, iar noaptea 

şi-o petrece în rugăciune, încercând să doarmă cât mai 
puţin. 

Neputând să-l facă să se întoarcă în lume, diavolul îi 
sugerează acum gândul de a pleca în pustie şi a se mântui 
în singurătate. Invocând ascultarea de egumen şi necesi- 
tatea binecuvântării pentru asemenea iniţiativă, Semion 
biruie şi această ispită primejdioasă şi îşi dă seama de 
forța uriaşă a ascultării ca armă în lupta duhovnicească 
împotriva demonilor. 

Alături de ascultare, pentru alungarea ispitelor şi a gân- 
durilor necurate şi demonice, fratele Semion este povăţuit 
acum de părintele său duhovnicesc să dea minții drept 
lucrare neîncetată rostirea neîntreruptă a rugăciunii lui 
lisus: 

„Doamne, lisuse Hristoase, Fiul lui Dumnezeu, milu- 
ieşte-mă pe mine păcătosul!” 


După numai trei săptămâni de rostire neîncetată a ru- 
găciunii cu gura, apoi şi cu mintea, într-o seară, pe când se 
ruga înaintea icoanei Maicii Domnului, rugăciunea îi intră 
în inimă, ca de acum înainte şi până la sfârşitul vieţii să 
ţâşnească de aici de la sine, în ritmul bătăilor inimii, ziua 
şi noaptea, fără încetare. 

Lipsit de experienţă, Semion nu înţelege însă raritatea 
darului primit de la Maica Domnului şi pe care majorita- 
tea asceţilor îl obţin cu mare dificultate numai după ani de 
nevoinţă. Rapiditatea cu care dobândise darul rugăciunii 
neîncetate a inimii şi relativa uşurinţă cu care împlinea as- 
cezele impuse de severa regulă athonită şi ascultările pri- 
mite l-au expus însă apoi „înşelăciunii” (npenecr, nov); 
mai exact, atacurilor perfide şi insidioasc ale gândului 
pătimaş cel mai primejdios şi subtil, şi care nu-i cruţă mai 
ales pe cei desăvârşiţi: „gândul” mândriei. Acesta îi sugera 
astfel de idei: „Duci o viaţă sfântă, te-ai pocăit, ţi s-au ier- 
tat păcatele, te rogi neîncetat, îţi faci bine ascultarea, eşti 
desăvârşit”, aşa că „poate te vei mântui; dar dacă, ajun- 
gând în rai, nu-i vei afla acolo pe cei pe care-i iubeşti, nu 
vei avea nici o bucurie”. Drept urmare, în ciuda rugăciunii 

neîncetate şi a ascezei riguroase neobosite, Semion va fi 
victima unor fenomene luminoase înşelătoare, demonice 
(neînsoțite, cu alte cuvinte, de zdrobire de inimă şi umi- 
linţă, ci, dimpotrivă, de exaltare şi râs) şi a unor intense 
atacuri demonice. După vederea acestei stranii lumini, 
demonii au început chiar să i se arate, iar el, naiv, vorbea 
cu ei ca şi cu nişte oameni. Aceştia însă, alternativ, când îl 
înălţau ridicându-l până la cer („Eşti un sfânt!”), când îl 
prăvăleau disperat în adâncul osândei veşnice („Nu te vei 
mântui niciodată!”). Aceste oscilaţii infernale au durat 
vreme de şase luni. Zilele treceau, puterile de luptă îi slă- 
beau, curajul începea să-l părăsească, iar disperarea i se 
strecura în suflet. 

Într-o după-amiază, înainte de vecernie, şezând în chi- 
lia sa, a atins treapta ultimă a deznădejdii („Dumnezeu e 
cu neputinţă de înduplecat”). Preţ de un ceas a încercat 
sentimentul unei părăsiri totale de către Dumnezeu, fapt 
care i-a aruncat sufletul în întunericul unei spaime îngro- 
zitoare. Pradă aceleiaşi întristări şi spaime, se duce la 
vecernie în paraclisul Sfântului Ilie, unde de-abia rosteşte 
rugăciunea: „Doamne lisuse Hristoase, miluieşte-mă!” şi 
de îndată în dreapta uşilor împărăteşti, în locul icoanei 
Mântuitorului, îl vede aievea pe Hristos Cel Viu. Întreaga 
sa fiinţă i se umple dintr-o dată de lumina harului Sfântu- 
lui Duh în Care recunoaşte pe Domnul. Privirea Sa blândă 
şi infinit bună, iradiind o negrăită iertare, pace şi bucurie, 
atrage irezistibil întreaga făptură a fratelui Semion cople- 
şită de focul harului până dincolo de limitele puterilor fi- 
reşti. Intensitatea viziunii îi provoacă o stare de epuizare 
vecină cu moartea. Domnul dispare, dar Duhul Sfânt îl 
răpeşte până la cer unde aude cuvinte negrăite. Semion 
percepe această răpire ca o naştere de sus, ca pe un eve- 
niment pascal, ca o înviere duhovnicească. 

Arătarea lui Hristos şi a luminii Sale în Duhul Sfânt la 
capătul traversării întunericului disperării infernale a fost 
evenimentul cel mai important al întregii vieţi a lui Semion/ 
Siluan. Ca şi în cazul Sfântului Simeon Noul Teolog 
(ft 1022), şi la Siluan vederea lui Dumnezeu se situează în 

prelungirea unei pocăinţe deosebit de intense prin care se 
învredniceşte a primi certitudinea iertării păcatelor ca sim- 
tire perceptibilă a conținutului pozitiv al realității efective 
a iertării în experiența prezenței tainice a harului lui Dum- 
nezeu în inimă şi a arătării Lui nemijlocite sufletului. Şi 
tot ca şi Sfântul Simeon Noul Teolog, Cuviosul Semion/ 
Siluan face parte — aşa cum arată arhimandritul Sofronie 
— din acei rari sfinţi şi creştini desăvârşiţi care primesc 
încă de la începutul căii lor ascetice arătarea desăvârşită a 
harului lui Dumnezeu, de care majoritatea sfinţilor se bu- 
cură abia la sfârşitul, uneori şi la mijlocul vieţii lor pămân- 
teşti (majoritatea creştinilor simpli trăind această viaţă 
doar în credinţă, nu în vedere şi simţire duhovnicească). 
Calea şi viaţa acestor puţini aleşi care primesc harul desă- 
vârşit încă de la început este însă şi cea mai dureroasă. Ei 
suferă cel mai mult („Nu puteţi înţelege întristarea mea”, 
spunea Siluan), pentru că atunci când suportă inevitabila 
părăsire şi pierdere a harului (care se face în sens pedago- 
gic, spre a spori râvna dragostei şi rugăciunii sufletului), 
spre deosebire de ceilalţi, ei ştiu bine ce au pierdut, şi de 
aceea tânjesc şi Îl caută pe Dumnezeu cu lacrimi (cyuaer 
Ayma Mos o Bore u cuesuo uuier Ero). Acest lucru nu-l 
pot face decât cei ce au cunoscut odată, ca Siluan, „ce fel 
de Dumnezeu avem [kaxoro Bora umeem) noi, creştinii”. 
Timp de câteva zile după arătarea lui Hristos, Semion 
trăieşte o stare de intensă fericire pascală, e plin de bu- 
curie şi iubire pentru Dumnezeu şi pentru întreaga lume. 
Într-o zi de sărbătoare, dimineaţa, după privegherea cea 
de toată noaptea, pe când slujea la trapeză, harul îl mai 
cercetează încă o dată, dar mai puţin intens decât înainte. 
După aceasta însă, lucrarea sa perceptibilă începe să slă- 
bească, pacea şi bucuria cedând locul în suflet nedumeririi 
şi fricii de a nu pierde darul primit. Semion nu înţelege de 
ce sufletul său începe să simtă iarăşi asalturile demonilor. 
Înspăimântat, el cere sfatul părintelui Anatoli, un „stareţ” 
de la Vechiul Russikon. Acesta, care nu cunoscuse mila lui 
Dumnezeu decât după patruzeci şi cinci de ani de nevo- 
inţe, nu-şi poate stăvili uimirea: „Dacă acum eşti aşa cum 

eşti, ce vei fi la bătrâneţe?” Imprudenţă ascetică gravă 
(niciodată un ascet nu are voie să-şi laude un confrate 
pentru a-l face să creadă în smerenie). Şi iată-l pe fratele 
Semion obligat să lupte din nou împotriva demonului ce- 
lui mai perfid şi primejdios, cel al mândriei. Când se ivesc 
gânduri de mândrie, harul se retrage, inima se răceşte, 
mintea se împrăştie, rugăciunea slăbeşte şi sufletul este 
supus asaltului patimilor. Părăsit de har, sufletul este nă- 
pădit de demoni. 

Începe o lungă perioadă (cincisprezece ani!) marcată 
de frecvente cercetări ale harului, dar şi de părăsiri du- 
blate de intense atacuri demonice. Fratele Semion, deve- 
nit din 1892 monahul Siluan, ia cu curaj asupra sa aspra 
asceză a luptei împotriva gândurilor pătimaşe (primul sta- 
diu al păcatului) şi a imaginaţiei (canalul pe care se stre- 
coară gândurile pătimaşe în suflet) pentru câştigarea trez- 
viei lăuntrice şi discernământului gândurilor, fără de care 
rugăciunea nu-şi dă roadele ei. Deşi era „neîncetată” şi 
intrase în inimă, rugăciunea sa nu era încă şi „curată”, 
pentru că gândurile pătimaşe nu fuseseră încă învinse, iar 
acestea pervertesc din interior orice „spiritualitate”, orica- 
re ar fi ea şi oricât de înaltă. Dramatismul luptelor pe care 
Siluan a fost nevoit să le ducă nopţi întregi în toţi aceşti 
ani e cu neputinţă de redactat în cuvinte: „Dacă Domnul 
nu mi-ar fi făcut cunoscut de la început cu ce fel de iubire 
îi iubeşte pe oameni, n-aş fi putut îndura nici măcar una 
dintre aceste nopţi; şi am avut o mulţime!” 

În tot acest timp, Siluan continuă să persevereze într-o 
asceză corporală care multora poate părea incredibilă şi 
extremă. Faptul semnificativ că nu le pomeneşte nici mă- 
car cu un singur cuvânt în însemnările sale e semn că era 
perfect conştient de valoarea ei tehnică, instrumentală. 
Fără a o minimaliza, nici nu o absolutiza, nici nu o lua 
drept scop în sine, ci o privea ca un mijloc indispensabil 
de pregătire a venirii şi de menţinere a harului în suflet. 
Ca şi mai înainte, continuă să nu se întindă nici noaptea 
pe pat, dormind şezând pe un scăunel, practic aţipind cu 
întreruperi nu mai mult de 15-20 de minute o dată şi între 

o oră şi o oră jumătate pe noapte. Ziua îi este ocupată de 
munca desfăşurată în calitate de econom responsabil cu 
construcţiile şi reparaţiile efectuate la imensele edificii ale 
mănăstirii Russikone. 

Înainte de a deveni şi rămâne până la sfârşitul vieţii 
econom, Siluan vieţuise însă timp de un an şi jumătate, cu 
binecuvântarea egumenului, în sihăstria mănăstirii, la Ve- 
chiul Russikon, într-o chilie pe care şi-o construise la cinci 
minute distanţă de mers de clădirea schitului. Venise aici 
din dorinţa de a se putea consacra în linişte absolută rugă- 
ciunii neîncetate, atras de faima câtorva „stareţi” (Anatoli, 
Dosifei, Onisifor) şi de asprimea vieţii ascetice de aici. 
Îmbolnăvindu-se însă de reumatism şi de violente dureri 
de cap, care nu-l vor slăbi toată viaţa de acum înainte (şi 
în care a văzut pedeapsa lui Dumnezeu pentru neasculta- 
rea sa), Siluan s-a întors la mănăstirea mare, abandonând 
excesele ascetice dăunătoare sănătăţii trupeşti şi duhov- 
niceşti. 

În calitate de econom, Siluan avea responsabilităţi con- 
siderabile, supraveghind adeseori, întotdeauna însă cu bu- 


4 După o perioadă petrecută la moară, fratele Semion fusese trimis 
cu ascultare la Kalamareia, un domeniu agricol al mănăstirii situat în 
afara Athosului. Munca în aer liber l-a pus în faţa unei noi ispite: deşi 
mănâncă pe săturate, după nici două ore i se face din nou foame, putând 
mânca aceeaşi cantitate de mâncare. Neliniştit, îşi supraveghează greu- 
tatea şi observă cu îngrijorare că în trei zile a pus pe el 4 kg. Înţelege că e 
vorba de o ispită împotriva căreia trebuie să lupte cu înfrânare şi cum- 
pătare măsurată: 

„Noi, monahii, va spune, trebuie să ne uscăm trupul, pentru că un 
trup ghiftuit e o piedică în calea rugăciunii curate, iar Duhul Sfânt nu 
vine atunci când pântecele este plin. Însă trebuie să postim cu măsură, 
pentru a nu slăbi trupul înainte de vreme, ci a rămâne în stare să ne în- 
deplinim ascultarea.” 

În ce priveşte linia de conduită generală, Siluan adoptă şi aplică un 
criteriu simplu dar eficient: 

„Orice acţiune înaintea căreia sau după care nu poţi spune o rugă- 
ciune e mai bine să nu o faci.” 

E răspunsul pe care l-a dat, pe când se afla rechemat în Rusia (între 
decembrie 1904 — octombrie 1905), ca să-şi rezolve situaţia militară, 
unui negustor vecin de compartiment în tren, care-l tot îmbia să ia şi să 
fumeze cu el o ţigară. 

năvoinţă şi blândeţe smerită, munca a peste două sute de 
lucrători. Şi aceasta fără a-şi pierde liniştea lăuntrică şi 
rugăciunea neîncetată, datorită ascultării sale necondiţio- 
nate şi tăierii desăvârşite a voii proprii, prin care învăţa să 
se predea cât mai deplin voii lui Dumnezeu. Spre deosebi- 
re de ceilalţi economi, Siluan nu-i zorea, nici nu-i brusca 
pe lucrători, ci se ruga cu lacrimi fierbinţi pentru ei, plin 
de milă faţă de suferinţele şi mizeria care-i făcuse pe aceş- 
tia să părăsească Rusia ca să câştige un ban muncind de- 
parte de casă. După el, adevăratele „interese” ale mănăs- 
tirii nu puteau fi decât paza poruncilor lui Hristos şi în 
primul rând iubirea şi rugăciunea pentru aproapele. Obiş- 
nuia să spună: 


„A te ruga pentru oameni e totuna cu a-ţi vărsa 
sângele.” 


Iar întrebat odată dacă grijile de econom şi contactele cu 
oamenii pe care această ascultare le implică nu dăunează 
liniştii interioare a monahului, Siluan a dat un răspuns 
memorabil: 


„Tăcerea e rugăciunea neîncetată şi rămânerea min- 
ţii în Dumnezeu. Părintele loan din Kronştadt era 
mereu înconjurat de lume, dar mintea lui era la 
Dumnezeu mai mult decât cea a multor pustnici. 
Am ajuns econom din ascultare şi, pentru binecu- 
vântarea pe care mi-a dat-o egumenul, mă pot ruga 
mai bine acum decât la Vechiul Russikon unde, ur- 
mând voii mele proprii, m-am dus să caut condiţii 
prielnice rugăciunii. Dacă sufletul iubeşte pe oa- 
meni şi îi este milă de ei, atunci rugăciunea nu în- 
cetează.” 


Nopțile însă şi toate răgazurile pe care le avea Siluan 
erau consacrate rugăciunii „isihaste”, în linişte şi singură- 
tate. Problema principală care-l frământa era aceea de a şti 
cum se câştigă, cum se păstrează şi din ce cauze se pierde 
harul dumnezeiesc. În ciuda eforturilor ascetice excepţio- 
nale la care se supunea, succesiunea continuă şi epuizantă 


20 


de veniri ale harului şi de părăsiri nu înceta. Cu toată as- 
eeza şi rugăciunea, lumina harului îl părăsea adeseori, iar 
în locul ei simţea cum în jurul lui se îngrămădeau demonii. 

Răspunsul la această întrebare Siluan l-a primit însă 
abia în jurul anului 1906, cincisprezece ani de la prima 
arătare a Domnului, în cursul uneia dintre nopţile înfrico- 
şătoare şi anevoioase de luptă cu demonii pentru rugăciu- 
nea curată. Descurajat de inutilitatea eforturilor depuse în 
acest scop, Siluan cade din nou timp de un ceas în gheare- 
le unei disperări infernale, vecine cu moartea şi necre- 
dinţa. Când deznădejdea a scăzut în intensitate, a încercat 
ridicându-se de pe scăunel să se închine la icoane, dar ve- 
de chilia plină de demoni şi silueta înfricoşătoare a unui 
demon profilându-se între el şi icoane şi aşteptând ca, 
închinându-se lor, cuviosul să i se închine de fapt lui, de- 
monului. Descurajat, Siluan se aşază din nou jos, pleacă 
Jos capul şi se roagă îndurerat: 


„Doamne, vezi că demonii mă împiedică să mă rog 
cu mintea curată. IÎnvaţă-mă ce să fac ca să se de- 
părteze de la mine.” 


Şi atunci aude în inimă glasul Domnului: 


„Sufletele celor mândri suferă de-a pururea din par- 
tea demonilor.” 


Atunci Siluan zice: 


„Doamne, Tu eşti milostiv, sufletul meu o ştie. Spu- 
ne-mi ce să fac ca sufletul meu să se facă smerit.” 


Şi din nou Domnul îi răspunde în inima sa, dându-i solu- 
ţia practică a problemei, metoda cea mai sigură a câştigă- 
rii smereniei: 
„Ţine mintea ta în iad şi nu deznădăjdui!” (/lepxu 
YM TBOH BO ape HU He oTuaHBaHcA). 
Enigmatică şi şocantă, această scurtă frază concentrea- 
ză esenţa mesajului spiritual al Cuviosului Siluan sau, mai 


exact, mesajul adresat prin el de Hristos umanităţii con- 
temporane. Poate tocmai caracterul ei paradoxal şi provo- 

cator la adresa figurii triumfaliste ori pietist-edulcorante 
a „creştinismului” actual oferă însă explicaţia succesului 
acestei apoftegme moderne în epoca noastră dominată de 
un sentiment crescând de disperare în faţa absurdităţii 
generale a existenţei ca şi a experienţelor istorice cu ade- 
vărat „infernale” pe care abia urma să le aducă cu sine se- 
colul nostru. Vom reveni mai încolo asupra profundelor 
semnificaţii propriu-zis „teologice” ale acestei formule 
„ascetice” a Cuviosului Siluan (adeseori repetată, foarte 
puţin înţeleasă şi extrem de dificil şi chiar periculos, de 
practicat sau de copiat de cei ce n-ati o experienţă ascetică 
minimă şi nu-i percep sensul ei teologic). 


5 După cum arăta MAXIME EGGER într-un articol recent („Saint Silu- 
ane, un saint actuel et universel”, Contacts, nr. 171/3/1995, p. 162-181, 
aici p. 173-179; trad. rom. Maria-Cornelia şi diac. loan 1. Ică jr în: 
„Ține-ţi mintea în iad şi nu deznădăjdui!” Spiritualitatea Sfântului 
Siluan Athonitul. Tâlcuiri teologice, Ed. Deisis, Sibiu, 2000, p. 15-31), 
există trei sensuri posibile ale cuvântului „Ține-ţi mintea în iad şi nu 
deznădăjdui”: 

— psihologic-subiectiu (cel mai răspândit), ca un cuvânt de mângâ- 
iere şi încurajare pentru suferinţa umană, ca un fel de-a spune: „Viaţa 
mea e un iad, dar Dumnezeu prin Siluan îmi spune că şi în aceste con- 
diţii dificile nu trebuie să disper”; 

— analogic-obiectiv, speculativ, ca o expresie particulară a răstur- 
nării paradoxale generale a valorilor naturale aduse de Evanghelia lui 
Hristos prin Fericirile şi crucea Sa ca un fel de a spune: „Nu ajungi la 
înviere decât trecând prin moarte, la slavă numai prin umilinţă, la bucu- 
rie şi lumină numai prin suferinţă şi întuneric”; 

— ascetic-terapeutic, cel mai dificil de înţeles şi practicat: autocon- 
damnarea ca armă de luptă împotriva mândriei şi a disperării, aceasta 
din urmă fiind ea însăşi o formă extrem de subtilă a orgoliului. Perceput 
astfel, cuvântul apare ca expresie a unei pocăinţe de maximă incandes- 
cenţă şi permite evitarea celor două extreme egal de păgubitoare: spe- 
ranţa fără conştiinţa păcătoşeniei („Sunt un sfânt”) şi, respectiv, conşti- 
inţa păcătoşeniei fără speranţă („Nu mă voi mântui niciodată”). 

În aplicarea lui însă, cuvântul cuviosului Siluan trebuie adaptat pe 
măsura puterilor fiecăruia (practicarea lui ad litteram implicând O ex- 
perienţă ascetică considerabilă) î în sensul unei înaintări prin nejudecare, 
autocondamnare şi căinţă pe calea dobândirii smereniei, „poarta Împă- 
răţiei” (cf. IOAN SINAITUL, Scara Raiului, XXV, 14, 15. 29; Filocalia ro- 
mânească [FR] 9, p. 302, 306). 

Poate că mijlocul cel mai sigur de a ocoli riscurile considerabile care 
pot însoți practicarea fără discernământ a acestui cuvânt al Cuviosului 
Siluan este, în cele din urmă, numai evitarea cât mai riguroasă a consi- 

Să spunem aici doar aceea că Siluan cunoaşte de acum 
înainte cauza ultimă a pierderii harului: mândria, rădăci- 
na păcatului strămoşesc şi sămânţa morţii în om. Înţelege 
acum că secretul ultim al ascezei creştine, sensul ei pro- 
fund şi specific, cheia ei, se concretizează în dobândirea 
smereniei (care e totodată şi calea spre rugăciunea cura- 
tă). lar calea câştigării smereniei este cea a urmării şi 
asemănării, a identificării cu smerenia, golirea de sine 
(„kenoza”) şi pogorârea mântuitoare a lui Hristos. Numai 
cine îl urmează pe Domnul în rugăciunea cu sudoare şi 
lacrimi de sânge din Ghetsimani, în suferinţa atroce, sin- 
gurătatea şi părăsirea de toţi de pe Golgota şi în pogorârea 
prin moarte până în întunericul şi adâncurile ultime ale 
iadului, doar acela se poate învrednici de lumina şi bucu- 
sia Învierii şi Înălţării împreună cu EI la cer. Altă cale nu 
există. Viața creștinului nu poate fi alta decât viața lui 
Hristos pe pământ, În mod inevitabil, ea întâlneşte î în des- 
făşurarea ei ispitirile, persecuțiile, crucea, dar şi pogorâ- 
rea în iad fără de care însă nimeni n-ajunge la înviere şi 
înălţare. 

Există deci nu o singură smerenie, ci două: o „smere- 
aie ascetică”, a omului, generată de conştiinţa păcătoşe- 
niei proprii, şi „smerenia lui Hristos”, iar cea dintâi tre- 

ie să se transforme în cea de-a doua. „Smerenia lui 
Hristos” însă nu e altceva decât modul de existenţă veşnic 
al Fiului în sânul Sfintei Treimi, descoperit în iconomia 
kenozei, pogorârii şi ascultării Sale mântuitoare pentru 
poi până la iad. În spiritul Sfântului Isaac Sirul, Cuviosul 
Siluan va scrie: 


„Smerenia e lumina prin care putem vedea Lumina- 
Dumnezeu” (cMuUpeHue eCTE CBET, B KOTOPOM MEI 
MOeM y3per Caer-bora). 





derării lui ca o reţetă psihologică subiectivă, ţinând de puterile individu- 
ale, precum şi conştientizarea naturii lui obiective, hristologice: nimeni 
su poate cobori fără primejdie de unul singur la iad decât numai împre- 
ună cu Hristos, integrându-şi pogorârea sa „cu mintea” la iad ca act su- 
biectiv în pogorârea la iad a lui Hristos, ca act obiectiv al iconomiei mân- 
tuirii imprimat permanent în Persoana lui lisus Hristos. 

Totodată, ea este arma nebiruită prin care omul poate res- 
pinge toate ispitele şi atacurile demonilor şi, în primul 
rând, pe cele ale mândriei. Lupta cu mândria şi neasculta- 
rea e ultima etapă în calea care duce la înfierea omului în 
Dumnezeu Cel în Treime şi la nepătimire. Înălţându-l 
amăgitor pe om doar ca să-l arunce şi mai adânc în pră- 
pastia disperării şi necredinţei, mândra îl face să piardă 
harul. Ca să lupte împotriva ispitelor înălţării, creştinul nu 
are altă cale decât să se coboare cât mai jos cu putinţă, pâ- 
nă la iad socotindu-se vrednic de chinurile veşnice şi 
osândindu-se pe sine, dar aşteptând şi nădăjduind în mila 
şi iubirea nemărginită a lui Dumnezeu Care cuprinde to- 
tul, inclusiv iadul. Pentru creştinul adevărat nu este vorba 
de o metaforă sau de o simplă „figură de stil”, ci de o „fi- 
gură de existenţă”, de o pogorâre reală la iad şi de o ex- 
perienţă reală a chinurilor sale. Singura formă de luptă 
eficientă împotriva mândriei şi de dobândire a smereniei 
şi a rugăciunii curate e deci aceasta: la fiecare asalt al 
mândriei sau al oricărei alte patimi, sufletul coboară cu 
mintea la iad, mişcare ce paralizează orice lucrare păti- 
maşă în suflet; sufletul se aruncă în întunericul veşnic 
socotindu-se pe sine (şi numai pe sine însuşi, nu pe alţii!) 
vrednic de osânda veşnică, iar atunci vrăjmaşul se depăr- 
tează de el, neputându-l urma în smerenia şi pogorârea 
sa extremă, iar el se poate întoarce liber spre Dumnezeu, 
rugându-se cu mintea curată. 

Cu toată modernitatea şi concreteţea şocantă a formu- 
lării, „cuvântul” Cuviosului Siluan era perfect tradiţional 
în conţinutul său. Nu vorbea oare cu insistenţă Sfântul 
loan Sinaitul (secolul VII), în faimoasa Scară a Raiului, 
despre smerenie ca despre un „abis? 


„Nu putem noi, cei ce am căzut în groapa fărăde- 
legilor, să ieşim de acolo, dacă nu ne scufundăm în 
abisul smereniei [&fvoooc ranevvooeoc]'6. 


6 Scara V, 8; FR 9, p. 150. 

„Monahul însuşi e un abis al smereniei în carc s-a 
cufundat şi înecat întreg duhul său'7. 


„Dacă mândria a făcut pe unii din îngeri draci, sme- 
renia poate face negreşit din draci îngeri”8. 


„Cei care au aflat abisul smeritei-cugetări alungă de 
la ei tot războiul”, „se îngroapă împreună cu Hris- 
tos şi coboară împreună cu el în iadul teologiei 
[&5nv Oeoioyiac] şi tainelor negrăite”"o. 


Şi tot avva Ioan Scărarul afirmă smerenia drept crite- 
riul ultim al Ortodoxiei: 


„E cu neputinţă să iasă foc din zăpadă. Dar e mai cu 
neputinţă să se afle smerita-cugetare la heterodocşi. 
Virtutea aceasta e a ortodocşilor, dar şi a acestora, 
numai dacă sunt curăţiţi «. 





? XXII, 22; p. 283. 

8 XXV, 60; p. 315. 

9 IV,10;p.88. 

w PG 88, 1205B; FR 9, p. 461, 460, nota 1018. Comentând acest pa- 
saj, părintele Dumitru Stăniloae scrie: 

„Coborârea lui Hristos la iad are şi sensul acestei prelungiri a keno- 
zei fireşti a lui Dumnezeu pentru a birui prin smerenie suprema învâr- 
îoşare în rău a omului.” „Smerenia sădită de Fiul lui Dumnezeu în firea 
omenească nu e ceva contrar firii Sale dumnezeieşti, ci decurge din ea. 
Kenoza e arătarea lui Dumnezeu aşa cum e în Sine, în firea omenească, 
pentru restabilirea în ea a chipului lui Dumnezeu.” „Coborârea lui Hris- 
tos la iad are şi acest înţeles, reprezentând smerenia Lui fără de sfârşit, 
ca iubire pogorâtoare la nesfârşit, făcând chiar prin aceasta să strălu- 
cească din ea lumina adevăratei Lui cunoaşteri.” „Ne-am obişnuit să 
atribuim lui Dumnezeu însuşirile firii noastre căzute, ale puterii ce vrea 
să se impună cu forţa. [...] Or, puterea Lui stă în iubire, în blândeţe, în 
delicateţe, în smerenie. Acestea sunt adevăratele puteri şi înălţimi spre 
care e atras omul autentic. Ele vor rezolva problemele convieţuirii fru- 
moase, ele vor restaura Împărăţia lui Dumnezeu. Smerenia e cea mai 
eficientă putere de transfigurare a omului, care lasă libertatea în largul 
ei. Orice ridicare spirituală a omului făcută cu forţa nu e o ridicare reală 
a lui. În acest loc al «Scării» înălţimea apofaticului e identificată cu înăl- 
țimea smereniei.” 

u" XXV, 31; p. 307. 

Smerenia deci este „secretul” ascetic propriu numai 
creştinismului şi care i-a dus la desăvârşire pe marii sfinţi 
din istoria Bisericii. Acum înţelege de ce avva Antonie cel 
Mare (t 350), după ce a epuizat toate nevoinţele ascetice 
cunoscute, a fost trimis de Dumnezeu la un curelar din 
Alexandria să înveţe lucrul duhovnicesc al acestuia, iar 
acesta l-a învăţat să zică în fiecare clipă: 


„Toţi se vor mântui, eu singur voi pieri!” 


Acesta era „gândul lui Antonie” pe care, se întreba avva 
Sisoe cel Mare (+ 429): „Cine poate să-l poarte? Cunosc 
însă un om care poate să o facă”. Acum descoperă Cuvio- 
sul Siluan şi sensul afirmației repetate ucenicilor săi de 
avva Pimen cel Mare (+ 450): 


„Credeţi-mă, copiii mei, unde e Satana acolo voi fi 
azvârlit şi eu!” 


Înţelege şi rostul luptei Sfântului Serafim din Sarov (t 1833) 
care, după ce încercase şi el părăsirea de Dumnezeu şi 
pierderea harului care i se arătase în timpul Sfintei Litur- 
ghii, a rămas vreme de o mie de zile pe o stâncă într-un loc 
pustiu, rugându-se neîncetat: „Doamne, miluieşte-mă pe 
mine păcătosul!” Îşi dă seama că prin lucrarea Duhului 
Sfânt această cale extremă de dobândire a smereniei n-a 
lipsit niciodată din Biserică şi că numai ea îi aproprie pe 
sfinţi de nepătimire şi desăvârşire. În smerenie, sufletul se 
dilată în Dumnezeu într-un mod neînțeles de cei necre- 
dincioşi, ajungând să atingă în acelaşi timp extremitățile 
creaţiei: iadul şi Împărăţia, întunericul cel mai adânc şi 
lumina cea mai strălucitoare, suferinţa extremă şi fericirea 
ultimă. În Hristos şi în urmarea Lui creştinul experiază 
maximum de „theoză” (îndumnezeire, plinătate) prin ma- 
ximum de „kenoză” (deşertare, golire de sine). Formula 
„simetrică” e a Sfântului Maxim Mărturisitorul (+ 662): 

„Căci El măsoară, precum singur ştie, îndumnezei- 
rea celor ce se mântuiesc prin har cu măsura golirii 
Lui... 12. 


Timp de încă alţi cincisprezece ani Cuviosul Siluan se 
nevoieşte pentru dobândirea „smereniei lui Hristos”. Deşi 
lupta continuă, harul nu-l mai părăseşte ca înainte şi, la 
capătul acestor ani, sufletul primeşte puterea de a respin- 
ge dintr-o singură mişcare a minţii, insesizabilă din exte- 
rior, gândurile pătimaşe, atingând nepătimirea şi rugăciu- 
pea curată. În această stare, Cuviosul Siluan începe să în- 
ţeleagă în profunzimea lor marile taine ale vieţii duhovni- 
ceşti. Pe măsură ce simţirea harului sporea şi se perma- 
nentiza, în rugăciunea sa creştea atât recunoştinţa faţă de 
Dumnezeu şi milostivirea Sa negrăită, cât şi mila şi com- 
pasiunea pentru toţi oamenii şi întreaga creaţie iubită 
deopotrivă şi egal, fără nici o discriminare, de Dumnezeu. 
Spunea adeseori: 


„Monah este cel ce se roagă pentru întreaga lume.” 


lar cuvântul său este ecoul apoftegmei celebre a avvei 
Evagrie Ponticul (î 399): 


„Monah este cel despărțit de toți şi una cu toţi”:3. 


În inima sa unită cu mintea în rugăciune curată, Siluan 
descoperă în acelaşi timp şi în aceeaşi mişcare kenotică, 
prin Duhul Sfânt, nu numai taina iubirii şi milostivirii lui 
Dumnezeu Cel în Treime, ci şi unitatea ontologică a natu- 
rii umane: faptul că existenţa personală a celui ce se roagă 
este intim şi inseparabil legată, prin zeci de mii de fire ne- 
văzute şi concentrate în „nodul” unic al Treimii, de cea a 
întregii umanităţi răspândite în timp şi în spaţiu dar reca- 
pitulate în Hristos în unitatea unui „Adam total”. Intensi- 
tatea iubirii față de Dumnezeu se reflectă acum într-o iu- 
bire la fel de intensă față de toți oamenii, fără deosebire; 


:2 Ambigua 3, PG 90, 1040D; PSB 80, 1983, p. 50. 
3 Despre rugăciune 124; FR 1, 1947, p. 90. 


27 


sau, mai bine zis, prin una şi aceeaşi Iubire dumnezeiască 
(cum arată Sfântul Maxim Mărturisitorul în faimoasa sa 
Epistolă a II-a despre iubirea agapică'4) sfântul se deschi- 
de şi se uneşte tot mai deplin şi în acelaşi timp atât cu 
Dumnezeu, cât şi cu umanitatea. 

Spărgând limitele strâmte ale izolării şi separaţiei indi- 
vidualist-egoiste ale omului căzut în păcat, răstignindu-le, 
smerenia şi rugăciunea deschid sufletul omului atât spre 
Dumnezeu, cât şi spre întreaga creaţie: omul îmbrăţişea- 
ză, ca Hristos pe cruce, întreg cosmosul şi întreaga umani- 
tate. Departe de a fi o tehnică ascetică individualistă, de 
„autorealizare” egoist-solitară, la care este adesea redus şi 
deformat, adevăratul „isihasm” se revelează a fi de fapt nu 
altceva decât punerea consecventă în practică a dublei po- 
runci a iubirii necondiționate de Dumnezeu și de aproape- 
le — esenţa şi legea fundamentală a vieţii duhovniceşti, a 
vicţii veşnice. 

În sufletul care nu cunoaşte pe Dumnezeu şi iubirea 
desăvârşită, cele două porunci intră într-o contradicţie 
violentă: cel ce, iubind pe Dumnezeu, se izolează de lume, 
cufundându-se în indiferenţă faţă de ea şi într-un egoism 
spiritual, interesat doar de salvarea sau mântuirea proprie 
(„yoghinul”) şi cel ce, iubind umanitatea, din milă faţă de 
suferinţele ei, se revoltă cu ură împotriva lui Dumnezeu, 
socotindu-L responsabil de dramele ei („comisarul”). Or, 
aşa cum arată exemplul vieţii lui Hristos, adevărata iubire 
de oameni îşi are izvorul în adevărata iubire de Dumne- 
zeu, iar adevărata iubire de Dumnezeu se arată în iubirea 
faţă de toţi oamenii, fără deosebire. Chiar dacă la început 
viaţa unui ascet creştin, retras din lume şi concentrat pe 
pocăinţa personală şi iubirea lui Dumnezeu în rugăciune 
„din toată inima, din tot sufletul şi din tot cugetul”, pare a 
lua un caracter aparent „egoist”, mai târziu, când sufletul 
său câştigă prin smerenie şi rugăciune simţirea harului 
dumnezeiesc, iubirea lui Dumnezeu începe să lucreze în el 


:4 Cf. traducerea mea comentată în Mitropolia Ardealului 33 (1988), 
nt. 1, p. 37-59. 

şi ea sc revarsă asupra întregii umanităţi şi a întregii cre- 
aţii. Chiar vieţuind în pustie, departe de lume, el simte şi 
trăieşte acut în Duhul Sfânt tragedia şi suferinţele întregii 
umanităţi, mult mai intens chiar decât cei aflaţi în lume şi 
care nu cunosc harul dumnezeiesc de care se lipsesc şi pe 
care-l ignoră. 

Pagini esenţiale de adâncă pătrundere duhovnicească 
despre adevăratul înţeles al „isihasmului” şi „moralei” 
creştine în lumina experienţei şi învățăturilor Cuviosului 
Siluan a scris recent părintele Gabriel (Bunge): 


„«Isihie» înseamnă ad litteram pacea sufletului. 
Prea adeseori avem tendinţa de a asimila această 
pace detaşării, cu întreg fundalul ei «oriental» de 
repliere pe sine, vag atinsă de dispreţ faţă de ceilalţi 
sau pentru materie. Să o spunem din nou: isihasmul 
nu este un turn de fildeş şi vederea luminii îndum- 
nezeitoare nu e răsplata unei lupte individuale sau 
rezultatul aplicării unei «metode»; ea este în însăşi 
inima Evangheliei şi la această inimă ne readuce 
Sfântul Siluan. Aducându-ne aminte că nu există 
har, nu există pace a sufletului, fără compasiune, fă- 
ră iubire din ce în ce mai largă pentru om şi lume, el 
repetă cu tărie că nu există mântuire, nu există har, 
fără răstignire. A-ţi iubi vrăjmaşii e o cruce enor- 
mă, e cuvântul cel mai radical nou, cel mai răscoli- 
tor şi mai crucifiant. A-ţi iubi vrăjmaşii e dincolo de 
natură, înseamnă realmente a trece dincolo de tine 
însuţi, a te deschide cum şi-a deschis El braţele pe 
cruce, a participa la iubirea lui Dumnezeu pentru 
oameni.” 


„Isihasmul a fost prea adeseori redus la o tehnică as- 
cetică, uitându-se că iubirea nu e un capitol al mora- 
lei creştine, ci inima rugăciunii, temeiul Evangheli- 
ei. Ne este îngăduit să afirmăm că Sfântul Siluan a 
experimentat şi cunoscut vederea luminii necreate 
şi că n-a ignorat nimic din toate detaliile tradiţiei 
isihaste. Şi totuşi, nu despre ele a scris, ci despre iu- 

birea lui Dumnezeu, despre adevărurile Evangheli- 
ei. Dacă vederea Luminii dumnezeieşti este negră- 
ită, ea nu şterge însă Evanghelia. Dimpotrivă, ea 
îngăduie înţelegerea ei în întreaga ei scânteiere”5. 


Exemplul şi însemnările Cuviosului Siluan ne permit — 
arată părintele Gabriel — să depăşim nu numai răstălmă- 
cirea „individualist-egoistă” a „isihasmului”, ci şi percep- 
ţia tradiţional „maniheistă” a „moralei” creştine, care pen- 
tru mulţi se reduce la iubirea de Dumnezeu şi ura şi lupta 
împotriva vrăjmaşilor Lui. Este vorba de o perspectivă 
„vechi-testamentară” ce apare în unii Psalmi — 138, 21—22 
— şi ţinând de o viziune „angelică” şi militantă în sens răz- 
boinic a vieţii spirituale. 


„Să nu uităm că zelul de care e mistuit Psalmistul 
are în el o forţă divină. Furia sa e cca a îngerilor în 
lupta lor feroce împotriva demonilor. Deşi poate pă- 
rea că e ură, ea este, paradoxal, născută din forţa şi 
puterea iubirii de Dumnezeu, a Luminii Lui îndum- 
nezeitoare. Totuşi, Hristos a refuzat această formă 
de luptă proprie îngerilor. Calea crucii Sale e cea a 
dăruirii de Sine. Biruinţa Sa se întemeiază pe para- 
doxul unei înfrângeri umane, fiind tocmai biruința 
iubirii infinite a lui Dumnezeu împlinite în «keno- 
za» Fiului Său. E izbitor să vedem cum experienţa 
Sfântului Siluan e legată de crucea şi «kenoza» lui 
Hristos.” 


„Dacă Sfântul Siluan a putut îmbrăţişa Întreaga cre- 
aţie în rugăciunea şi iubirea sa (întinsă până şi asu- 
pra demonilor), e pentru că a urmat pe Hristos în 
adâncul cel mai profund al operei Sale mântuitoare, 
în însuşi sânul abisului morţii. Când Hristos îi vor- 
beşte spunându-i: «Ține-ţi mintea în iad şi nu dez- 
nădăjdui», «stareţul» este realmente în iad: demo- 


15 MOINE GABRIEL, „L'amour des ennemis”, La Paix, Message du 
Monastere orthodoxe Saint-Nicolas de la Dalmerie, nr. 54-58 (Saint 
Siluane l'Athonite), 1988, p. 72-80, aici p. 75-76. 

nii îl înconjoară şi-l ispitesc să se separe de Hristos, 
împiedicându-l să se roage. Domnul nu vrea să-i 
dea o biruinţă asupra lor. Puterea pe care vrea să i-o 
dea nu e flacăra Arhanghelului, ci blândeţea iubirii 
Lui. Şi, mai cu seamă, vrea să-i arate că Dumnezeu e 
prezent chiar şi în fundul iadului, cum învățase deja 
Sfântul Macarie, dar şi Sfântul Isaac Sirul. Într-un 
anume fel, sfinţenia pe care Hristos prin Duhul 
Sfânt o suscită în Siluan o depăşeşte pe cea a Puteri- 
lor netrupeşti. Domnul nu vrea să-l facă pe Siluan să 
lupte împotriva Puterilor răului, cum i-ar fi plăcut 
temperamentului său mai degrabă violent. El vrea 
să facă din el un om al blândeţii, smereniei şi rugă- 
ciunii. Toţi cei ce s-au apropiat de el în timpul vieţii 
sale, chiar dacă n-au putut deosebi în el sfinţenia, 
sunt de acord în a recunoaşte în el acest dar al blân- 
deţii. Nu ne vom mira de aceea găsind în scrierile 
sale pasaje minunat de frumoase despre misterul 
sfinţeniei Maicii Domnului. Această sfinţenie îi va fi 
dat să o primească în Duhul Sfânt şi ea ne îngăduie 
să vedem în el cu adevărat un frate al lui Hristos 
ajuns mai presus de heruvimi, serafimi, stăpânii şi 
puteri prin harul iubirii sale pentru tot ce e viu, chi- 
ar şi pentru demoni.” 


„Sfântul Siluan ne dă un răspuns şi la problema pe 
care o pune lectura creştină a Psalmilor de «bles- 
tem». Spiritul educat la şcoala blândeţii şi abne- 
gaţiei evanghelice poate fi într-adevăr şocat auzind 
recitate la biserică versete de o asemenea violenţă. 
Unii au crezut că pot accepta această violenţă apli- 
când-o asupra demonilor. Sfântul Siluan arată lim- 
pede că nu aceasta e calea cea mai profundă. «Ţi- 
ne-ţi mintea în iad» nu implică oare plasarea noas- 
tră în poziţia condamnatului? Iar a te considera pă- 
cătos înseamnă de asemenea a considera că aceste 
blesteme ţi se adresează ţie însuţi (nu altora!). Şi 
dacă păstrezi în inimă nădejdea în milostivirea lui 

Hristos, nu poţi încerca decât această imensă com- 
pasiune pentru cei osândiţi şi pentru demoni, de care 
a fost plin Sfântul Siluan. Depăşind iubirea îngerilor 
care, în ciuda a toate, rămân exteriori iadului şi 
păcatului, ea vine de la Hristos Însuşi, Care S-a po- 
gorât până în adâncurile morţii ca să ne «aducă la 
Tatăl, Părintele luminii» ""6. 


Mistuit de o uriaşă compasiune, de dimensiuni cosmice, 
Cuviosul Siluan se ruga cu lacrimi fierbinţi lui Dumnezeu ca 


„toate popoarele pământului să cunoască în Duhul 
Sfânt pe Dumnezeu, mila şi iubirea Sa nesfârşită” 
(Mom Tera Muuocrubiu locnomu nNo3naroT Tera 
IlyxoMt CBATUMD BCE HapoOnbl 3eMUIIIA), 


pentru că El vrea ca „toţi să se mântuiască” (1 Tim 2, 4). 
Se roagă cu înflăcărare pentru toţi oamenii, fără deosebi- 
re: pentru credincioşi şi necredincioşi, pentru vii şi pentru 
morţi, pentru prieteni şi vrăjmaşi, pentru cei de pe pă- 
mânt şi pentru cei din iad, pentru cei ce au fost şi pentru 
cei nenăscuţi încă — într-un cuvânt, pentru toţi şi pentru 
toate. Se roagă chiar şi pentru vrăjmaşi. Ca şi la Sfântul 
Maxim Mărturisitorul (cel din Cuvântul ascetic!7), şi la 
Cuviosul Siluan criteriul ultim al Ortodoxiei, al Revelaţiei 
divine adevărate, al credinţei (religiei) adevărate a omu- 
lui, al prezenţei Duhului Sfânt în om este, pe lângă smere- 
nie, şi iubirea de vrăjmaşi. Oricât de savant şi virtuos ar fi 
cineva, dacă nu a ajuns să iubească orice făptură ome- 
nească până inclusiv pe duşmanii săi, e semn că nu este 
încă în Dumnezeu şi Dumnezeu în el. Iar cine are iubirea 
de vrăjmaşi a ajuns în Dumnezeu şi trăieşte viaţa lui Dum- 
nezeu, fiindcă în afara Dumnezeului adevărat care e Iubi- 
re desăvârşită, iubirea de vrăjmaşi e cu neputinţă. Purtă- 
torul unei asemenea iubiri s-a făcut sălaş al Duhului Sfânt, 
în Duhul Sfânt cunoaşte pe Hristos şi devine asemenea lui 
Hristos şi ca Hristos cunoaşte şi intră la Tatăl, Izvorul ul- 


16 Ibid., p. 78—80. 
17 Cf. FR 2, 1947, p. 1-35, passim. 

tim al bunătăţii, milei, iubirii şi luminii atât în cer, cât şi 
pe pământ. Intră astfel în comuniunea de iubire desăvâr- 
şită a Sfintei Treimi — piatra unghiulară a întregii teologii 
şi spiritualităţi creştine —, ajungând prin „înfiere” şi „în- 
duhovnicire” „dumnezeu după har”, iubind pe toţi şi pe 
toate la modul desăvârşit, dumnezeiesc, adică „kenotic”, 
răstignit. Inima sa aprinsă de iubire pentru oameni e o 
inimă rănită, în care bucuria şi fericirea rămânerii în 
Dumnezeu se împleteşte cu suferința cea mai atroce pro- 
vocată de mila pentru toţi oamenii şi pentru toată făptura. 

Unui pustnic care i-a spus odată: „Dumnezeu va pe- 
depsi pe toţi ateii şi ereticii, care vor arde în focul cel veş- 
nic”, Siluan i-a replicat: 


„Bine. Dar spune-mi, te rog, dacă vei fi în rai şi de 
acolo vei vedea cum arde cineva în focul iadului, vei 
mai avea pace?” 


„Ce să-i faci? E păcatul lor”, a spus pustnicul. La care 
Siluan a răspuns: 


„Iubirea nu poate suferi aceasta. Trebuie să ne ru- 
găm pentru toţi oamenii.” 


Aceeaşi iubire de oameni îl îndeamnă acum pe Siluan 
să-şi aştearnă în scris experienţa interioară, extraordinara 
sa viaţă duhovnicească ignorată aproape cu totul de con- 
fraţii săi monahi. Scurte şi scrise în cuvinte foarte simple 
— „stareţul” nu putuse urma şcoala din sat mai mult decât 
„două ierni” — dar de o frumuseţe tulburătoare şi de o 
profunzime spirituală unică, „însemnările” revin constant, 
într-un ritm specific, care trădează originea lor în rugăciu- 
nea neîncetată, asupra unui număr redus de teme (cele 
esenţiale): Dumnezeu nu poate fi cunoscut decât în Duhul 
Sfânt, iar Acesta ÎI descoperă ca iubire infinită; Dumnezeu 
nu poate fi găsit decât în Duhul Sfânt şi pe calea porunci- 
lor, respectiv la capătul smereniei, compasiunii şi iubirii 
de vrăjmaşi. O teologie simplă, dar profundă, similară ce- 
leia a episoadelor ioaneice şi clar izvorâtă din rugăciune: 

„rugăciune” devenită (în litera şi spiritul celebrei apofteg- 
me evagriene) „teologie”, iar „teologia” fiind „rugăciune”. 

În această epocă de deplină maturitate duhovnicească, 
arhimandritul Sofronie îl întâlneşte pe Cuviosul Siluan. În 
cartea sa, el face un portret fizic şi moral al sfântului şi 
relatează câteva dintre convorbirile lui Siluan la care a 
asistat sau despre care acesta i-a vorbit. Aşa cum ne arată 
şi cele câteva fotografii ale sale, schimonahul Siluan era 
un om robust, cu trup şi trăsături virile, puternice şi aspre 
de ţăran rus, deprins cu munca fizică. Oferă imaginea unei 
remarcabile armonii şi a unui echilibru perfect între for- 
ţele fizice şi morale. Asprimea trăsăturilor nu reuşeşte să 
ascundă întru totul blândeţea, delicateţea şi profunda sa 
sensibilitate (care n-are nimic de-a face cu sentimentalis- 
mul morbid, efeminat ori larmoiant). Refractar la orice 
minciună, răutate, judecată, vulgaritate sau meschinărie, 
era de o mare nobleţe interioară. Calm, serios (surâdea 
doar, nu râdea niciodată), blând, era mai presus de toate 
un om al smereniei, gata oricând de a ceda celuilalt şi de a 
asculta. Vorbea puţin şi atunci simplu, fără echivocuri şi, 
mai ales, fără nici cea mai mică trufie. Nu contrazicea ni- 
ciodată, nu judeca niciodată pe nimeni. Dacă cineva era 
criticat în prezenţa sa, îi lua apărarea. Dacă nu era înţeles 
sau era contrazis tăcea, pentru că nu spera să convingă pe 
interlocutor cu explicaţii şi argumente în lucruri în care 
decisivă e doar experienţa duhovnicească. Şi, mai presus 
de orice, când vorbea, nu vorbea niciodată după mintea 
sa, ci numai ce-i dădea să vorbească Duhul Sfânt. 

Într-o discuţie avută pe când era la Vechiul Russikon 
(deci pe la începutul secolului nostru) cu un renumit pust- 
nic din Caucaz, părintele Stratonik, aflat în vizită la Athos 
pentru un „schimb de experienţă” duhovnicească, părin- 
tele Siluan a reuşit să-l impresioneze cel mai mult dintre 
zecile de monahi şi asceţi cu care acesta s-a întâlnit. (După 
două luni de întâlniri cu părinţii athoniţi, părintele Strato- 
nik era oarecum dezamăgit, căci nu aflase nimic nou.) Cu 
smerenie, Siluan i-a atras părintelui Stratonik atenţia asu- 
pra faptului că vorbea prea mult „după mintea sa” şi de 

aceea discursurile sale, deşi inspirate şi foarte admirate de 
monahii athoniţi ruşi, erau lipsite de claritatea duhovni- 
cească ultimă. După care îi cere ascetului caucazian să 
răspundă la trei întrebări care atingeau miezul problemei: 
„Cum vorbesc cei desăvârşiţi?”, „Ce înseamnă să te predai 
voii lui Dumnezeu?”, „În ce constă ascultarea?”. După o 
scurtă tăcere, sesizând importanţa întrebărilor şi discreţia 
procedurii lui Siluan, la prima întrebare părintele Stratonik 
răspunde: „Nu ştiu. Spuneţi-mi sfinţia voastră”. Atunci 
Siluan a zis: 


„Nu spun nimic de la ei înşişi, ci numai ce le insuflă 
Duhul Sfânt.” 


Ruşinat, părintele Stratonik îşi dă scama că e încă departe 
de desăvârşire şi că are încă multe de aflat de la Siluan. Au 
vorbit apoi despre rugăciune, iar cuvintele lui Siluan i-au 
revelat o stare pe care cl nu o cunoştea încă: el credea că 
dacă rugăciunea nu e însoţită de lacrimi, e semn că nu a 
găsit încă locul inimii, pe când Siluan i-a arătat că lacrimi- 
le pot seca dar, afânată de lacrimi, mintea trece la o sim- 
tire a lui Dumnezeu în tăcere şi fără imaginaţie, stare mai 
prețioasă decât lacrimile. Tăcut şi meditativ, părintele 
Stratonik a plecat plin de recunoştinţă şi, de atunci — spre 
marea uimire a confraţilor lui Siluan —, când în discuţiile 
avute cu alţi monahi venea vorba de subtilități duhovni- 
ceşti, el spunea la toţi: „Îl aveţi pe părintele Siluan, pe el 
să-l întrebaţi”. 

Faptul a produs desigur senzaţie şi invidie printre mo- 
nahii de la Russikon, care îl apreciau pe Siluan pentru 
modestia şi blândeţea sa, dar nu le-ar îi trecut vreodată 
prin minte să-i ceară sfatul, socotindu-l un om simplu, un 
ţăran neînvăţat. Mulţi monahi nu-l iubeau. Sobrietatea sa 
ascetică îi deranja pe monahii neglijenţi care nu se dădeau 
în lături de la câte un pahar de rachiu sau votcă şi care sau 
nu-i răspundeau la salut, sau îl apostrofau adeseori zicân- 
du-i: „Sfânt blestemat!” sau, în batjocură: „Luminatul!” 
Libertatea cu care vorbea deschis, când era întrebat, de- 

spre Dumnezeu ca Tată al său milostiv şoca pe mulţi, chiar 
dintre cei îmbunătăţiţi, care-l priveau cu rezervă: „Sau e în 
rătăcire, sau e mare!”, suspectând în familiaritatea cu care 
vorbea despre Dumnezeu şi cele duhovniceşti o lipsă de 
smerenie primejdioasă. 

Dacă însă Dumnezeu a vrut ca în timpul vieţii sale pă- 
mânteşti, sfinţenia Cuviosului Siluan să rămână ascunsă 
majorităţii covârşitoare a monahilor athoniţi, ea a fost cu- 
noscută şi simțită de mulţi episcopi, preoţi sau laici din 
afara Athosului aflaţi în vizită aici şi care au şi corespon- 
dat cu el. În 1932, a vizitat mănăstirea un părinte catolice 
doctor în teologie care şi-a exprimat uimirea şi admiraţia 
aflând care sunt lecturile monahilor (scrierile Părinților 
pustiei şi ai Filocaliei): „La noi, a continuat, doar profeso- 
rii le citesc!”. La care Siluan a observat: 


„Monahii noştri nu numai că citesc aceste cărți, dar 
ar putea scrie ei înşişi cărţi asemănătoare. Nu le 
scriu pentru că există deja numeroase cărţi foarte 
bune care le sunt de ajuns, dar dacă, dintr-un motiv 
sau altul, aceste cărţi ar dispărea, monahii ar scrie 
altele noi”, 


desigur, în alţi termeni, cu alte cuvinte, dar cu acelaşi 
conţinut, dat de identitatea experienţei Duhului Sfânt. Cu 
altă ocazie, unul dintre monahi, membru în consiliul mă- 
năstirii, l-a întrebat pe un vizitator ortodox: „Nu înţeleg, de 
ce voi, nişte universitari şi savanţi, mergeţi la părintele 
Siluan, un ţăran simplu şi neînvăţat. Nu e nimeni mai în- 
văţat decât el în mănăstire?” „Pentru a înţelege pe Siluan 
trebuie să fii un universitar”, a răspuns nu fără ruşine 
oaspetele. Un alt monah vorbea despre acelaşi lucru cu 
părintele bibliotecar: „Mă întreb: de ce se duc la el? Mi se 
pare că nu citeşte, totuşi, nimic”. La care bibliotecarul a 
răspuns: „Nu citeşte nimic, dar face totul, pe când ceilalți 
citesc totul, dar nu fac nimic”. 

În discuţiile avute cu părintele Sofronie sau cu alți mo- 
nahi, Siluan accentua mereu şi mereu necesitatea dobân- 

dirii Duhului Sfânt pe calea rugăciunii neîncetate şi a sme- 
reniei. Dumnezeu nu poate fi cunoscut însă de mintea ca- 
re speculează abstract despre El sau în marginea Scriptu- 
rii, ci numai de mintea care, în stare de rugăciune curată 
(deci în smerenie kenotică!), participă nemijlocit la însuşi 
modul de existenţă al lui Dumnezeu şi devine asemenea 
lui Dumnezeu în Duhul Sfânt. Pentru a se putea însă uni 
cu Dumnezeu Cel în Treime, omul trebuie să renunţe la 
egoismul său adamic, la voia sa proprie, la conceptele sale, 
la imaginaţia sa, carc toate pot deveni vehicul al amăgirii 
demonice şi autojustificării şi autoedificării omului, ridi- 
când tot atâtea ziduri şi obstacole în calea venirii și intrării 
Duhului Sfânt şi a vieţii lui Dumnezeu în om. Rugăciunea 
curată este rugăciunea Duhului în om şi ea nu are nimic 
comun nici cu reveria sentimental-pietistă psihologizantă, 
nici cu meditaţia intelectual-cerebrală conceptualizată. Du- 
hul Sfânt nu vine însă decât acolo unde întâlneşte asculta- 
rea şi smerenia lui Hristos. Iar singurul criteriu al prezen- 
ţei Lui, al autenticităţii extazelor şi viziunilor este acela 
dacă ele nasc în suflet străpungerea inimii, smerenie şi 
subire de vrăjmaşi. Dacă în urma experienţei sufletul nu 
simte umilinţă şi milă, ci, dimpotrivă, orgoliu şi indiferen- 
tă față de soarta lumii şi a semenilor, e semn sigur că ea 
este o amăgire primejdioasă şi e inspirată de demoni. 

Pentru Cuviosul Siluan, ca şi pentru marii Părinţi du- 
hovniceşti ai Ortodoxiei, creştinismul se concentrează în 
final în smerenia faţă de Dumnezeu şi în iubirea de se- 
meni, mergând până la rugăciunea pentru vrăjmaşi. Ele 
singure sunt garanţia unică a participării omului la viaţa 
lui Dumnezeu Cel în Treime, a depăşirii planului existen- 
ţei umane create şi a îndumnezeirii omului, care are o sin- 
gură cale verificată în Ortodoxie: smerenia noastră să de- 
vină „smerenia lui Hristos”, iar rugăciunea noastră să 
ajungă „rugăciunea cu suspine negrăite a Duhului Sfânt”. 
Într-o discuţie cu părintele Sofronie care îşi exprima regre- 
tul pentru a nu-şi fi terminat studiile teologice care l-ar fi 
putut ajuta să înţeleagă mai bine scrierile Părinților, Silu- 
an i-a replicat: 

„Şi credeţi că e chiar aşa important? După părerea 
mea, un singur lucru e important: să devenim sme- 
riți pentru că mândria ne împiedică să iubim.” 


Într-o altă împrejurare, discutând cu părinţii de care era 
apropiat, a insistat asupra faptului că lecturii ziarelor, de 
pildă, trebuie preferată rugăciunea: 


„Ziarele nu informează despre oameni, ci despre eve- 
nimente, şi aceasta într-un mod inexact; ele tulbură 
mintea şi, în ciuda aparenţelor, nu ne învață ade- 
vărul. Rugăciunea, dimpotrivă, curăţeşte mintea şi 
atunci ea vede mai bine toate. Când se roagă pentru 
lume, sufletul ştie mai bine fără ziare cum suferă tot 
pământul şi care sunt nevoile oamenilor şi i se face 
milă de ei.” 

Ultimii ani de viaţă ai lui Siluan au coincis cu declinul 
vertiginos al comunităţii monahale de la Russikon. După 
revoluţia bolşevică, autorităţile greceşti au interzis accesul 
ruşilor în Athos, aşa că recrutarea a avut mult de suferit. 
Spre începutul anilor '30, din două mii de monahi mai 
vieţuiau şase sute şi cifra deceselor se ridica la 30-45 pe 
an. Ca şi părintele Stratonik, Siluan credea că a venit vre- 
mea în care mulţi creştini „învăţaţi” vor deveni monahi în 
lume; socotea că, în general, condiţiile pentru monabhis- 
mul în formele lui tradiţionale au devenit mai puţin favo- 
rabile, dar vocaţia şi atracţia vieţii monahale vor exista 
totdeauna. Nu trebuie uitat că, deşi îl asumase în întreg 
radicalismul lui, Siluan depăşeşte ascetismul exclusivist 
în privinţa conceperii monahismului, recentrându-l evan- 
ghelic. Concentrându-l în smerenie şi rugăciunea pentru 
vrăjmaşi, el devine accesibil tuturor. 

În aceşti ani, imensa iubire a „stareţului” pentru lume, 
ignorată de fraţii săi monahi, începe să rodească discret 
sub forma a diferite harisme de care se bucură cei ce i se 
adresează, chiar fără să-l cunoască, prin scrisori: clarvi- 
ziuni, profeţii, vindecări. Era din ce în ce mai absorbit de 
rugăciunea plină de compasiune şi suferinţă pentru lume. 

In conversațiile sale revenea, ioaneic, înainte de toate, asu- 
pra a două lucruri: 


„«Mă duc la Tatăl meu şi Tatăl vostru, la Dumnezeul 
meu şi Dumnezeul vostru» [In 20, 17]. Gândiţi-vă 
câtă bunătate în aceste cuvinte. Din noi toţi, Dom- 
nul face o singură familie!” 


„Rugaţi-vă pentru oameni. Aveţi milă de poporul lui 
Dumnezeu... Sigur, este un lucru anevoios. A te ruga 
pentru oameni înseamnă a-ţi vărsa sângele... dar 
trebuic să te rogi.” 


Sfârşitul pământesc al Cuviosului Siluan a fost la fel de 
blând, liniştit, smerit şi senin ca şi întreaga sa viaţă de 
monah. El a fost precedat de o scurtă suferință (de opt zi- 
le) cauzată probabil de o afecţiune cardiacă agravată subit. 
Înainte de a pleca la infirmerie, la întrebarea părintelui 
Sofronie dacă va muri, răspunde doar atât: „N-am atins 
încă smerenia”. La infirmerie primeşte Sfântul Maslu şi se 
cuminecă zilnic. La câteva ceasuri după ce i s-a citit Cano- 
nul de rugăciune către Maica Domnului la ieşirea cu greu 
a sufletului, perfect lucid, senin şi cufundat în rugăciune, 
se stinge uşor, fără ca vecinii de infirmerie să simtă ceva, 
între orele 1—2 noaptea în ziua de 11/24 septembrie 1938, 
în timp ce în paraclisul infirmeriei se cânta Utrenia. Ulti- 
mele sale cuvinte către părintele infirmier venit să-l în- 
trebe înainte de miezul nopţii dacă are nevoie de ceva, au 
fost: „Nu, mulţumesc, n-am nevoie de nimic”. Prohodit de 
soborul părinţilor şi fraţilor mănăstirii, este înmormântat 
după rânduiala monahală, cusut în rasă şi fără sicriu, la 
orele 16 în după-amiaza aceleiaşi zile. 

Abia după moartea sa, confrații monahi de la Russikon 
şi-au dat seama de sfinţenia autentică a schimonahului 
Siluan. Lucru straniu, dar perfect explicabil în condiţiile 
modului de existenţă al părinţilor athoniţi care, pentru a 
nu cădea din smerenie în mândrie, au dezvoltat la maxi- 
mum arta autodisimulării ascetice a virtuţilor personale şi 
cultivă deliberat neîncrederea în sfinţenia cuiva aflat încă 

în viaţă. La recunoaşterea sfinţeniei lui Siluan au contri- 
buit din plin şi cunoaşterea „însemnărilor” Cuviosului gă- 
site în chilia sa după moarte (ele vor fi ordonate şi publi- 
cate în originalul rus în 1952 la Paris de părintele Sofro- 
nie). Cuvintele schimonahului Siluan despre iubirea de 
Dumnezeu şi de oameni, despre Duhul Sfânt şi smerenie, 
despre câştigarea smereniei prin pogorârea minţii la iad 
fără a deznădăjdui au produs o profundă impresie asupra 
monahilor îmbunătăţiţi de la Russikon. Moartea lui ca şi 
însemnările i-au convins. Ca, de exemplu, pe schimonahul 
Trofim — cel neliniştit de prea marea familiaritate a lui 
Siluan când vorbea despre Dumnezeu ca despre un tată 
al său, lucru care i se părea prea îndrăzneţ, crezând că a 
pierdut frica de Dumnezeu —, care a recunoscut că părin- 
tele Siluan a atins măsura Sfinţilor Părinţi. Acelaşi lucru 
l-au spus în felul lor şi doi episcopi de seamă: sfântul epis- 
cop sârb Nicolai Velimirovici (1880-1956), într-un necro- 
log publicat în revista misionară a eparhiei sale:8, şi epis- 
copul rus Veniamin, care nu-l cunoscuse pe Siluan decât 
prin corespondenţă. Acesta din urmă, aflând de moartea 
Cuviosului, s-a grăbit să scrie egumenului relatându-i un 
caz de clarviziune (o mamă care pierduse contactul cu fii- 


:8 În necrologul său intitulat Un om de mare iubire, episcopul Nico- 
lai Velimirovici scria: 

„Despre acest minunat monah nu se poate spune decât un singur lu- 
cru: era un suflet plin de blândeţe. Nu sunt singurul care să fi simţit 
această blândeţe, orice pelerin la Sfântul Munte care l-a întâlnit a simţit 
această blândeţe. Siluan era un bărbat viguros, înalt; avea o barbă nea- 
gră mare şi, la prima vedere, înfăţişarea lui nu-l făcea atrăgător pentru 
cine nu-l cunoştea. Dar era de ajuns o singură conversaţie ca să-l iubeşti 
pe acest om. Vorbea despre nemăsurata iubire de oameni a lui Dumne- 
zeu şi îi făcea pe păcătoşi să se judece foarte sever pe ei înşişi. 

Acest minunat ascet era un simplu monah, dar plin de iubire de Dum- 
nezeu şi de aproapele. Din toate părţile Sfântului Munte numeroşi mo- 
nahi alergau la el să-i primească sfaturile, dar era deosebit de iubit de 
monahii [sârbi] de la Hilandari şi Sfântul Savva care vedeau în el pe 
părintele lor duhovnicesc. Şi pentru mine, Părintele Siluan mi-a fost de 
un inare ajutor duhovnicesc. Simţeam cum rugăciunea lui mă întărea. 
La fiecare dintre vizitele mele la Sfântui Munte mă grăbeam să-l vizitez 
[...] Cartea vieţii sale e smălțuită toată de mărgăritarele înţelepciunii şi 


x» 


de aurul iubirii. E o carte uriaşă şi nestricăcioasă. 

ca rămasă în Rusia l-a întrebat într-o scrisoare pe Siluan 
cum să se roage pentru ea, ca vie sau ca moartă, şi a primit 
răspunsul că era în viaţă — fapt confirmat ulterior într-o 
vizită făcută în Rusia), ca şi despre „puterea” spirituală 
copleşitoare şi unică pe care a simţit-o şi el în scrisorile lui 
Siluan şi care-l obligă să-l considere un sfânt. Totodată, 
el recomanda alcătuirea grabnică a unui dosar privitor la 
viaţa şi scrierile lui Siluan, care aparţin, după el, istoriei 
Bisericii cu acelaşi titlu ca şi cele (foarte apropiate ca stil şi 
inspiraţie) ale părintelui Ioan din Kronştadt (recent cano- 
nizat şi el de Biserica Ortodoxă Rusă în 1990). 

Şi într-adevăr, însemnările Cuviosului Siluan sunt prin- 
tre cele mai preţioase documente spirituale ale secolului 
nostru. Sunt în felul lor o traducere a Filocaliei şi a întregii 
tradiţii spirituale răsăritene într-un limbaj duhovnicesc 
nou, simplu, viu, biblic (nu biblicist) şi tradiţional (nu tra- 
diţionalist), lipsit de retorică şi emfază şi capabil astfel să 
atingă inima contemporanilor noştri. Marcate de înalta 
desăvârşire spirituală atinsă de autorul lor, ele sunt măr- 
turia vieţii sfinte pe care a trăit-o în Duhul Sfânt. Semnifi- 
cativă este în acest sens reacţia unui preot ortodox rus 
după citirea cărţii părintelui Sofronie (în care sunt insera- 
te şi însemnările Cuviosului Siluan): 


„Cum să vă mulţumesc? Cinci ani de zile am citit 
Filocalia cu multă atenţie, dar n-am putut înţelege 
cum se aplică toate acestea la viaţa noastră. Cartea 
voastră m-a făcut să înţeleg aceasta într-un mod ab- 
solut remarcabil. Nu e decât Filocalie în această car- 
te şi ea este într-adevăr viaţă.” 


Transparente şi accesibile credincioşilor simpli, chiar şi 
nefamiliarizaţi cu subtilitățile tradiţiei ascetice şi filocalice 
a Bisericii, însemnările Cuviosului Siluan rămân dificil asi- 
milabile şi chiar incomprehensibile majorităţii intelectua- 
lilor epocii noastre tocmai datorită remarcabilei lor sim- 
plități („banalităţi”) şi concentrări tematice şi a modului 
de gândire şi exprimare repetitiv al Cuviosului izvorât din 
experienţa vie şi nemijlocită a Duhului Sfânt în rugăciune 

(iar nu din analiză rațională ori exaltare poetică şi senti- 
mentală). În forma sa, cuvântul „starețului” aminteşte de 
Psalmi şi de epistolele Sfântului Ioan Teologul şi Evanghe- 
listul, ca şi de imnurile Sfântului Simeon Noul Teolog, cu 
care a fost pe drept cuvânt comparat. Ca şi pentru Sfântul 
Simeon, şi pentru Cuviosul Siluan — acest adevărat Sime- 
on Noul Teolog al secolului XX: — teologia adevărată se 
situează dincolo de orice erudiție şi cultură intelectuală, 
identificându-se cu vorbirea vie despre Dumnezeu Cel 
Sfânt în Duhul Sfânt, cu mărturia nemijlocită despre lu- 
crurile dumnezeieşti cunoscute din experienţă duhovni- 
cească. Cuvintele „stareţului” izvorăsc clar şi inconfunda- 
bil din întâlnirea personală cu Hristos în Duhul Sfânt, din 
experienţa vederii Lui faţă către Faţă, în care a înţeles 
nemijlocit, viu, existenţial, faptul că Dumnezeu e milă şi 
iubire infinită de toţi şi de toate, dar care nu poate fi în- 
ţeleasă decât de cel care are smerenia răstignită a lui Hris- 
tos şi rugăciunea (iubirea) de vrăjmaşi. Mărturia sa cen- 
trală şi excepţională e aceea că smerenia şi iubirea de vrăj- 
maşi sunt absolut indispensabile pentru cunoaşterea mis- 
terelor Revelaţiei dumnezeieşti. Patosul „profetic şi apos- 
tolic” al mărturiei sale dublate de marea forţă a simplităţii 
sunt susţinute de o conştiinţă dogmatică şi eclezială neos- 
tentativă, dar fermă. Autenticitatea mărturiei e confirmată 
de profunda smerenie pe care însemnările o respiră, de 
echilibrul şi măsura lor duhovnicească, de acordul total cu 
poruncile Evangheliei lui Hristos, precum şi cu dogmele şi 
tradiţia Bisericii, de totala absenţă a oricărui orgoliu me- 
galoman, a oricăror exaltări pasionale ori sentimentale 
maladive, de lipsa oricărui „misticism” exaltat sau a unui 
„iluminism” demonic caracterizat ca stare de neascultare 


:9 Arhimandritul Sofronie ne relatează că, discutând în 1952 la Lon- 
dra cu episcopul sârb Nicolai Velimirovici despre această comparaţie a 
Cuviosului Siluan cu Sfântul Simeon Noul Teolog, sfântul episcop ar fi 
exclamat: „Nu!... Nu, Nu! Siluan e mai mare decât toţi ceilalţi în iubirea 
sa! Când citeşti pe toţi ceilalţi, o disperare te cuprinde, dar niciodată nu 
se întâmplă aşa ceva cu ceea ce a scris Siluan” („Entretien”, La Paix, 
nr. 54-55, 1988, p. 47). 

şi trufie. Incandescenţa iubirii pe care cuvintele sale o de- 
gajă rămâne tot timpul înveşmântată în haina nepătimirii 
ŞI a smereniei care, după Sfântul Isaac Sirul, este „haina 
lui Dumnezeu”. 

Însemnările şi viaţa Cuviosului Siluan Athonitul sunt 
poate cea mai convingătoare demonstraţie a antiplatonis- 
mului misticii şi gândirii creştine autentice; patosului di- 
rect ascensional („angelic”) al misticii platonice şi al tutu- 
ror „imisticilor” naturale, aceasta îi opune paradoxul keno- 
tic („hristologic”) al ascensiunii prin descindere: pe „sca- 
ra” virtuţilor evanghelice urcăm coborând. Ca atare, ele 
confirmă justeţea aserţiunii potrivit căreia „sfinții sunt cel 
mai bun şi profund comentariu al Evangheliei” (Hans 
Urs von Balthasar), viaţa şi învăţăturile lor fiind o verita- 
bilă „dogmatică experimentală”. Sfinţii sunt Evanghelie şi 
teologie întrupată; teologia lor este existenţială (viaţă) 
pentru că existenţa (viaţa) lor este integral teologică. Sfin- 
ţii aprofundează misterele dumnezeieşti nu meditând sau 
speculând despre ele, în marginea lor, ci adâncindu-şi în- 
treaga lor existenţă în misterul divin ale cărui dimensiuni 
le adâncesc şi extind în viaţa lor, „pe pielea lor” proprie. 
Faptul este valabil şi în cazul Cuviosului Siluan. Încă în 
admirabila sa carte din 1948 (care ar trebui şi ea tradusă şi 
publicată cât mai repede), arhimandritul Sofronie a încer- 
cat să expliciteze dimensiunea teologică şi conştiinţa dog- 
matică de profunzime ale experienţei spirituale a părinte- 
lui său duhovnicesc. Iar într-o convorbire din 1988, cu 
ocazia canonizării, el vorbea de faptul că există în teologie 
puncte neclarificate suficient şi neexprimate în acelaşi fel 
în trecut şi asupra cărora viaţa şi cuvintele Cuviosului 
Siluan aduc lumini noi, de mare profunzime, care vor tre- 
bui asimilate şi de dogmatică. Afirmând aceasta, părintele 
Sofronie făcea referire la distincţia dintre cele două sme- 
renii: smerenia ascetică (a noastră) şi „smerenia lui Hris- 
tos”, şi la insistența sa pe rugăciunea (iubirea) pentru vrăj- 
maşi şi întreaga lume ca un criteriu al prezenţei Duhului 
Sfânt şi forme de participare a omului la viaţa Sfintei Tre- 
imi; prin asemănarea cu Hristos, creştinul rupe limitele in- 

dividualităţii egocentrice şi intră în dimensiunea teologică 
a persoanei, ipostasului20. 

Altundeva, tot părintele Sofronie sublinia semnificaţia 
insistenţei Cuviosului Siluan pe „pogorârea la iad” şi „ke- 
noză” ca o condiţie şi măsură a „înălţării la cer” şi „îndum- 
nezeirii” — e vorba de revelarea dimensiunii kenotice a vie- 
ui de iubire desăvârşită a Sfintei Treimi — în aceste cuvinte: 


„«Stareţul» Siluan exprima în diferite moduri me- 
reu aceeaşi idee: Dumnezeu şi toate realitățile ce- 
reşti nu pot fi cunoscute decât în Duhul Sfânt. Prin 
darul Duhului Sfânt Care purcede de la Tatăl ştim că 
în Biserica noastră cunoaştem în mod existenţial, 
printr-o experienţă nemijlocită, «kenoza» (golirea) 
Fiului în actul Întrupării, în ispitirile în pustie, în 
rugăciunea din Ghetsimani şi pe Golgota. Duhul 
Sfânt ne arată aici «kenoza» ce ne aşteaptă şi pe noi 
în moartea noastră. Prin credinţa în Domnul şi Dum- 
nezeul nostru lisus Hristos faptul ne este accesibil 
într-o anumită măsură, dar putem oare merge mai 
departe? În Biserică învăţăm să trăim naşterea Fiu- 
lui în sânul Treimii ca şi «kenoza» (golirea) Tatălui 
Care Se dăruieşte întreg, în toată plinătatea Fiinţei 
Sale fără început şi obârşie, Fiului. Şi astfel, Fiul 
este egal Tatălui în plinătatea absolută a Fiinţei di- 
vinc. Apoi observăm mişcarea inversă: cu aceeaşi 
plinătate desăvârşită a iubirii care se goleşte pe sine, 
Fiul se predă Tatălui atât în dumnezeirea, cât şi în 
umanitatea Sa. Este îngăduit omului să-şi ia liberta- 
tea de a depăşi limitele experienţei trăite şi de a se- 
siza printr-o contemplare mistică participarea Ta- 
tălui şi Fiului la moartea lui lisus pe cruce?”2. 


Sau altundeva: 
„Hristos-omul a fost preamărit şi înălţat după ce S-a 


pogorât mai jos decât oricine în actul «kenozei» Sa- 


20 [bid., p. 44—45 şi 52, 57. 
21 Voir Dieu tel qu'Il est, 1984, p. 83—84. 

le, condamnat la un supliciu infamant, rezervat cri- 
minalilor, spânzurat pe cruce gol în faţa Mamei Sale 
şi a femeilor care L-au urmat ca să-i slujească, pă- 
răsit de ucenici, văzând eşecul predicii Sale. Cine ar 
putea pătrunde tot ceea ce a simţit şi purtat în sufle- 
tul Lui în acele zile? Acest gen de părăsire de Dum- 
nezeu nu e însă decât celălalt pol al iubirii lui Dum- 
nezeu. Rar în istoria Bisericii a fost dat unui om să 
experimenteze părăsirea de Dumnezeu suscitată de 
har într-o măsură asemănătoare celei de care a fost 
socotit vrednic robul lui Dumnezeu, Siluan. Când 
însă la vederea lui Hristos l-a inundat o mare Lumi- 
nă, părăsirea de Dumnezeu care îi păruse o suferin- 
tă de moarte s-a transformat în smerenia lui Hris- 
tos, care e de «nedescris» şi care e aspectul ontolo- 
gic al iubirii veşnice a Dumnezeului-Treime. Abso- 
lut în nemăsurata Sa putere, Dumnezeu este în mod 
tainic absolut şi atotputernic şi în «kenoza»-smere- 
nia Sa”22. 


În orice caz, în prelungirea celor evidenţiate de părin- 
tele Sofronie, putem conchide că viaţa şi însemnările Cu- 
viosului Siluan Athonitul oferă o ocazie unică, providen- 
ţială chiar, dogmaticii şi teologiei Bisericii de a aprofunda 
în lumina experienţei sale extraordinare o serie întreagă 
de puncte şi conexiuni încă mai puţin sau deloc relevate; 
respectiv: 

— obiectivitatea „teologică” şi relevanţa „ontologică” a 
asceticii şi spiritualităţii Bisericii: actele ascetic-spirituale 
fundamentale ale creştinului nu sunt pur subiective, ci ele 
relevă o participare obiectivă (chiar dacă progresiv mani- 
festată) la acte divine treimice, eterne; astfel: 

— ascultarea, smerenia creştinului nu este altceva de- 
cât o participare treptată prin har la actul divin a] „keno- 
zei” şi „smereniei” intratrinitare a Fiului, mod de existenţă 
filial devenit accesibil, prin Întruparea Lui prelungită în 


22 Ibid., p. 80-81. 

Biserică, fiecărui creştin, căruia îi oferă baza şi modelul 
îindumnezeirii; 

— rugăciunea, iubirea creştinului pentru Dumnezeu şi 
umanitate, ca şi pentru întreaga creaţie, este modul trinitar 
de existenţă specific al Duhului care descoperă rugătorului 
în acelaşi timp misterul consubstanţialităţii triipostatice a 
Treimii, cât şi unitatea pluriipostatică a umanităţii, che- 
mate să reflecte în viaţa ei modelul comuniunii treimice; 

— paradoxul coincidenţei maxime „kenoză”/,„theoză” 
reclamă o reflecţie mai aprofundată asupra misterului ke- 
nozei hristologice maxime: pogorârea lui Hristos la iad şi 
valoarea ei mântuitoare, atât personală, cât şi universală, 
ca să scoată pe oameni din iadul deznădejdii la care s-au 
condamnat pe sine prin păcat şi călcarea dreptăţii divine: 
iubirea lui Dumnezeu-Tatăl osândeşte la iad doar pe Fiul 
Său ca să golească iadul şi să mântuiască pe toți oamenii. 
Aici însă trebuie distins cu grijă între iadul omului căzut 
în păcat, iadul deznădejdii şi iadul „smereniei” şi „keno- 
zei” iubitoare a lui Hristos care copleşeşte pe cel dintâi23. 


„La începutul secolului nostru, «stareţului» Siluan 
i-a fost dat cuvântul Domnului: «Ține mintea ta în 
iad şi nu deznădăjdui!» Nu pot preciza data exactă 
a acestui eveniment. Ar fi putut avea loc în 1906. 
În jurul acestui an sau, mai curând, în 1905, lumea 
a luat cunoştinţă de ecuaţia lui Einstein: E = mc2. 
Această formulă stă la baza ştiinţei şi tehnicii con- 
temporane. Ea a eliberat surse colosale de energie 
pentru viaţă, dar, pe de altă parte, a marcat şi înce- 


3 Nu putem să nu remarcăm în acest context reticenţa Cuviosului 
Siluan faţă de orice fel de polemici doctrinare (ca, de pildă, aceea asupra 
„divinităţii” numelui lui lisus, care a tulburat Athosul în anii 1910-1913 
ducând la părăsirea lui forțată sau voluntară de către peste 1800 de mo- 
nahi ruşi), precum şi atitudinea sa iubitoare faţă de membrii celorlalte 
confesiuni creştine, însoţită însă de o răspicată mărturisire a unicităţii 
Bisericii şi a Adevărului dogmatic al Ortodoxiei. Atitudine de echilibru 
care-l situează la egală distanţă atât de „zelotismul” hiperortodoxist, cât 
şi de relativismul dogmatic „ecumenist” care revendică în Cuviosul Silu- 
an, pe cât de insistent pe atât de neîntemeiat, un „sfânt fără frontiere”, 
lipsit de identitate dogmatică şi ecleziologică precisă. 

putul pregătirii focului apocaliptic gata să înghită 
întreaga viaţă pe pământ. Cuvântul lui Hristos: «şi 
nu deznădăjdui» a fost dat de Siluan pentru epoca 
noastră caracterizată printr-o disperare generală de- 
osebit de apăsătoare. Oamenii secolului nostru de- 
vin, adesea împotriva voinţei lor, complici morali ai 
unor fratricide regionale, ba chiar planetare. Ca ata- 
re, aşadar ca şi complici care nu se căiesc, ei pierd 
fireşte harul Duhului Sfânt şi nu pot crede în nemu- 
rirea lor prin înviere. Mai mult, nici măcar nu mai 
aspiră la ea. În chiar această autocondamnare la o 
anihilare totală după moarte rezidă esenţa spirituală 
a disperării”24. 


Drama teologică a istoriei umane va continua să se ampli- 
fice însă, câtă vreme umanitatea nu va avea conştiinţa ră- 
dăcinii ultime a disperării: păcatul, a cărui existenţă meta- 
fizică şi personală e mândria. 


„Întorcându-l pe om de la Dumnezeu, mândria face 
din el un cerc închis asupra lui însuşi. Oricât de în- 
zestrat intelectual ar fi, orgoliul va rămâne mereu şi 
pentru totdeauna în afara iubirii universale a lui 
Hristos. Îmbătat în rai de dulcea otravă a autoîn- 
dumnezeirii luciferice, omul şi-a pierdut mintea şi a 
devenit prada iadului. Întors spre sine însuşi ca spre 
centrul a toate, el va ajunge mai devreme sau mai 
târziu la un vid lipsit de speranţă, la însuşi vidul din 
care au fost chemaţi la viaţă de Creatorul, cade în tot 
felul de perversiuni şi poate deveni capabil de a îm- 
plini orice crime. Atmosfera pământului e saturată 
de mirosul sângelui. Norii sumbri ai urii ascund de 
privirile noastre Lumina cerească. Oamenii îşi con- 
struiesc ei înşişi iadul lor. În afara lui Hristos, fără 
E], caracterul tragic al istoriei umanităţii nu va afla 
o soluţie”35. 


24 ARCHIM. SOPHRONY, Voir Dieu tel qu 'Il est, 1984, p. 197. 
25 Ibid., p. 37. 

Iar soluţia Evangheliei este pocăinţa. 


„A ne vedea păcatele noastre — spuneau Părinţii — e 
un dar mai mare decât vederea îngerilor. Or, această 
«vedere» nu se poate face decât într-o «lumină». 
«Lumina» dumnezeiască, Lumina Duhului Sfânt îmi 
arată «locul» spiritual în care mă găsesc. Şi acest loc 
poartă un nume: iadul. Nu văd Lumina ca atare, dar 
ea îmi deschide ochii să-mi pot da seama în ce întu- 
neric trăiesc”26. 


Pocăinţa ne pune pe calea nouă a iubirii de Dumnezeu şi a 
iubirii de aproapele. 

Dat fiind că la cea dintâi, culminând în rugăciunea cu- 
rată, se ajunge numai prin smerenie — arată arhimandri- 
tul Sofronie — „numele ei este: iadul pocăinţei”, iar întru- 
cât cea de-a doua culminează în iubirea de vrăjmaşi, „nu- 
mele ei este: iadul iubirii”27. Deşi în calitate de chip al lui 
Dumnezeu, omul tinde în mod natural spre Dumnezeu, 
Arhetipul Său, după cădere urcuşul nostru începe — ca şi 
„urcuşul-pogorâre” al lui Hristos, despre care vorbeşte 
Sfântul Apostol Pavel în Ef 4, 9—10 — „prin pogorârea noas- 
tră în adâncurile iadului”28. Pentru că apropierea de Lu- 
mina lui Hristos scoate în evidenţă în primul rând întune- 
ricul, iadul, păcătoşenia şi nevrednicia noastră. Iar sufe- 
rinţa aceasta sfântă îl face pe om să se roage cu o intensi- 
tate supremă. 


„Părinţii au numit această stare iadul pocăinţei, prin 
el ne facem asemenea lui Hristos Care coboară în 
iadul iubirii. Călăuziţi de harul primit dintr-o expe- 
rienţă seculară ce se repetă din generație în genera- 
ţie, Părinţii noştri afirmă categoric că nu există altă 
cale care să ducă la Părintele luminilor. Harul unei 
atare căinţe a fost dat lumii prin rugăciunea lui 


26 Ibid., p. 42. 
27 Ibid., p. 43. 
25 Ibid., p. 109. 

Hristos din grădina Ghetsimani, prin moartea Sa pe 
Golgota şi prin Invierea Sa”>. 


În faţa unei umanităţi care a trecut în secolul XX prin 
experienţele infernale (generatoare de spaimă şi disperare 
în proporţii inimaginabile) ale conflagraţiilor mondiale, 
revoluțiilor, totalitarismelor, ateismelor, consumismelor, 
indiferentismelor, fanatismelor şi ororilor celor mai atroce 
din istorie, este pe deplin plauzibil ca mesajul adresat 
oamenilor de Dumnezeu prin Cuviosul Siluan să fie într- 
adevăr, cum spunea părintele Sofronie în cartea sa despre 
el, ultimul cuvânt. Dacă nu va regăsi urgent „smerenia lui 
Hristos” şi „iubirea de vrăjmaşi”, umanitatea nu va putea 
evita colapsul violenţei generalizate ori al automacerării 
spirituale, morale şi, în cele din urmă, şi fizice. Dacă sin- 
gură nu poate, n-are voie să iasă din iad, în schimb „cu 
iadul pe iad călcând” ea poate însă afla calea ce schimbă 
iadul deznădejdii absolute, al întunericului şi al morţii 
spirituale veşnice în iadul asumat şi învins la Înviere prin 
smerenia, lumina şi iubirea lui Hristos. 


diac. loan 1. Ică jr 


29 Ibid., p. 100. 

Tânjirea după Dumnezeu 


Sufletul meu tânjeşte după Domnul şi cu lacrimi ÎI 
caut. Cum aş putea să nu Te caut? Tu m-ai găsit mai întâi 
şi mi-ai dat desfătarea Sfântului Tău Duh, şi sufletul meu 
Te-a iubit. 

Tu vezi, Doamne, întristarea mea şi lacrimile... Dacă nu 
m-ai fi atras prin iubirea Ta, nu Te-aş căuta aşa cum Te 
caut. Dar Duhul Tău mi-a dat să Te cunosc şi sufletul meu 
se bucură că Tu eşti Dumnezeul şi Domnul meu şi până la 
lacrimi tânjesc după Tine. 


KINI 


Sufletul meu tânjeşte după Dumnezeu şi Îl caută cu 
lacrimi. 

Milostive Doamne, Tu vezi căderea şi întristarea mea, 
dar cu smerenie cer mila Ta: revarsă asupra mea, a pă- 
cătosului, harul Sfântului Tău Duh. Amintirea lui atrage 
mintea să găsească iarăşi milostivirea Ta. 

Doamne, dă-mi duhul smereniei Tale, ca să nu pierd 
iarăşi harul Tău şi să nu plâng în hohote după el, cum 
plângea Adam după rai şi după Dumnezeu. 


KIRI 


În primul an al vieții mele în mănăstire sufletul meu a 
cunoscut pe Domnul prin Duhul Sfânt. 

Mult ne iubeşte Domnul; ştiu aceasta de la Duhul Sfânt 
pe Care mi L-a dat Domnul prin singură milostivirea Lui. 

Sunt un om bătrân şi mă pregătesc de moarte, şi scriu 
adevărul de dragul norodului. 

Duhul lui Hristos, pe Care mi L-a dat Domnul, vrea 
mântuirea tuturor, ca toţi să cunoască pe Dumnezeu. 

Domnul a dat tâlharului raiul; tot aşa va da raiul şi ori- 
cărui păcătos. Pentru păcatele mele sunt mai rău decât un 
câine râios, dar m-am rugat lui Dumnezeu să mi le ierte, 
şi El mi-a dat nu numai iertarea, dar şi Duhul Lui, şi 
în Duhul Sfânt am cunoscut pe Dumnezeu. 

Vezi iubirea lui Dumnezeu faţă de noi? Şi cine ar putea 
descrie milostivirea Sa? 

O, fraţii mei, cad în genunchi şi vă rog: credeţi în 
Dumnezeu, credeţi că Duhul Sfânt e Cel ce dă mărturie 
despre El în toate bisericile şi în sufletul meu. 

Duhul Sfânt este iubire; şi această iubire se revarsă în 
toate sufletele sfinte care sunt la Dumnezeu, şi acelaşi 
Duh Sfânt este pe pământ în sufletele care iubesc pe Dum- 
nezeu. 

În Duhul Sfânt, toate cerurile văd pământul şi aud ru- 
găciunile noastre şi le duc la Dumnezeu. 

Domnul este milostiv; sufletul meu ştie aceasta, dar nu 
poate să o descrie. El este foarte blând şi smerit, şi atunci 
când sufletul Îl vede, se preschimbă în întregime în iubire 
de Dumnezeu şi aproapele şi se face el însuşi blând şi 
smerit. Dar dacă omul pierde harul, atunci va plânge ca 
Adam la izgonirea din rai. El hohotea şi întreaga pustie 
auzea suspinul său; lacrimile lui erau amare de întristare 
şi ani mulţi le-a vărsat el. 

Tot aşa şi sufletul care a cunoscut harul lui Dumnezeu, 
atunci când îl pierde, tânjeşte după Dumnezeu şi spune: 
„Sufletul meu tânjeşte după Dumnezeu şi Îl caut cu la- 
crimi”. 

WRI 


Sunt un mare păcătos, dar am văzut marea iubire şi 
milostivire a Domnului faţă de mine. 

În anii când eram flăcău mă rugam pentru cei ce mă 
ocărau; spuneam: „Doamne, nu le socoti lor păcatele lor 
faţă de mine”. Dar, deşi iubeam să mă rog, totuşi n-am 
scăpat de păcat. Domnul însă nu şi-a adus aminte de pă- 
eatele mele şi mi-a dat să iubesc oamenii, şi sufletul meu 
doreşte ca lumea întreagă să se mântuiască şi să fie în Îm- 
părăţia cerurilor, să vadă slava Domnului şi să se desfă- 
teze de iubirea lui Dumnezeu. 

Judec după mine însumi: dacă Domnul m-a iubit atât, 
aceasta înseamnă că pe toţi păcătoşii E] îi iubeşte ca şi pe 
mine. 

O, iubire a Domnului! N-am putere să o descriu, căci e 
nemăsurat de mare şi minunată. 


oa 


Harul lui Dumnezeu dă putere de a iubi pe Cel iubit; 
şi sufletul e neîncetat atras spre rugăciune şi nu poate uita 
pe Domnul nici măcar pentru o secundă. 

lubitorule de oameni, Doamne, cum n-ai uitat pe robul 
Tău păcătos, ci cu milostivire Te-ai uitat la mine din slava 
Ta şi în chip neînțeles mi Te-ai arătat mie? 

Te-am supărat şi întristat totdeauna, dar Tu, Doamne, 
pentru o mică schimbare mi-ai dat să cunosc marea Ta 
milostivire şi nemăsurata Ta bunătate. 

Privirea Ta liniştită şi blândă a atras sufletul meu. 

Ce să-Ţi dau în schimb, Doamne, sau ce laudă să-ţi 
cânt? 

Tu dai harul Tău, ca sufletul să se aprindă neîncetat de 
iubire şi să nu cunoască odihnă nici ziua, nici noaptea de 
la iubirea lui Dumnezeu. 

Amintirea Ta încălzeşte sufletul meu; nicăieri pe pă- 
mânt el nu-şi găseşte odihnă afară de Tine. De aceea Te 
caut cu lacrimi şi iarăşi Te pierd, şi iarăşi mintea mea vrea 
să se desfete de Tine, dar Tu nu-Ţi arăţi Faţa Ta, pe Care 
sufletul meu o doreşte ziua şi noaptea. 


WRR 

Doamne, dă-mi să Te iubesc numai pe Tine. 

Tu m-ai zidit, Tu m-ai luminat prin Sfântul Botez, Tu 
mi-ai iertat păcatele şi mi-ai dat împărtăşirea Preacuratu- 
lui Tău Trup şi Sânge; dă-mi şi puterea de-a rămâne tot- 
deauna întru Tine. 

Doamne, dă-ne pocăinţa lui Adam şi sfânta Ta smerenie. 


OCR 


Tânjeşte sufletul meu pe pământ şi doreşte cerul. 

Domnul a venit pe pământ ca să ne ridice acolo unde 
şade El, Preacurata Sa Maică, Care I-a slujit pe pământ 
spre mântuirea noastră, ucenicii Lui şi cei ce au urmat 
Domnului. 

Acolo ne cheamă Domnul cu toate păcatele noastre. 

Acolo vom vedea pe Sfinţii Apostoli care sunt întru slavă 
pentru că au vestit Evanghelia; acolo vom vedea pe sfinţii 
proroci, şi pe sfinţiţii ierarhi — învățătorii Bisericii; acolo 
vom vedea pe cuvioşii care s-au nevoit în posturi să-şi 
smerească sufletul; acolo sunt proslăviţi nebunii pentru 
Hristos, căci ei au biruit lumea. 

Acolo vor fi proslăviţi toţi câţi s-au biruit pe ei înşişi, 
câţi s-au rugat pentru întreaga lume şi câți au purtat în- 
tristarea întregii lumi, căci au fost plini de iubirea lui 
Hristos, iar iubirea nu rabdă să piară nici măcar un singur 
suflet. 

Acolo vrea să se veselească şi sufletul meu, dar nimic 
necurat nu intră aici unde se intră prin mari întristări, cu 
duh înfrânt şi cu multe lacrimi; numai copiii care au păzit 
harul Sfântului Botez intră aici fără întristări, şi acolo prin 
Sfântul Duh cunosc pe Domnul. 


za 


Sufletul meu tânjeşte totdeauna după Dumnezeu şi se 
roagă ziua şi noaptea, căci numele Domnului e dulce şi 
desfătător pentru sufletul care se roagă şi aprinde sufletul 
de iubire pentru Dumnezeu. 

Mult am trăit pe pământ şi am văzut şi am auzit multe. 
Am auzit multă muzică, şi ea a desfătat sufletul meu. Şi 
m-am gândit: dacă această muzică e atât de desfătată, cum 
va desfăta sufletul cântarea cerească, unde prin Duhul Sfânt 
Domnul este slăvit pentru pătimirile Lui? 

Sufletul trăieşte mult pe pământ şi iubeşte frumuseţea 
pământului; iubeşte cerul şi soarele, iubeşte grădinile fru- 
moase, marea şi râurile, pădurile şi câmpiile; iubeşte su- 
fletul şi muzica şi toate aceste lucruri pământeşti desfă- 
tează sufletul. Dar când cunoaşte pe Domnul nostru lisus 
Hristos, atunci nu mai vrea să vadă nimic pământesc. 

Am văzut împărați ai pământului în slava lor şi am 
prețuit acest lucru, dar când sufletul cunoaşte pe Domnul, 
atunci va socoti puţin lucru toată slava împăraţilor; sufle- 
tul tânjeşte atunci neîncetat după Domnul şi, nesăturat, 
ziua şi noaptea, doreşte să vadă pe Cel Nevăzut, să pipăie 
pe Cel Nepipăit. 

Dacă sufletul tău Îl cunoaşte, Duhul Sfânt îţi va da să 
înţelegi cum învaţă El sufletul să cunoască pe Domnul şi 
ce dulceaţă e în aceasta. 

Milostive Doamne, luminează noroadele Tale ca să Te 
cunoască pe Tine, să cunoască cum ne iubeşti Tu pe noi. 


KIRI 


Minunate sunt lucrurile Domnului: din pământ l-a al- 
cătuit pe om şi acestei ţărâni i-a dat să-L cunoască prin 
Duhul Sfânt, aşa încât omul spune: „Domnul meu şi Dum- 
nezeul meu”; şi spune aceasta din plinătatea credinţei şi 
iubirii. 

Ce lucru mai mare mai poate căuta sufletul pe pământ? 

Mare minune: dintr-o dată sufletul cunoaşte pe Zidi- 
torul Lui şi iubirea Lui. 

Când sufletul vede pe Domnul, cât de blând şi smerit 
este, atunci se smereşte şi pe sine însuşi până la sfârşit 
şi nu mai doreşte nimic cum doreşte smerenia lui Hristos; 
şi cât timp va trăi sufletul pe pământ, nu va înceta să do- 
rească şi să caute această smerenie neînțeleasă pe care n-o 
poate uita. 

Doamne, cât de mult îl iubeşti Tu pe om! 


Milostive Doamne, dă harul Tău tuturor noroadelor pă- 
mântului, ca ele să Te cunoască pe Tine, căci fără Duhul 
Tău Cel Sfânt omul nu poate să Te cunoască şi să înţeleagă 
iubirea Ta. 

Doamne, trimite peste noi pe Duhul Tău Cel Sfânt, căci 
Tu şi toate ale Tale se cunosc numai prin Sfântul Duh, pe 
Care L-ai dat la început lui Adam, apoi sfinţilor proroci şi 
pe urmă creştinilor. 

Doamne, dă tuturor noroadelor Tale să înţeleagă iubirea 
Ta şi dulceaţa Duhului Sfânt, ca oamenii să uite durerea 
pământului şi să lase tot răul, să se alipească de Tine prin 
iubire şi să trăiască în pace, făcând voia Ta spre slava Ta. 

Doamne, învredniceşte-ne de darurile Sfântului Duh, 
ca să cunoaştem slava Ta şi să trăim pe pământ în pace şi 
iubire, ca să nu mai fie nici ură, nici război, nici duşmani, 
ci să împărăţească numai iubirea şi să nu mai fie nevoie 
nici de armate, nici de închisori şi să fie uşor de trăit pen- 
tru toţi pe pământ. 


poa 


Mă rog Ție, Milostive Doamne, dă tuturor noroadelor 
pământului să Te cunoască prin Duhul Sfânt. 

Cum mi-ai dat mie, păcătosului, să Te cunosc prin Du- 
hul Sfânt, aşa dă şi tuturor noroadelor pământului să Te 
cunoască şi să Te laude ziua şi noaptea. 

Ştiu, Doamne, că Tu iubeşti oamenii Tăi, dar oamenii 
nu înţeleg iubirea Ta, şi pe pământ toate noroadele se 
vânzolesc iar gândurile lor sunt ca norii mânaţi de vânt în 
toate părţile. 

Oamenii Te-au uitat pe Tine, Făcătorul lor, şi caută liber- 
tatea lor neînţelegând că Tu eşti milostiv şi-i iubeşti pe pă- 
cătoşii care se pocăiesc şi le dai harul Sfântului Tău Duh. 

Doamne, Doamne, dă puterea harului Tău tuturor no- 
roadelor, ca: să Te cunoască prin Sfântul Duh şi să Te la- 
ude cu bucurie, aşa cum mie, necuratului şi ticălosului, 

mi-ai dat bucuria doririi Tale şi sufletul meu e atras spre 
iubirea Ta ziua şi noaptea, nesăturat. 


Da 


O, nemăsurată e milostivirea lui Dumnezeu faţă de noi! 

Mulţi bogaţi şi puternici ar da mult să vadă pe Domnul 
sau pe Preacurata Lui Maică, dar nu bogăției i Se arată 
Dumnezeu, ci sufletului smerit. 

Şi la ce bun banii? Spiridon cel Mare a prefăcut un şar- 
pe în aur, şi noi n-avem nevoie de nimic afară de Domnul: 
în E] este plinătatea vieţii. 

Dacă Domnul nu ne-a dat să cunoaştem multe din în- 
tocmirile acestei lumi, aceasta înseamnă că n-avem nevoie; 
nu putem cunoaşte cu mintea toată făptura. 

Dar Însuşi Făcătorul cerului şi al pământului şi a toată 
făptura ne-a dat să-L cunoaştem prin Duhul Sfânt. În Ace- 
laşi Duh Sfânt cunoaştem pe Maica lui Dumnezeu, pe în- 
geri şi pe sfinţi, şi sufletul nostru arde de iubire pentru ei. 

Dar cine nu iubeşte pe vrăjmaşi, acela nu poate cunoaş- 
te pe Domnul, nici dulceaţa Duhului Sfânt. 

Duhul Sfânt ne învaţă să iubim pe vrăjmaşi până într- 
atât încât sufletului să-i fie milă de ei ca de propriii copii. 

Sunt oameni care doresc vrăjmaşilor lor sau duşmani- 
lor Bisericii pierire şi chinuri în focul iadului. Ei gândesc 
aşa pentru că n-au învăţat de la Duhul Sfânt iubirea lui 
Dumnezeu, căci cel ce a învăţat aceasta va vărsa lacrimi 
pentru întreaga lume. 

Tu zici: „Cutare e un criminal şi e bine să ardă în focul 
iadului”. Dar te întreb: „Dacă Dumnezeu ţi-ar da un loc 
bun în rai şi de acolo ai vedea arzând în foc pe cel căruia 
i-ai dorit chinurile iadului, nu-ţi va fi milă de el, oricine ar 
fi, chiar dacă e un duşman al Bisericii?” 

Sau vei avea şi tu o inimă de fier? Dar în rai nu e nevoie 
de fier. Acolo e nevoie de smerenie şi de iubirea lui Hris- 
tos, care are milă de toţi. 

Cine nu iubeşte pe vrăjmaşii n-are în el harul lui Dum- 
nezeu. 


59 


Milostive Doamne, învaţă-ne prin Duhul Tău Cel Sfânt 
să-i iubim pe vrăjmaşi şi să ne rugăm pentru ei cu lacrimi. 

Doamne, dă Duhul Sfânt pe pământ ca toate noroadele 
să Te cunoască şi să înveţe iubirea Ta. 


OCR 


Doamne, aşa cum Te-ai rugat pentru vrăjmaşi, aşa în- 
vaţă-ne şi pe noi prin Duhul Sfânt să-i iubim pe vrăjmaşi. 

Doamne, toate noroadele sunt zidirea mâinilor Tale; 
întoarce-le de la ură şi rău spre pocăință, ca să cunoască 
toate iubirea Ta. 

Doamne, Tu ai poruncit să-i iubim pe vrăjmaşi, dar 
aceasta este greu pentru noi păcătoşii, dacă nu e cu noi 
harul Tău. 

Doamne, revarsă pe pământ harul Tău; dă tuturor no- 
roadelor pământului să cunoască iubirea Ta, să cunoască 
că Tu ne iubeşti ca o mamă şi mai mult chiar decât o ma- 
mă, fiindcă o mamă îşi poate uita copilul, dar Tu nu uiţi 
niciodată, căci Tu iubeşti nemăsurat zidirea Ta şi iubirea 
nu poate uita. 

Milostive Doamne, întru bogăţia milei Tale, mântuieşte 
toate noroadele! 


saca 


Bisericii noastre Ortodoxe i s-a dat prin Duhul Sfânt 
să înţeleagă tainele lui Dumnezeu, şi ea este tare prin cu- 
getul ei sfânt şi răbdarea ei. 

Sufletul ortodox e învăţat de har să se alipească cu tărie 
de Domnul şi de Preacurata Lui Maică, şi duhul nostru se 
veseleşte văzând pe Dumnezeu pe care-L cunoaşte. 

Dar Dumnezeu este cunoscut numai prin Duhul Sfânt, 
şi cel ce în mândria sa vrea să cunoască pe Făcătorul cu 
mintea sa, acela e orb şi nebun. 

Cu mintea noastră nu putem cunoaşte nici măcar cum 
s-a făcut soarele; şi atunci când cerem lui Dumnezeu să ne 
spună cum s-a făcut soarele, primim în suflet acest răs- 
puns limpede: „Smereşte-te şi vei cunoaşte nu numai soa- 
rele, ci şi pe Făcătorul lui”. 

Dar când sufletul cunoaşte pe Domnul, el uită de bucu- 
rie soarele şi întreaga zidire şi lasă grija pentru cunoaşte- 
rea pământească. 

OA 


Dumnezeu Îşi descoperă tainele Sale sufletului smerit. 

Toată viaţa lor sfinţii s-au smerit şi au luptat cu mân- 
dria. Şi eu mă smeresc ziua şi noaptea şi, cu toate acestea, 
nu m-am smerit cum trebuie. Dar prin Duhul Sfânt sufle- 
tul meu a cunoscut smerenia lui Hristos, pe care ne-a po- 
runcit să o învăţăm de la EI, şi sufletul meu e atras spre El 
neîncetat. 

O, smerenia lui Hristos! Ea dă sufletului o bucurie de 
nedescris în Dumnezeu şi din iubirea lui Dumnezeu sufle- 
tul uită şi pământ, şi cer, şi toată dorinţa lui se avântă spre 
Dumnezeu. 

O, smerenia lui Hristos! Cât de dulce şi plăcută este ea. 
Dar se găseşte numai în îngeri şi în sufletele sfinţilor. Noi 
însă trebuie să ne socotim mai răi decât toţi, şi atunci Dom- 
nul ne va da şi nouă să cunoaştem smerenia lui Hristos 
prin Duhul Sfânt. 

Domnul, slava Lui şi toate cele cereşti se cunosc numai 
prin Duhul Sfânt. 


WINI 


Domnul ne-a dat Duhul Sfânt şi noi am învățat cântă- 
rile Domnului, iar de dulceaţa iubirii lui Dumnezeu uităm 
pământul. 

Iubirea lui Dumnezeu e arzătoare şi nu ne îngăduie să 
ne mai aducem aminte de pământ. 

Cine a încercat-o o caută neobosit ziua şi noaptea şi 
este atras spre ea. Ea se pierde însă de noi pentru mândrie 
şi înfumurare, pentru duşmănirea şi osândirea fratelui, 
pentru pizmă; ne lasă şi pentru un gând desfrânat, ca şi 
pentru alipirea de cele pământeşti; pentru toate acestea 
harul pleacă şi atunci, pustiit şi abătut, sufletul tânjeşte 
după Dumnezeu cum tânjea părintele nostru Adam la iz- 
gonirea din rai. 

Cu lacrimi Adam striga către Dumnezeu aşa: 

„Sufletul meu tânjeşte după Tine, Doamne, şi cu la- 
crimi Te caut. Vezi întristarea mea şi luminează întuneri- 
cul meu, ca sufletul meu să se veselească din nou.” 

„Nu Te pot uita. Cum Te-aş putea uita? Privirea Ta 
liniştită şi blândă a atras sufletul meu şi duhul meu se bu- 
cura în rai unde vedea faţa Ta. Cum aş putea uita raiul 
unde mă veselea iubirea Tatălui Ceresc?” 


so 


Dacă lumea ar cunoaşte puterea cuvântului lui Hris- 
tos: „învățați de la Mine smerenia şi blândeţea”, atunci 
lumea întreagă ar lăsa toate celelalte științe și învățături şi 
ar învăţa numai această ştiinţă cerească. 

Oamenii nu cunosc puterea smereniei lui Hristos şi de 
aceea sunt atraşi spre cele pământeşti. Dar omul nu poate 
cunoaşte puterea acestui cuvânt al lui Hristos fără Duhul 
Sfânt; dar cine a cunoscut-o, acela n-ar mai lăsa această 
ştiinţă, chiar dacă ar avea ca bogăţie toate împărăţiile pă- 
mântului. 

Doamne, dă-mi smerenia Ta, ca să se sălăşluiască întru 
mine iubirea Ta şi să fie vie întru mine sfântă frica Ta. 

Grea este viaţa fără iubirea de Dumnezeu; sufletul este 
întunecat şi posomorât, dar când vine iubirea, bucuria su- 
fletului e cu neputinţă de descris. 

Sufletul meu însetează să câştige smerenia lui Hristos şi 
tânjeşte după ea ziua şi noaptea, şi uneori urlu strigând: 

„Sufletul meu tânjeşte după Tine şi cu lacrimi Te caut!” 


INR 


Doamne, cum iubeşti Tu zidirea Ta! Sufletul vede în 
chip nevăzut harul Tău şi întru frică şi iubire Îţi mulţu- 
meşte cucernic. 

Fraţii mei dragi, cu lacrimi scriu aceste rânduri. 

Când sufletul cunoaşte pe Domnul prin Duhul Sfânt, în 
fiecare minut este cuprins de neîncetată uimire înaintea 

milostivirii lui Dumnezeu, a măreției şi atotputerniciei 
Lui. Dar dacă sufletul n-a câştigat încă smerenia, ci numai 
năzuieşte spre ea, vor fi în el schimbări: după o vreme va 
fi în luptă cu gândurile şi nu va avea odihnă, dar uneori va 
primi slobozenie de gânduri şi va vedea pe Domnul şi va 
înţelege iubirea Lui. De aceea şi zice Domnul: „Învăţaţi de 
la Mine blândeţea şi smerenia şi veţi găsi odihnă sufletelor 
voastre” (Mt 11, 29]. 

Şi dacă omul nu învaţă smerenia, iubirea şi nerăutatea, 
Domnul nu-i va da să-L cunoască. Dar sufletul care a cu- 
noscut pe Domnul prin Duhul Sfânt, acela e rănit de iubi- 
rea Lui şi nu-L poate uita, ci, ca un bolnav care-şi aduce 
aminte mereu de boala lui, aşa şi sufletul care iubeşte pe 
Domnul îşi aduce întotdeauna aminte de El şi de iubirea 
Lui pentru întreg neamul omenesc. 


KIN 


Ce-ți voi da în schimb, Doamne? 

Tu, Cel Milostiv, ai înviat sufletul meu din păcate şi 
mi-ai dat să cunosc mila Ta faţă de mine, inima mea a fost 
fermecată de Tine şi neîncetat atrasă spre Tine, Lumina mea. 

Ce-ţi voi da în schimb, Doamne? 

Tu ai înviat sufletul meu ca să Te iubesc pe Tine şi pe 
aproapele meu şi mi-ai dat lacrimi ca să mă rog pentru 
întreaga lume. 


Fericit sufletul care a cunoscut pe Făcătorul lui şi s-a 
îndrăgostit de EI, căci s-a odihnit întru El cu odihnă de- 
săvârşită. 

Domnul e nemăsurat de milostiv. 

Sufletul meu cunoaşte milostivirea Lui față de mine, şi 
eu scriu despre ea cu nădejdea că măcar un singur suflet 
se va îndrăgosti de Domnul şi se va aprinde pentru El cu 
jarul pocăinţei. 

Dacă Domnul nu mi-ar fi dat să cunosc mila Sa prin 
Duhul Sfânt, aş fi deznădăjduit din pricina mulţimii pă- 
catelor mele, dar acum El a fermecat sufletul meu, şi el s-a 
îndrăgostit de El şi uită tot ce-i pământesc. 


03 


Doamne, smereşte inima mea, ca să fie întotdeauna 
plăcută Ție. 
ORI 


Înţelegeţi, voi, toate noroadele pământului, cât de mult 
vă iubeşte Domnul şi cu câtă milostivire vă cheamă la El: 

„Veniţi la Mine şi vă voi odihni pe voi.” 

„Vă voi odihni şi pe pământ şi în cer, şi veţi vedea slava 
Mea.” 

„Acum nu puteţi înţelege aceasta, dar Duhul Sfânt vă 
va da să înţelegeţi iubirea Mea pentru voi.” 

„Nu zăboviţi, veniţi la Mine. Cu dor vă aştept pe voi ca 
pe nişte copii dragi. Eu vă voi da pacea Mea şi voi vă veţi 
bucura şi bucuria voastră va fi veşnică.” 

Fraţii mei dragi, cu lacrimi scriu aceste rânduri. 

Când sufletul cunoaşte pe Domnul prin Duhul Sfânt, în 
fiecare minut el se minunează neîncetat înaintea milos- 
tivirii lui Dumnezeu, a măreției şi atotputerniciei Lui, şi 
Domnul Însuşi învaţă sufletul prin harul Său milostiv, ca o 
mamă copilul ei preaiubit, gânduri bune şi smerite şi-i dă 
simțământul prezenţei şi al apropierii Lui. Şi în smerenie 
sufletul vede pe Domnul fără nici un fel de gânduri. 


IQR 


Domnul îl iubeşte pe om şi harul Lui va fi în Biserică 
până în vremea Înfricoşatei Judecăţi, aşa cum a fost în 
vremurile trecute. 

Domnul îl iubeşte pe om şi, deşi l-a alcătuit din ţărână, 
l-a împodobit prin Duhul Sfânt. 

Prin Duhul Sfânt este cunoscut Domnul şi tot prin Du- 
hul Sfânt este iubit Domnul, dar fără Duhul Sfânt omul nu 
este decât pământ păcătos. 

Domnul îşi creşte copiii Săi prin Duhul Sfânt, îi hră- 
neşte cu Preacuratul Lui Trup şi Sânge, şi toţi cei ce ur- 
mează Domnului se fac asemenea Domnului, Tatăl lor. 

Duhul Sfânt ne-a înrudit cu Domnul şi să ştii că dacă 
simţi în tine o pace dumnezeiască şi o iubire pentru toţi 
oamenii, sufletul tău s-a asemănat Domnului. 

Harul dumnezeiesc ne-a învăţat aceasta şi sufletul ştie 
când se îmbogăţeşte de har; dar când pierde harul, sufle- 
tul simte deopotrivă apropierea vrăjmaşului. 

Înainte nu ştiam aceasta, dar acum, când am pierdut 
harul, acest lucru mi se face vădit din experienţă. 

Pentru aceasta, fraţilor, cu toate puterile voastre păziţi 
pacea dumnezeiască dată nouă în dar şi, când cineva ne va 
supăra, să-l iubim, chiar dacă aceasta nu este uşor, şi Dom- 
nul, văzând osteneala noastră, ne va ajuta cu harul Lui. 

Aşa grăiesc Sfinţii Părinţi, şi experienţa multor ani ara- 
tă că osteneala e de neapărată trebuinţă. 


KIN 


Harul Sfântului Duh face încă de pe pământ pe tot 
omul asemenea Domnului Iisus Hristos. 

Cine este în Duhul Sfânt, acela e asemenea Domnului 
încă de pe pământ, dar cine nu se pocăieşte şi nu crede, 
acela se aseamănă vrăjmaşului. 

Domnul ne-a învrednicit să fim asemenea Lui. Şi ştii 
cât de blând şi de smerit este Domnul! Dacă L-ai vedea, 
bucuria ta ar fi atât de mare că ai vrea să-i spui: „Doamne, 
mă topesc de harul Tău!” Dar în acel minut nu vei putea 
spune nici măcar un singur cuvânt despre Dumnezeu, căci 
sufletul tău e schimbat de îmbelşugarea Sfântului Duh. 
Aşa şi Cuviosul Serafim din Sarov, când L-a văzut pe 
Domnul, n-a putut vorbi. 


KIMNI 


Domnul ne porunceşte să-L iubim din toată inima şi 
din tot sufletul, dar cum e cu putinţă să-L iubim pe Cel pe 
care nu L-am văzut niciodată şi cum să învăţăm această 
iubire? Domnul Se face cunoscut după lucrarea Lui în su- 
flet. Când Domnul îl cercetează, sufletul ştie că a fost un 
Oaspete drag şi, când a plecat, atunci sufletul tânjeşte du- 
pă El şi Îl caută cu lacrimi: „Unde eşti Tu, lumina mea? 
Unde eşti Tu, bucuria mea? Trecerea Ta a lăsat o bună- 
mireasmă în sufletul meu, dar Tu nu eşti aici şi sufletul 
meu tânjeşte după Tine, şi inima mea e abătută şi bolnavă, 

şi nimic nu mă mai veseleşte, pentru că am întristat pe 
Domnul şi El S-a ascuns de mine”. 

Dacă am fi simpli ca nişte copii, Domnul ne-ar arăta ra- 
iul şi L-am vedea în slava heruvimilor şi a serafimilor, a 
tuturor puterilor cereşti şi a sfinţilor, dar noi n-avem sme- 
renie şi de aceea ne chinuim pe noi înşine şi pe cei ce tră- 
iesc împreună cu noi. 


Za 


Ce bucurie pentru noi că Domnul nu numai că ne iartă 
păcatele noastre, dar Se şi face cunoscut pe Sine sufletu- 
lui, de îndată ce el se smereşte. Fiecare, chiar şi ultimul 
sărman, se poate smeri şi cunoaşte pe Domnul prin Duhul 
Sfânt. Pentru a cunoaşte pe Domnul nu e nevoie nici de 
bani, nici de averi, ci numai de smerenie. Domnul Se dă în 
dar pe Sine Însuşi numai pentru milostivirea Sa. Odinioa- 
ră nu ştiam aceasta, dar acum în fiecare zi şi în fiecare 
ceas văd limpede în fiece minut milostivirea lui Dumne- 
zeu. Domnul dă pacea Sa chiar şi în somn, dar fără Dum- 
nezeu nu e pace în suflet. 

Din pricina mândriei minţii lor Domnul nu Se face cu- 
noscut multora, dar cu toate acestea ei cred că ştiu multe. 
Dar ce este ştiinţa lor dacă nu cunosc pe Domnul, dacă nu 
cunosc harul Sfântului Duh, dacă nu ştiu cum vine şi de ce 
se pierde? 

Să ne smerim , fraţilor, şi Domnul ne va arăta toate, aşa 
cum un tată iubitor arată totul copiilor lui. 


KINIA 


Priveşte cu mintea ce se lucrează în sufletul tău. Dacă 
se află în el nu mult har, atunci în suflet este pace şi simți 
iubire față de toți; dacă se află mai mult har, atunci în su- 
flet e lumină şi o mare bucurie; iar dacă se află şi mai mult 
har, atunci şi trupul simte harul Sfântului Duh. 


KIN 


Nu e amărăciune mai mare ca pierderea harului. Atunci 
sufletul tânjeşte după Dumnezeu. Şi cu ce aş putea asemă- 

na această tânjire? O asemăn plânsului unei mame care 
şi-a pierdut singurul ei fiu preaiubit şi strigă: „Unde eşti, 
copilul meu preaiubit, unde eşti bucuria mea?” 

Aşa, şi mai mult încă, tânjeşte sufletul după Domnul 
când pierde harul şi dulceaţa iubirii dumnezeieşti. 

„Unde eşti Tu, milostivul meu Dumnezeu? Unde eşti 
Tu, Lumină neînserată? Pentru ce te ascunzi de mine şi nu 
mai văd faţa Ta blândă şi luminoasă?” 

Rare sunt sufletele care Te cunosc şi puţini oamenii cu 
care se poate vorbi despre Tine: cei mai mulţi oameni se 
vor mântui prin credinţă. Dar aşa cum Tu Însuţi ai spus 
Apostolului Toma: „Tu M-ai văzut şi M-ai pipăit, dar feri- 
ciţi cei ce n-au văzut şi au crezut” [In 20, 29], tot aşa nu 
toţi simt Duhul Sfânt, dar cei ce se tem de Domnul şi pă- 
zesc poruncile Lui se vor mântui toţi, căci Domnul ne iu- 
beşte nemărginit de mult şi eu n-aş fi putut cunoaşte 
această iubire, dacă nu m-ar fi învățat Duhul Sfânt Cel ce 
învață tot binele. 


IR 


Inima mea s-a îndrăgostit de Tine, Doamne, şi de ace- 
ea tânjesc după Tine şi cu lacrimi Te caut. 

Tu ai împodobit cerul cu stele, văzduhul cu nori, pă- 
mântul cu mări, râuri şi grădini înverzite în care cântă 
păsări, dar sufletul meu s-a îndrăgostit de Tine şi nu mai 
vrea să privească această lume, cu toată frumuseţea ei. 

Numai pe Tine Te doreşte sufletul meu, Doamne. Pri- 
virea Ta liniştită şi blândă nu o pot uita şi cu lacrimi Te 
rog: „Vino şi Te sălăşluieşte întru mine şi curăţeşte-mă de 
toată întinăciunea. Tu vezi din înălţimea sfintei Tale slave 
cum tânjeşte sufletul meu după Tine; nu mă lăsa pe mine, 
robul Tău; auzi-mă când strig Ţie ca Prorocul David: «Mi- 
luieşte-mă, Dumnezeule, după mare mila Ta» [Ps 50, 1]'. 


IRR 


Sfinților Apostoli, voi ați propovăduit întregului pă- 
mânt: „Cunoaşteţi iubirea lui Dumnezeu!” Sufletul meu 
păcătos a cunoscut şi el această iubire prin Duhul Sfânt, 

dar am pierdut acest Duh şi tânjesc după El. Vă rog, rugaţi 
pe Domnul să-mi dea înapoi darul Duhului Sfânt, pe Care 
sufletul meu îl cunoaşte, şi mă voi ruga pentru toată lu- 
mea ca să vină pacea pe pământ. 

Sfinților toți, rugați pe Domnul Dumnezeu pentru mi- 
ne. Voi vedeţi slava Domnului în cer, căci pe pământ L-aţi 
iubit pe Dumnezeu din tot sufletul şi din tot cugetul vos- 
tru; voi aţi biruit lumea prin puterea harului pe care vi l-a 
dat Dumnezeu pentru smerenia voastră; voi aţi îndurat 
toate întristările pentru iubirea lui Dumnezeu, şi duhul 
meu arde de nerăbdare să vă vadă, să vadă cum vedeţi sla- 
va Domnului. Ziua şi noaptea tânjeşte sufletul meu după 
Domnul şi doreşte să se îndulcească de iubirea Lui. 


KIRRI 


„Stareții” [bătrânii iscusiți”] buni sunt smeriţi şi la 
caracter asemenea lui Hristos. Prin viața lor ei dau un 
exemplu viu. Au dobândit pacea şi, asemenea pomului 
vieţii din rai, au săturat pe mulţi din roadele lor, cu roade 
ale acestei păci. 

Pomul vieţii care este în mijlocul raiului e Hristos. 
Acum de el se pot apropia toţi şi toată lumea poate să mă- 
nânce şi să se sature din el prin Duhul Sfânt. 


Când povăţuitori buni nu sunt, trebuie să ne predăm 
voii lui Dumnezeu întru smerenie şi atunci Domnul ne va 
înţelepţi prin harul Său, căci e cu neputinţă de spus în cu- 
vânt cât de mult ne iubeşte Domnul şi mintea nu poate 
înţelege aceasta; numai prin Duhul Sfânt e cunoscută iu- 
birea lui Dumnezeu, de minte ea nu este cunoscută. 


Unii discută în contradictoriu despre credinţă şi discu- 
tiile [controversele] lor sunt fără sfârşit, dar nu e nevoie să 
ne sfădim, ci numai să ne rugăm lui Dumnezeu şi Maicii 
Domnului, şi atunci Domnul ne va lumina fără discuţii şi 
îndată ne va lumina. 

Mulţi au studiat toate credinţele [religiile], dar adevă- 
rata credinţă nu au cunoscut-o astfel, aşa cum trebuie, dar 

celui ce se va ruga lui Dumnezeu cu smerenie să-l lumineze, 
Domnul îi va face cunoscut cât de mult îl iubeşte El pe om. 

Oamenii mândri cred că înţeleg totul cu mintea lor, dar 
Dumnezeu nu le dă aceasta. 

Dar noi Îl cunoaştem pe Domnul: El ni S-a arătat prin 
Duhul Sfânt, şi sufletul Îl cunoaşte, şi de atunci se bucură, 
se veseleşte şi se odihneşte, şi în aceasta stă viaţa noastră 
sfântă. 

DIRI 


Domnul a zis: „Acolo unde sunt Eu, acolo va fi şi sluji- 
torul Meu şi va vedea slava Mea” [In 12, 26]. Dar oamenii 
nu înţeleg Scriptura; ea este ca pecetluită. Dar când Duhul 
Sfânt ne învaţă, totul va fi înţeles şi sufletul se va simţi ca 
în cer, căci acelaşi Duh Sfânt este şi în cer, şi pe pământ, şi 
în Sfânta Scriptură, şi în sufletele care iubesc pe Dumne- 
zeu. Dar fără Duhul Sfânt oamenii rătăcesc şi, deşi învaţă 
neîncetat, nu pot să-L cunoască pe Dumnezeu şi n-au cu- 
noscut odihna în El. 

Cine a cunoscut iubirea lui Dumnezeu, acela iubeşte lu- 
mea întreagă şi niciodată nu murmură pentru soarta lui, 
căci ştie că o întristare vremelnică pentru Dumnezeu duce 
la bucuria veşnică. 

Sufletul nesmerit, care nu se predă pe sine voii lui Dum- 

nezeu, nu poate cunoaşte nimic, ci trece numai de la un 
gând la altul, şi astfel nu se roagă niciodată cu minte cura- 
tă şi nu slăveşte lucrurile mari ale lui Dumnezeu. 
__ Sufletul care s-a predat cu smerenie voii lui Dumnezeu 
Il vede nevăzut în fiecare secundă, dar tot acest lucru e cu 
neputinţă de exprimat pentru sufletul însuşi, şi el nu poate 
povesti despre aceasta, ci numai prin experienţă cunoaşte 
milostivirea lui Dumnezeu şi ştie când Domnul este cu el. 
Sufletul ce s-a predat Lui e ca un copil mic care-şi primeş- 
te zilnic hrana lui fără să ştie de unde vine această hrană; 
aşa şi sufletul se simte bine cu Dumnezeu, dar nu poate 
lămuri cum se întâmplă aceasta. 

Doamne, luminează norodul Tău prin Duhul Tău Cel 
Sfânt ca toţi să cunoască iubirea Ta. 

Domnul ne insuflă gândul să ne rugăm pentru oameni 
şi tot El ne dă puterea pentru această rugăciune şi răsplă- 
teşte sufletului pentru aceasta. Aşa e mila Domnului faţă 
de noi. 


WNR 


In copilărie iubeam lumea şi frumusețea ei. Iubeam 
pomii şi grădinile înverzite, iubeam câmpiile şi toată lu- 
mea lui Dumnezeu: cât de frumos este ea alcătuită. Îmi 
plăcea să privesc strălucirea norilor, să-i văd trecând în 
înălțimile azurii. Dar de când am cunoscut pe Domnul 
meu şi El a robit sufletul meu, totul s-a schimbat în sufle- 
tul meu şi nu mai vreau să privesc la această lume, căci 
sufletul meu este neîncetat atras spre acea lume în care 
trăieşte Domnul. Ca o pasăre în colivie aşa se chinuie su- 
fletul meu pe pământ. Aşa cum pasărea doreşte să zboare 
din colivia ei strâmtă spre tufişurile dese, aşa este aprins 
şi sufletul meu de dorinţa de a vedea din nou pe Domnul, 
căci EI a atras sufletul meu şi acesta tânjeşte după El şi 
strigă: 

Unde eşti Tu, Lumina mea? Vezi că Te caut cu lacrimi. 
Dacă nu mi Te-ai fi arătat, n-aş fi putut să Te caut astfel. 
Dar Tu Însuţi m-ai găsit pe mine, păcătosul, şi mi-ai dat să 
cunosc iubirea Ta. Tu mi-ai dat să văd că iubirea Ta pen- 
tru noi Te-a dus pe cruce şi că ai murit pentru noi în chi- 
nuri. Tu mi-ai dat să cunosc că iubirea Ta Te-a pogorât din 
cer pe pământ şi până la iad, ca noi să vedem slava Ta. 

Tu Te-ai îndurat de mine şi mi-ai arătat Faţa Ta şi 
acum sufletul meu e atras de Tine, Doamne, şi în nimic 
nu-şi găseşte odihnă, nici ziua nici noaptea, şi plânge ca 
un copil ce şi-a pierdut mama. 

Dar şi copilul îşi uită mama, şi mama îşi uită copilul 
când Te văd pe Tine. Văzându-Te pe Tine, sufletul uită 
lumea întreagă. Aşa este atras sufletul meu spre Tine şi 
tânjeşte după Tine şi nu mai vrea să vadă frumuseţea aces- 
tei lumi. 

Când sufletul cunoaşte în Duhul Sfânt pe Maica Dom- 
nului, când în Duhul Sfânt el se face rudenie cu apostolii, 

prorocii, sfinţiţii ierarhi, cuvioşii şi cu toţi sfinţii şi drepţii, 
atunci el este atras nestăvilit în această altă lume şi nu se 
poate opri, ci tânjeşte, se chinuie, plânge şi nu se poate 
smulge din rugăciune, şi chiar dacă trupul e neputincios 
şi vrea să se întindă pe pat, chiar şi atunci când este întins 
pe el, sufletul lui se avântă spre Domnul şi în Împărăţia 
sfinţilor. 

Bătrâneţea a venit, trupul a slăbit şi vrea să se întindă 
pe pat, dar duhul nu stă întins — el se avântă spre Dum- 
nezeu, Tatăl său, rudenia lui cerească. El ne-a făcut rude- 
nii ale Sale prin Preacuratul Lui Trup şi Sânge şi prin Du- 
hul Sfânt; ne-a dat să cunoaştem ce anume e viaţa veş- 
nică. În parte ştim: Duhul Sfânt e viaţa veşnică. Sufletul 
trăieşte în iubirea lui Dumnezeu, în smerenia şi blândeţea 
Duhului Sfânt. Dar Duhului Sfânt trebuie să-l dăm un loc 
mai mare în sufletul nostru, ca El să fie viu întru el şi su- 
fletul să-L simtă pipăit. 

Cine rămâne pe pământ prin Duhul Sfânt în iubirea lui 
Dumnezeu, acela va fi şi sus împreună cu Domnul, căci 
iubirea nu poate să piară. Dar să nu ne amăgim în gânduri 
deştepte, să ne smerim pe noi înşine după cuvântul Dom- 
nului: „Fiţi ca şi copiii, căci a lor este Împărăţia lui Dum- 
nezeu” [Mt 18, 3]. 

Vai mie, căci după ce am cunoscut pe Domnul prin Du- 
hul Sfânt, Îl pierd şi nu pot să-L am în deplinătate, deşi 
văd mila lui Dumnezeu cu mine. 


Domnul ne iubeşte atât de mult, încât noi înşine nu ne 
putem iubi pe noi înşine aşa; dar când sufletul e în întris- 
tare, el crede că Dumnezeu l-a uitat şi că nici măcar nu 
mai vrea să se uite la el, şi atunci suferă şi se chinuie. 

Dar nu este aşa, fraţilor. Domnul ne iubeşte fără sfâr- 
şit, ne dă harul Duhului Sfânt şi ne mângâie, Domnul nu 
vrea ca sufletul să fie în mâhnire şi nedumerire despre 
mântuirea lui. Crede deci cu tărie că suferim numai câtă 
vreme nu ne-am smerit; dar de îndată ce ne smerim, în- 
tristările noastre iau sfârşit, căci pentru smerenia lui Du- 
hul lui Dumnezeu dă de ştire sufletului că se mântuieşte. 

Mare este slava Domnului că ne iubeşte atât de mult, şi 
această iubire se face cunoscută prin Duhul Sfânt. 


DCR 


Sufletul meu tânjeşte după Domnul şi Îl caut cu la- 
crimi. 

Cum aş putea să nu-L caut? El mi S-a arătat prin Duhul 
Sfânt şi inima mea s-a îndrăgostit de El. El a atras sufletul 
meu şi acesta tânjeşte după El. 

Sufletul se aseamănă unei mirese, iar Domnul — Mire- 
lui; şi ei se iubesc mult unul pe altul şi suspină unul după 
altul. În iubirea Lui, Domnul tânjeşte după suflet şi se 
mâhneşte dacă acesta n-are loc în el pentru Duhul Sfânt; 
dar sufletul care a cunoscut pe Domnul tânjeşte după El, 
căci în El e viaţa şi bucuria lui. 


OCR 


Viaţa în păcate e moartea sufletului, dar iubirea lui 
Dumnezeu e raiul desfătărilor în care trăia înainte de că- 
dere părintele nostru Adam. 

„Adame, părintele nostru, spune-ne cum iubea sufletul 
tău pe Dumnezeu în rai?” 

A cunoaşte acest lucru e cu neputinţă şi abia sufletul 
care a gustat iubirea lui Dumnezeu îl poate înţelege întru- 
câtva. 

Dar Maica Domnului, cum iubea Ea pe Domnul Fiul Ei? 

Nimeni dintre oameni nu poate şti aceasta decât numai 
Ea Însăşi. Dar Duhul lui Dumnezeu ne învaţă iubirea. Şi 
în Ea a fost şi este acelaşi Duh al lui Dumnezeu, Care este 
Iubire, şi de aceea cine cunoaşte pe Duhul Sfânt poate 
înţelege în parte şi iubirea ei. 


OCR 


Ce fericiţi suntem noi creştinii: ce Dumnezeu avem! 

Vrednici de plâns sunt oamenii care nu cunosc pe Dum- 
nezeu. Ei nu văd lumina veşnică şi după moarte merg, în 
întunericul cel veşnic. Noi ştim despre aceasta, pentru că 

în Biserică Duhul Sfânt descoperă sfinţilor ce este în cer şi 
ce este în iad. 

Oameni nenorociţi şi rătăciţi! Ei nu pot şti care e ade- 
vărata bucurie. Se veselesc uneori şi râd, dar râsul şi vese- 
lia lor se prefac în plâns şi întristare. 

Dar bucuria noastră e Hristos. Prin pătimirile Lui El 
ne-a scris în cartea vieţii, şi în Împărăţia cerurilor vom fi 
veşnic împreună cu Dumnezeu, vom vedea slava Lui şi ne 
vom îndulci de ea. 

Bucuria noastră e Duhul Sfânt. Cât e de dulce şi de 
drag! El dă mărturie sufletului de mântuirea lui. 

O, fraţilor, vă rog şi vă implor în numele milostivirii lui 
Dumnezeu, credeţi în Evanghelie şi în mărturia Sfintei 
Biserici şi veţi gusta încă de aici, de pe pământ, fericirea 
raiului, căci Împărăţia lui Dumnezeu este înăuntrul nostru 
(Lc 17, 21]; iubirea lui Dumnezeu dă sufletului raiul. Mulţi 
prinți şi vlădici şi-au părăsit scaunele lor după ce au cu- 
noscut iubirea lui Dumnezeu. Şi lucrul e de înțeles, pentru 
că iubirea lui Dumnezeu e aprinsă; prin harul Sfântului 
Duh, ea îndulceşte sufletul până la lacrimi şi nimic pă- 
mântesc nu se poate asemăna ei. 


KIN 


Cele pământeşti pot fi cunoscute prin mintea ome- 
nească, dar Domnul şi toate cele cereşti se cunosc numai 
prin Duhul Sfânt şi nu pot fi cunoscute numai cu mintea 
simplă. 

Cine a cunoscut pe Dumnezeu prin Duhul Sfânt, acela 
uită pământul ca şi cum n-ar mai fi, dar după rugăciune 
îşi ridică ochii şi îl vede din nou. 

Fraţilor, în Împărăţia cerurilor sfinţii văd slava lui Dum- 
nezeu, noi însă să ne smerim şi Domnul ne va iubi şi ne va 
da pe pământ tot ce e de folos pentru suflet şi trup, şi ne 
va descoperi toate tainele. 

Oamenii s-au alipit cu sufletul lor de agonisirea bunu- 
rilor pământeşti şi au pierdut iubirea lui Dumnezeu, de 
aceea nu este pace pe pământ. Mulţi vor să cunoască, de 

pildă, cum s-a alcătuit soarele, dar uită să cunoască pe 
Dumnezeu. Domnul însă nu ne-a vorbit despre soare, ci 
ne-a descoperit despre Tatăl şi Împărăţia cerurilor. El a 
spus că în Împărăţia Tatălui Său drepţii vor străluci ca 
soarele [Mt 13, 43]; şi Scriptura spune că Domnul va fi 
Lumina în rai [Ap 21, 23; 22, 5] şi Lumina Domnului va fi 
în sufletul, în mintea şi în trupul sfinţilor. 


OIRR 


Trăim pe pământ şi nu-L vedem pe Dumnezeu şi nu-L 
putem vedea. Dar dacă Duhul Sfânt vine în sufletul nos- 
tru, atunci Îl vedem pe Dumnezeu aşa cum L-a văzut 
Sfântul Arhidiacon Ştefan. Prin Duhul Sfânt, sufletul şi 
mintea recunosc îndată că acesta este Domnul. Aşa a re- 
cunoscut prin Duhul Sfânt Sfântul Simeon pe Domnul în 
micul prunc [adus la templu]; tot aşa a recunoscut pe 
Domnul prin Duhul Sfânt şi Sfântul loan Botezătorul şi a 
trimis poporul la El. Dar, fără Duhul Sfânt, nimeni nu 
poate cunoaşte pe Dumnezeu, nici şti cât de mult ne iu- 
beşte. Şi, deşi citim că El ne-a iubit şi a pătimit din iubire 
pentru noi, noi ne gândim la aceste lucruri cu mintea, fără 
a înţelege şi cu sufletul nostru, aşa cum se cuvine această 
iubire a lui Hristos; dar, atunci când ne învaţă Duhul 
Sfânt, înţelegem în chip limpede şi simţit această iubire şi 
ne facem asemenea Domnului. 


poa 


Milostive Doamne, învaţă-ne pe noi toţi prin Duhul Tău 
Cel Sfânt să trăim după voia Ta, ca toţi să Te cunoaştem în 
Lumina Ta pe Tine, adevăratul Dumnezeul nostru, fiindcă 
fără Lumina Ta nu putem înţelege plinătatea iubirii Tale. 
Luminează-ne prin harul Tău şi el va aprinde inimile noas- 
tre de iubire pentru Tine. 

Cuvânt despre rugăciune 


Cine iubeşte pe Domnul, acela îşi aduce aminte întot- 
deauna de El, iar aducerea-aminte de Dumnezeu naşte 
rugăciunea. Dar, dacă nu-ţi vei aduce aminte, atunci nu te 
vei mai ruga, iar fără rugăciune sufletul nu va rămâne în 
dragostea lui Dumnezeu, căci prin rugăciune vine harul 
Duhului Sfânt. Prin rugăciune se păzeşte omul de păcat, 
fiindcă, rugându-se, mintea e ocupată de Dumnezeu şi cu 
duh smerit stă înaintea Feţei Domnului, pe Care-L cu- 
noaşte sufletul ce se roagă. 

Fireşte, începătorul are nevoie de o călăuză, căci până 
se dă harul Sfântului Duh, sufletul are mare luptă cu vrăj- 
maşii şi nu-şi poate da seama dacă vrăjmaşul îi aduce 
dulceaţa sa. Poate deosebi aceasta numai cel ce a gustat el 
însuşi din experienţă harul Duhului Sfânt. Cine a gustat 
Duhul Sfânt recunoaşte apoi harul după gust. 

Cine vrea să se îndeletnicească cu rugăciunea fără o 
călăuză şi îşi închipuie în mândria lui că poate să o înveţe 
singur după cărţi şi nu se va duce la un „stareţ” [„bătrân 
iscusit” ], acela a căzut deja pe jumătate în înşelare. Dar pe 
cel smerit Domnul îl va ajuta şi, chiar dacă nu găseşte un 
povăţuitor experimentat, dar va merge la duhovnicul lui, 
oricare ar fi el, Dumnezeu îl va ocroti pentru smerenia lui. 

Gândeşte-te că în duhovnic viază Duhul Sfânt, şi el îţi 
va spune ce trebuie să faci. Dar dacă îţi spui: „Duhovnicul 
vieţuieşte în nepăsare, cum poate via în el Duhul Sfânt?”, 

pentru un astfel de gând vei suferi silnic şi Domnul te va 
smeri şi, negreşit, vei cădea în înşelare. 

Rugăciunea se dă celui ce se roagă, cum se spune în 
Scripturi; dar rugăciunea pe care o săvârşim numai din 
obişnuinţă, fără zdrobire de inimă pentru păcate, nu este 
plăcută Domnului. 

Întrerup pentru o vreme cuvântul despre rugăciune. 

Sufletul meu tânjeşte după Domnul şi Îl caut fierbinte, 
şi sufletul meu nu suferă să se gândească la altceva. 

Sufletul meu tânjeşte după Domnul Cel Viu, şi duhul 
meu se avântă spre El ca spre Tatăl Ceresc şi o rudenie. 
Domnul ne înrudeşte cu El prin Duhul Sfânt. Domnul este 
drag inimii — e bucuria, veselia şi nădejdea noastră tare. 

Bunule Doamne, caută cu milă la zidirea Ta şi arată-Te 
oamenilor prin Duhul Sfânt aşa cum Te-ai arătat robului 
Tău. 

Bucură, Doamne, cu venirea Sfântului Tău Duh tot su- 
fletul cel întristat. Fă, Doamne, ca toţi oamenii care se 
roagă Ţie să cunoască pe Duhul Sfânt. 

Oamenilor, să ne smerim toţi pentru Domnul şi pentru 
Împărăţia cerurilor. Să ne smerim şi Domnul ne va face 
cunoscută puterea rugăciunii lui lisus. Să ne smerim şi În- 
suşi Duhul lui Dumnezeu va învăţa sufletul. 

Omule, învaţă smerenia lui Hristos şi Domnul îţi va da 
să guşti dulceaţa rugăciunii. Dacă vrei rugăciunea curată, 
atunci fii smerit, înfrânat, mărturiseşte-te cu sinceritate, 
şi rugăciunea te va iubi. Fii ascultător, supune-te cu bună 
conştiinţă stăpânirilor rânduite, fii mulțumit de toate şi 
atunci inima ta se va curăţi de gândurile deşarte. Adu-ţi 
aminte că Domnul te vede şi teme-te să nu întristezi cum- 
va pe fratele tău; nu-l judeca şi nu-l dispreţui nici măcar 
cu o privire, şi Duhul Sfânt te va iubi şi te va ajuta El În- 
suşi întru toate. 

Duhul Sfânt se aseamănă unei mame pline de dragoste. 
O mamă îşi iubeşte copilul şi-i este milă de el, tot aşa şi 
Duhului Sfânt îi este milă de noi, ne iartă, ne vindecă, ne 
povăţuieşte şi ne bucură; Duhul Sfânt se face cunoscut în 
rugăciunea smerită. 

Cine iubeşte pe vrăjmaşi va cunoaşte degrabă pe Dom- 
nul prin Duhul Sfânt, dar despre cel ce nu-i iubeşte, nu 
vreau să scriu, ci îl plâng, căci se chinuie pe sine însuşi şi 
pe alţii şi nu cunoaşte pe Domnul. 


WIRI 


Sufletul care iubeşte pe Domnul nu poate să nu se roa- 
ge, căci este atras spre El prin harul pe care l-a cunoscut în 
rugăciune. 

Pentru rugăciune ne sunt date bisericile; în biserici 
slujbele se săvârşesc după cărți. Dacă biserica şi cărțile nu 
le ai totdeauna cu tine, rugăciunea lăuntrică însă e oricând 
şi oriunde cu tine. În biserici se săvârşesc dumnezeieştile 
slujbe şi viază Duhul Sfânt, dar cea mai bună biserică a lui 
Dumnezeu e sufletul, şi pentru cine se roagă în sufletul 
său, pentru acela lumea întreagă se face biserică; dar 
aceasta nu este pentru toţi. 

Mulţi se roagă cu buzele şi le place să se roage după 
cărţi, şi acesta e un lucru bun, iar Domnul primeşte rugă- 
ciunea şi-i miluieşte. Dar dacă cineva se roagă Domnului 
şi se gândeşte la altceva, rugăciunea unuia ca acesta Dom- 
nul n-o ascultă. 

Cine se roagă din obişnuinţă, în acela nu sunt schim- 
bări în rugăciune, dar cine se roagă din inimă în acela sunt 
multe schimbări în rugăciune, e o luptă cu vrăjmaşul, o 
luptă cu sine însuşi, cu patimile, o luptă cu oamenii şi în 
toate acestea trebuie să fie curajos. 

Cere sfat celor experimentați, dacă-i găseşti, şi roagă cu 
smerenie pe Domnul, şi pentru smerenia ta Domnul îţi va 
da înţelegere. 

Dacă rugăciunea noastră e plăcută Domnului, Duhul 
lui Dumnezeu dă mărturie de aceasta în suflet; El este 
drag, şi liniştit; dar odinioară nu ştiam dacă rugăciunea 
mea era primită sau nu la Domnul, şi după ce anume poa- 
te fi recunoscut acest lucru. 


Întristările şi primejdiile i-au învăţat pe mulţi să se 
roage. 

Într-o zi vine la mine în magazie un soldat; se ducea la 
Salonic. Sufletul meu l-a îndrăgit şi i-am spus: 

„Roagă-te Domnului ca întristările să ţi se împuţineze!” 

Dar el mi-a zis: „Ştiu să mă rog. Am învăţat în război, 
când eram pe front. L-am rugat cu tărie pe Domnul să mă 
lase în viaţă. Gloanţele plouau, obuzele explodau şi puţini 
au scăpat cu viaţă. Am luat parte la multe lupte, şi Domnul 
m-a păzit”. În acest timp mi-a arătat cum se ruga şi după 
mişcarea trupului său se vedea limpede că era cu totul 
cufundat în Dumnezeu. 


INR 


Multora le place să citească cărţi bune, şi acesta e un 
lucru bun, dar să te rogi e mai bine decât toate, însă cine 
citeşte cărţi proaste sau gazete e lovit de foame sufleteas- 
că; sufletul lui flămânzeşte pentru că hrana sufletului şi 
desfătările lui sunt în Dumnezeu. În Dumnezeu e şi viaţă, 
şi bucurie, şi veselie, şi Domnul ne iubeşte nespus, şi 
această iubire e cunoscută prin Duhul Sfânt. 

Dacă mintea ta vrea să se roage în inimă şi nu poate, 
atunci rosteşte rugăciunea cu buzele şi ţine-ţi mintea în 
cuvintele rugăciunii, cum spune Scara. Cu timpul Domnul 
îţi va da rugăciunea inimii fără gânduri şi te vei ruga cu 
uşurinţă. Unii şi-au vătămat inima, pentru că şi-au silit 
mintea să lucreze rugăciunea în inimă şi de aceea n-au 
mai putut-o rosti nici măcar cu buzele. Tu însă cunoşti 
rânduiala vieţii duhovniceşti: darurile sunt date de la 
Dumnezeu doar sufletului simplu, smerit şi ascultător. 
Celui ascultător şi înfrânat în toate — în hrană, cuvinte şi 
mişcări — Domnul Însuşi îi va da rugăciunea şi ea se va 
săvârşi cu uşurinţă în inimă. 

Rugăciunea neîncetată vine din iubire, dar se pierde 
pentru osândiri, vorbe deşarte şi neînfrânare. Cine iubeşte 
pe Domnul, acela poate cugeta la EI ziua şi noaptea, pen- 
tru că nici un lucru nu te poate împiedica să iubeşti 
pe Dumnezeu. Apostolii iubeau pe Domnul şi lumea 
nu-i împiedica, deşi ei îşi aduceau aminte de lume, se ru- 

gau pentru ea şi propovăduiau. E adevărat că Sfântului 
Arsenie cel Mare i s-a zis: „Fugi de oameni!”, dar chiar şi 
în pustie Duhul lui Dumnezeu ne învaţă să ne rugăm pen- 
tru oameni şi pentru lumea întreagă. 

În lumea aceasta fiecare îşi are ascultarea lui: unul e 
împărat, altul patriarh, altul bucătar, fierar sau învăţător, 
dar Domnul îi iubeşte pe toţi, şi cine iubeşte mai mult pe 
Dumnezeu, acela va avea plată mai multă. Domnul ne-a 
dat porunca de a iubi pe Dumnezeu din toată inima, din 
tot cugetul şi din tot sufletul [Mt 22, 37]. Dar cum poți 
să-L iubeşti fără să te rogi? De aceea, mintea şi inima omu- 
lui trebuie să fie întotdeauna libere pentru rugăciune. 

Când iubeşti pe cineva, vrei să te gândeşti la el, să vor- 
beşti despre cl, să fii împreună cu el. Dar pe Domnul su- 
fletul îl iubeşte ca pe Tatăl şi Ziditorul lui şi stă înaintea 
Lui cu frică şi iubire: cu frică, pentru că este Domnul; cu 
iubire, pentru că sufletul Îl cunoaşte ca pe un Tată; El este 
foarte milostiv şi harul Său e mai dulce decât toate. 

Şi eu am cunoscut că e uşor să te rogi, pentru că harul 
lui Dumnezeu ne ajută. În mila Sa Domnul ne iubeşte şi 
ne dă să vorbim cu El prin rugăciune, să ne căim şi să-l 
mulțumim. 

N-am putere să scriu cât de mult ne iubeşte Domnul. 
Această iubire e cunoscută prin Duhul Sfânt, iar pe Duhul 
Sfânt Îl cunoaşte sufletul ce se roagă. 


POR 


Unii zic că de la rugăciune vine înşelarea. E o greşeală 
însă. Înşelarea vine de la rânduiala-de-sine [idioritmie], 
iar nu de la rugăciune. Toţi sfinţii s-au rugat mult şi în- 
deamnă şi pe alţii la rugăciune. Rugăciunea este cel mai 
bun lucru pentru suflet. Prin rugăciune se ajunge la Dum- 
nezeu; prin rugăciune dobândim smerenie, răbdare şi tot 
lucrul bun. Cine vorbeşte împotriva rugăciunii, acela n-a 
gustat în chip vădit niciodată ca să vadă cât de bun este 
Domnul şi cât de mult ne iubeşte. De la Dumnezeu nu vi- 
ne ceva rău. Toţi Sfinţii s-au rugat neîncetat; ei nu ră- 
mâneau nici o secundă fără rugăciune. 

Sufletul care a pierdut smerenia, pierde o dată cu harul 
şi iubirea faţă de Dumnezeu, şi atunci rugăciunea fierbinte 
se stinge; dar când sufletul are odihnă dinspre patimi şi-şi 
agoniseşte smerenie, atunci Domnul îi dă harul Său şi el 
se roagă pentru vrăjmaşi ca pentru sine însuşi şi se roagă 
cu lacrimi fierbinţi pentru întreaga lume. 

Despre smerenie 


Acum sunt puţini „stareţi” [„bătrâni iscusiţi”] care să 
cunoască iubirea Domnului pentru noi şi să cunoască lup- 
ta cu vrăjmaşii şi că, pentru a-i birui, e nevoie de smerenia 
lui Hristos. 

Domnul iubeşte atât de mult pe om, încât îi dă darurile 
Sfântului Duh, dar până când sufletul se învaţă să păstreze 
harul, se chinuie mult. 

În primul an după ce am primit pe Duhul Sfânt, gân- 
deam: „Domnul mi-a iertat păcatele: harul dă mărturie de 
aceasta; de ce mai am nevoie?”. Dar nu trebuie să gândim 
aşa. Chiar dacă păcatele ne-au fost iertate, toată viaţa tre- 
buie să ne aducem aminte de ele şi să ne întristăm, ca să 
păzim zdrobirea [inimii]. N-am făcut aşa şi am încetat 
zdrobirea şi mult am fost hărțuit de demoni. Eram nedu- 
merit de ce se făcea cu mine şi-mi spuneam: „Sufletul meu 
cunoaşte pe Domnul şi iubirea Lui. Cum de-mi vin gân- 
duri rele?” Dar Domnului i S-a făcut milă de mine şi m-a 
învăţat EI Însuşi cum trebuie să mă smeresc: „Ține mintea 
ta în iad şi nu deznădăjdui!” Şi prin aceasta vrăjmaşii 
sunt biruiţi. Dar de îndată ce las mintea mea să iasă din 
foc, gândurile rele câştigă din nou putere. 


Cel ce, asemenea mie, a pierdut harul, e bine să lupte 
curajos cu demonii. Cunoaşte că tu însuţi eşti vinovat: ai 
căzut în mândrie şi slavă deşartă, şi Domnul îţi dă să cu- 

noşti cu milostivire ce înseamnă să fii în Duhul Sfânt şi ce 
înseamnă să fi în luptă cu demonii. Astfel sufletul învaţă 
prin experienţă vătămările mândriei şi fuge de slava de- 
şartă, de laudele oamenilor şi de gânduri. Atunci sufletul 
începe să se vindece şi să înveţe să păstreze harul. Cum să 
înţelegem dacă sufletul e sănătos sau bolnav? Sufletul bol- 
nav se mândreşte, dar sufletul sănătos iubeşte smerenia, 
aşa cum l-a învăţat Duhul Sfânt, şi dacă nu o cunoaşte în- 
că, se socoteşte pe sine mai rău decât toţi. 

Chiar dacă Domnul l-ar înălța la cer în fiecare zi şi i-ar 
arăta toată slava cerească în care se află EI, şi iubirea 
serafimilor, a heruvimilor şi a tuturor sfinţilor, chiar şi 
atunci, învăţat de experienţă, sufletul smerit va spune: 
„Tu, Doamne, îmi arăţi slava Ta pentru că iubeşti zidirea 
Ta; mie însă dă-mi mai degrabă plâns şi puterea de a-Ţi 
mulţumi. 'Ţie Ţi se cuvine slavă în cer şi pe pământ, mie 
însă mi se cuvine să plâng pentru păcatele mele”. Altfel nu 
vei păzi harul Duhului Sfânt pe care ţi-l dă Domnul după 
mila Sa. 

Domnului i s-a făcut mare milă de mine şi mi-a dat să 
înţeleg că trebuie să plâng toată viaţa. Aceasta este ca- 
lea Domnului. Şi iată, acum scriu din milă faţă de oame- 
nii care, asemenea mie, sunt mândri şi din această pricină 
se chinuie. Scriu ca ei să înveţe smerenia şi să-şi găsească 
odihna în Dumnezeu. 

Unii zic că aceasta a fost cândva, de demult, dar că 
acum toate acestea s-au învechit; dar la Domnul, nimic 
nu trece niciodată, numai noi ne schimbăm, ne facem 
răi şi astfel pierdem harul; dar celui ce cere Domnul îi dă 
toate [Mt 7, 7—8], nu pentru că am merita aceasta, ci pen- 
tru că El este milostiv şi ne iubeşte. 

Scriu aceasta pentru că sufletul meu cunoaşte pe 
Domnul. 


WRR 


IMlare lucru bun este a învăța smerenia lui Hristos; cu 
ea viaţa e uşoară şi bucuroasă şi toate se fac dragi inimii. 
Numai celor smeriţi li Se arată pe Sine Domnul prin Du- 

hul Sfânt dar, dacă nu ne smerim, nu vom vedea pe Dum- 
nezeu. Smerenia e lumina în care putem vedea Lumina- 
Dumnezeu, după cum se cântă: „Întru lumina Ta vom ve- 
dea Lumina” [Ps 35, 10]. 

Domnul m-a învățat să țin mintea în iad şi să nu dez- 
nădăjduiesc şi aşa sufletul meu se smereşte, dar aceasta 
nu este încă adevărata smerenie, care e de nedescris. Când 
sufletul vine la Domnul, se înfricoşează, dar când vede pe 
Domnul, atunci se bucură nespus de frumuseţea slavei 
Lui, iar iubirea lui Dumnezeu şi dulceaţa Duhului Sfânt îl 
fac să uite cu desăvârşire pământul. Aşa este raiul Dom- 
nului. Toţi vor fi în iubire şi de la smerenia lui Hristos toţi 
vor fi bucuroşi să-i vadă pe ceilalţi mai presus decât ei în- 
şişi. Smerenia lui Hristos sălăşluieşte în cei mici: ei sunt 
bucuroşi că sunt mici. Aşa mi-a dat să înţeleg Domnul. 

Rugaţi-vă pentru mine toţi sfinţii, ca sufletul meu să în- 
veţe smerenia lui Hristos; sufletul meu însetează după ea, 
dar nu o poate avea şi cu lacrimi o caut, ca un copil mic ce 
s-a pierdut de mama lui: 

„Unde eşti Tu, Domnul meu? Te-ai ascuns de sufletul 
meu şi cu lacrimi Te caut. 

Doamne, dă-mi puterea de a mă smeri înaintea măre- 
tiei Tale. 

Doamne, Ție Ți se cuvine slavă în cer și pe pământ, mie 
însă, micuţei Tale zidiri, dăruieşte-mi smeritul Tău Duh. 

Mă rog bunătăţii Tale, Doamne, priveşte asupra mea 
din înălţimea slavei Tale şi dă-mi puterea de a Te slăvi zi- 
ua şi noaptea, căci sufletul meu s-a îndrăgostit de Tine 
prin Duhul Tău Cel Sfânt şi tânjesc după Tine şi cu lacrimi 
Te caut. 

Doamne, dă-ne Duhul Sfânt; prin El Te vom slăvi ziua 
şi noaptea, căci dacă trupul nostru e neputincios, Duhul 
Tău e vioi, El dă sufletului puterea de a Te sluji cu râvnă şi 
întăreşte mintea în iubirea Ta şi o odihneşte întru Tine cu 
o odihnă desăvârşită şi nu mai vrea să se gândească la ni- 
mic altceva decât la iubirea Ta. 

Milostive Doamne, duhul meu neputincios nu poate 
ajunge la Tine, de aceea Te chem ca şi regele Avgar: Vino 

şi tămăduieşte-mi rănile gândurilor mele păcătoase, şi Te 
voi lăuda ziua şi noaptea şi Te voi propovădui oamenilor, 
ca toate noroadele să ştie că Tu, Doamne, ca şi odinioară, 
săvârşeşti minuni, ierţi păcate, sfinţeşti şi dai viaţă.” 


KIR 


E o mare deosebire între omul simplu care a cunoscut 
pe Domnul prin Duhul Sfânt, şi omul, chiar foarte mare, 
care n-a cunoscut harul Sfântului Duh. 

E o mare deosebire între a crede numai că Dumnezeu 
există cunoscându-L din natură sau din Scripturi, şi a cu- 
noaşte pe Domnul prin Duhul Sfânt. 

În cel ce a cunoscut pe Domnul prin Duhul Sfânt, du- 
hul arde ziua şi noaptea de iubire pentru Dumnezeu şi su- 
fletul lui nu se poate să se alipească de nimic pământesc. 

Sufletul care n-a făcut experienţa dulceţii Duhului Sfânt 
se bucură de slava deşartă a acestei lumi, de bogății sau de 
putere; dar sufletul care L-a cunoscut pe Domnul prin Du- 
hul Sfânt, tânjeşte numai după Domnul, iar bogăţiile şi 
slava lumii nu înseamnă nimic pentru el. 

Sufletul care a gustat Duhul Sfânt Îl deosebeşte după 
gust; căci scris este: „Gustaţi şi vedeţi că bun este Dom- 
nul” [Ps 33, 9]. David a cunoscut aceasta din experienţă, 
dar şi acum Domnul dă robilor Lui să cunoască din expe- 
rienţă harul Lui şi îi va învăţa aceasta pe robii Săi până la 
sfârşitul veacurilor. 

Cine a cunoscut pe Dumnezeu prin Duhul Sfânt, acela 
a învăţat de la El smerenia, s-a asemănat Învăţătorului 
său, Hristos Fiul lui Dumnezeu, şi a ajuns asemenea Lui. 

„Doamne, dă-ne darul sfintei Tale smerenii! 

Doamne, dă-ne în dar smeritul Tău Duh Sfânt, căci ai 
venit să mântuieşti pe oameni şi să-i înalţi la cer ca să 
vadă slava Ta.” 

O, smerenie a lui Hristos! Te cunosc dar nu te pot do- 
bândi. Roadele tale sunt dulci, căci nu sunt pământeşti. 


WIR 

Când sufletul e abătut, cum să se aprindă în el foc, ca 
el să ardă de iubire în tot ceasul? Acest foc este la Dumne- 
zeu şi Domnul a venit pe pământ ca să ne dea acest foc al 
harului Duhului Sfânt, şi cine învaţă smerenia acesta îl 
are, căci Domnul dă celui smerit harul Său. 

De multe osteneli şi de multe lacrimi e nevoie pentru a 
ţine duhul smerit al lui Hristos, dar fără el se stinge în su- 
flet lumina vieții şi el moare. Trupul poate fi veştejit repe- 
de prin post, dar nu e deloc uşor ca sufletul să se sme- 
rească aşa ca el să rămână mereu smerit, şi nu e cu putinţă 
degrabă. Maria Egipteanca a luptat şaptesprezece ani cu 
patimile ca şi cu nişte fiare sălbatice şi abia după aceea a 
găsit odihnă, măcar că îşi uscase repede trupul, fiindcă în 
pustie n-avea nimic cu ce să se hrănească. 

Noi ne-am împietrit cu totul şi nu înţelegem ce e sme- 
renia sau iubirea lui Hristos. E drept că această smerenie 
şi această iubire nu se cunosc decât prin harul Duhului 
Sfânt, dar noi nu credem că e cu putinţă să-l atragem la 
noi. Pentru aceasta e nevoie ca noi să-l dorim din tot su- 
fletul. Dar cum să doresc ceea ce n-am cunoscut? Puţină 
cunoaştere avem noi toţi şi Duhul Sfânt mişcă fiecare su- 
flet să caute pe Dumnezeu. 

O, cum trebuie rugat Domnul ca El să dea sufletului 
smerit pe Duhul Sfânt! Sufletul smerit are o mare odihnă, 
dar sufletul mândru se chinuie pe sine însuşi. Omul mân- 
dru nu cunoaşte iubirea lui Dumnezeu şi e departe de Dum- 
nezeu. Se făleşte pentru că e bogat sau învăţat sau slăvit, 
dar nu cunoaşte, nenorocitul, sărăcia şi căderea sa, pentru 
că nu cunoaşte pe Dumnezeu. Dar pe cel ce luptă împotri- 
va mândriei Domnul îl ajută să biruie această patimă. 


OIRR 


Domnul a zis: „Învățați de la Mine că sunt blând şi 
smerit cu inima” [Mt 11, 29]. Spre aceasta tânjeşte sufletul 
meu ziua şi noaptea şi Îl rog pe Dumnezeu, pe toţi sfinţii 
din cer şi pe voi toţi, care cunoaşteţi smerenia lui Hristos: 
Rugaţi-vă pentru mine ca să se pogoare asupra mea duhul 
smereniei lui Hristos pe care sufletul meu îl doreşte cu la- 

crimi! Nu pot să nu-l doresc, pentru că sufletul meu l-a 
cunoscut prin Duhul Sfânt; dar am pierdut acest dar şi, de 
aceea, sufletul meu tânjeşte până la lacrimi. 

Stăpâne mult milostive, dă-ne duh smerit ca sufletele 
noastre să-şi găsească odihna în Tine! 

Preasfântă Maică a Domnului, dobândeşte-ne, Milosti- 
vă, un duh smerit! 

Sfinţilor toţi, voi vieţuiţi în ceruri şi vedeţi slava Dom- 
nului şi duhul vostru se bucură — rugaţi-vă ca şi noi să fim 
împreună cu voi. Sufletul meu năzuieşte şi el să vadă pe 
Domnul şi tânjeşte după El în smerenie, ca unul nevrednic 
de acest bine. 

Milostive Doamne, învaţă-ne prin Duhul Sfânt smere- 
nia Ta. 


INR 


Miândria nu lasă sufletul să o apuce pe calea credinţei. 
Necredinciosului îi dau acest sfat: Să zică: „Doamne, dacă 
exişti, luminează-mă şi-Ți voi sluji din toată inima şi din 
tot sufletul”. Şi pentru acest gând smerit şi dispoziţie de a 
sluji lui Dumnezeu, Domnul îl va lumina negreşit. Dar să 
nu spună: „Dacă exişti, pedepseşte-mă”, căci dacă vine pe- 
deapsa se poate să nu ai puterea de a mulţumi lui Dumne- 
zeu şi să aduci pocăință. 

Când Domnul te luminează, atunci sufletul tău simte 
pe Domnul; simte că Domnul l-a iertat şi îl iubeşte şi cu- 
noşti aceasta din experienţă, şi harul Duhului: Sfânt va da 
mărturie în sufletul tău de mântuirea ta şi atunci vei voi să 
strigi tare lumii întregi: „Cât de mult ne iubeşte Domnul!” 

Până când nu L-a cunoscut pe Domnul, Apostolul Pavel 
L-a prigonit, dar când L-a cunoscut, a străbătut lumea în- 
treagă propovăduind pe Hristos. 

Dacă Domnul nu ne face cunoscut prin Duhul Sfânt cât 
de mult ne iubeşte, omul nu poate să o ştie, căci e cu 
neputinţă pentru mintea pământească să înţeleagă din 
ştiinţă ce fel de iubire are Domnul pentru oameni. 

Dar ca să te mântuieşti trebuie să te smereşti, pentru că 
omul mândru, chiar dacă ar fi băgat cu de-a sila în rai, nu 

şi-ar găsi acolo odihna, ar fi nemulţumit şi ar spune: „De 
ce nu sunt pe primul loc?” Dar sufletul smerit e plin de 
iubire şi nu caută întâietăţi, ci doreşte binele pentru toţi şi 
se mulţumeşte cu orice. 


ZOR 


Cel stăpânit de slavă deşartă sau se înspăimântă de 
demoni, sau se aseamănă lor; dar nu trebuie să ne înspăi- 
mântăm de demoni, ci de slava deşartă şi trufie, căci prin 
ele se pierde harul. 

Cine vorbeşte cu demonii îşi întinează mintea, dar min- 
tea celui ce rămâne în rugăciune e luminată de Domnul. 

Domnul ne iubeşte mult, dar noi toţi cădem pentru că 
nu avem smerenie. Pentru a păstra smerenia, trebuie să 
omorâm trupul şi să primim Duhul lui Hristos [Rm 8, 13]. 

Sfinţii au dus lupte crâncene cu demonii şi i-au biruit 
prin smerenie, rugăciune şi post. 

Cine s-a smerit pe sine însuşi, acela i-a biruit pe vrăj- 
maşi. 

oa 


Ce trebuie făcut pentru a avea pace în suflet şi în trup? 

Pentru aceasta trebuie să iubeşti pe toţi oamenii ca pe 
tine însuţi şi să fii gata de moarte în fiecare ceas. Când 
sufletul îşi aduce aminte de moarte, el ajunge la smerenie 
şi se predă cu totul voii lui Dumnezeu şi doreşte să fie în 
pace cu toţi şi să iubească pe toţi oamenii. 

Când pacea lui Hristos vine în suflet, atunci el este bu- 
curos să şadă ca Iov pe gunoi şi să-i vadă pe ceilalţi în sla- 
vă; atunci sufletul se bucuros că e mai rău decât toţi. Taina 
acestei smerenii a lui Hristos e mare şi cu neputinţă de 
dezvăluit. Din iubire sufletul doreşte fiecărui om mai mult 
bine decât pentru sine însuşi şi se bucură când vede că 
alţii stau mai bine decât el şi se întristează când îi vede că 
sunt chinuiţi. 

Rugaţi-vă pentru mine toţi sfinţii şi toate noroadele, ca 
să vină la mine sfânta smerenie a lui Hristos. 


ZOR 

Domnul iubeşte pe oameni, dar îngăduie întristări, ca 
oamenii să-şi cunoască neputinţa şi să se smerească şi, 
pentru smerenia lor, să primească pe Duhul Sfânt, iar cu 
Duhul Sfânt toate sunt bune, toate sunt pline de bucurie, 
toate sunt frumoase. 

Dacă cineva e chinuit mult de sărăcie şi de boală şi nu 
se smereşte, se chinuie fără folos. Dar cine se smereşte, 
acela va fi mulţumit de soarta lui, oricare ar fi ea, pentru 
că Domnul e bogăţia şi bucuria lui, şi toţi oamenii vor fi 
uimiţi de frumuseţea sufletului său. 


Tu zici: „Viaţa mea e tare amară”. Dar eu îţi voi spune 
sau mai degrabă Domnul Însuşi îţi spune: „Smereşte-te şi 
vei vedea că nenorocirile tale se vor preface în odihnă aşa 
încât te vei minuna şi vei spune: «De ce mă chinuiam şi 
întristam atât altădată?»”. 

Acum însă te bucuri pentru că te-ai smerit şi harul lui 
Dumnezeu a venit; acum, chiar dacă ai şedea singur în să- 
răcie, bucuria nu te va părăsi, pentru că ai în suflet pacea 
despre care a zis Domnul: „Pacea Mea dau vouă” [In 14, 27]. 
Aşa fiecărui suflet smerit Domnul îi dă pace. 


KIR 


Sufletul celui smerit e ca marea: dacă arunci o piatră 
în mare, ea tulbură pentru un minut fața apelor, după care 
se scufundă în adâncuri. 

Aşa se cufundă şi întristările în inima celui smerit, căci 
puterea Domnului e cu el. 

Unde locuieşti tu, suflet smerit? Cine viază întru tine? 
Şi cu ce te-aş putea asemăna? 

Tu arzi limpede ca soarele, dar nu te mistui şi încălzeşti 
pe toţi cu căldura ta. 

Al tău este pământul celor blânzi, după cuvântul Dom- 
nului. 

Tu eşti asemenea unei grădini în floare în mijlocul că- 
reia e o preafrumoasă casă în care îi place Dumnului să 
locuiască. 

Pe tine te iubesc cerul şi pământul. 

Pe tine te iubesc sfinţii apostoli, prorocii, sfinţii icrarhi 
ŞI CUVIOŞII. 

Pe tine te iubesc îngerii, serafimii şi heruvimii. 

Pe tine te iubeşte, în smerenia ei, Preacurata Maică a 
Domnului. 

Pe tine te iubeşte şi de tine se bucură Domnul. 


KIRI 


Sufletului mândru nu Se arată Domnul. Chiar dacă ar 
învăţa toate cărţile, sufletul mândru nu va cunoaşte nicio- 
dată pe Domnul, fiindcă mândria lui nu lasă loc în el pen- 
tru harul Sfântului Duh, iar Dumnezeu e cunoscut numai 
prin Duhul Sfânt. 


KIRI 


Luminaţi prin Botez, oamenii cred în Dumnezeu, dar 
sunt unii care Îl şi cunosc. E bine să crezi în Dumnezeu, 
dar să cunoşti pe Dumnezeu, iată fericirea. Desigur, şi cei 
ce cred sunt fericiţi, după cum a zis Domnul Apostolului 
Toma: „Pentru că M-ai văzut şi M-ai pipăit, crezi, dar feri- 
ciţi cei ce n-au văzut şi au crezut” [In 20, 29]. 

Dacă vom fi smeriţi, atunci după iubirea Lui, Domnul 
ne va face cunoscute toate, ne va descoperi toate tainele, 
dar vai nouă dacă nu ne smerim, ne mândrim şi, căzând în 
slava deşartă, ne golim şi ne chinuim şi pe noi înşine şi pe 
ceilalți. 

Deşi e milostiv, pentru mândrie Domnul lasă sufletul 
să flămânzească şi nu-i dă harul câtă vreme n-a învăţat 
smerenia. Aş fi pierit de păcate şi de multă vreme aş fi fost 
în iad, dacă n-ar fi avut milă de mine Domnul şi Preacura- 
ta Născătoare de Dumnezeu. O, cât de blând şi paşnic e 
glasul Lui, glas ceresc cum pe pământ nu auzim niciodată. 
Şi iată, acum scriu cu lacrimi despre Domnul Cel Milostiv 
ca despre propriul meu Tată. Dulce este sufletului să fie 
împreună cu Domnul; această fericire Adam a gustat-o în 

rai, când vedea pe Domnul faţă către față, dar sufletul nos- 
tru simte şi el că El este cu noi, aşa cum a făgăduit: „lată, 
Eu sunt cu voi în toate zilele până la sfârşitul veacurilor” 
[Mt 28, 20]. 

Domnul este cu noi. Ce-am putea dori mai mult? Dom- 
nul l-a zidit pe om ca el să trăiască veşnic în El şi să fie fe- 
ricit, ca noi să fim cu El şi în El. Domnul vrea să fie El 
Însuşi cu noi şi în noi. Domnul e bucuria şi veselia noas- 
tră; dar când, prin mândrie, ne depărtăm de Domnul, 
atunci ne predăm pe noi înşine chinului: Jalea, urâtul şi 
gândurile rele ne sfâşie. 


ZOR 


Doamne, îndreptează-ne cum îndreptează pruncii ei o 
mamă iubitoare. Dă fiecărui suflet să cunoască bucuria 
venirii Tale şi puterea ajutorului Tău. Răcoreşte sufletele 
chinuite din poporul Tău şi învaţă-ne pe noi toţi să Te cu- 
noaştem prin Duhul Sfânt. Se chinuie pe pământ sufletul 
omenesc, Doamne, şi prin minte nu se poate întări întru 
Tine cu mintea, pentru că nu Te cunoaşte pe Tine şi bună- 
tatea Ta. Mintea noastră e întunecată de grijile pământeşti 
şi nu putem simţi plinătatea iubirii Tale. Luminează-ne 
Tu! Toate sunt cu putinţă milostivirii Tale. Tu ai zis în 
Sfânta Ta Evanghelie „că morţii vor auzi glasul Fiului 
Omului şi vor învia” [In 5, 25]. Fă acum aşa ca sufletele 
noastre moarte să audă glasul Tău şi să învie în bucurie. 

Zi, Doamne, lumii: „Ilertate sunt vouă, tuturor, păcatele 
voastre” [Mt 9, 2; Lc 5, 20] şi iertate vor fi. 

Sfinţeşte-ne, Doamne, şi toţi se vor sfinţi prin Duhul 
Sfânt, şi toate noroadele Tale Te vor slăvi pe pământ şi 
voia Ta va fi pe pământ ca şi în cer, căci la Tine toate sunt 
cu putinţă. 


ZOR 


Omul mândru se teme de reproşuri, dar cel smerit 
nicidecum. Cine a dobândit smerenia lui Hristos doreşte 

totdeauna să i se facă reproşuri, primeşte cu bucurie ocă- 
rile şi se întristează când este lăudat. Dar aceasta nu este 
decât primul început al smereniei. Când sufletul cunoaşte 
prin Duhul Sfânt cât de blând şi smerit e Domnul, atunci 
se vede pe sine însuşi mai rău decât toţi păcătoşii şi se bu- 
cură să stea pe gunoaie în zdrenţe ca Iov şi să vadă pe oa- 
meni în Duhul Sfânt strălucitori şi asemenea lui Hristos. 

Dă, Milostive Doamne, tuturor să guste smerenia lui 
Hristos care e de nedescris şi atunci sufletul nu va mai 
dori nimic, ci va trăi veşnic în smerenie, iubire şi blândeţe. 

Sufletul meu tânjeşte după Tine, Doamne: Tu Ţi-ai as- 
cuns faţa Ta de la mine şi eu m-am tulburat, şi sufletul 
meu doreşte de moarte să Te vadă din nou, pentru că Tu 
ai atras sufletul meu. Dacă Tu, Doamne, nu m-ai fi atras 
prin harul Tău, n-aş fi putut să tânjesc aşa după Tine, nici 
să Te caut cu lacrimi. 

Cum va căuta şi ce va căuta cel ce n-a cunoscut şi n-a 
pierdut? 

Când trăiam în lume, deşi mă gândeam la Tine, nu o 
făceam întotdeauna, dar acum duhul meu arde până la 
lacrimi de dorinţa de a Te vedea pe Tine, Lumina mea. 

Tu m-ai învăţat prin milostivirea Ta. Te-ai ascuns de la 
mine, ca sufletul meu să înveţe smerenia, pentru că fără 
smerenie harul nu poate fi păstrat şi atunci urâtul chinuie 
rău sufletul. Dar când sufletul a învăţat smerenia, atunci 
nici urâtul, nici întristarea nu se apropie de suflet, pentru 
că Duhul lui Dumnezeu îl bucură şi veseleşte. 

Mi-e milă de sărmanii oameni care nu cunosc pe Dum- 
nezeu. Ei sunt mândri că zboară, dar nu e nimic uimitor în 
aceasta: şi păsările zboară şi slăvesc pe Dumnezeu. Dar 
omul, zidirea lui Dumnezeu, lasă pe Ziditorul lui. Dar gân- 
deşte-te cum vei sta înaintea lui Dumnezeu la înfricoşata 
Sa Judecată? Unde vei fugi şi unde te vei ascunde de Faţa 
lui Dumnezeu? 

Mă rog mult lui Dumnezeu pentru voi, ca toţi să vă mân- 
tuiţi şi să vă bucuraţi veşnic împreună cu îngerii şi sfinţii. 
Şi vă rog: pocăiţi-vă şi smeriţi-vă, bucuraţi pe Domnul Ca- 
re vă aşteaptă cu dor şi milă. Sufletului pe care-L iubeşte, 

Domnul îi dă întristare pentru norod, ca el să se roage cu 
lacrimi; şi sufletul meu e bolnav şi se roagă mult pentru voi. 

Slavă Domnului şi milostivirii Sale, pentru că nouă, ro- 
bilor Lui păcătoşi, ni Se arată prin Duhul Sfânt, şi sufletul 
Îl cunoaşte mai bine decât pe propriul lui tată, pentru că 
pe tatăl nostru îl vedem în afara noastră, dar Duhul Sfânt 
pătrunde tot sufletul, precum şi mintea şi trupul. 


WNR 


Fericit sufletul smerit; îl iubeşte pe el Domnul. 

Pe sfinții cei smeriți îi fericesc tot cerul şi pământul, şi 
Domnul le dă slava de a fi împreună cu El: „Unde voi fi 
Eu, acolo va fi sluga Mea” [In 12, 26]. 

Maica Domnului e mai presus decât toţi în smerenie, 
de aceea o fericesc pe ea toate neamurile pe pământ şi îi 
slujesc toate puterile cereşti; şi pe această Maică a Sa Dom- 
nul ne-a dat-o spre apărare şi ajutor. 


poa 


Nimic nu e mai bun decât a vieţui în smerenie şi iubi- 
re; atunci în suflet va fi mare pace şi el nu se va ridica de- 
asupra fratelui. Dacă vom iubi pe vrăjmaşi, atunci mân- 
dria nu va avea loc în suflet, căci în iubirea lui Hristos nu 
este ridicare deasupra. Mândria mistuie ca un foc tot ce-i 
bun, dar smerenia lui Hristos e de nedescris şi dulce. Dacă 
oamenii ar şti aceasta, tot pământul ar învăţa această şti- 
inţă. Toată viaţa, zi şi noapte o învăţ, dar nu pot să-i dau 
de cap. Sufletul meu se gândeşte mereu: n-am atins încă 
ceea ce doresc şi nu pot avea odihnă, dar cu smerenie vă 
rog, fraţilor, care cunoaşteţi iubirea lui Hristos: Rugaţi-vă 
pentru mine, ca să fiu izbăvit de duhul mândriei şi să se 
sălăşluiască întru mine smerenia lui Hristos. 


WNR 


Sunt multe feluri de smerenie. Unul e ascultător şi se 
învinuieşte pe sine însuşi întru toate; şi aceasta e smere- 
nie. Un altul se căieşte pentru păcatele sale şi se socoteşte 

nemernic înaintea lui Dumnezeu; şi aceasta e smerenie. 
Dar alta e smerenia celui ce a cunoscut pe Domnul prin 
Duhul Sfânt; cunoaşterea şi gustul celui ce a cunoscut pe 
Domnul prin Duhul Sfânt sunt altele. 

Când prin Duhul Sfânt sufletul vede cât de blând şi 
smerit e Domnul, atunci se smereşte pe sine până la capăt. 
Şi această smerenie e cu totul deosebită şi nimeni nu o 
poate descrie. Dacă oamenii ar cunoaşte prin Duhul Sfânt 
ce fel de Domn avem, s-ar schimba cu toţii: bogaţii ar dis- 
preţui bogăţiile lor, savanții ştiinţa lor, ocârmuitorii slava 
şi puterea lor, şi toţi s-ar smeri şi ar trăi în mare pace şi 
iubire, şi mare bucurie ar fi pe pământ. 

Când sufletul se predă voii lui Dumnezeu, atunci în 
minte nu mai e nimic afară de Dumnezeu şi sufletul stă 
înaintea lui Dumnezeu cu mintea curată. 

O, Doamne, învaţă-ne prin Duhul Tău Cel Sfânt să fim 
ascultători şi înfrânaţi. Dă-ne duhul pocăinţei lui Adam şi 
lacrimi pentru păcatele noastre. Dă-ne să Te slăvim şi 
să-Ţi mulţumim în veci. Tu ne-ai dat Preacuratul Tău 
Trup şi Sânge, ca noi să trăim veşnic împreună cu Tine şi 
să fim acolo unde eşti Tu, şi să vedem slava Ta [In 6, 53—58; 
17, 24]. 

Doamne, dă noroadelor întregului pământ să cunoască 
cât de mult ne iubeşti şi ce viaţă minunată dai celor ce 
cred întru Tine. 

4 


Despre pace 


Toți oamenii vor să aibă pacea, dar nu ştiu cum să 
ajungă la ea. Paisie cel Mare s-a mâniat şi l-a rugat pe 
Domnul să-l izbăvească de mânie. Domnul i S-a arătat şi 
i-a zis: „Paisie, dacă nu vrei să te mânii, nu dori nimic, nu ju- 
deca pe nimeni, nu urî pe nimeni, şi nu te vei mai mânia”. 

Astfel, orice om, dacă-şi taie voia lui înaintea lui Dum- 
nezeu şi a oamenilor, va avea totdeauna pace în suflet, dar 
cel căruia îi place să-şi facă voia sa, nu va avea pace ni- 
ciodată. 

Sufletul care s-a predat pe sine voii lui Dumnezeu în- 
dură cu uşurinţă orice întristare şi orice boală, pentru că, 
atunci şi când e bolnav, el se roagă şi vede pe Dumnezeu: 
„Doamne, Tu vezi boala mea. Ştii că sunt păcătos şi nepu- 
tincios. Ajută-mă să îndur totul şi să-Ţi mulţumesc bună- 
tăţii Tale”. Şi Domnul alină boala şi sufletul simte ajutorul 
dumnezeiesc şi stă înaintea lui Dumnezeu vesel şi mul- 
țumitor. 

Dacă te loveşte orice fel de nenorocire, gândeşte-te: 
„Domnul vede inima mea, şi dacă îi e pe plac, totul va 
merge bine atât pentru mine, cât şi pentru ceilalţi”, şi ast- 
fel sufletul tău va avea întotdeauna pace. Dar dacă omul 
va începe să murmure: „Aceasta n-ar trebui să fie aşa... 
aceasta nu e bine”, nu va avea niciodată pace în suflet, 
chiar dacă ar posti şi s-ar ruga mult. 

Apostolii au avut o mare predare voii lui Dumnezeu; 
aşa se păstrează pacea. Tot aşa şi toţi marii sfinţi au îndu- 
rat toate întristările predându-se voii lui Dumnezeu. 

Domnul ne iubeşte şi de aceea nu ne putem teme de 
nimic, afară de păcat, pentru că prin păcat se pierde harul 
şi fără harul lui Dumnezeu vrăjmaşul vânează sufletul, aşa 
cum vântul sau fumul mână o frunză uscată. 

Trebuie să ne aducem aminte cu tărie că vrăjmaşii în- 
şişi au căzut prin mândrie, că ei se străduiesc mereu să ne 
împingă pe aceeaşi cale şi că pe mulţi i-au înşelat. Dar 
Domnul a zis: „Învățaţi de la Mine blândețea şi smerenia 
şi veţi afla odihnă sufletelor voastre” [Mt 11, 29]. 

Milostive Doamne, dă-ne pacea Ta, cum ai dat pace sfin- 
ţilor Tăi Apostoli zicând: „Pacea Mea dau vouă” [In 14, 27; 
20, 21]. 

Doamne, dă-ne nouă să ne desfătăm de pacea Ta. Sfin- 
ţii Apostoli au primit pacea Ta şi au revărsat-o asupra în- 
tregii lumi şi, mântuind noroade, n-au pierdut pacea şi ea 
nu s-a împuţinat în ei. 

Slavă Domnului şi milostivirii Lui, că mult ne iubeşte şi 
ne dă pacea Lui şi harul Sfântului Duh. 


Cum să păstrăm pacea sufletului în mijlocul ispitelor în 
zilele noastre? 

Judecând după Scriptură şi după caracterul oamenilor 
din vremurile noastre, trăim vremurile de pe urmă şi, cu 
toate acestea, trebuie să păstrăm pacea sufletului, fără de 
care nu este mântuire, cum a spus un mare rugător al pă- 
mântului rusesc: Cuviosul Serafim din Sarov. În timpul 
vieţii Cuviosului Serafim, Domnul a păzit Rusia pentru 
rugăciunile lui. După el, a fost un alt stâlp care s-a ridicat 
de la pământ la cer: Părintele Ioan din Kronştadt. Să ne 
oprim puţin asupra lui, căci el a trăit în vremea noastră şi 
l-am văzut rugându-se cum nu i-am văzut pe alţii. 

Îmi aduc aminte cum, după Liturghie, când i s-a adus 
calul şi trăsura şi s-a urcat să şadă în ea, norodul l-a în- 
conjurat cerându-i binecuvântarea şi chiar într-o aseme- 
nea înghesuială sufletul lui rămânea neîncetat în Dumne- 

zeu şi în mijlocul unei asemenea mulţimi nu era împrăş- 
tiat şi nu-şi pierdea pacea sufletească. Cum a ajuns însă la 
aceasta? Iată întrebarea noastră. 

A ajuns la aceasta şi nu era împrăştiat, pentru că iubea 
norodul şi nu înceta rugându-se pentru el Domnului: 

„Doamne, dă pacea Ta poporului Tău.” 

„Doamne, dă robilor Tăi Duhul Tău Cel Sfânt ca El să 
încălzească inima lor cu iubirea Ta şi să-i povăţuiască la 
tot adevărul şi binele.” 

„Doamne, vreau ca pacea Ta să fie în tot poporul Tău, 
pe care l-ai iubit fără preget şi L-ai dat pe Unul-Născut 
Fiul Tău ca să mântuiască lumea [In 3, 16].” 

„Doamne, dă-le lor harul Tău ca în pace şi iubire să Te 
cunoască şi să Te iubească pe Tine şi să spună ca Apostolii 
pe Muntele Tabor: «Bine este nouă să fim împreună cu 
Tine» [Mt 17, 4].” 

Astfel, rugându-se neîncetat pentru norod, el îşi păstra 
pacea sufletului, noi însă o pierdem, pentru că nu este în 
noi iubire pentru norod. 

Sfinţii Apostoli şi toţi sfinţii doreau mântuirea norodu- 
lui şi, stând în mijlocul oamenilor, se rugau fierbinte pen- 
tru ei. Duhul Sfânt le dădea puterea de a iubi norodul; 
şi noi, dacă nu vom iubi pe fratele nostru, nu vom putea 
avea pace. 

E bine ca fiecare să cugete la aceasta. 


INR 


Slavă Domnului că nu ne-a lăsat orfani, ci ne-a dat pe 
pământ pe Duhul Sfânt [In 14, 15-18]. Duhul Sfânt învaţă 
sufletul o negrăită iubire pentru norod şi milă pentru toţi 
cei rătăciţi. Domnului i-a fost milă de cei rătăciți şi a tri- 
mis pe Fiul Său Unul-Născut ca să-i mântuiască; iar Du- 
hul Sfânt învaţă aceeaşi milă pentru cei rătăciţi care merg 
în iad. Dar cine n-a primit pe Duhul Sfânt, acela nu vrea 
să se roage pentru vrăjmaşi. 

Cuviosul Paisie cel Mare se ruga pentru unul dintre 
ucenicii lui care se lepădase de Hristos şi, pe când se ruga, 
i S-a arătat Domnul şi i-a zis: „Pentru cine te rogi, Paisie? 


96 


Nu ştii că el s-a lepădat de Mine?” Dar cuviosul continua 
să-i fie milă pentru ucenicul său, şi atunci Domnul i-a zis: 
„Paisie, prin iubirea ta te-ai asemănat Mie”. 

Aşa se dobândeşte pacea, altă calc decât aceasta nu 
este. 

Dacă cineva se roagă mult şi posteşte, dar n-are iubire 
pentru vrăjmaşi, nu poate avea pace sufletească. Nici eu 
n-aş putea vorbi despre ea, dacă Duhul Sfânt nu m-ar fi 
învăţat această iubire. 


INR 


Sufletul păcătos, robit patimilor, nu poate avea pace, 
nici să se bucure de Domnul, chiar dacă ar avea toate bo- 
gățiile pământului şi chiar dacă ar împărăţi peste lumea 
întreagă. Dacă un împărat, veselindu-se împreună cu prinții 
lui şi şezând pe tronul său în toată slava sa, ar primi 
dintr-o dată vestea: „Împărate, într-un ceas vei muri”, su- 
fletul lui s-ar tulbura şi ar tremura de frică, şi şi-ar vedea 
toată neputinţa sa. 

Dar câţi săraci sunt a căror bogăţie este numai iubirea 
de Dumnezeu şi care, dacă li s-ar spune: „Într-un ceas vei 
muri”, ar răspunde cu pace: „Fie voia Domnului. Slavă lui 
Dumnezeu că şi-a adus aminte de mine şi vrea să mă ia 
acolo unde a intrat cel dintâi tâlharul cel bun”? 

Sunt săraci care n-au frică de moarte, ci o întâmpină cu 
pace, asemenea dreptului Simeon, care a cântat: „Acum 
slobozeşte, Stăpâne, pe robul Tău după cuvântul Tău în 
pace” [Lc 2, 29]. 

Ce pace era în sufletul dreptului Simeon pot înţelege 
numai cei care poartă în sufletul lor pacea lui Dumnezeu 
sau au avut într-o oarecare măsură experienţa ei. Despre 
această pace a zis Domnul ucenicilor Săi: „Pacea Mea dau 
vouă” [In 14, 27]. Cine o are, acela merge în pace spre via- 
ţa veşnică şi spune: „Slavă Ţie, Doamne, că vin acum la 
Tine şi voi vedea veşnic faţa Ta în pace şi iubire. Privirea 
Ta liniştită şi blândă a atras sufletul Meu şi el tânjeşte du- 
pă Tine”. 

oa 

Pe fratele trebuie să-l dojenim cu blândeţe şi cu iubire. 
Pacea se pierde dacă sufletul e cuprins de slava deşartă, 
dacă te ridici deasupra fratelui tău, dacă judeci pe cineva, 
dacă vei mustra pe fratele tău fără blândeţe şi iubire, dacă 
vei mânca mult sau te vei ruga cu moliciune — pentru 
toate acestea se pierde pacea. 

Dacă ne facem obicei să ne rugăm din toată inima pen- 
tru vrăjmaşi şi să-i iubim, pacea va rămâne totdeauna în 
sufletele noastre. Dar dacă dispreţuim pe fratele nostru 
sau dacă-l judecăm, mintea noastră se întunecă şi pier- 
dem pacea şi îndrăzneala la Dumnezeu. 


INR 


Sufletul nu poate avea pace dacă nu va cugeta la legea 
lui Dumnezeu ziua şi noaptea [Ps 1, 2], căci această lege e 
scrisă de Duhul Sfânt; dar din Scriptură Duhul Sfânt trece 
în suflet şi sufletul simte în el o dulceaţă plăcută şi nu mai 
vrea să iubească cele pământeşti, pentru că iubirea celor 
pământeşti pustieşte sufletul şi atunci el cade în urât şi 
nepăsare şi nu mai vrea să se roage lui Dumnezeu. Vrăj- 
maşul însă, văzând că sufletul nu mai e în Dumnezeu, îl 
zdruncină şi îi seamănă liber în minte ce vrea el, goneşte 
sufletul de la un gând la altul şi astfel acesta îşi pierde 
toată ziua în această neorânduială şi nu poate vedea curat 
pe Domnul. 


INR 


Cine poartă întru sine pacea Duhului Sfânt, acela revar- 
să această pace asupra celorlalţi, şi cine poartă întru sine 
duhul răului, acela revarsă acest rău şi asupra celorlalți. 


RNR 


a 
Intrebare: Cum îşi poate păstra pacea sufletului un şef, 
atunci când oamenii lui sunt neascultători? 
E un lucru anevoios şi foarte trist pentru un şef dacă 
oamenii lui nu-l ascultă, dar pentru a-şi păstra pacea, el 
trebuie să-şi aducă aminte că, chiar dacă oamenii lui sunt 

neascultători, totuşi Domnul îi iubeşte şi a murit în chi- 
nuri pentru mântuirea lor. De aceea, el trebuie să se roage 
din inimă pentru ei, şi atunci Domnul va da celui ce se 
roagă rugăciune şi el va cunoaşte din experienţă cum min- 
tea care se roagă are îndrăznire către Dumnezeu şi iubire. 
Şi chiar dacă eşti un om păcătos, Domnul îţi va da să guşti 
roadele rugăciunii, iar dacă îţi vei face obicei să te rogi aşa 
pentru subordonați, atunci în sufletul tău va fi mare pace 
şi iubire. 

Întrebare: Cum îşi poate păstra pacea sufletului un 
subordonat atunci când şeful lui e un om arțăgos şi rău? 

Omul arţăgos îndură el însuşi un mare chin de la duhul 
cel rău. El îndură acest chin din pricina mândriei lui. 
Subordonatul, oricine ar fi, trebuie să ştie aceasta şi să se 
roage pentru sufletul chinuit al şefului său, şi atunci Dom- 
nul, văzând răbdarea lui, îi va da lui [subordonatului] ier- 
tarea păcatelor şi rugăciunea neîncetată. E mare lucru în 
faţa lui Dumnezeu să te rogi pentru cei ce te ocărăsc şi te 
mâhnesc; pentru aceasta Domnul îţi va da harul Lui, şi vei 
cunoaşte pe Domnul prin Duhul Sfânt şi atunci vei îndura 
cu bucurie toate întristările pentru El, şi Domnul îţi va da 
să iubeşti lumea întreagă şi vei dori fierbinte binele pentru 
toți oamenii şi te vei ruga pentru toţi ca pentru sufletul tău. 

Domnul a poruncit: „lubiţi pe vrăjmaşi” [Mt 5, 44], şi 
cine iubeşte pe vrăjmaşi se aseamănă Domnului; dar a 
iubi pe vrăjmaşi e cu putinţă numai prin harul Duhului 
Sfânt şi, de aceea, de îndată ce te supără cineva, roapă-te 
lui Dumnezeu pentru el şi atunci îţi vei păstra în sufletul 
tău pacea şi harul lui Dumnezeu. Dacă însă vei murmura 
împotriva şefului tău şi-l vei înjura, vei ajunge tu însuţi 
arțăgos ca şi el şi se va împlini pentru tine cuvântul proro- 
cului David: „Cu cel ales, ales vei fi şi cu cel îndărătnic te 
vei îndărătnici” [Ps 17, 29]. 

Astfel e greu pentru un începător să-şi păstreze pacea 
dacă stareţul său are un caracter urât. A trăi cu un astfel 
de stareţ este o mare cruce pentru un începător; el trebuie 
să ajungă să se roage pentru stareţ şi atunci îşi va păstra 
pacea sufletească şi trupească. 

Dar dacă eşti şef şi trebuie să judeci pe cineva pentru 
faptele lui rele, roagă-te ca Domnul să-ți dea o inimă mi- 
lostivă, pe care o iubeşte Domnul, şi atunci îl vei judeca cu 
dreptate; dar dacă vei judeca numai după fapte, atunci vei 
greşi şi nu vei plăcea Domnului. 

Trebuie să-l judeci pentru ca omul să se îndrepte, şi 
trebuie să-ţi fie milă de orice suflet, de orice făptură şi de 
toată zidirea lui Dumnezeu, şi să şi ai întru toate conşti- 
inţa curată, şi atunci în sufletul şi mintea ta va fi multă 
pace. Vom trăi în pace şi iubire, şi atunci Domnul ne va 
asculta şi ne va da tot ceea ce i-am cerut de folos. 

Duhul Sfânt e în iubire. Aşa grăieşte Scriptura şi arată 
experienţa. 

E cu neputinţă ca sufletul să aibă pace dacă nu vom ce- 
re cu toată puterea de la Domnul să iubim pe toţi oamenii. 
Domnul ştia că, dacă nu vom iubi pe vrăjmaşii noştri, nu 
va fi pace în suflet, şi de aceea ne-a dat porunca: „Iubiţi pe 
vrăjmaşii voştri”. Dacă nu-i vom iubi pe vrăjmaşi, atunci 
sufletul va avea uneori o anume odihnă, dar dacă-i iubim 
pe vrăjmaşi, pacea rămâne în suflet ziua şi noaptea. 

Veghează în sufletul tău la pacea harului Duhului Sfânt; 
nu o pierde pentru lucruri mărunte. Dacă dai pace fratelui 
tău, Domnul îţi va da neasemănat de mult, dar dacă întris- 
tezi pe fratele tău, atunci negreşit întristarea se va abate 
degrabă şi asupra sufletului tău. 

Dacă îţi vine un gând spurcat, alungă-l de îndată, şi 
atunci îţi vei păstra pacea sufletului tău, dar dacă-l pri- 
meşti, sufletul tău va pierde iubirea de Dumnezeu şi nu 
vei avea îndrăzneală în rugăciune. 

Dacă îţi tai voia proprie, ai biruit pe vrăjmaşul şi vei 
câştiga drept cunună pacea sufletului, dar dacă îţi faci vo- 
ia ta, eşti deja biruit de vrăjmaş şi urâtul va chinui sufle- 
tul tău. 

Cine are patima iubirii de avuţii nu poate iubi pe Dum- 
nezeu şi pe aproapele; mintea şi inima unui asemenea om 
sunt necontenit preocupate de bogății şi nu este în el duh 
de căinţă şi zdrobire pentru păcate, şi sufletul lui nu poate 
cunoaşte dulceaţa păcii lui Hristos. 

Sufletul care a cunoscut pe Domnul vrea să-L vadă în- 
totdeauna întru sine, căci El vine în suflet în tihnă, dă su- 
fletului pace şi dă mărturie de mântuirea lui fără cuvinte. 

Dacă împărații şi conducătorii popoarelor ar cunoaşte 
iubirea lui Dumnezeu, n-ar mai face niciodată războaie. 
Războiul este trimis pentru păcate şi nu pentru iubire. 
Domnul ne-a făcut din iubire şi ne-a poruncit să trăim în 
iubire şi să-L slăvim. 

Dacă mai-marii ar păzi poruncile Domnului iar poporul 
i-ar asculta cu smerenie, mare pace şi veselie ar fi pe pă- 
mânt, dar din pricina iubirii de stăpânire şi a neascultării 
celor mândri, toată lumea se chinuie. 

Mă rog Ție, Milostive Doamne, dă întregului norod, de 
la Adam şi până la sfârşitul veacurilor, să Te cunoască că 
eşti bun şi milostiv, ca toate noroadele să se desfete de 
pacea Ta şi să vadă toate lumina Feţei Tale. Privirea Ta e 
liniştită şi blândă şi ea atrage sufletul. 


5 
Despre har 


N-am adus în mănăstire decât păcatele mele şi nu ştiu 
de ce Domnul mi-a dăruit, pe când eram încă tânăr înce- 
pător, atât de mult har al Sfântului Duh, că sufletul şi tru- 
pul meu erau pline de har, şi harul era ca la mucenici, şi 
trupul meu dorea să sufere pentru Hristos. 

Nu cerusem de la Domnul pe Duhul Sfânt: nici nu şti- 
am că este Duh Sfânt, cum vine şi ce lucrează El în suflet, 
dar acum scriu cu bucurie despre aceasta. 

O, Duhule Sfinte, drag eşti Tu sufletului! Nu e cu 
putinţă să Te descriu, dar sufletul cunoaşte venirea Ta şi 
Tu dai pace minţii şi dulceaţă inimii. 

Domnul spune: „Învăţaţi de la Mine că sunt blând şi 
smerit cu inima şi veţi afla odihnă sufletelor voastre” 
[Mt 11, 29]. Aceasta o spune Domnul despre Duhul Sfânt: 
căci numai în Duhul Sfânt îşi găseşte sufletul odihna desă- 
vârşită. 

Fericiţi suntem noi, creştinii ortodocşi, pentru că mult 
ne iubeşte Domnul şi ne dă harul Duhului Sfânt şi în Du- 
hul Sfânt ne dă să vedem slava Lui. Dar ca să păstrăm ha- 
rul, trebuie să iubim pe vrăjmaşi şi să mulţumim lui Dum- 
nezeu pentru toate întristările. 


WN 


Domnul a chemat la pocăință un suflet păcătos, şi 
acest suflet s-a întors spre Domnul, și El l-a primit cu mi- 

lostivire şi i S-a arătat lui. Domnul e foarte milostiv, sme- 
rit şi blând. După mulţimea bunătăţii Lui, El nu şi-a adus 
aminte de păcatele sufletului, şi sufletul L-a iubit până la 
capăt şi se avântă spre El cum zboară pasărea din colivia ei 
strâmtă spre tufişurile înverzite. 

Sufletul acestui om a cunoscut pe Dumnezeu, un Dum- 
nezeu milostiv, mărinimos şi dulce, şi L-a iubit până la 
sfârşit şi după mulţimea dogorii iubirii e atras nesăturat 
spre El, pentru că harul Domnului e nesfârşit de dulce şi el 
încălzeşte mintea, inima şi tot trupul neputincios. 

Şi dintr-o dată sufletul pierde acest har al Domnului; şi 
atunci el se gândeşte: „Trebuie să fi întristat pe Stăpânul. 
Voi cere mila Lui, poate îmi va da din nou acest har, pen- 
tru că sufletul meu nu mai doreşte nimic din această lume 
decât pe Domnul”. Iubirea Domnului e atât de arzătoare 
încât o dată ce a gustat-o, sufletul nu mai doreşte nimic 
altceva, şi dacă o pierde sau dacă harul slăbeşte, ce fel de 
rugăciuni nu va înălța atunci sufletul către Dumnezeu do- 
rind să afle din nou harul Lui. Astfel, Cuviosul Serafim din 
Sarov a stat în genunchi pe o stâncă, zi şi noapte, vreme de 
trei ani de zile, rugând pe Dumnezeu să aibă milă de el, 
păcătosul, pentru că sufletul lui cunoscuse pe Domnul şi 
gustase harul Lui şi L-a iubit până la sfârşit. 

Sufletul care a cunoscut pe Domnul e atras spre El de 
iubire, şi dogoarea acestei iubiri nu-i îngăduie să-L uite 
nici ziua, nici noaptea, nici măcar pentru o singură secun- 
dă. Iar dacă noi iubim atât de puţin pe Domnul şi sufletul 
nostru năzuieşte atât de arzător spre El, atunci cine va 
descrie plinătatea iubirii Maicii Domnului pentru Fiul şi 
Dumnezeul ei? 

„Spune-ne, Preacurată, cum îl iubeai pe Fiul şi Domnul 
Tău şi care au fost rugăciunile Tale când Fiul Tău s-a înăl- 
tat la cer?” 

Nu putem înțelege aceasta. 


Domnul iubeşte sufletul fericit care păzeşte curăția su- 
fletească şi trupească şi-i dă harul Duhului Sfânt, şi acest 
har leagă sufletul să iubească pe Dumnezeu atât, încât din 

pricina dulceţei Duhului Sfânt el nu se mai poate rupe de 
Dumnezeu şi nesăturat năzuieşte spre El, pentru că iubi- 
rea lui Dumnezeu nu arc sfârşit; deşi cunosc un om pe 
care Domnul Cel Milostiv l-a cercetat cu harul Său şi, dacă 
l-ar fi întrebat pe el Domnul: „Vrei să-ţi dau un har mai 
mare?”, sufletul care e neputincios în trup ar fi spus: 
„Doamne, Tu vezi că dacă e mai mare, nu-l sufăr şi mor!”. 
Omul nu poate să poarte plinătatea harului; aşa pe Tabor, 
ucenicii lui Hristos au căzut cu faţa la pământ din pricina 
slavei Domnului. 


OCR 


În fiecare zi, hrănim trupul nostru şi respirăm aer ca el 
să trăiască. Dar pentru suflet avem nevoie de Domnul şi 
de harul Duhului Sfânt, fără de care sufletul moare. Aşa 
cum soarele încălzeşte şi învie florile câmpului şi ele se 
întorc spre el, aşa şi sufletul care iubeşte pe Domnul este 
atras spre El şi-şi găseşte fericirea în EI, şi în marea lui bu- 
curie vrea ca în toţi oamenii să fie aceeaşi fericire. Domnul 
ne-a făcut ca să locuim veşnic în cer împreună cu EI în 
iubire. 

Slavă Domnului şi milostivirii Sale! El ne-a iubit atât 
de mult, încât ne-a dat pe Duhul Sfânt, Care ne învaţă tot 
binele şi ne dă puterea de a birui păcatul. După mulţimea 
milostivirii Sale, Domnul ne dă harul şi noi trebuie să-l 
păstrăm cu tărie ca să nu-l pierdem, fiindcă fără har omul 
e orb duhovniceşte. Orb este cel ce adună comori în aceas- 
tă lume: aceasta înseamnă că sufletul lui nu cunoaşte pe 
Duhul Sfânt, nu ştie cât e de dulce şi de aceea e înrobit 
pământului. 

Dar cine a cunoscut dulceaţa Duhului Sfânt, acela ştie 
că ea întrece neasemănat toate şi nu mai poate fi înrobit 
de nimic pe pământ. E înrobit numai de iubirea Domnu- 
lui, îşi găseşte odihna în Dumnezeu şi se bucură şi plânge 
pentru oameni, că n-au cunoscut toţi pe Domnul şi îi este 
milă de ei. 

Când sufletul este în Duhul Sfânt, el este plin şi nu mai 
tânjeşte după cele cereşti, pentru că Împărăţia cerurilor 

este înăuntrul nostru [Lc 17, 21], fiindcă Domnul a venit şi 
s-a sălăşluit întru noi [In 14, 23]. Dar dacă sufletul pierde 
harul, atunci el tânjeşte după cele cereşti şi cu lacrimi ÎI 
caută pe Domnul. 


OCR 


Inainte dc a fi atins de har, omul trăieşte gândind că 
totul e bine şi în bună rânduială în sufletul lui; dar când 
harul îl cercetează şi locuieşte în el, atunci se vede pe sine 
cu totul altfel, iar când harul îl părăseşte din nou, numai 
atunci îşi dă seama în ce mare nenorocire se găseşte. 

Un fiu de împărat a plecat departe la vânătoare şi, 
pierzându-se în codrul des, nu s-a mai putut întoarce la 
palatul său. Multe lacrimi a vărsat căutând calea, dar nu a 
găsit-o. Pierdut în codrul sălbatic, el tânjea după împăra- 
tul, tatăl lui, şi după împărăteasa, maica lui, după fraţii şi 
surorile lui. Cum să trăiască el, fiul de împărat, într-un co- 
dru sălbatic şi des? Hohotea cu amar, gândindu-se la viaţa 
sa de altădată în palatul tatălui său şi suspina cu putere 
după mama sa. 

Aşa, şi mai mult încă, se întristează şi tânjeşte sufletul 
atunci când pierde harul. 

Când preafrumosul Iosif a fost vândut rob egiptenilor 
de fraţii săi într-o ţară străină îndepărtată, el plângea ne- 
mângâiat după tatăl său; şi când a văzut mormântul Rahi- 
lei, mama lui, a hohotit cu amar şi a zis: „Mama mea, vezi 
oare că sunt dus în robie într-o ţară îndepărtată?” 

Aşa, şi mai mult încă, se chinuie şi tânjeşte sufletul 
care a pierdut harul Duhului Sfânt şi a fost dus în robie de 
gândurile cele rele. 

Dar cine nu cunoaşte harul, acela nici nu-l caută. Şi 
aşa, lumea s-a alipit de pământ şi oamenii nu ştiu că nimic 
de pe pământ nu poate înlocui dulceaţa Duhului Sfânt. 

Cocoşul de la ţară trăieşte într-o mică ogradă mulțumit 
cu soarta lui. Dar vulturul care zboară în înălţimi şi vede 
de sus depărtările azurii, cunoaşte multe ţări, a văzut pă- 
duri şi câmpii, râuri şi munţi, mări şi oraşe; dacă însă îi tai 

aripile şi-l pui să trăiască împreună cu cocoşul în ograda 
de la ţară, cât de mult îi vor lipsi cerul albastru şi stâncile 
pustii! 

Aşa şi sufletul, când este părăsit de harul pe care l-a 
cunoscut, e nemângâiat în nimic şi nu-şi găseşte odihna. 


Oa 


Domnul „nu ne-a lăsat orfani”, ca o mamă iubitoare 
care nu-şi lasă orfani copiii, ci ne-a dat Mângâlietor pe Du- 
hul Sfânt [In 14, 16-18] şi El ne atrage nesăturat să iubim 
pe Dumnezeu şi să tânjim după EI, şi cu lacrimi Îl caut 
ziua şi noaptea. 

O, cât de rău îi este sufletului când pierde harul şi în- 
drăznirea; atunci în plânsul inimii strigă după Dumnezeu: 
„Când voi vedea iarăşi pe Domnul şi mă voi desfăta de pa- 
cea şi iubirea Lui?” 


ONR 


De ce te tângui, suflete al meu, şi verşi lacrimi? Sau ai 
uitat ce a făcut Domnul pentru tine, cel vrednic de toată 
pedeapsa? 

Nu, n-am uitat ce mare milă a revărsat asupra mea 
Domnul şi-mi aduc aminte de dulceaţa harului Duhului 
Sfânt şi cunosc iubirea Domnului şi cât de dulce este ea 
sufletului şi trupului. 

De ce lăcrimezi, suflete, dacă cunoşti pe Stăpânul şi 
negrăita Lui milostivire faţă de tine? Ce mai vrei de la Stă- 
pânul, Care ţi-a arătat o milă atât de mare? 

Sufletul meu vrea să nu mai piardă nicicând harul Dom- 
nului, căci dulceaţa Lui atrage sufletul meu să iubească 
neîncetat pe Ziditorul lui. 


WIN 


Când harul se împuţinează în suflet, atunci el cere ia- 
răşi de la Domnul mila pe care a cunoscut-o. Atunci sufle- 
tul se frământă pentru că îl chinuie gândurile rele şi cau- 

tă ocrotire la Domnul, Ziditorul său, şi-L roagă să-i dea 
duh smerit, ca harul să nu mai părăsească sufletul, ci să-i 
dea puterea de-a iubi neîncetat pe Tatăl său Cel Ceresc. 


Domnul îşi retrage adeseori harul Lui de la suflet şi 
prin aceasta povăţuieşte cu milostivire şi înțelepciune su- 
fletul, pentru care în mari chinuri şi-a întins braţele pe 
cruce, ca el să fie smerit. El lasă sufletul să-şi arate alege- 
rea liberă în lupta cu vrăjmaşii noştri, dar prin el însuşi 
sufletul e lipsit de putere pentru a-i birui şi, de aceea, su- 
fletul meu e trist şi tânjeşte după Domnul şi Îl caută cu 
lacrimi. 

Doamne, Tu vezi cât de neputincios e sufletul meu fără 
harul Tău, şi că nu are nicăieri odihnă. Tu, dulceaţa noas- 
tră, Tatăl nostru Cel Ceresc, dă-ne puterea de a Te iubi, 
dă-ne frica Ta sfântă, aşa cum tremură şi Te iubesc heru- 
vimii. 

Tu, Lumina noastră, luminează sufletul ca el să Te iu- 
bească nesăturat. Tu retragi harul Tău de la mine, pentru 
că sufletul meu nu rămâne totdeauna în smerenie, dar Tu 
vezi cât sunt de trist şi cum Te rog: „Dă-mi mie smeritul 
Duh Sfânt”. 

ORI 


Prin el însuşi omul este lipsit de puterea de a împlini 
poruncile lui Dumnezeu, de aceea s-a zis: „Cereţi şi vi se 
va da” [Mt 7, 7]. Dacă nu cerem, ne chinuim pe noi înşine 
şi ne lipsim de harul Duhului Sfânt; fără har însă, sufletul 
se tulbură mult, pentru că nu înţelege voia lui Dumnezeu. 

Pentru a avea harul, omul trebuie să fie înfrânat în toa- 
te: în mişcări, în cuvinte, în priviri, în gânduri, în hrană. Şi 
oricui se înfrânează îi vine în ajutor învăţătura din cuvân- 
tul lui Dumnezeu, care spune: „Nu numai cu pâine va trăi 
omul, ci şi cu tot cuvântul ce iese din gura lui Dumnezeu” 
[Mt 4, 4]. 

Cuvioasa Maria Egipteanca a luat de la Sfântul Zosima 
numai puţină linte cu degetul şi a zis: „Îmi e de ajuns 
aceasta, cu harul lui Dumnezeu”. Trebuie să te obişnuieşti 

aripile şi-l pui să trăiască împreună cu cocoşul în ograda 
de la ţară, cât de mult îi vor lipsi cerul albastru şi stâncile 
pustii! 

Aşa şi sufletul, când este părăsit de harul pe care l-a 
cunoscut, e nemângâiat în nimic şi nu-şi găseşte odihna. 


So 


Domnul „nu ne-a lăsat orfani”, ca o mamă iubitoare 
care nu-şi lasă orfani copiii, ci ne-a dat Mângâietor pe Du- 
hul Sfânt [In 14, 16—18] şi El ne atrage nesăturat să iubim 
pe Dumnezeu şi să tânjim după EL, şi cu lacrimi ÎI caut 
ziua şi noaptea. 

O, cât de rău îi este sufletului când pierde harul şi în- 
drăznirea; atunci în plânsul inimii strigă după Dumnezeu: 
„Când voi vedea iarăşi pe Domnul şi mă voi desfăta de pa- 
cea şi iubirea Lui?” 


za 


De ce te tângui, suflete al meu, şi verşi lacrimi? Sau ai 
uitat ce a făcut Domnul pentru tine, cel vrednic de toată 
pedeapsa? 

Nu, n-am uitat ce mare milă a revărsat asupra mea 
Domnul şi-mi aduc aminte de dulceaţa harului Duhului 
Sfânt şi cunosc iubirea Domnului şi cât de dulce este ea 
sufletului şi trupului. 

De ce lăcrimezi, suflete, dacă cunoşti pe Stăpânul şi 
negrăita Lui milostivire faţă de tine? Ce mai vrei de la Stă- 
pânul, Care ţi-a arătat o milă atât de mare? 

Sufletul meu vrea să nu mai piardă nicicând harul Dom- 
nului, căci dulceaţa Lui atrage sufletul meu să iubească 
neîncetat pe Ziditorul lui. 


WIN 


Când harul se împuţinează în suflet, atunci el cere ia- 
răşi de la Domnul mila pe care a cunoscut-o. Atunci sufle- 
tul se frământă pentru că îl chinuie gândurile rele şi cau- 


106 


tă ocrotire la Domnul, Ziditorul său, şi-L roagă să-i dea 
duh smerit, ca harul să nu mai părăsească sufletul, ci să-i 
dea puterea de-a iubi neîncetat pe Tatăl său Cel Ceresc. 


Domnul îşi retrage adeseori harul Lui de la suflet şi 
prin aceasta povăţuieşte cu milostivire şi înţelepciune su- 
fletul, pentru care în mari chinuri şi-a întins braţele pe 
cruce, ca el să fie smerit. El lasă sufletul să-şi arate alege- 
rea liberă în lupta cu vrăjmaşii noştri, dar prin el însuşi 
sufletul e lipsit de putere pentru a-i birui şi, de aceea, su- 
fletul meu e trist şi tânjeşte după Domnul şi Îl caută cu 
lacrimi. 

Doamne, Tu vezi cât de neputincios e sufletul meu fără 
harul Tău, şi că nu are nicăieri odihnă. Tu, dulceaţa noas- 
tră, Tatăl nostru Cel Ceresc, dă-ne puterea de a Te iubi, 
dă-ne frica Ta sfântă, aşa cum tremură şi Te iubesc heru- 
VIMII. 

Tu, Lumina noastră, luminează sufletul ca el să Te iu- 
bească nesăturat. Tu retragi harul Tău de la mine, pentru 
că sufletul meu nu rămâne totdeauna în smerenie, dar Tu 
vezi cât sunt de trist şi cum Te rog: „Dă-mi mie smeritul 
Duh Sfânt”. 


OCR 


Prin el însuşi omul este lipsit de puterea de a împlini 
poruncile lui Dumnezeu, de aceea s-a zis: „Cereţi şi vi se 
va da” [Mt 7, 7]. Dacă nu cerem, ne chinuim pe noi înşine 
şi ne lipsim de harul Duhului Sfânt; fără har însă, sufletul 
se tulbură mult, pentru că nu înţelege voia lui Dumnezeu. 

Pentru a avea harul, omul trebuie să fie înfrânat în toa- 
te: în mişcări, în cuvinte, în priviri, în gânduri, în hrană. Şi 
oricui se înfrânează îi vine în ajutor învăţătura din cuvân- 
tul lui Dumnezeu, care spune: „Nu numai cu pâine va trăi 
omul, ci şi cu tot cuvântul ce iese din gura lui Dumnezeu” 
[Mt 4, 4]. 

Cuvioasa Maria Egipteanca a luat de la Sfântul Zosima 
numai puţină linte cu degetul şi a zis: „Îmi e de ajuns 
aceasta, cu harul lui Dumnezeu”. Trebuie să te obişnuieşti 

să mănânci cât mai puţin cu putinţă, dar aceasta cu jude- 
cată, atât cât îţi îngăduie munca ta. Măsura înfrânării tre- 
buie să fie aceea ca după masă să dorim să ne rugăm. 


OCR 


Domnul ne iubeşte mai mult decât iubeşte o mamă pe 
copiii ei şi ne dă în dar harul Duhului Sfânt, dar noi trebu- 
le să-l păzim cu tărie, pentru că nu e nenorocire mai ma- 
re decât faptul de a-l pierde. Când sufletul pierde harul, el 
se mâhneşte tare şi se gândeşte: „Trebuie că l-am întristat 
pe Stăpânul”. În aceste minute de întristare, sufletul e ca 
şi cum a căzut din cer pe pământ şi vede toate întristările 
de pe pământ. Ah! Cum roagă atunci sufletul pe Domnul 
să-i dea din nou harul Său. Această tânjire după Dumne- 
zeu nu poate fi descrisă. Sufletul care a gustat dulceaţa 
Duhului Sfânt n-o poate uita; el însetează ziua şi noaptea 
şi se avântă nesăturat spre Dumnezeu. Cine va descrie 
dogoarea iubirii sale pentru Dumnezeu pe Care sufletul l-a 
cunoscut ca Părintele său Ceresc? Sufletul nu va avea nici 
un minut de răgaz pe pământ, până când Domnul nu-i 
va da harul Său. 

Sufletul care a pierdut harul tânjeşte după Stăpânul şi 
plânge ca Adam după izgonirea din rai. Şi nimeni nu-l poate 
mângâia atunci afară de Dumnezeu. Lacrimile lui Adam 
erau mari şi ele udau ca nişte pârâiaşe faţa, pieptul şi pă- 
mântul de sub picioarele lui, şi suspinele lui erau adânci şi 
puternice ca foalele unei fierării: „Doamne, Doamne — se 
tânguia el — ridică-mă iarăşi în rai!” 

Sufletul lui Adam era desăvârşit în iubirea lui Dumne- 
zeu şi cunoştea toată dulceaţa raiului, dar era încă lipsit de 
experienţă, de aceea el n-a depărtat ispita Evei, cum a de- 
părtat ispita soţiei sale mult încercatul Iov [Iov 2, 9—10]. 


Ce vrei tu, suflete al meu, şi pentru ce te întristezi şi 
verşi lacrimi? 

Sunt întristat pe Stăpânul, că e atât de multă vreme de 
când nu L-am văzut şi nimeni nu mângâie plânsul meu 

după El. El mi-a dat să cunosc mila Lui şi aş vrea ca El să 
rămână totdeauna întru mine. 

Când nu l-a văzut de multă vreme, mama plânge după 
fiul iubit şi spune: „Unde eşti tu, copilul meu preaiubit?” 
Dar iubirea de mamă nu e nimic faţă de iubirea lui Dum- 
nezeu, atât de mare şi de nesăturată este. 

Când sufletul este plin de iubirea lui Dumnezeu, atunci 
de bucuria măsurată se întristează şi se roagă cu la- 
crimi pentru toată lumea, ca toţi oamenii să cunoască pe 
Stăpânul şi Tatăl lor ceresc, şi nu cunoaşte odihnă şi nici 
nu vrea odihnă câtă vreme nu se desfată toţi de harul iubi- 
rii Lui. 


Sufletul meu tânjeşte după Tine şi nu Te poate găsi. 
Tu vezi, Doamne, cât de atras este el şi plânge căutând 
harul Tău. A fost voia Ta să mi-l dai şi tot voia Ta a fost 
să-l iei de la mine. Când nu-l cunoşteam, nu-l puteam cere 
aşa. Şi cum puteam cere ceea ce nu cunoşteam? Dar mă 
rog ie şi îl cer, pentru că sufletul meu Te-a cunoscut şi 
s-a îndulcit de Duhul Tău Cel Sfânt şi Te-a iubit pe Tine, 
Ziditorul lui. 

Tu ai dat harul Tău Sfinţilor Tăi şi ei Te-au iubit până 
la capăt şi au disprețuit cele lumeşti, pentru că dulceaţa 
iubirii Tale nu mai lasă loc pentru a iubi pământul şi fru- 
museţea acestei lumi, pentru că ele nu sunt nimic faţă de 
harul Tău. 

O, cât de neputincios e sufletul meu şi n-are putere să 
zboare spre Domnul şi să stea înaintea Lui cu smerenie şi 
să plângă ziua şi noaptea. 

Sufletul care a cunoscut pe Dumnezeu, Ziditorul şi 'Ta- 
tăl său Ceresc, nu mai poate avea odihnă pe pământ. Şi 
sufletul se gândeşte: 

„Când mă voi arăta Domnului, mă voi ruga milostivirii 
Lui pentru tot neamul cel creştinesc.” 

Dar, în acelaşi timp, se gândeşte: 

„Când voi vedea Faţa Lui iubită, de bucurie nu voi pu- 
tea spune nimic, pentru că de multă iubire omul nu poate 
grăi nimic.” 

Şi iarăşi se gândeşte: 

„Mă voi ruga pentru întreg neamul omenesc, ca toţi oa- 
menii să se întoarcă la Domnul şi să-şi afle odihna întru 
E], pentru că iubirea lui Dumnezeu vrea ca toți să se mân- 
tuiască.” 


OINI 


Păstraţi harul lui Dumnezeu: cu el viaţa e uşoară, totul 
se lucrează bine, după Dumnezeu, totul e plin de dragoste 
şi bucurie, sufletul are odihnă în Dumnezeu şi merge ca 
printr-o grădină minunată în care trăieşte Domnul şi Mai- 
ca Domnului. Lipsit de har, omul nu e decât pământ pă- 
cătos, dar cu harul lui Dumnezeu omul se aseamănă după 
minte îngerilor. Îngerii slujesc lui Dumnezeu şi Îl iubesc 
prin mintea lor; tot aşa şi omul e după minte ca un înger. 

Fericiţi cei care ziua şi noaptea se îngrijesc să placă 
Domnului ca să se facă vrednici de iubirea Lui; ei cunosc 
prin experienţă şi simt harul Duhului Sfânt. 

Harul nu vine aşa încât sufletul să nu-l cunoască şi, 
când pierde harul, sufletul tânjeşte cu putere după el şi-l 
caută cu lacrimi. Dacă nişte părinţi şi-ar pierde copilul 
preaiubit, cum l-ar mai căuta peste tot ca să-l găsească! 
Dar sufletul care iubeşte pe Dumnezeu Îl caută pe Domnul 
cu mult mai multă nelinişte şi putere, aşa încât nu-şi poa- 
te aduce aminte nici de părinţi, nici de cei dragi. 

Slavă Domnului că ne dă să înţelegem venirea harului 
şi ne învaţă să cunoaştem pentru ce vine harul şi pentru ce 
se pierde. Sufletul celui ce păzeşte toate poruncile va simţi 
întotdeauna harul, chiar dacă e puţin. Dar el se pierde 
uşor pentru slava deşartă, pentru un singur gând de mân- 
drie. Putem să postim mult, să ne rugăm mult, să facem 
mult bine, dar dacă pentru aceasta vom cădea în slavă de- 
şartă, vom fi asemenea unui chimval care răsună, dar înă- 
untru e gol [1 Co 13, 1]. Slava deşartă face sufletul gol pe 

dinăuntru şi e nevoie de multă experienţă şi de o îndelun- 
gată luptă pentru a o birui. În mănăstire am cunoscut din 
experienţă şi din Scripturi vătămarea slavei deşarte, şi 
acum, ziua şi noaptea, cer de la Domnul smerenia lui Hris- 
tos. Aceasta e o ştiinţă mare şi neîncetată. 

Războiul nostru e şi crud, şi greu, şi totodată simplu. 
Dacă sufletul iubeşte smerenia, el sfărâmă toate cursele 
vrăjmaşilor noştri şi ia toate întăriturile lor. În lupta noas- 
tră duhovnicească trebuie să ne uităm de asemenea cu gri- 
jă să nu ne lipsească muniţiile şi proviziile. Muniţiile sunt 
această smerenie a noastră, iar proviziile sunt harul dum- 
nezeiesc; dacă le pierdem, duşmanii ne biruiesc. 

Războiul e crâncen, dar numai pentru cei mândri: pen- 
tru cei smcriţi, dimpotrivă, el este uşor, pentru că ei ÎL iu- 
besc pe Domnul, iar El le dă o armă puternică: harul Du- 
hului Sfânt, de care vrăjmaşii noştri se tem, fiindcă îi arde 
cu focul lui. 


za 


Iată o cale scurtă și uşoară spre mântuire: 

Fii ascultător, înfrânat, nu osândi, păzeşte-ţi mintea şi 
inima de gândurile cele rele şi gândeşte că toţi oamenii 
sunt buni şi Domnul îi iubeşte. Pentru acest gând smerit, 
harul Duhului Sfânt va via întru tine şi vei zice: „Milostiv 
este Domnul!” 

Dar dacă osândeşti, murmuri şi-ţi place să-ţi faci voia, 
atunci chiar dacă te rogi mult, sufletul tău sărăceşte şi 
spui: „Domnul m-a uitat”. Dar nu Domnul te-a uitat pe 
tine, ci tu ai uitat că trebuie să te smereşti, şi pentru aceas- 
ta harul lui Dumnezeu nu viază în sufletul tău; el intră în- 
să cu uşurinţă în sufletul smerit şi îi dă pacea şi odihna în 
Dumnezeu. Maica Domnului a fost mai smerită decât toţi 
şi de aceea o preamăresc cerul şi pământul; şi oricine se 
smereşte va fi preamărit de Dumnezeu şi va vedea slava 
Domnului. 


ZOR 

Duhul Sfânt este dulce şi plăcut pentru suflet şi trup. 
El ne dă să cunoaştem iubirea lui Dumnezeu, şi iubirea 
aceasta este de la Duhul Sfânt. 

Lucru minunat: prin Duhul Sfânt omul cunoaşte pe 
Domnul, Ziditorul lui; şi fericiţi cei ce slujesc Lui, pentru 
că EI a zis: „Acolo unde sunt Eu, va fi şi slujitorul Meu” şi 
„va vedea slava Mea” [In 12, 26; 17, 24]. 

Dacă încă aici pe pământ e aşa, cu cât mai mult Îl iu- 
besc pe Domnul şi-L slăvesc în Duhul Sfânt sfinţii în ce- 
ruri; şi iubirea aceasta e de negrăit. 

Sufletul care a cunoscut pe Duhul Sfânt înţelege ce scriu. 


KINN 


Pentru ce însă ne iubeşte atât de mult Domnul? Toţi 
suntem păcătoşi [Rm 3, 23], iar „lumea întreagă în rău 
zace”, cum spune loan Teologul [1 In 5, 19]. Pentru ce ne 
iubeşte deci? 

Domnul Însuşi este numai iubire [cf. 1 In 4, 8]. 

Aşa cum soarele încălzeşte tot pământul, aşa şi harul 
Duhului Sfânt încălzeşte sufletul să iubească pe Domnul, 
iar el tânjeşte după El şi-L caută cu lacrimi. 

Cum să nu te caut? Tu te-ai arătat în chip neînțeles su- 
fletului meu şi l-ai înrobit cu iubirea Ta, şi harul Duhului 
Sfânt a desfătat sufletul meu şi e cu neputinţă pentru el 
să-l uite. 

Cum să uităm pe Domnul, când FEl este în noi? Aposto- 
lul a propovăduit noroadelor zicând: „Până când Hristos 
va lua chip întru voi” [Ga 4, 19]. 

O, dacă ar cunoaşte toată lumea pe Hristos şi cât de 
mult ne iubeşte şi cât de dulce e această iubire şi cum toa- 
te puterile cereşti se hrănesc din ea şi cum toate viază prin 
Duhul Sfânt şi cum este preamărit Domnul pentru păti- 
mirile Lui şi cum ÎI slăvesc toţi sfinţii! Şi slava aceasta nu 
va avea sfârşit. 


oa 


Domnul Se bucură de sufletul ce se pocăieşte întru 
smerenie şi îi dă harul Duhului Sfânt. Ştiu cum un frate 

sub ascultare a primit pe Duhul Sfânt după şase luni de 
mănăstire; alţii L-au primit după zece ani, iar alţii au trăit 
patruzeci de ani şi chiar mai mult, înainte de a cunoaşte 
harul. Dar nimeni n-a putut ţine acest har, pentru că nu 
suntem smeriţi. 

Cuviosul Serafim [din Sarov] avea douăzeci şi şapte de 
ani când a văzut pe Domnul; şi sufletul său l-a îndrăgit 
într-atât pe Dumnezeu, că s-a schimbat cu totul de la dul- 
ceața Duhului Sfânt; mai târziu, înțelegând că acest har nu 
mai era cu el, s-a dus în pustie şi a stat vreme de trei ani 
pe o stâncă rugându-se: „Dumnezeule, milostiv fii mie, 
păcătosului!” 

Sufletul care a cunoscut pe Dumnezeu prin Duhul Sfânt 
se avântă spre El; amintirea Lui îl atrage cu putere şi el 
uită lumea, iar când îşi aduce din nou aminte de lume, 
doreşte fierbinte acelaşi har pentru toţi şi se roagă pentru 
întreaga lume. Duhul Sfânt Însuşi îl atrage să se roage ca 
toţi oamenii să se pocăiască şi să cunoască pe Dumnezeu, 
cât de milostiv este. 


ZOR 


Să ne smerim, fraţilor, şi Domnul ne va iubi. Că Dom- 
nul ne iubeşte, o ştim după harul pe care Domnul îl dă 
sufletului. Când harul e în suflet, fie şi numai puţin, atunci 
sufletul iubeşte pe Domnul şi pe aproapele şi are pace în- 
tru sine. Dar este o iubire încă şi mai mare, şi atunci sufle- 
tul uită lumea întreagă. 


INR 


Fericit cel ce nu pierde harul lui Dumnezeu, ci se înal- 
tă din putere în putere. Eu însă am pierdut harul, dar Dom- 
nul a avut multă milă de mine şi, mi-a dat să gust un har 
încă şi mai mare, după singură milostivirea Sa. 

Neputincios este sufletul! Lipsiţi de harul dumnezeiesc, 
suntem asemenea dobitoacelor, dar prin har, omul e mare 
la Dumnezeu. 

Oamenii pun mare preţ pe ştiinţele pământeşti sau pe 
cunoştinţa împăraţilor pământeşti şi se bucură dacă sunt 
împreună cu ei, dar lucrul cu adevărat mare e a cunoaşte 
pe Domnul şi voia Sa. 

Din toate puterile voastre, fraţilor, smeriţi sufletele voas- 
tre, ca Domnul să le iubească şi să le dea mila Sa. Dar el 
nu va rămâne în noi dacă nu-i vom iubi pe vrăjmaşi. 

Prin Duhul Sfânt sufletul meu a cunoscut pe Domnul şi 
de aceea îmi este uşor şi plăcut să mă gândesc la EI şi la 
lucrurile lui Dumnezeu; dar fără Duhul Sfânt sufletul e 
mort, chiar dacă ar avea toată ştiinţa lumii. 

Dacă oamenii ar şti că există o ştiinţă duhovnicească, ar 
lepăda toate ştiinţele şi tehnicile lor, şi ar vedea numai pe 
Domnul. Frumuseţea Lui înrobeşte sufletul şi acesta este 
atras spre El, doreşte să fie veşnic împreună cu El şi nu 
mai vrea nimic altceva. EI se uită la toate împărăţiile pă- 
mântului ca la nişte nori care trec pe cer. 


WIN 


Domnul a zis: „Eu sunt în Tatăl şi Tatăl este în Mine” 
şi: „voi în Mine şi Eu în voi” [In 14, 20]. Sufletul nostru 
simte că Domnul este în noi, şi de aceea nu-L poate uita 
nici măcar un minut. 

Ce milă! Domnul vrea ca noi să fim în EI şi în Tatăl. 

Dar ce am făcut pentru Tine, Doamne, sau cu ce Ţi-am 
plăcut, ca Tu să vrei să fii în noi şi noi să fim întru Tine? 
Prin păcatele noastre noi te-am țintuit pe cruce şi Tu vrei 
ca noi să fim cu Tine? Cât de mare e mila Ta, şi eu o văd 
revărsându-se peste mine. Sunt vrednic de iad şi de toate 
chinurile, dar Tu mi-ai dat harul Duhului Sfânt. 

Iar dacă Tu mi-ai dat mie, păcătosului, să Te cunosc 
prin Duhul Sfânt, atunci Te rog, Doamne, dă tuturor no- 
roadelor să Te cunoască pe Tine. 

Despre voia lui Dumnezeu 
şi libertate 


Mare bine este să te predai voii lui Dumnezeu. Atunci 
în suflet este numai Domnul şi nu alte gânduri, şi el se 
roagă lui Dumnezeu cu minte curată şi simte iubirea lui 
Dumnezeu, chiar dacă s-ar chinui cu trupul. 

Când sufletul s-a predat cu totul voii lui Dumnezeu, 
Domnul Însuşi începe să-l călăuzească şi sufletul este în- 
văţat în chip nemijlocit de Dumnezeu, în vreme ce înainte 
era povăţuit de învățători şi de Scripturi. Dar rareori se 
întâmplă ca Învățătorul sufletului să fie Domnul Însuşi 
prin harul Duhului Sfânt, şi puţini sunt cei ce cunosc 
aceasta; numai cei ce viețuiesc după voia lui Dumnezeu. 

Omul mândru nu vrea să vieţuiască după voia lui Dum- 
nezeu: îi place să se conducă el însuşi şi nu înţelege că 
omul nu are destulă minte ca să se conducă pe sine însuşi, 
fără Dumnezeu. Şi eu, când trăiam în lume şi nu cunoş- 
team încă pe Domnul şi Duhul Său Cel Sfânt, nu ştiam cât 
de mult ne iubeşte Domnul şi mă încredeam în mintea mea 
proprie. Dar când, prin Duhul Sfânt, am cunoscut pe Dom- 
nul nostru Iisus Hristos, Fiul lui Dumnezeu, atunci sufle- 
tul meu s-a predat lui Dumnezeu şi de atunci primesc toa- 
te întristările care vin asupra mea şi zic: „Domnul se uită 
la mine, de ce să mă tem?” Dar înainte nu puteam trăi aşa. 


ZOR 


115 


Pentru cel ce s-a predat voii lui Dumnezeu viaţa e mult 
mai uşoară, pentru că şi atunci când e în boală, în sărăcie 
ŞI în prigoană, el gândeşte aşa: „Aşa i-a plăcut lui Dumne- 
zeu, iar eu trebuie să îndur aceasta pentru păcatele mele”. 

Iată că de mulţi ani bolesc de dureri de cap, greu de în- 
durat dar folositoare, pentru că prin boală sufletul se sme- 
reşte. Sufletul meu vrea fierbinte să se roage şi să facă pri- 
veghere, dar boala mă împiedică, fiindcă trupul bolnav are 
nevoie de linişte şi odihnă; şi L-am rugat mult pe Domnul 
să mă vindece, dar El nu m-a ascultat. Înseamnă că lucrul 
nu-mi este de folos. 

Dar iată ce s-a întâmplat cu mine altă dată, când Dom- 
nul m-a ascultat degrabă şi m-a izbăvit. Într-o zi de praz- 
nic s-a dat la trapeză peşte; şi mâncând, am înghiţit un os 
de peşte care a rămas prins în piept. Am chemat pe Sfântul 
Mare Mucenic Pantelimon cerându-i să mă vindece, pentru 
că nici doctorul nu putea scoate osul din piept. Şi când am 
spus: „Vindecă-mă”, am primit în suflet răspunsul: „leşi 
din trapeză, respiră adânc şi osul va ieşi cu sânge”. Am fă- 
cut aşa: am ieşit, am respirat adânc, am tuşit şi un os mare 
de peşte a ţâşnit afară cu sânge. Şi am înţeles că dacă 
Domnul nu mă vindecă de durerile mele de cap, înseamnă 
că e de folos pentru sufletul meu să bolesc astfel. 


saca 


Lucrul cel mai preţios pe lume e să cunoaştem pe Dum- 
nezeu şi să înţelegem, măcar în parte, voia Lui. 

Sufletul care a cunoscut pe Dumnezeu trebuie să se pre- 
dea întru toate voii lui Dumnezeu şi să trăiască înaintea 
Lui în frică şi în iubire: în iubire, pentru că Domnul este 
Iubire; în frică, pentru că trebuie să ne temem să nu în- 
tristăm pe Dumnezeu prin vreun gând rău. 

O, Doamne, fă ca prin puterea harului Sfântului Duh să 
vieţuim după sfânta Ta voie. 

Când harul e cu noi, mintea noastră e puternică; dar când 
pierdem harul, atunci vedem neputinţa noastră; vedem că 
fără Dumnezeu nu putem nici măcar gândi ceva bun. 

Milostive Dumnezeule, Tu ştii neputinţa noastră. Mă 
rog Ție: dă-mi duh smerit pentru că, după milostivirea Ta, 
Tu dai sufletului smerit puterea de a vieţui după voia Ta 
şi-i descoperi toate tainele Tale, dându-i să cunoască cât 
de nesfârşit ne iubeşti. 

oa 


Cum ştii dacă vieţuieşti după voia lui Dumnezeu? 

Iată un semn: dacă te întristezi pentru un lucru oareca- 
re, înseamnă că nu te-ai predat pe deplin voii lui Dumne- 
zeu, chiar dacă ţie ţi se pare că vieţuieşti după voia Lui. 

Cine vieţuieşte după voia lui Dumnezeu, acela nu sc în- 
grijeşte de nimic. 

Şi dacă are nevoie de vreun lucru, se predă pe sine în- 
suşi şi lucrul de care are nevoie lui Dumnezeu. Şi chiar 
dacă nu-l dobândeşte, rămâne la fel de liniştit, ca şi cum 
l-ar avea. 

Sufletul care s-a predat voii lui Dumnezeu nu se teme 
de nimic: nici de furtună, nici de tâlhari, de nimic. Şi 
orice i s-ar întâmpla, el spune: „Aşa i-a plăcut lui Dumne- 
zeu”. Dacă e bolnav, gândeşte: „Înseamnă că am nevoie de 
boală, altfel Dumnezeu nu mi-ar fi trimis-o”. 

Şi aşa se păstrează pacea în suflet şi în trup. 


INN 


Cine-şi face griji pentru sine însuşi, acela nu se poate 
preda pe sine voii lui Dumnezeu astfel ca sufletul lui să 
aibă pace în Dumnezeu. 

Dar sufletul smerit se predă voii lui Dumnezeu şi vieţu- 
ieşte înaintea Lui cu frică şi iubire: cu frică, ca să nu întris- 
teze cu nimic pe Dumnezeu; cu iubire, căci sufletul ştie cât 
de mult ne iubeşte Domnul. 


so 


Lucrul cel mai bun este să te predai voii lui Dumnezeu 
şi să înduri întristările cu nădejde. Iar Domnul, văzând 
întristarea noastră, nu ne va da niciodată peste puterile 
noastre. 

Dar dacă întristările noastre ne par mari, aceasta în- 
seamnă că nu ne-am predat încă voii lui Dumnezeu. 


oa 


Sufletul s-a predat pe sine voii lui Dumnezeu întru 
toate şi se odihneşte în El, pentru că ştie din experienţă şi 
din Sfânta Scriptură că mult ne iubeşte Domnul şi veghea- 
ză asupra sufletelor noastre, ca toate să se facă vii prin ha- 
rul Său în pace şi iubire. 

Cine s-a predat pe sine voii lui Dumnezeu, acela nu se 
întristează de nimic, chiar dacă ar fi bolnav, sărac şi pri- 
gonit. Sufletul ştie că Domnul poartă grijă de noi cu milos- 
tivire. De lucrurile Domnului dă mărturie Duhul Sfânt, pe 
Care sufletul Îl cunoaşte. Dar cei mândri şi neascultători 
nu vor să se predea voii lui Dumnezeu, fiindcă le place 
să-şi facă voia lor, lucru atât de vătămător pentru suflet. 

Marele Pimen zicea: „Voia noastră este zid de aramă 
între noi şi Dumnezeu şi nu ne lasă să ne apropiem de EI 
sau să vedem mila Lui”. 


DCR 


A 

Intotdeauna trebuie să cerem de la Domnul pacea su- 
fletului ca să împlinim mai uşor poruncile Domnului; fi- 
indcă Domnul iubeşte pe cei ce se străduiesc să împli- 
nească voia Lui şi astfel ei află mare odihnă în Dumnezeu. 

Cel ce împlineşte voia lui Dumnezeu e mulțumit de 
toate, chiar dacă e sărac, bolnav sau se chinuie, pentru că 
îl veseleşte harul Domnului. Dar cel nemulţumit de soarta 
lui, care murmură pentru boala lui sau pentru cel care l-a 
supărat, acela e bine să ştie că în el se află un duh de mân- 
drie care a luat de la el mulţumirea faţă de Dumnezeu. 

Chiar dacă e aşa, nu te mâhni, ci străduieşte-te cu tărie 
să-ţi pui nădejdea în Dumnezeu şi cere de la El duh sme- 
rit; şi atunci când vine la tine smeritul Duh al lui Dumne- 
zeu, ÎI vei iubi şi-ţi vei găsi odihna, chiar de vei avea în- 
tristări. 

Sufletul care are smerenie îşi aduce aminte întotdeau- 
na de Dumnezeu şi gândeşte aşa: „Dumnezeu m-a făcut, a 


118 


pătimit pentru Mine, îmi iartă păcatele şi mă mângâie, mă 
hrăneşte şi poartă de grijă de mine. De ce să-mi fac atunci 
griji sau de ce să mă tem, chiar dacă m-ar ameninţa 
moartea?” 


ZOR 


Domnul povăţuieşte orice suflet care se predă pe sine 
voii lui Dumnezeu, fiindcă EI a zis: „Cheamă-Mă în ziua 
necazului şi te voi izbăvi, şi tu Mă vei preamări” [Ps 49, 16]. 

Orice suflet tulburat de ceva trebuie să întrebe pe Dom- 
nul, şi Domnul îl va povăţui. Şi aceasta mai cu seamă în 
ceas de nenorocire şi tulburare; de obicei, însă, trebuie dis- 
cutat cu duhovnicul, fiindcă acest lucru înseamnă smerenie. 


BOR 


Bun lucru e a ne învăţa să vieţuim după voia lui Dum- 
nezeu. Atunci sufletul rămâne neincetat în Dumnezeu şi 
are mare odihnă; şi din această bucurie omul se roagă ca 
tot sufletul să cunoască pe Domnul; să cunoască cât de 
mult ne iubeşte şi cu câtă bogăţie ne dă Duhul Sfânt Care 
veseleşte sufletul în Dumnezeu. 

Şi atunci sufletul e în întregime drag, pentru că e în în- 
tregime al lui Dumnezeu. 


WIRI 


Domnul Cel Milostiv îl povăţuieşte pe om că trebuie să 
îndure întristările cu mulţumire. În toată viaţa mea n-am 
murmurat o singură dată pentru întristări, ci le-am primit 
pe toate din mâinile lui Dumnezeu ca pe un leac mântui- 
tor şi am mulţumit întotdeauna lui Dumnezeu, şi de aceea 
Dumnezeu mi-a dat să îndur cu uşurinţă toate întristările. 


DR 


Voţi oamenii pe pământ îndură inevitabil întristări şi, 
deşi întristările pe care ni le trimite Domnul nu sunt mari, 
pentru oameni ele par de neîndurat şi îi întristează, şi 
aceasta pentru că nu vor să-şi smerească sufletul, nici să 
se predea voii lui Dumnezeu. 

Dar pe cei ce s-au predat voii lui Dumnezeu, Domnul 
Însuşi îi călăuzeşte cu harul Său, şi ei îndură totul cu băr- 
băţie pentru Dumnezeu, pe Care-L iubesc şi împreună cu 
Care vor fi preamăriţi în veci. 


DCR 


Pe pământ nimeni nu poate scăpa de întristări, dar cel 
ce s-a predat voii lui Dumnezeu, le îndură cu uşurinţă. El 
vede întristările, dar nădăjduieşte în Domnul, şi întristă- 
rile trec. 

Când Maica Domnului stătea la picioarele crucii, întris- 
tarea ei era necuprins de mare, pentru că ea îl iubea pe 
Fiul ei mai mult decât îşi poate închipui cineva. Şi noi ştim 
că cine iubeşte mult, acela şi suferă mult. După firea ome- 
nească, Maica Domnului n-ar fi putut îndura întristarea, 
dar ea s-a predat pe sine voii lui Dumnezeu şi Duhul Sfânt 
a întărit-o şi i-a dat puterea de a îndura această întristare. 

Şi mai apoi, după Înălţarea Domnului, Ea s-a făcut pen- 
tru tot poporul lui Dumnezeu mare mângâiere în întristări. 


KINI 


Domnul a dat pe pământ pe Duhul Sfânt şi cel în care 
Acesta viază simte în el raiul. 

Vei zice poate: „De ce nu este şi în mine un asemenea 
har?” Pentru că nu te-ai predat voii lui Dumnezeu, ci tră- 
ieşti după voia ta. 

Priveşte pe cel ce-şi iubeşte voia sa proprie; n-are nici- 
odată pace în suflet şi e mereu nemulţumit: „Asta nu e 
aşa, asta nu e bine”. Dar cel ce s-a predat pe sine însuşi în 
chip desăvârşit voii lui Dumnezeu, acela are rugăciunea 
curată în sufletul lui, iubeşte pe Domnul, şi toate ale lui 
sunt dragi şi plăcute. 

Aşa s-a predat lui Dumnezeu Preasfânta Fecioară: „lată 
roaba Ta. Fie mie după cuvântul tău!” [Lc 1, 38]. Dacă am 
spune şi noi aşa: „lată robii Tăi, Doamne. Fie nouă după 
cuvântul Tău”, cele spuse de Domnul şi scrise de Duhul 
Sfânt în Evanghelie ar rămâne în sufletele noastre şi atunci 
lumea întreagă s-ar umple de iubirea lui Dumnezeu şi cât 

de minunată ar fi viaţa pe întregul pământ. Dar, deşi cu- 
vintele Domnului se aud de atâtea veacuri în întreaga lu- 
me, oamenii nu le înţeleg şi nu vor să le primească. Dar 
cine trăieşte după voia lui Dumnezeu, acela va fi preamă- 
rit în cer şi pe pământ. 

ZOR 


Cine s-a predat pe sine voii lui Dumnezeu nu se preo- 
cupă numai de Dumnezeu. Harul lui Dumnezeu îl ajută să 
rămână întotdeauna în rugăciune. Chiar dacă lucrează sau 
vorbeşte, sufletul lui e preocupat de Dumnezeu, pentru că 
s-a predat pe sine voii lui Dumnezeu şi pentru aceasta 
Domnul îl are în purtarea Sa de grijă. 


KN 


O tradiție spune că, în drum spre Egipt, Sfânta Fami- 
lie a întâlnit un tâlhar, dar acesta nu le-a făcut nici un rău, 
ci, văzând Pruncul, a spus că dacă Dumnezeu S-ar întrupa, 
n-ar fi mai frumos decât pruncul acesta; şi i-a lăsat să 
meargă în pace. 

Lucru uimitor: un tâlhar, care de obicei ca o fiară nu 
cruţă pe nimeni, nu a necăjit, nici nu a supărat Sfânta Fa- 
milie. La vederea Pruncului şi a blândei Sale Maici, sufle- 
tul tâlharului s-a înmuiat şi a fost atins de harul lui Dum- 
nezeu. 

Aşa s-a întâmplat şi cu fiarele sălbatice care la vederea 
sfinţilor mucenici sau a bărbaţilor cuvioşi se făceau blânde 
şi nu le făceau rău. Chiar şi demonii se tem de sufletul 
blând şi smerit, care-i biruie prin ascultare şi rugăciune. 

Alt lucru uimitor: tâlharului i s-a făcut milă de Domnul- 
Prunc, dar arhiereii şi bătrânii L-au predat lui Pilat să-L 
răstignească. Şi aceasta pentru că ei nu se rugau şi nu ce- 
reau de la Domnul să-i povăţuiască ce şi cum să lucreze. 

Astfel, adeseori ocârmuitorii şi oamenii mari vor bine- 
le, dar nu ştiu unde este; nu ştiu că este în Dumnezeu şi că 
li se dă de la Dumnezeu. 


zona 

a 

Întotdeauna trebuie să ne rugăm ca Domnul să ne po- 
văţuiască ce anume trebuie să facem, şi Domnul nu ne va 
lăsa să rătăcim. 

Adam n-a avut înţelepciunea să întrebe pe Domnul de- 
spre rodul pe care i l-a dat Eva, şi pentru aceasta a pierdut 
raiul. 

David n-a întrebat pe Domnul: „Este bine oare să iau 
pe femeia lui Urie?” şi a căzut în păcatul uciderii şi al 
preacurviei. 

Aşa şi toţi sfinţii care au păcătuit, au păcătuit pentru că 
n-au chemat pe Domnul să-i ajute şi să-i povăţuiască. Cu- 
viosul Serafim din Sarov zicea: „Când vorbeam după min- 
tea mea, se întâmpla să greşesc”. 

Dar sunt şi greşeli fără păcat care vin din nedesăvâr- 
şirea noastră; le vedem chiar şi la Maica Domnului. În 
Evanghelie se spune că atunci când a părăsit Ierusalimul 
împreună cu Iosif, ea credea că Fiul ei mergea cu rudele 
sau cunoscuţii... Şi abia la capătul a trei zile de căutări 
L-au găsit în templu vorbind cu cărturarii [Lc 2, 44]. 

Astfel, numai Domnul ştie toate, noi însă, oricine am 
fi, trebuie să ne rugăm lui Dumnezeu să ne povăţuiască şi 
să întrebăm pe părintele duhovnicesc, ca să nu greşim. 


Duhul lui Dumnezeu povăţuieşte pe toţi în chip deose- 
bit: unul se linişteşte [vieţuieşte în isihie] în singurătate, 
în pustie, altul se roagă pentru oameni; altul e chemat să 
păstorească turma cuvântătoare a lui Hristos; altuia i s-a 
dat să propovăduiască sau să mângâie pe cei ce suferă; al- 
tul slujeşte pe aproapele din munca sau averea lui — toate 
acestea sunt daruri ale Duhului Sfânt şi toate sunt date în 
grade diferite: unuia treizeci, altuia şaizeci, altuia o sută 
[Mc 4, 20]. 

Dacă ne-am iubi unii pe alţii întru simplitatea inimii, 
atunci Domnul ne-ar arăta prin Duhul Sfânt multe lucruri 
minunate şi ne-ar descoperi mari taine. 

Dumnezeu — o iubire de care nu te poţi sătura... 

Mintea mea s-a oprit în Dumnezeu şi am încetat să 
scriu... 

Cât de limpede îmi este că Domnul ne conduce. Fără El 
n-am putea nici măcar gândi binele; de aceea trebuie să ne 
predăm cu smerenie voii lui Dumnezeu, fiindcă Domnul 
ne călăuzeşte. 

O 


Toţi ne chinuim pe pământ şi căutăm libertatea, dar 
puţini sunt cei ce ştiu în ce anume stă libertatea şi unde se 
găseşte ea. 

Şi eu doresc libertatea şi o caut zi şi noapte. Am înţeles 
că ea este la Dumnezeu şi e dată de Dumnezeu inimilor 
smerite care s-au pocăit şi şi-au tăiat voia proprie înaintea 
Lui. Celor ce se pocăiesc Domnul le dă pacea Lui şi liberta- 
tea de a-L iubi. Şi nu e nimic mai bun pe lume decât a iubi 
pe Dumnezeu şi pe aproapele. În aceasta îşi găseşte sufle- 
tul odihna şi bucuria. 

Noroade ale pământului, cad în genunchi înaintea voas- 
tră şi vă rog cu lacrimi: „Veniţi la Hristos! Eu cunosc iubi- 
rea Lui pentru voi. O cunosc şi de aceea strig întregului pă- 
mânt. Dacă nu cunoşti ceva, cum vei vorbi despre aceasta?” 

Vei întreba, poate: „Dar cum putem cunoaşte pe Dum- 
nezeu?” Eu, însă, spun că vedem pe Domnul prin Duhul 
Sfânt. Şi tu, dacă te smereşti, atunci şi ţie Duhul Sfânt îţi 
va arăta pe Domnul nostru; şi atunci şi tu vei voi să strigi 
despre El întregului pământ. 

Sunt bătrân şi aştept moartea, şi scriu adevărul din 
dragoste pentru norod, pentru care se întristează sufletul 
meu. Dacă aş putea ajuta fie şi numai un singur suflet să 
se mântuiască, şi pentru aceasta voi mulţumi lui Dumne- 
zeu, dar inima mea suferă pentru întreaga lume şi mă rog 
şi vărs lacrimi pentru întreaga lume, ca toţi să se pocăiască 
şi să cunoască pe Dumnezeu şi să trăiască în iubire şi să se 
desfete de libertate în Dumnezeu. 

Voi, toţi oamenii de pe pământ, rugaţi-vă şi plângeţi 
pentru păcatele voastre, ca Domnul să vi le ierte. Unde 
este iertarea păcatelor, acolo e şi o conştiinţă liberă şi iubi- 
re, chiar dacă una mică. 


KINI 

Domnul nu vrea moartea păcătosului [1/z 18, 32], iar 
celui ce se pocăieşte îi dă în dar harul Duhului Sfânt. El dă 
sufletului pacea şi libertatea de a fi cu mintea şi inima în 
Dumnezeu. Când Duhul Sfânt ne iartă păcatele, atunci su- 
fletul primeşte libertatea de a se ruga lui Dumnezeu cu 
mintea curată; atunci el vede liber pe Dumnezeu şi rămâ- 
ne întru El în odihnă şi bucurie. Aceasta e adevărata liber- 
tate. Dar fără Dumnezeu nu poate fi libertate, pentru că 
vrăjmaşii tulbură sufletul prin gândurile cele rele. 


IN 


Voi spune adevărul în fața lumii întregi: sunt un tică- 
los înaintea lui Dumnezeu şi aş fi deznădăjduit de mântui- 
rea mea dacă Dumnezeu nu mi-ar fi dat harul Sfântului 
Său Duh. Şi Duhul Sfânt m-a învăţat şi de aceea scriu de- 
spre Dumnezeu fără osteneală, pentru că El mă atrage să 
scriu. 

Mi-e milă şi plâng şi suspin pentru oameni. Mulţi gân- 
desc: „Am făcut multe păcate: am ucis, am zburdat, am 
siluit, am defăimat, am desfrânat şi am făcut multe alte 
lucruri”, şi de ruşine nu vin la pocăință. Dar ei uită că îna- 
intea lui Dumnezeu toate păcatele lor sunt ca o picătură de 
apă în mare. 

O, fraţii mei din tot pământul, căiţi-vă până când mai e 
vreme! Dumnezeu aşteaptă cu milostivire pocăinţa noas- 
tră. Şi tot cerul, toţi sfinţii aşteaptă această pocăință. Aşa 
cum Dumnezeu este iubire [1 In 4, 8], aşa şi Duhul Sfânt 
în sfinţi e iubire. Cere iertare, şi Dumnezeu te va ierta. Şi 
când vei primi iertarea păcatelor, atunci în sufletul tău va 
fi bucurie şi veselie, şi harul Duhului Sfânt va intra în su- 
fletul tău şi vei zice: „Iată adevărata libertate; ea este în 
Dumnezeu şi de la Dumnezeu”. 


INR 


Harul lui Dumnezeu nu desființează libertatea, ci o 
ajută numai să împlinească poruncile lui Dumnezeu. Adam 

era în har, dar voia lui nu era desfiinţată. La fel şi îngerii ră- 
mân în Duhul Sfânt, dar voia lor liberă nu este desfiinţată. 


IN 


Mulţi oameni nu cunosc calea mântuirii, rătăcesc în 
întuneric şi nu văd Lumina Adevărului. Dar El a fost, este 
ŞI va fi, şi pe toţi îi cheamă cu milostivire la Sine: „Veniţi la 
Mine toţi cei osteniţi şi împovăraţi, cunoaşteţi-Mă şi Eu vă 
voi da odihna şi libertatea”. 

Iată adevărata libertate: când suntem în Dumnezeu. 
Înainte însă nu ştiam aceasta. Până la douăzeci şi şapte de 
ani credeam numai că Dumnezeu există, dar nu-L cunoş- 
team, dar de când sufletul meu L-a cunoscut prin Duhul 
Sfânt, el se topeşte de dogoarea doririi Lui; şi acum cu 
inimă fierbinte ÎI caut ziua şi noaptea. 

Domnul vrea ca noi să ne iubim unii pe alţii; în aceasta 
stă libertatea: în iubirea de Dumnezeu şi de aproapele. În 
aceasta e şi libertatea şi egalitatea. În rangurile pămân- 
teşti nu poate fi egalitate, dar acest lucru nu contează pen- 
tru suflet. Nu se poate ca fiecare să fie împărat sau prinţ; 
nu se poate ca fiecare să fie patriarh sau egumen sau în- 
tâi-stătător; dar în oricare rang e cu putinţă să iubeşti pe 
Dumnezeu şi să fii bineplăcut Lui şi numai aceasta contea- 
ză. Şi cine iubeşte mai mult pe Dumnezeu pe pământ, ace- 
la va avea mai multă slavă în Împărăţie. Cine iubeşte mai 
mult, acela se avântă cu tărie spre Dumnezeu, acela va fi 
aproape de El. Fiecare va fi preamărit pe măsura iubirii 
lui. Şi am înţeles că iubirea este felurită după tăria ei. 

Cineva se teme de Dumnezeu ca să nu-L supere cu ceva 
— aceasta e întâia iubire. 

Cineva are mintea curată de gânduri — aceasta e cea 
de-a doua iubire, mai mare decât prima. 

Cineva are în chip simţit harul în sufletul său — aceasta 
e a treia iubire, încă mai mare. 

Cea de-a patra şi desăvârşita iubire de Dumnezeu e 
atunci când cineva are harul Duhului Sfânt în suflet şi în 
trup. Trupul unuia ca acesta se sfinţeşte şi după moarte se 

va preface în sfinte moaşte. Aşa a fost la marii sfinţi mu- 
cenici, la proroci şi la cuvioşi. Cine a ajuns la această mă- 
sură rămâne neatins de iubirea trupească. El se poate cul- 
ca liber cu o fată, fără a încerca faţă de ea nici un fel de 
dorinţă. Iubirea lui Dumnezeu e mai puternică decât iubi- 
rea de fată spre care este atrasă toată lumea, afară de cel 
ce are harul lui Dumnezeu în deplinătate; pentru că dul- 
ceața Duhului Sfânt renaşte omul întreg şi-l învaţă să iu- 
bească pe Dumnezeu în deplinătate. Pentru deplinătatea 
iubirii dumnezeieşti, sufletul rămâne neatins de lume; 
chiar dacă omul trăieşte pe pământ în mijlocul altora, din 
iubirea lui pentru Dumnezeu el uită tot ce este în lume. 
Nenorocirea noastră stă în aceea că, din pricina mândriei 
minţii noastre, nu stăruim în acest har şi el părăseşte su- 
fletul, şi sufletul îl caută plângând şi suspinând, şi zice: 
„Sufletul meu tânjeşte după Domnul”. 


Despre pocăință 


Sufletul meu Te-a cunoscut, Doamne, şi eu scriu de- 
spre mila Ta norodului Tău. 

Noroadelor, nu vă întristaţi că trăiţi în osteneli. Luptaţi 
numai cu păcatul şi cereţi ajutor de la Dumnezeu, iar El 
vi-l va da, pentru că e milostiv şi ne iubeşte. 

Noroadelor, cu lacrimi scriu aceste rânduri. Sufletul 
meu vrea ca voi să cunoaşteţi pe Domnul şi să vedeţi mila 
şi slava Lui. Am şaptezeci şi doi de ani; curând voi muri şi 
scriu despre mila Domnului, pe care Domnul mi-a dat să o 
cunosc prin Duhul Sfânt; şi Duhul Sfânt m-a învăţat să iu- 
besc norodul. V-aş pune pe un munte înalt, ca de pe vârful 
lui să puteţi vedea faţa blândă şi milostivă a Domnului şi 
inimile voastre să salte de bucurie. Vă spun adevărul: nu 
ştiu nimic bun în mine însumi şi în mine sunt multe pă- 
cate, dar harul Duhului Sfânt mi-a şters mulţime de păca- 
te şi ştiu că celor ce luptă cu păcatul Domnul le dă nu nu- 
mai iertarea, dar şi harul Duhului Sfânt, care bucură sufle- 
tul şi-i dă o pace dulce şi adâncă. 

Doamne, Tu iubeşti zidirea Ta; şi cine poate înţelege 
iubirea Ta sau gusta dulceaţa ei, dacă nu o înveţi Tu Însuţi 
prin Duhul Tău Cel Sfânt? 

Te rog, Doamne, revarsă peste oameni harul Duhului 
Sfânt ca ei să cunoască iubirea Ta. Încălzeşte inimile abă- 
tute ale oamenilor ca ei să Te slăvească în bucurie uitând 
întristările pământului. 

Mângâietorule bunule, cu lacrimi Te rog: mângâie ini- 
mile întristate ale oamenilor. Dă noroadelor să audă dul- 
cele Tău glas: „Iertate sunt păcatele voastre”. Da, Doamne, 
stă în puterea Ta să faci minuni şi nu e minune mai mare 
decât a-i iubi pe păcătoşi în căderea lor. Să iubeşti un 
sfânt e uşor, căci el este vrednic de ea. Da, Doamne, ascul- 
tă rugăciunea pământului. Toate noroadele sunt întristate; 
toate sunt abătute în păcat; toate sunt lipsite de harul Tău 
şi trăiesc în întuneric. 


O, noroadelor, să chemăm la Domnul tot pământul şi 
auzită va fi rugăciunea noastră, pentru că Domnul se bu- 
cură de căinţa oamenilor; şi toate puterile cereşti ne aş- 
teaptă, ca şi noi să ne bucurăm de dulceaţa iubirii lui 
Dumnezeu şi să vedem frumuseţea feţei Lui. 


INI 


Când oamenii păzesc frica de Dumnezeu, atunci e les- 
nicios şi desfătat lucru a trăi pe pământ. Dar acum noro- 
dul a ajuns să trăiască după voia şi mintea lui şi a lăsat 
poruncile sfinte; el crede că-şi află bucuria pe pământ fără 
Domnul, neştiind că numai Domnul e bucuria noastră şi 
numai în Domnul se veseleşte sufletul omului. El încălzeş- 
te sufletul aşa cum soarele încălzeşte florile câmpului, şi 
cum vântul le leagănă şi le dă viaţă. Domnul ne-a dat toa- 
te, ca noi să-L slăvim. Dar lumea nu înţelege aceasta. Şi 
cum ar putea înţelege ceea ce n-a văzut, nici n-a gustat? 
Chiar eu, când eram în lume, credeam că aceasta e ferici- 
rea pe pământ: să fiu sănătos, frumos, bogat şi iubit de 
ceilalţi. Şi mă mândream în deşert de acestea. Dar când 
L-am cunoscut pe Domnul prin Duhul Sfânt, atunci m-am 
deprins să privesc toată fericirea lumii ca un fum purtat 
de vânt. Însă harul Duhului Sfânt bucură şi veseleşte su- 
fletul, iar el într-o adâncă pace vede pe Domnul şi uită 
pământul. 

Doamne, întoarce oamenii Tăi spre Tine, ca toţi să cu- 
noască iubirea Ta şi să vadă în Duhul Sfânt faţa Ta blândă; 

ca toţi să se desfăteze încă de pe pământ de această vedere 
şi, văzându-Te cum eşti, să se facă asemenea Ţie [1 In 3, 2]. 


WNR 


Slavă Domnului că ne-a dat pocăința, iar prin pocăință 
noi toți ne mântuim, fără excepție. Nu se mântuiesc nu- 
mai cei ce nu vor să se pocăiască, şi în aceasta văd dez- 
nădejdea lor şi plâng mult, fiindu-mi milă de ei. Ei nu cu- 
nosc prin Duhul Sfânt cât de mare e milostivirea lui Dum- 
nezeu. Dar dacă fiecare suflet ar cunoaşte pe Domnul şi ar 
şti cât de mult ne iubeşte, atunci nimeni n-ar mai deznă- 
dăjdui şi nici n-ar mai murmura vreodată. 

Orice suflet care şi-a pierdut pacea trebuie să se pocă- 
iască şi Domnul îi va ierta păcatele, iar atunci bucuria şi 
pacea vor fi în suflet; şi nu e nevoie de alte mărturii, pen- 
tru că Duhul Însuşi dă mărturie că păcatele au fost iertate. 
lată un semn al iertării păcatelor: dacă urăşti păcatul în- 
seamnă că Domnul ţi-a iertat păcatele tale. 

Ce mai aşteptăm? Ca din înălţimea cerurilor să ni se 
cânte un cânt ceresc? Dar în cer totul viază prin Duhul 
Sfânt, şi pe pământ Domnul ne-a dat Acelaşi Duh Sfânt. 
În bisericile lui Dumnezeu slujbele sunt săvârşite prin Du- 
hul Sfânt; în pustii, în munţi şi în peşteri, toţi nevoitorii 
lui Hristos viază prin Duhul Sfânt; şi dacă-L vom păstra, 
vom fi liberi de tot întunericul, şi viaţa veşnică va fi în su- 
fletele noastre. 

Dacă toţi oamenii s-ar pocăi şi ar păzi poruncile lui 
Dumnezeu, atunci ar fi raiul pe pământ, fiindcă „Împă- 
răţia lui Dumnezeu este înăuntrul nostru” [Le 17, 21]. Îm- 
părăţia lui Dumnezeu e Duhul Sfânt, iar Duhul Sfânt în 
cer şi pe pământ Acelaşi este. 


oa 
Celui ce se căieşte Domnul îi dă raiul şi Împărăţia 
veşnică, împreună cu El. După mulţimea milostivirii Sale, 


El nu-şi mai aduce aminte de păcatele noastre, cum nu 

şi-a adus aminte pe cruce de cele ale tâlharului răstignit 
împreună cu El. 

Mare e milostivirea Ta, Doamne; şi cine poate să-Ţi 
mulțumească cum se cuvine pentru că ne-ai dat pe pă- 
mânt pe Duhul Sfânt? 

Mare e dreptatea Ta, Doamne. Tu ai făgăduit Apostoli- 
lor Tăi: „Nu vă voi lăsa orfani” [In 14, 18]; şi acum noi tră- 
im această milostivire, şi sufletul nostru simte că Domnul 
ne iubeşte. Iar cine nu simte, e bine ca acela să se po- 
căiască şi să trăiască după voia lui Dumnezeu şi atunci 
Domnul îi va da harul Lui, care va călăuzi sufletul său. Dar 
dacă vezi un om care păcătuieşte şi nu ţi-e milă de el, ha- 
rul te părăseşte. 


poa 


Ni s-a poruncit să iubim, dar iubirii lui Hristos îi este 
milă de toți oamenii, şi Duhul Sfânt învaţă sufletul să îm- 
plinească poruncile lui Dumnezeu şi-i dă puterea să facă 
binele. 

Duhule Sfinte, nu ne lăsa! Când eşti cu noi, sufletul 
simte prezenţa Ta şi îşi găseşte fericirea în Dumnezeu, 
căci Tu îi dai să iubească cu înflăcărare pe Dumnezeu. 


KINI 


Atât de mult i-a iubit pe oameni Domnul, că i-a sfințit 
prin Duhul Sfânt şi i-a făcut asemenea Lui. Domnul e mi- 
lostiv, iar Duhul Sfânt ne dă puterea de a fi milostivi. 
Fraţilor, să ne smerim şi prin pocăință vom dobândi o 
inimă plină de milă, şi atunci vom vedea slava Domnului, 
care se face cunoscută sufletului şi minţii prin harul Du- 
hului Sfânt. 

Cine se pocăieşte cu adevărat e gata să sufere toate ne- 
cazurile: foame şi golătate, frig şi căldură, boală şi sărăcie, 
dispreţ şi prigoană, nedreptate şi defăimare, fiindcă sufle- 
tul se avântă spre Domnul şi nu se mai grijeşte de cele 
pământeşti, ci se roagă lui Dumnezeu cu minte curată. 


130 


Dar cel alipit de averi şi de bani, acela nu va putea avea 
niciodată mintea curată în Dumnezeu, fiindcă în adâncul 
sufletului său şade grija: ce să facă cu aceşti bani? Şi dacă 
nu se pocăieşte sincer şi nu se va întrista pentru că L-a 
întristat pe Dumnezeu, va şi muri în patimi fără să fi cu- 
noscut pe Dumnezeu. 

Când ţi se ia ceea ce ai, dă tu acel lucru, pentru că iubi- 
rea dumnezeiască nu poate refuza nimic; dar cine n-a cu- 
noscut iubirea, acela nu poate fi milostiv, pentru că în su- 
fletul lui nu e bucuria Duhului Sfânt. 

Dacă prin patimile Lui Domnul Cel Milostiv ne-a dat 
pe pământ pe Duhul Sfânt de la Tatăl, ba ne-a dat însuşi 
Trupul şi Sângele Lui, e limpede că El ne va da şi toate 
cele de care avem nevoie. Să ne predăm voii lui Dumnezeu 
şi atunci vom vedea purtarea de grijă [pronia] a lui Dum- 
nezeu şi Domnul ne va da şi ceea ce nu aşteptăm. Dar cine 
nu se predă voii lui Dumnezeu, acela nu va putea vedea 
niciodată purtarea de grijă |pronia] a lui Dumnezeu faţă 
de noi. 

Să nu ne întristăm de pierderea averilor noastre: acesta 
e un lucru neînsemnat. Tatăl meu după trup m-a învăţat 
aceasta. Când se întâmpla o nenorocire în casă, el rămâ- 
nea liniştit. După ce casa noastră a ars oamenii spuneau: 
„Ivan Petrovici, ţi-a ars gospodăria”, dar el răspundea: 
„Dă Dumnezeu, şi mi-o voi pune pe picioare”. Într-o zi 
mergeam la ogorul nostru şi eu i-am spus: „Uite, ne-au 
furat snopii de grâu”, dar el mi-a răspuns: „Ei şi? Fiule, 
Domnul a făcut să rodească pentru noi bucate din destul, 
dar cine fură înseamnă că are nevoie de ele”. Mi s-a în- 
tâmplat să-i spun: „Dai mult de pomană, dar iată acolo 
oamenii trăiesc mai bine decât noi şi dau mai puţin”, iar el 
mi-a răspuns: „Lasă, fiule, Domnul ne va da ce ne trebu- 
ie!” Şi Domnul n-a înşelat nădejdea lui. 


Da 


Celui milostiv, Domnul îi iartă îndată păcatele. Omul 
milostiv nu-şi aduce aminte de rău. Chiar dacă e ocărât 

sau i se ia ce-i al lui, el rămâne liniştit, căci cunoaşte milos- 
tivirea Domnului; şi de mila Domnului nimeni din- 
tre oameni nu se poate lipsi, pentru că ea este sus, 
este la Dumnezeu. 


OCR 


Toți oamenii feciorelnici şi smeriţi, ascultători şi înfrâ- 
naţi şi care se căiesc pentru păcatele lor, sunt înălţaţi la 
cer, văd pe Domnul nostru lisus Hristos întru slavă şi aud 
cântul heruvimilor şi uită de pământ. Dar noi, pe pământ, 
suntem răscoliţi ca praful pe care-l ridică vântul şi mintea 
noastră se lipeşte de cele pământeşti. 

Neputincios este duhul meu! Ca o candelă pâlpâitoare, 
el se stinge la cea mai mică suflare de vânt; dar duhul 
sfinţilor ardea în flăcări ca rugul ce ardea şi nu se mistuia, 
şi ei nu se temeau de vânt. Cine-mi va da o asemenea do- 
goare, ca să nu cunosc odihnă de la dragostea lui Dumne- 
zeu nici ziua, nici noaptea? 

Arzătoare e iubirea Domnului. Pentru ea, sfinţii au în- 
durat toate întristările şi au dobândit puterea de a face 
minuni. Vindecau bolnavi, înviau morţii, mergeau pe ape, 
erau ridicaţi în văzduh la vremea rugăciunii; eu însă vreau 
să învăţ doar smerenia şi iubirea lui Hristos, ca să nu su- 
păr pe nimeni, ci să mă rog pentru toţi oamenii ca pentru 
mine însumi. 


DR 


Vai, mie! Scriu despre iubirea lui Dumnezeu, dar eu 
însumi iubesc puţin pe Dumnezeu şi de aceea plâng, mult 
şi mă întristez ca Adam când a fost izgonit din rai şi suspin 
şi strig: „Miluieşte-mă, Dumnezeule, pe mine, zidirea Ta 
căzută”. 

De câte ori nu mi-ai dat harul Tău, şi eu nu l-am păzit 
din pricina slavei deşarte din sufletul meu; dar sufletul 
meu Te cunoaşte pe Tine, Ziditorul şi Dumnezeul meu, şi 
de aceea Te caut suspinând, aşa cum suspina Iosif după 

tatăl său, Iacob, la mormântul maicii sale, când a fost dus 
rob în Egipt. 

„Te-am întristat cu păcatele mele, şi Tu pleci de la mi- 
ne, iar sufletul meu tânjeşte după Tine.” 

„Duhule Sfinte, nu mă lăsa. Când Tu pleci de la mine, 
gândurile rele se apropie de mine şi sufletul meu tânjeşte 
după Tine cu multe lacrimi.” 

„Preasfântă Stăpână, Născătoare de Dumnezeu, Tu vezi 
mâhnirea mea: am întristat pe Domnul şi El m-a părăsit. 
Dar rog bunătatea ta: Mântuieşte-mă pe mine, făptura că- 
zută a lui Dumnezeu, mântuieşte-mă pe mine, robul Tău.” 


OCR 


Dacă gândeşti rău despre oameni, aceasta înseamnă 
că un duh rău viază în tine şi îţi insuflă gânduri rele împo- 
triva oamenilor. Şi dacă cineva nu se pocăieşte şi moare 
fără să fi iertat fratelui său, sufletul lui se va pogori acolo 
unde sălăşluieşte duhul rău care-i stăpâneşte sufletul. 

Asta e legea pentru noi: dacă ierţi, aceasta înseamnă că 
Domnul te-a iertat; dar dacă nu ierţi fratelui tău, înseam- 
nă că păcatul tău rămâne cu tine. 

Domnul vrea ca noi să iubim pe aproapele; şi dacă tu 
gândeşti despre el că Domnul îl iubeşte, aceasta înseamnă 
că iubirea Domnului e cu tine; şi dacă crezi că Domnul 
iubeşte mult făptura Sa şi ţi-e milă de întreaga zidire şi-i 
iubeşti pe vrăjmaşii tăi, iar pe tine însuţi te socoteşti mai 
rău decât toţi, aceasta înseamnă că e cu tine un mare har 
al Duhului Sfânt. 

Cine poartă în sine pe Duhul Sfânt, chiar dacă nu mult, 
acela se întristează pentru toţi oamenii ziua şi noaptea, şi 
în inima lui îi este milă de orice zidire a lui Dumnezeu şi 
mai cu seamă de oamenii care nu-L cunosc pe Dumnezeu 
sau se împotrivesc Lui şi care, pentru aceasta, merg în fo- 
cul chinurilor. El se roagă pentru ei ziua şi noaptea, mai 
mult decât pentru sine însuşi, ca toţi să se pocăiască şi să 
cunoască pe Domnul. 


DR 

Hristos S-a rugat pentru cei ce-L răstigneau: „Părinte, 
iartă-i că nu ştiu ce fac” [Lc 23, 34]. Arhidiaconul Ştefan 
se ruga pentru cei ce-l omorau cu pietre, ca Domnul să nu 
le socotească păcatul acesta [FA 7, 60]. Şi noi, dacă vrem 
să păstrăm harul, trebuie să ne rugăm pentru vrăjmaşi. 
Dacă nu ţi-e milă de păcătosul care se va chinui în foc, 
aceasta înseamnă că nu este întru tine harul Duhului Sfânt, 
ci în tine viază un duh rău; şi câtă vreme eşti încă în viaţă, 
sileşte-te prin pocăință să te eliberezi de el. 


8 


Despre cunoaşterea 
lui Dumnezeu 


Atât de mult ne-a iubit pe noi Tatăl, încât ne-a dat pe 
Fiul Său [In 3, 6]; dar şi Fiul Însuşi a voit aceasta şi S-a 
întrupat şi a vieţuit cu noi pe pământ. Atât Sfinţii Apostoli, 
cât şi o mulţime de oameni au văzut pe Domnul în trup, 
dar nu toţi L-au cunoscut ca pe Domnul; dar mie, mult 
păcătosului, mi s-a dat să cunosc prin Duhul Sfânt că Iisus 
Hristos e Dumnezeu [1 Co 12, 3]. 

Domnul îl iubeşte pe om şi i Se arată cum El Însuşi 
vrea. Şi când vede pe Domnul, sufletul se bucură cu sme- 
renie de Stăpânul Cel milostiv şi nu mai poate iubi nimic 
altceva cum iubeşte pe Ziditorul său; chiar dacă vede toate 
şi iubeşte pe toţi, dar mai mult decât orice iubeşte pe 
Domnul. 

Sufletul cunoaşte această iubire, dar nu o poate reda în 
cuvinte: ea este cunoscută numai prin Duhul Sfânt, pe 
care Îl dă Domnul. 

Sufletul vede dintr-o dată pe Domnul şi-L recunoaşte. 

Cine putea descrie această bucurie şi veselie? 

Domnul este recunoscut în Duhul Sfânt, iar Duhul Sfânt 
rămâne în omul întreg: în suflet, în minte şi în trup. 

Aşa este cunoscut Dumnezeu atât în cer, cât şi pe pă- 
mânt. 

În nemărginita Sa milostivire, Domnul mi-a dat acest 
har, mie, păcătosului, şi va da oamenilor să cunoască pe 
Dumnezeu şi să se întoarcă la El. 

Scriu în numele milostivirii lui Dumnezeu. 
Da, acesta este adevărul. 
Martorul meu este Insuşi Domnul. 


INIA 


Domnul ne iubeşte ca pe propriii Săi copii şi ne iu- 
beşte mai mult decât iubeşte o mamă, căci o mamă îşi 
poate uita copilul, dar Domnul nu ne uită niciodată. Şi 
dacă Domnul Însuşi n-ar fi dat Duhul Sfânt poporului or- 
todox şi marilor noştri păstori, n-am fi putut şti cât de 
mult ne iubeşte El. 

Slavă Domnului şi marii Lui milostiviri, că unor oa- 
meni păcătoşi El le dă harul Duhului Sfânt. Bogaţii şi îm- 
păraţii nu cunosc pe Domnul, dar noi, nişte monahi şi păs- 
toriţi sărmani, Îl cunoaştem pe Domnul prin Duhul Sfânt. 

Pentru a cunoaşte pe Domnul n-avem nevoie nici de 
bogății, nici de învăţătură, ci e nevoie să fim ascultători şi 
înfrânaţi, să avem duh smerit şi să-l iubim pe aproapele, şi 
Domnul va iubi un asemenea suflet şi Se va arăta pe Sine 
Însuşi sufletului şi îl va învăţa iubirea şi smerenia, şi-i va 
da tot ceea ce are nevoie pentru a-şi găsi odihna în Dum- 
nezeu. 


WINI 


Oricât am învăţa, e cu neputinţă să cunoaştem pe Dom- 
nul dacă nu vom vieţui după poruncile Lui, pentru că nu 
prin ştiinţă, ci prin Duhul Sfânt se face cunoscut Domnul. 
Mulţi filozofi şi savanţi au ajuns la credinţa că Dumnezeu 
există, dar nu L-au cunoscut pe Dumnezeu. Şi noi, mona- 
hii, învăţăm ziua şi noaptea Legea Domnului, dar nu toți 
ajung să-L cunoască, chiar dacă cred în EL. 

A crede că Dumnezeu există c un lucru, dar a-L cu- 
noaşte pe Dumnezeu e altceva. 


poa 


Jată o taină: există suflete care au cunoscut pe Dom- 
nul; există suflete care nu L-au cunoscut, dar cred în El; şi, 

în sfârşit, există oameni care nu numai că n-au cunoscut 
pe Dumnezeu, dar care nici măcar nu cred în EI, şi printre 
aceştia din urmă există mulţi oameni învăţaţi. 

La necredinţă se ajunge din mândrie. Omul mândru 
vrea să cunoască toate prin mintea şi prin ştiinţa lui, dar 
nu-i este dat să cunoască pe Dumnezeu, pentru că Dom- 
nul nu Se descoperă decât sufletelor smerite. Sufletelor 
smerite Domnul le face cunoscute lucrurile Sale, care sunt 
de neînțeles pentru mintea noastră, dar se descoperă prin 
Duhul Sfânt. Numai cu mintea omul nu poate cunoaşte 
decât cele pământeşti şi pe acestea numai în parte, dar 
Dumnezeu şi toate cele cereşti nu se cunosc decât prin 
Duhul Sfânt. 

Unii se ostenesc toată viaţa lor să cunoască ce este pe 
soare sau pe lună sau aiurea, dar aceasta nu e de folos 
pentru sufletul lor. Dar dacă ne vom strădui să cunoaştem 
ce este înăuntrul inimii omului, iată ce vom vedea: în su- 
fletul unui sfânt — Împărăţia cerurilor, iar în sufletul unui 
păcătos — întuneric şi chin. Şi e de folos să ştim aceasta, 
pentru că vom locui veşnic fie în Împărăţie, fie în chinuri. 

Cel leneş la rugăciune cercetează cu nesaţ tot ce vede 
pe pământ şi în cer, dar cum este Domnul nu ştie şi nici 
nu se străduieşte să cunoască, iar când aude învăţătura 
despre Dumnezeu, el spune: 

„Cum e cu putinţă a cunoaşte pe Dumnezeu? Şi tu de 
unde Îl cunoşti?” 

Îţi voi spune: „Duhul Sfânt dă mărturie despre Dumne- 
zeu [1 In 5, 6]. El Îl cunoaşte şi ne învaţă şi pe noi”. 

„Dar oare Duhul se vede?” 

Apostolii L-au văzut pogorând în chip de limbi de foc, 
dar noi Îl simţim în noi. Este mai dulce decât tot ce-i pă- 
mântesc. Pe El L-au gustat prorocii şi au vorbit norodului, 
şi norodul le dădea ascultare. Sfinţii Apostoli au primit pe 
Duhul Sfânt şi au propovăduit oamenilor mântuirea nete- 
mându-se de nimic, fiindcă Duhul lui Dumnezeu îi întă- 
rea. Guvernatorului care-l ameninţa cu răstignirea dacă va 
mai propovădui, Apostolul Andrei i-a spus: 

„Dacă m-aş teme de cruce, n-aş mai propovădui-o.” 

Aşa şi toţi ceilalţi apostoli şi apoi mucenicii şi, mai 
apoi, sfinţii cuvioşi mergeau cu bucurie la chinuri şi sufe- 
rinţă. Şi toate acestea pentru că Duhul Sfânt e bun şi dulce 
şi el atrage sufletul să iubească pe Domnul şi din pricina 
dulceţii Duhului Sfânt sufletul nu se teme de suferinţe. 


WINIA 


Mulţi sfinţi mucenici au cunoscut în suferinţe pe Dom- 
nul şi ajutorul Lui. Mulţi monahi săvârşesc mari nevoinţe 
şi suferă aspre osteneli pentru Domnul; şi ei au cunoscut 
pe Domnul şi se tem să nu fie biruiţi în patimile lor şi se 
roagă pentru întreaga lume şi harul lui Dumnezeu îi înva- 
ţă să iubească pe vrăjmaşi, pentru că cine nu iubeşte pe 
vrăjmaşi nu poate să cunoască pe Domnul, Care a murit 
pe cruce pentru vrăjmaşi, ne-a dat pildă în El Însuşi şi 
ne-a dat porunca de a-i iubi pe vrăjmaşi (Mt s, 44]. 


KINI 


Domnul este iubire şi ne-a poruncit să ne iubim unii 
pe alţii [In 13, 34] şi să-i iubim pe vrăjmaşi; Duhul Sfânt 
ne învaţă această iubire [1 In 4, 12-13]. 

Sufletul care n-a cunoscut pe Duhul Sfânt nu înţelege 
cum e cu putinţă a-i iubi pe vrăjmaşi şi nu primeşte aceas- 
ta; dar Domnul are milă de toţi şi cine vrea să fie cu Dom- 
nul, acela trebuie să-i iubească pe vrăjmaşi. 

Cine a cunoscut pe Domnul prin Duhul Sfânt, acela se 
face asemenea Domnului, după cum a zis loan Teologul: 
„Vom fi asemenea Lui, fiindcă Îl vom vedea aşa cum este” 
[1 In 3, 2] şi vom vedea slava Lui [In 17, 24]. 


za 


Tu zici că mulţi oameni suferă de tot felul de nenoro- 
ciri şi de la oamenii răi; dar eu te rog: smereşte-te sub mâ- 
na cea tare a lui Dumnezeu şi atunci harul te va învăţa şi 
tu însuţi vei voi să suferi pentru iubirea Domnului. Iată ce 
te învaţă Duhul Sfânt pe Care L-am cunoscut în Biserică. 

Dar cine-i ocărăşte pe oamenii răi şi nu se roagă pentru 
ei, acela nu va cunoaşte niciodată harul lui Dumnezeu. 


WINI 


Dacă vrei să ştii cât de mult ne iubeşte Domnul, urăşte 
păcatul şi gândurile rele şi roagă-te din adâncul inimii zi- 
ua şi noaptea, şi atunci Domnul îţi va da harul Lui şi vei 
cunoaşte pe Domnul prin Duhul Sfânt, iar după moarte, 
când vei ajunge în rai, şi acolo vei cunoaşte pe Domnul 
prin Duhul Sfânt, aşa cum L-ai cunoscut pe pământ. 

În cer şi pe pământ Domnul este cunoscut numai prin 
Duhul Sfânt şi nu din ştiinţă. Chiar şi pruncii care n-au 
învăţat încă nimic Îl cunosc pe Domnul prin Duhul Sfânt 
[Mt ui, 2]. Sfântul Ioan Botezătorul a simţit încă pe când 
era în pântecele maicii lui venirea Domnului [Lc 1, 14]. 
Simeon Stâlpnicul de pe Muntele Minunat [24 mai] era un 
băiat de şapte ani atunci când i S-a arătat Domnul şi el L-a 
cunoscut. Cuviosul Serafim era în puterea vârstei [27 de 
ani] când Domnul i S-a arătat în vremea Liturghiei. Iar 
[dreptul] Simeon era la adânci bătrâneţi atunci când L-a 
cunoscut pe Domnul şi L-a luat în braţele sale [Lc 2, 24-25]. 

Astfel, Domnul Se potriveşte nouă ca să mângâie orice 


suflet. 
WOR 


[ubirea Domnului se face cunoscută nu altfel decât prin 
Duhul Sfânt; dar un suflet paşnic care-şi păzeşte conştiin- 
ţa curată cunoaşte din făpturi pe Dumnezeu, că El a făcut 
cerul şi pământul. Şi aceasta e o lucrare a harului, chiar 
dacă una mică; lipsită însă de har, mintea noastră nu poa- 
te cunoaşte pe Dumnezcu, ci este neîncetat atrasă spre 
cele pământeşti: spre bogății, spre slavă, spre desfătări. 


za 


Ca şi iubirea lui lisus Hristos, tot aşa şi pătimirile Lui 
au fost prea mari ca noi să le putem pricepe, pentru că iu- 
bim prea puţin pe Domnul. Dar cine iubeşte mult, acela 

poate înţelege mult şi din pătimirile Domnului. Iubirea 
este mică, este mijlocie, dar este şi desăvârşită, şi cu cât 
mai desăvârşită e iubirea, cu atât mai desăvârşită e şi cu- 
noştinţa. 

Îndeobşte, fiecare dintre noi poate înţelege despre Dum- 
nezeu atât cât i-a făcut cunoscut harul Duhului Sfânt, căci 
cum am putea gândi sau judeca despre ceea ce n-am văzut 
sau n-am auzit şi nu cunoaştem? Iată, sfinţii zic că ei au 
văzut pe Dumnezeu; dar sunt oameni care zic că Dumne- 
zeu nu există. Este limpede că ei vorbesc aşa pentru că 
n-au cunoscut pe Dumnezeu, dar aceasta nu înseamnă 
deloc că EI nu există. 

Sfinţii vorbesc despre ceea ce au văzut şi au cunoscut 
aievea. Ei nu vorbesc despre ceva ce n-au văzut. Nu spun, 
de pildă, că au văzut un cal lung de un kilometru sau un 
vapor de zece kilometri — ceea ce nici nu există. Şi eu cred 
că dacă Dumnezeu n-ar exista, nu s-ar mai pomeni despre 
El pe pământ; dar oamenii vor să trăiască după voia lor şi 
de aceea zic că Dumnezeu nu există, şi prin aceasta de- 
monstrează că El există. 

Chiar şi la păgâni sufletul simţea că Dumnezeu există, 
deşi ei nu ştiau cum să cinstească pe adevăratul Dumne- 
zeu [Rm 1, 21). Dar Duhul Sfânt i-a învăţat pe sfinţii pro- 
roci, apoi pe apostoli, apoi pe sfinţii părinţi şi episcopi, şi 
aşa credinţa cea adevărată a ajuns până la noi. Şi noi L-am 
cunoscut pe Domnul prin Duhul Sfânt şi, când L-am cu- 
noscut, sufletul nostru s-a întărit întru El. 


INI 


Sufletul care a cunoscut pe Domnul simte în chip nevă- 
zut prezenţa Făcătorului său şi rămâne în E] foarte liniştit 
şi bucuros. Şi cu ce s-ar putea asemăna această bucurie? 
Este asemenea celei pe care o simte un fiu iubit care se 
întoarce după o lungă despărţire dintr-o ţară îndepărtată 
în casa sa părintească şi vorbeşte pe săturate cu tatăl său, 
cu iubita lui mamă, cu fraţii şi surorile lui dragi. 


WIRI 

Oamenilor, făpturi ale lui Dumnezeu, cunoaşteţi pe 
Făcătorul! El ne iubeşte. Cunoaşteţi iubirea lui Hristos şi 
trăiţi în pace şi aşa bucuraţi-L pe Domnul. El îi aşteaptă la 
Sine milostiv pe toţi. 

Întoarceţi-vă la Dumnezeu toate noroadele pământului 
şi înălţaţi spre El rugăciunile voastre şi rugăciunea între- 
gului pământ va urca la cer ca un nor preafrumos, liniştit, 
luminat de soare, şi atunci toate cerurile se vor bucura şi 
vor cânta un cânt de slavă Domnului pentru pătimirile Lui 
prin care ne-a mântuit. 

Cunoaşteţi, noroadelor, că am fost zidiţi pentru slava 
lui Dumnezeu în ceruri, şi nu vă alipiţi de pământ, fiindcă 
Dumnezeu este Tatăl nostru şi ne iubeşte ca pe nişte copii 
dragi. 

FOR 


Domnul Cel Milostiv a dat pe pământ pe Duhul Sfânt 
şi prin Duhul Sfânt s-a întărit Sfânta Biserică. 

Duhul Sfânt nu ne-a descoperii numai cele pământeşti, 
ci şi cele cereşti. 

Prin Duhul Sfânt am cunoscut iubirea Domnului. Iubi- 
rea Domnului e arzătoare. Plini de iubire, Sfinţii Apostoli 
au străbătut lumea întreagă şi duhul lor ardea ca toţi oa- 
menii să-L cunoască pe Domnul. 

Prin Duhul Sfânt se desfătau cei iubiţi ai lui Dumnezeu 
— prorocii — şi de aceea cuvântul lor era puternic şi plă- 
cut, pentru că orice suflet vrea să audă cuvântul Domnului. 

O, minune! Chiar şi pe mine, care sunt un mare păcă- 
tos, Domnul nu m-a disprețuit, ci mi-a dat să-L cunosc 
prin Duhul Sfânt. 

Dă-mi, Doamne, duh smerit, ca să-Ţi mulţumesc puru- 
rea pentru că ai trimis pe pământ pe Duhul Sfânt. Eu îmi 
aduc aminte de El. El Însuşi mă ajută să-mi aduc aminte 
de El. 

Duhule Sfinte! Împărate mare! Ce-Ţi voi da în schimb 
eu — pământ păcătos? Tu mi-ai descoperit taine de ncpă- 
truns. Tu mi-ai dat să cunosc cât de nemăsurat ne iubeşte El. 


DCR 

Este cu neputinţă de tâlcuit cât de mult ne iubeşte 
Domnul; această iubire se face cunoscută numai prin Du- 
hul Sfânt şi atunci sufletul simte această iubire în chip 
neînțeles. Domnul este prin fire bun şi milostiv, blând şi 
iubitor, şi bunătatea Lui nu poate fi descrisă, dar sufletul 
simte fără cuvinte această iubire şi doreşte să rămână pu- 
rurea într-o asemenea tihnă. 

El a zis: „Nu vă voi lăsa orfani” [In 14, 18], şi noi vedem 
că, într-adevăr, nu ne-a părăsit, ci ne-a dat pe Duhul Sfânt. 

Duhul Sfânt dă sufletului cunoştinţa în chip nevăzut. În 
Duhul Sfânt sufletul îşi află odihna. Duhul Sfânt veseleşte 
sufletul şi-i dă bucurie pe pământ. Ce fel de bucurie şi ce 
veselie vor fi însă în ceruri? Prin Duhul Sfânt învăţăm să 
cunoaştem iubirea lui Dumnezeu, dar acolo ea va fi desă- 
vârşită. Sunt un om neputincios! Am cunoscut iubirea lui 
Dumnezeu în desăvârşirea ei, dar nu pot să o am, şi sufle- 
tul meu plânge în fiecare zi şi gândesc mereu: „N-am 
ajuns încă la ceea ce caută sufletul meu”. 


za 


Când Duhul Sfânt S-a pogorât peste Apostoli, atunci ei 
au cunoscut din experienţă ce este iubirea lui Dumnezeu 
şi iubirea de oameni. 

„Copiii mei, sufăr până ce Hristos va lua chip în voi”, 
zice Apostolul [Ga 4, 19]. 

O, cât de bucuros aş fi dacă toate noroadele ar cunoaşte 
pe Domnul! 

Doamne, dă-le Tu Însuţi să Te cunoască prin Duhul 
Sfânt, aşa cum ai dat apostolilor Tăi pe Duhul Sfânt şi ei 
Te-au cunoscut pe Tine, aşa dă tuturor oamenilor să Te 
cunoască prin Duhul Tău Cel Sfânt. 

9 


Despre iubire 


Sufletul meu însetează după Dumnezeul Cel Viu. Su- 
fletul meu caută iarăşi să se sature de dulceaţa Domnului. 
O, nepătrunsă mila Domnului: din ţărână l-a zidit Domnul 
pe om şi a suflat în nările lui suflare de viaţă [Fc 2, 7], şi 
sufletul omului a ajuns înrudit cu Dumnezeu. 

Atât de mult a iubit Domnul zidirea Sa, că a dat omului 
pe Duhul Sfânt, iar omul a cunoscut pe Ziditorul său şi 
iubeşte pe Domnul lui. 

Duhul Sfânt e iubire şi dulceaţă sufletului, minţii şi tru- 
pului; dar când sufletul pierde harul sau când harul se 
împuţinează, atunci sufletul va căuta iarăşi pe Duhul Sfânt 
cu lacrimi, tânjeşte după Dumnezeu şi zice: 

„Sufletul meu tânjeşte după Domnul şi-L caut cu la- 
crimi. Cum să nu Te caut, Doamne? Tu Însuţi m-ai aflat 
întâi şi mi-ai dat dulceaţa Duhului Sfânt; şi acum sufletul 
meu tânjeşte după Tine. Inima mea s-a îndrăgostit de Ti- 
ne şi mă rog Ție: Dă-mi să rămân până la sfârşit în iubirea 
Ta; dă-mi pentru iubirea Ta să îndur toate întristările şi 


bolile.” 


sa 


Frică şi cutremur cuprind sufletul meu când vreau să 
scriu despre iubirea lui Dumnezeu. 

Sufletul meu e sărman şi n-are putere să descrie iubi- 
rea Domnului. 

Şi sufletul e cuprins de spaimă, dar, în acelaşi timp, nă- 
zuieşte să scrie măcar un cuvânt despre iubirea lui Hristos. 

A scrie aceasta istoveşte duhul meu, dar mă sileşte iu- 
birea. 

Omule — neputincioasă făptură. 

Când harul e în noi, duhul se aprinde şi se avântă spre 
Domnul ziua şi noaptea, pentru că harul leagă sufletul să-L 
iubească pe Dumnezeu, şi el se îndrăgosteşte de El şi nu 
vrea să se smulgă de la El, pentru că nu poate să se sature 
de dulceaţa Sfântului Duh. 

Şi iubirea lui Dumnezeu nu are sfârşit. 

Cunosc un om pe care Domnul Cel Milostiv L-a cerce- 
tat cu harul Lui; şi dacă Domnul l-ar fi întrebat: „Vrei să-ţi 
dau încă şi mai mult?”, pentru neputinţa trupului sufletul 
ar fi răspuns: „Tu vezi, Doamne, că dacă mi-ai da mai 
mult, aş muri”, pentru că omul e mărginit şi nu poate pur- 
ta plinătatea harului. 

Astfel, pe Tabor, ucenicii lui Hristos au căzut cu faţa la 
pământ de slava Domnului. Şi nimeni nu poate pricepe 
cum dă Domnul sufletului harul Său. 


ZOR 


Bun eşti Tu, Doamne. Mulţumesc milei Tale: Tu ai re- 
vărsat peste mine Duhul Tău Cel Sfânt şi mi-ai dat să gust 
iubirea Ta pentru mine, mult greşitul, şi sufletul meu e 
atras spre Tine, Lumină neapropiată. 

Cine ar putea să Te cunoască, dacă Tu Însuţi, Cel Mi- 
lostiv, n-ai binevoi să Te faci cunoscut sufletului? Şi el 
Te-a văzut şi a cunoscut pe Ziditorul său ca pe un Dumne- 
zeu bun, şi sufletul meu vrea nesăturat să fie cu Tine tot- 
deauna, fiindcă Tu, Cel milostiv, ai atras sufletul prin dra- 
gostea Ta, şi sufletul a cunoscut iubirea Ta. 

Tu vezi, Doamne, cât de neputincios şi păcătos e sufle- 
tul omului, dar Tu, Cel milostiv, dai sufletului puterea să 
Te iubească, şi sufletul se teme să nu piardă smerenia pe 

care vrăjmaşii încearcă să o ia de la el, fiindcă atunci harul 
Tău părăseşte sufletul. 


ZOR 


Ce să dau în schimb Domnului meu? 

Sunt un ticălos, Domnul ştie aceasta, dar îmi place să-mi 
smeresc sufletul şi să-l iubesc pe aproapele meu, chiar 
dacă el m-a ocărât. Neîncetat Îl rog pe Domnul ca, El, Cel 
milostiv, să-mi dea iubirea de vrăjmaşi, şi prin milostivi- 
rea lui Dumnezeu am simţit ce este iubirea lui Dumnezeu 
şi iubirea aproapelui; ziua şi noaptea cer de la Domnul 
iubirea şi Domnul îmi dă lacrimi să plâng pentru întreaga 
lume. Dar dacă osândesc pe cineva sau îl privesc de sus, 
lacrimile seacă şi atunci în suflet lucrează urâtul; şi iarăşi 
încep să cer de la Domnul iertare şi, Domnul Cel milostiv 
mă iartă pe mine, păcătosul. 

Fraților, scriu înaintea feței Dumnezeului meu: smeri- 
ti-vă inimile voastre şi veţi vedea mila Domnului, şi încă 
de pe pământ veţi cunoaşte pe Ziditorul ceresc şi sufletul 
vostru nu va cunoaşte săturare în iubire. 


BCR 


Nimeni nu poate cunoaşte de la sine ce este iubirea lui 
Dumnezeu, dacă nu-L învaţă Duhul Sfânt; dar în Biserica 
noastră iubirea lui Dumnezeu se face cunoscută prin Du- 
hul Sfânt şi de aceea vorbim despre ea. 

Sufletul păcătos care nu cunoaşte pe Domnul se teme 
de moaite, gândind că Domnul nu-i va ierta păcatele sale. 
Dar aceasta e pentru că sufletul nu cunoaşte pe Domnul şi 
cât de mult ne iubeşte. Dacă oamenii ar şti aceasta, nici un 
singur om n-ar mai deznădăjdui, pentru că Domnul nu 
numai că iartă, dar se şi bucură de întoarcerea păcăto- 
sului. Chiar şi atunci când moartea îţi bate la uşă, crede cu 
tărie că, de îndată ce vei cere iertare, o vei şi dobândi. 

Domnul nu e ca noi. El este blând şi milostiv şi bun, şi 
atunci când sufletul Îl cunoaşte, el se minunează fără sfâr- 
şit şi zice: „Ah, ce Dumnezeu avem!” 

Duhul Sfânt a dat Bisericii noastre să cunoască cât de 
mare este milostivirea lui Dumnezeu. 


Domnul ne iubeşte şi ne primeşte cu blândeţe, fără re- 
proşuri, aşa cum în Evanghelie tatăl fiului risipitor nu i-a 
făcut acestuia reproşuri, ci a dat poruncă slujitorilor să-i 
dea o haină nouă, să-i pună în deget un inel scump şi în- 
călţăminte în picioare, să junghie viţelul cel gras şi să se 
veselească şi nu l-a învinuit [Le 15]. 

Cu câtă blândeţe şi răbdare trebuie să îndreptăm şi noi 
pe fratele nostru, ca să fie praznic în suflet pentru întoar- 
cerea lui! 

Duhul Sfânt învaţă sufletul în chip negrăit să iubească 
pe oameni. 


O, fraţilor, să uităm pământul şi tot ce e pe el, pentru 
că el ne abate de la vederea Sfintei Treimi, Care e de ne- 
cuprins pentru mintea noastră, dar pe Care sfinţii în ce- 
ruri o văd prin Duhul Sfânt. Noi însă să stăruim în rugă- 
ciune fără nici o închipuire şi să cerem de la Domnul duh 
smerit [Ps 50, 18] şi Domnul ne va iubi şi ne va da pe pă- 
mânt tot ce e de folos pentru suflet şi trup. 

Milostive Doamne, dă harul Tău tuturor noroadelor pă- 
mântului, fă ca ele să Te cunoască pe Tine, pentru că, fără 
Duhul Sfânt, omul nu poate să Te cunoască şi să înțeleagă 
iubirea Ta. 

Copilaşilor, cunoaşteţi pe Făcătorul cerului şi al pă- 
mântului. 

Doamne, trimite mila Ta peste copiii acestui pământ, pe 
care îi iubeşti, şi dă-le să Te cunoască prin Duhul Sfânt. Cu 
lacrimi mă rog, Ţie: ascultă rugăciunea mea pentru copiii 
Tăi şi dă tuturor să cunoască slava Ta prin Duhul Sfânt. 


OR 


În anii copilăriei îmi plăcea să gândesc aşa: Domnul 
S-a înălţat la ceruri şi ne aşteaptă la EI; dar pentru a fi îm- 

preună cu Domnul, trebuie să fim asemenea Lui sau ca 
nişte copii [Mt 18, 3], smeriţi şi blânzi, şi să-l slujim Lui. 
Atunci, după cuvântul Domnului: „Acolo unde sunt Eu, va 
fi şi slujitorul Meu” [In 12, 26], şi noi vom fi împreună cu 
El în Împărăţia cerurilor. Dar acum sufletul meu e mâhnit 
şi abătut şi nu pot să mă înalţ cu minte curată spre Dum- 
nezeu şi n-am în mine destule lacrimi ca să plâng faptele 
mele cele rele; sufletul meu e secătuit şi istovit de întune- 
ricul posomorât al vieţii acesteia... 

Ah, cine-mi va cânta cântul pe care-l iubesc din anii co- 
pilăriei despre cum S-a înălţat Domnul la cer şi cât de mult 
ne iubeşte şi cu cât dor ne aşteaptă la El. Cu lacrimi ascult 
acest cânt, pentru că sufletul meu tânjeşte pe pământ. 

Ce s-a întâmplat cu mine? Cum am pierdut bucuria şi 
cum să o găsesc din nou? 

Plângeţi cu mine păsări şi toate fiarele sălbatice! Plân- 
geţi cu mine, păduri şi pustii! Să plângă cu mine toată zi- 
direa lui Dumnezeu şi să mă mângâie în nenorocire şi în- 
tristare. 

Iată ce gândeşte sufletul meu: dacă eu iubesc atât de 
puţin pe Dumnezeu şi sufletul meu tânjeşte cu atâta tă- 
rie după Domnul, cât de mare trebuie să fi fost întristarea 
Maicii lui Dumnezeu, când a rămas pe pământ după Înăl- 
tarea Domnului? 

Ea n-a aşternut în scris întristarea sufletului Său, şi ce- 
ea ce ştim despre viaţa ei pe pământ e puţin, dar trebuie 
să ne dăm seama că nu e cu putinţă să înţelegem plinăta- 
tea iubirii ei pentru Fiul şi Dumnezeul ei. 

Inima Maicii Domnului, toate gândurile şi tot sufletul 
ei erau preocupate de Domnul; dar i-a mai fost dat şi al- 
tceva: ea iubea norodul şi se ruga fierbinte pentru oameni, 
pentru noii creştini, ca Domnul să ne întărească, şi pentru 
toată lumea, ca toţi să se mântuiască. În această rugăciune 
era bucuria şi mângâierea ei pe pământ. 

Nu înţelegem în deplinătatea ei iubirea Maicii lui Dum- 
nezeu, dar ştim aceasta: 

cu cât mai mare e iubirea, cu atât mai mari sunt şi su- 
ferinţele sufletului; 

cu cât mai deplină e iubirea, cu atât mai deplină e cu- 
noştinţa; 
"cu cât mai fierbinte e iubirea, cu atât mai fierbinte e ru- 
găciunea; 
cu cât mai desăvârşită e iubirea, cu atât mai sfântă e 
viața. 


Nimeni dintre noi nu ajunge la deplinătatea iubirii Mai- 
cii lui Dumnezeu; noi avem nevoie de pocăinţa lui Adam; 
în parte însă, aşa cum ne învaţă Duhul Sfânt în Biserică, 
înțelegem şi noi această iubire. 


OCR 


„(Oare nu ardea inima noastră înăuntrul nostru?” [Le 
24, 32], au spus apostolii când S-a apropiat de ei Hristos. 
Aşa cunoaşte sufletul pe Stăpânul său şi-L iubeşte, şi dul- 
ceața iubirii Lui e arzătoare. 

În ceruri, e în toţi o singură iubire, dar pe pământ unii 
iubesc mai mult pe Domnul, alţii mai puţin, iar alţii nu-L 
iubesc deloc. 

Sufletul plin de iubirea lui Dumnezeu uită şi cer şi pă- 
mânt; duhul arde şi vede în chip nevăzut pe Cel Dorit, şi 
sufletul varsă mulţime de lacrimi dulci şi nu poate uita pe 
Domnul fie şi numai o secundă, pentru că harul lui Dum- 
nezeu dă puterea de a iubi pe Cel Iubit. 


Ah, în ce slavă e Domnul şi cu ce cântări este El prea- 
mărit în ceruri! Cât de dulci sunt aceste cântări care izvo- 
răsc din iubirea lui Dumnezeu! 

Cine e vrednic să audă aceste cântări cântate prin Du- 
hul Sfânt şi în care este preamărit Domnul pentru pătimi- 
rile Lui, şi care va fi bucuria la auzul acestor cântări? 

Pe pământ, de-abia e atins sufletul de iubirea lui Dum- 
nezeu, că dulceaţa Duhului Sfânt îl şi poartă spre Dumne- 
zeul iubit şi Tatăl ceresc. 


Fraţilor preaiubiţi, să ne smerim pe noi înşine, ca să 
fim vrednici de iubirea lui Dumnezeu, ca Domnul să ne 

împodobească cu smerenia şi blândeţea Sa şi să ne facem 
vrednici de lăcaşurile cereşti pe care ni le-a gătit Domnul 
[In 14, 2-3]. 

O 


Domnul iubeşte pe toţi oamenii, dar încă şi mai mult îl 
iubeşte pe cel care ÎL caută. 

„Pe cei ce Mă caută îi iubesc, zice Domnul, şi cei ce Mă 
caută vor afla har” [Pr 8, 17]. Iar cu el [cu harul] viaţa e 
uşoară şi bună, sufletul e vesel şi spune: „Domnul meu, 
eu sunt robul tău”. 

O mare bucurie e în aceste cuvinte: dacă Domnul e al 
nostru, atunci toate sunt ale noastre. Iată cât de bo- 
gaţi suntem! 


Mare şi necuprins e Domnul nostru, dar pentru noi El 
S-a micşorat ca să-L cunoaştem şi să-L iubim, ca din iubi- 
rea lui Dumnezeu să uităm pământul, să trăim în ceruri şi 
să vedem slava Domnului. 

Celor pe care i-a ales, Domnul le dă un har atât de ma- 
re, că în iubirea lor îmbrăţişează tot pământul, lumea în- 
treagă, şi sufletele lor ard de dorinţa ca toţi oamenii să se 
mântuiască şi să vadă slava Domnului. 


SOC 


Domnul a spus ucenicilor Lui: „Copii, aveţi ceva de 
mâncare?” [In 21, 5]. Ce mare iubire e în aceste cuvinte 
duioase: Domnul ne numeşte „copii”. Ce bucurie mai ma- 
re decât aceasta? 

Trebuie să cugetăm adânc asupra acestor cuvinte şi asu- 
pra suferințelor Domnului pentru noi pe cruce. 

Cât de mult iubeşte Domnul zidirea Sa! 

Şi iată că Domnul ne-a dat să vorbim despre aceasta 
împreună cu voi, şi duhul nostru se bucură că Domnul e 
cu noi. 

Cu smerenie vă cer: Rugaţi-vă pentru mine şi Domnul 
vă va răsplăti. 

FOR 

Fratele R. mi-a povestit că, odată, pe când era grav 
bolnav, mama sa i-a spus tatălui său: „Cum se chinuie co- 
pilul nostru. Cu bucurie m-aş lăsa tăiată în bucăţi, dacă 
aceasta i-ar putea fi drept ajutor şi i-ar uşura suferinţele.” 

Aşa este şi iubirea Domnului pentru oameni. El a spus: 
„Nu e iubire mai mare decât să-şi pună cineva sufletul 
pentru aproapele său” [In 15, 13]. Domnului îi era atât de 
mult milă de oameni, că a dorit să sufere pentru ei ca o 
mamă, şi chiar mai mult. Dar nimeni nu poate înţelege 
această mare iubire fără harul Duhului Sfânt. Scripturile 
vorbesc despre aceasta, dar nici Scripturile nu pot fi în- 
telese cu mintea, pentru că şi în Scriptură vorbeşte acelaşi 


Duh Sfânt. 


oa 


Domnul ne iubeşte atât încât vrea ca toţi oamenii să se 
mântuiască [1 Tim 2, 4] şi să fie veşnic împreună cu El în 
ceruri şi să vadă slava Lui [In 17, 24]. Noi nu cunoaştem 
această slavă în deplinătatea ei, dar prin Duhul Sfânt o 
înţelegem în parte. Cine n-a cunoscut însă pe Duhul Sfânt 
nu poate înţelege această slavă, ci crede numai în făgădu- 
inţele Domnului şi păzeşte poruncile Lui. Dar şi ei sunt fe- 
riciţi, aşa cum a spus Domnul Apostolului Toma [In 20, 29]; 
şi vor fi deopotrivă cu cei care au văzut încă de aici slava 
lui Dumnezeu. 


poa 


Dacă vrei să cunoşti pe Domnul, smereşte-te până la 
sfârşit, fii ascultător şi înfrânat în toate, iubeşte adevărul 
şi negreşit Domnul îţi va da să-L cunoşti prin Duhul 
Sfânt; şi atunci vei şti din experienţă ce este iubirea lui 
Dumnezeu şi ce este iubirea de oameni. Şi cu cât mai 
desăvârşită e iubirea, cu atât mai desăvârşită e şi cunoş- 
tinţa. Iubirea este mică, este mijlocie, dar este şi mare. 

Cine se teme de păcat acela iubeşte pe Dumnezeu; cine 
are străpungerea inimii acela iubeşte mai mult; cine are în 

suflet lumină şi bucurie, acela iubeşte încă şi mai mult; 
dar cine are harul în suflet şi în trup, acela are iubirea 
desăvârşită. Un astfel de har a dat Duhul Sfânt mucenici- 
lor, şi el îi ajuta să îndure cu bărbăţie toate suferinţele. 


IN 


Poate vorbi cineva despre rai, cum va fi el? 

Despre rai nu poate vorbi decât cel care prin Duhul 
Sfânt a cunoscut pe Domnul şi iubirea Lui pentru noi. 

Domnul e atât de drag şi vrednic de iubit, încât din pri- 
cina iubirii Lui sufletul nu-şi mai poate aduce aminte de 
altcineva. Harul Duhului Sfânt e atât de dulce şi schimbă 
până într-atât tot omul, că el uită chiar şi de propriii lui 
părinţi. 

Sufletul care a cunoscut deplin pe Domnul şi s-a des- 
fătat de El nu mai doreşte nimic altceva şi nu se mai ali- 
peşte de nimic din cele de pe pământ şi, chiar dacă i s-ar 
pune înainte o împărăție, n-ar voi-o, pentru că iubirea lui 
Hristos e atât de dulce şi ea bucură şi veseleşte atât de 
mult sufletul, încât chiar şi o viaţă împărătească nu-l mai 
poate desfăta. 

Aş vrea să spun acum un cuvânt, pe cât mă luminează 
harul lui Dumnezeu, despre măsurile iubirii lui Dumnezeu. 

Când omul se teme să nu întristeze pe Dumnezeu 
printr-un păcat oarecare, aceasta e prima iubire. Când ci- 
neva are mintea curată de gânduri, aceasta e a doua iubi- 
re, mai mare decât prima. A treia, mai mare încă, e atunci 
când cineva are în chip simţit harul în suflet. Iar când ci- 
neva are harul Duhului Sfânt şi în suflet şi în trup, aceasta 
e iubirea desăvârşită; oasele celui ce păzeşte acest har vor 
fi sfinte moaşte, ca acelea ale mucenicilor sau ale proroci- 
lor sau ale cuvioşilor şi ale celorlalţi mari sfinţi. 

Cine rămâne în această măsură, pe acela nu-l mai în- 
şeală iubirea fetelor, cu care se desfată toată lumea, căci 
dulceaţa iubirii dumnezeieşti face sufletul să uite tot ce-i 
pământesc. Harul Sfântului Duh atrage sufletul să iubeas- 
că pe Domnul deplin şi în această plinătate a iubirii Dom- 

nului sufletul nu mai e atins de lume, deşi trăieşte pe pă- 
mânt. 

Suntem mândri cu mintea şi de aceea nu putem sta în 
acest har şi el se depărtează de suflet şi atunci sufletul 
tânjeşte după el şi îl caută din nou cu lacrimi, plânge şi 
suspină, şi strigă către Domnul: 

„Dumnezeule Milostive, Tu vezi cât de întristat e sufle- 
tul meu şi cum tânjesc după Tine!” 

N-a fost pe pământ om atât de blând şi plin de iubire ca 
Domnul nostru Iisus Hristos. În El este bucuria şi veselia 
noastră. Să-L iubim, iar El ne va duce în Împărăţia Lui, 
unde vom vedea slava Lui. 


WINI 


De patruzeci de ani, iată, de când Domnul mi-a dat 
prin Duhul Sfânt să cunosc iubirea lui Dumnezeu, mă în- 
tristez pentru norodul lui Dumnezeu. 

O, fraţilor, nimic nu e mai bun ca iubirea lui Dumne- 
zeu, când Domnul aprinde sufletul de iubire pentru Dum- 
nezeu şi aproapele lui. 

Mare e mila Domnului: sufletul a cunoscut pe Dumne- 
zeu, Tatăl său Ceresc, şi plânge şi se mâhneşte: de ce am 
întristat atât de mult pe Domnul? Şi Domnul îi dă iertarea 
păcatelor, şi atunci e o bucurie şi o veselie să iubească pe 
Ziditorul său şi pe aproapele, chiar şi să plângă pentru el, 
ca Domnul Cel Milostiv să ia orice suflet la El, acolo unde 
ne-a gătit loc prin pătimirile Sale pe cruce. 

Cine a cunoscut dulceaţa iubirii lui Dumnezeu, când 
sufletul lui e încălzit de har şi iubeşte pe Dumnezeu şi pe 
fratele lui, acela ştie în parte că „Împărăţia cerurilor este 
înăuntrul nostru” [Lc 17, 21]. 


o 
Mlilostive Doamne, mare e iubirea Ta faţă de mine, pă- 
cătosul. Tu mi-ai dat să Te cunosc, Tu mi-ai dat să gust ha- 


rul Tău. „Gustaţi şi vedeţi că bun este Domnul” [Ps 33, 9]. 

Tu mi-ai dat să gust bunătatea Ta şi mila Ta, şi sufletul 
meu e atras spre Tine nesăturat ziua şi noaptea, şi el nu 
poate uita pe Ziditorul său iubit, fiindcă Duhul Dumnezeu 
îi dă puterea de a iubi pe Cel iubit şi sufletul nu cunoaşte 
săturare, ci este atras necontenit spre Părintele său Ceresc. 

Fericit sufletul care iubeşte smerenia şi lacrimile şi ca- 
re urăşte gândurile cele rele. 

Fericit sufletul care iubeşte pe fratele său, căci fratele 
nostru este viaţa noastră. 

Fericit sufletul care iubeşte pe fratele: în el viază în 
chip simţit Duhul Domnului şi îi dă pace şi bucurie, iar el 
plânge pentru întreaga lume. 

Sufletul meu şi-a adus aminte de iubirea Domnului şi 
inima mea s-a încălzit şi sufletul meu s-a predat unui 
plâns adânc, pentru că am întristat atât de mult pe Dom- 
nul, Ziditorul meu iubit; dar El nu şi-a adus aminte de pă- 
catele mele, şi atunci sufletul meu s-a predat unui plâns 
încă mai adânc, ca Domnul să aibă milă de fiece suflet şi 
să-l ia în Împărăția Sa cea cerească. 

Şi sufletul meu plânge pentru întreaga lume. 


WIR 


Nu pot să tac despre norodul pe care-l iubesc până la 
lacrimi. Nu pot să tac, pentru că sufletul meu se întristea- 
ză mereu pentru norodul lui Dumnezeu şi mă rog pentru 
el cu lacrimi. Nu pot să nu vă destăinui, fraţilor, despre 
mila lui Dumnezeu şi despre vicleniile vrăjmaşului. 

Patruzeci de ani s-au scurs din vremea când harul Sfân- 
tului Duh m-a învăţat să iubesc pe om şi toată zidirea şi 
mi-a descoperit vicleniile vrăjmaşului care-şi lucrează răul 
său în lume prin înşelăciune. 

Credeţi-mă, fraţilor. Scriu înaintea feţei lui Dumnezeu, 
Care în marea Lui milostivire S-a făcut cunoscut sufletului 
meu prin Duhul Sfânt. Dar dacă sufletul nu gustă pe Duhul 
Sfânt, nu poate cunoaşte nici pe Domnul, nici iubirea Lui. 

Domnul e bun şi milostiv, dar dacă nu ne-ar învăţa Du- 
hul Sfânt, n-am putea spune despre iubirea Lui nimic, afa- 

ră de ce spun Scripturile. Dar tu frate, nu te tulbura dacă 
nu simţi în tine iubirea lui Dumnezeu, ci cugetă despre 
Domnul că e milostiv şi înfrânează-te de la păcate, şi harul 
lui Dumnezeu te va învăţa. 


SOC 


Iubirea nu se îngrijeşte de vreme şi are totdeauna pu- 
tere. Unii cred că Domnul a suferit pentru oameni din iu- 
bire, dar cum nu găsesc această iubire în sufletul lor, aceas- 
ta li se pare că ar fi o poveste de demult. 

Dar când sufletul cunoaşte iubirea lui Dumnezeu prin 
Duhul Sfânt, atunci el simte lămurit că Domnul e pentru 
noi un Tată, cel mai apropiat, cel mai bun şi mai drag, şi 
că nu e fericire mai mare decât să iubeşti pe Dumnezeu 
din tot cugetul, din toată inima şi din tot sufletul, aşa cum 
a poruncit Domnul, şi pe aproapele tău ca pe tine însuţi 
[Mt 22, 37-39]. Şi când această iubire este în suflet, 
atunci toate bucură sufletul, dar când o pierde, omul nu-şi 
mai găseşte odihna, se tulbură şi se supără pe ceilalţi 
atunci când este supărat de ei şi nu înţelege că el însuşi 
este vinovat: a pierdut iubirea lui Dumnezeu şi a osândit 
sau urât pe fratele lui. 

Harul vine de la iubirea pentru fratele şi se păstrează 
prin iubirea pentru fratele; dar dacă nu iubim pe fratele, 
harul lui Dumnezeu nu vine în suflet. 

Dacă oamenii ar păzi poruncile lui Hristos, ar fi raiul pe 
pământ şi cu puţină osteneală toţi ar avea îndeajuns tot ce 
le e de neapărată trebuinţă, şi Duhul lui Dumnezeu ar fi 
viu în sufletele oamenilor, fiindcă El Însuşi caută sufletul 
omului şi vrea să vieze în noi; dar dacă nu se sălăşluieşte 
în noi, aceasta e numai din pricina mândriei minţii noastre. 


O 
Acum oamenii s-au făcut mândri şi nu se mântuiesc 
decât prin întristări şi pocăință, şi numai foarte arareori 


ajunge cineva la iubire. 

Marele Antonie zicea: „De acum nu mă mai tem de 
Domnul, ci Îl iubesc”. El vorbea aşa pentru că în sufletul 
lui era un mare har al Duhului Sfânt, Care dă mărturie de 
această iubire, şi atunci sufletul nu mai poate vorbi altfel. 
Dar pe cel care n-are asemenea mare har, Sfinţii Părinţi îl 
învaţă pocăinţa, şi pocăinţa nu e departe de iubire care vi- 
ne pe măsura simplităţii şi smereniei duhului. 

Dacă cineva gândeşte bine despre fratele, că Domnul îl 
iubeşte şi mai cu seamă dacă tu însuţi gândeşti că în sufle- 
tul lui viază Duhul Sfânt, atunci eşti aproape de iubirea lui 
Dumnezeu. 

Cineva va spune poate: „El se gândeşte tot timpul la iu- 
birea lui Dumnezeu”. Dar la ce altceva să te gândeşti mai 
mult decât la Dumnezeu? Doar El ne-a zidit ca să fim veş- 
nic împreună cu El şi să vedem slava Lui. Cine iubeşte ce- 
va, acela vrea să şi vorbească de aceasta; după care ajunge 
la obişnuinţă: dacă se obişnuieşte să se gândească la Dum- 
nezeu, Îl va purta întotdeauna în suflet; dacă se obişnu- 
ieşte să se gândească la cele ale lumii, atunci şi cu mintea 
va fi întotdeauna în aceasta. Obişnuieşte-te să te gândeşti 
la suferinţele Domnului, obişnuieşte-te să cugeţi la focul 
cel veşnic şi atunci acestea ţi se vor încrusta în suflet. 

La bine ne ajută Domnul, la rău, vrăjmaşii, dar aceasta 
atârnă şi de voia noastră; trebuie să ne silim spre bine, dar 
cu măsură şi cunoscându-ne măsura. Trebuie să învăţăm 
să ne cunoaştem sufletele, ca să ştim ce ne e de folos. 
Unuia îi este de folos să se roage mult, altuia să citească 
sau să scrie. E folositor să citeşti, dar e mai bine să te rogi 
fără împrăştiere, şi încă şi mai de preţ este plânsul; fiecă- 
ruia ce-i dă Dumnezeu. Negreşit însă atunci când te-ai scu- 
lat din pat, trebuie să-l mulţumeşti lui Dumnezeu, după 
care căieşte-te şi roagă-te îndeajuns; după aceasta citeşte, 
ca mintea ta să se odihnească; iar după aceasta roagă-te 
din nou şi munceşte. Harul vine de la tot binele, dar mai 
mult decât de la orice vine de la iubirea de fraţi. 

Într-o zi de Paşti, după vecernia săvârşită în biserica 
Acoperământului Maicii Domnului, mă întorceam la mine 
la moară. Pe drum stătea un muncitor. Când m-am apro- 

piat de el, m-a rugat să-i dau un ou. Nu aveam şi m-am 
întors la mănăstire, am luat de la duhovnicul meu două 
ouă şi unul l-am dat muncitorului. El mi-a zis: „Suntem 
doi”. I-am dat atunci şi pe celălalt şi, când m-am depărtat 
de el, am plâns de milă pentru sărmanul norod şi mi s-a 
făcut milă de lumea întreagă şi de fiecare făptură. 

Altă dată, tot de Paşti, mergeam de la poarta principală 
a mănăstirii spre corpul nou de clădiri al Schimbării la 
Faţă şi văd venind în fugă în întâmpinarea mea un băieţel 
de vreo patru ani cu faţă veselă — harul dumnezeiesc 
veseleşte copiii. Aveam un ou şi am dat acest ou băiatului. 
El s-a bucurat şi îndată a alergat la tatăl său să-i arate 
darul. Şi pentru acest lucru neînsemnat am primit de la 
Dumnezeu o mare bucurie şi am fost cuprins de iubire 
pentru fiecare zidire a lui Dumnezeu şi Duhul lui Dumne- 
zeu s-a făcut simţit în suflet. Ajuns acasă la mine, de milă 
pentru lume m-am rugat mult lui Dumnezeu cu lacrimi. 

O, Duhule Sfinte, sălăşluieşte în noi pururea, căci bine 
este nouă să fim împreună cu Tine. 


BCR 


Dar nu totdeauna este atât de bine pentru suflet, fiind- 
că pentru mândrie harul se pierde, şi atunci suspin cum 
suspina Adam după raiul cel pierdut şi zic: 

„Unde eşti Tu, Lumina mea? Unde eşti Tu, bucuria 
mea? De ce m-ai lepădat şi se chinuie inima mea? De ce 
Te-ai ascuns de mine şi se întristează sufletul meu?” 

„Când ai venit în sufletul meu, mi-ai mistuit păcatele. 
Vino şi acum iarăşi în sufletul meu şi mistuie păcatele me- 
le, care mi Te ascund aşa cum norii ascund soarele.” 

„Vino şi bucură-mă cu venirea Ta!” 

„De ce zăboveşti, Doamne? Vezi că sufletul meu se chi- 
nuie şi Te caută cu lacrimi. Unde Te-ai ascuns? Iată, Tu 
eşti în tot locul, dar sufletul meu nu Te vede şi, bolnav, Te 
caut cu întristare.” 

Aşa Te-au căutat Preacurata Fecioară şi Iosif când erai 
mic copil. Oare ce gândea Ea în întristarea ei când nu l-a 
găsit pe Fiul ei Preaiubit? [Lc 2, 48]. 

Aşa, după moartea Domnului, inima Sfinţilor Apostoli 
era bolnavă şi întristată, pentru că pierise nădejdea lor. 
Dar, după Înviere, Domnul li S-a arătat şi ei L-au recunos- 
cut şi s-au umplut de bucurie [In 20, 20]. 

Aşa Domnul Se arată şi acum sufletelor noastre şi su- 
fletul Îl recunoaşte prin Duhul Sfânt. Simeon din Muntele 
Minunat era mic copil când i S-a arătat Domnul; înainte 
nu cunoştea pe Domnul, dar când i S-a arătat Domnul, el 
L-a recunoscut prin Duhul Sfânt. 

Domnul a dat pe pământ pe Duhul Sfânt şi prin Duhul 
Sfânt e cunoscut Domnul şi toate cele cereşti, dar fără Du- 
hul Sfânt omul e pământ păcătos. 


OCR 


Sufletul trebuie să iubească nesăturat pe Dumnezeu şi 
aşa mintea nu va mai fi înrobită de nimic, ci va rămâne cu 
toată puterea în Dumnezeu. 


WIR 


Am văzut multă milă de la Dumnezeu, deşi după fap- 
tele mele ar trebui mai degrabă să fiu pedepsit încă de 
aici, de pe pământ, precum şi după moarte. Dar Domnul îl 
iubeşte pe om cum nici nu ne putem închipui. 

Fericit păcătosul care s-a întors la Dumnezeu şi L-a iu- 
bit pe El. 

Cine urăşte păcatul, acela a urcat prima treaptă a scării 
cereşti. Când gândul nu-l mai îmboldeşte spre păcat, a ur- 
cat deja pe cea de-a doua. Iar cel care, prin Duhul Sfânt, a 
cunoscut iubirea desăvârşită a lui Dumnezeu, a urcat pe 
cea de-a treia. Dar aceasta se întâmplă arareori. 

Ca să ajungem în iubirea lui Dumnezeu, trebuie să pă- 
zim tot ce a poruncit în Evanghelie Domnul. 

Trebuie să avem o inimă plină de milă şi nu numai să-i 
iubim pe oameni, ci să ne fie milă de fiece făptură, de tot 
ce a fost făcut de Dumnezeu. 

Ai văzut în pom o frunză verde şi ai rupt-o, fără să fie 
nevoie. Chiar dacă acesta nu e un păcat, totuşi mi-e milă şi 

pentru frunză; inimii care a învăţat să iubească îi este milă 
pentru orice făptură. Dar omul e făptura cea mare. De ace- 
ea, dacă vezi că s-a rătăcit şi se pierde, roagă-te pentru el 
şi plângi dacă poţi; iar dacă nu poţi, atunci suspină cel pu- 
ţin pentru el înaintea lui Dumnezeu. Domnul iubeşte 
sufletul care face aşa, pentru că atunci el se aseamănă Lui. 

Aşa se ruga Cuviosul Paisie cel Mare pentru ucenicul 
lui care se lepădase de Hristos şi se căsătorise cu o evreică, 
ca Domnul să-l ierte. Şi Domnul a fost atât de bucuros de 
această rugăciune, că a vrut să-l mângâie El Însuşi pe ro- 
bul Său şi i S-a arătat şi i-a zis: „Paisie, de ce te rogi pentru 
acesta, care s-a lepădat de Mine?” Dar Paisie a zis: „Doam- 
ne, Tu eşti milostiv, iartă-l!” Atunci Domnul i-a zis: „O, 
Paisie, prin iubirea ta te-ai asemănat Mie!” Atât de plăcută 
e Domnului rugăciunea pentru vrăjmaşi. 

Eu însumi sunt un mare păcătos, dar scriu despre milos- 
tivirea lui Dumnezeu, pe care sufletul meu a cunoscut-o 
pe pământ prin Duhul Sfânt. 


za 


Sufletul nu poate avea pace dacă nu se va ruga pentru 
vrăjmaşi. Sufletul învăţat să se roage de harul lui Dumne- 
zeu iubeşte şi-i este milă de fiece făptură şi mai cu seamă 
de om, pentru care Domnul a pătimit pe cruce, şi a suferit 
cu sufletul pentru noi toţi. 

Domnul m-a învăţat să iubesc pe vrăjmaşi. Fără harul 
lui Dumnezeu nu putem iubi pe vrăjmaşi, dar Duhul Sfânt 
ne învaţă iubirea, şi atunci ne va fi milă chiar şi de de- 
moni, pentru că s-au dezlipit de bine şi au pierdut smere- 
nia şi iubirea de Dumnezeu. 

Vă rog, fraţilor, faceţi o încercare. Dacă cineva vă ocă- 
răşte sau vă dispreţuieşte sau smulge ce e al vostru, sau 
prigoneşte Biserica, rugaţi pe Domnul zicând: „Doamne, 
noi toţi suntem făpturile Tale. Ai milă de robii Tăi şi în- 
toarce-i spre pocăință!” Şi atunci vei purta în chip simţit 
harul în sufletul tău. La început sileşte inima ta să iubeas- 
că pe vrăjmaşi, şi Domnul, văzând dorinţa ta cea bună, te 

va ajuta în toate, şi experienţa însăşi te va povăţui. Dar 
cine gândeşte rău de vrăjmaşi, acela n-are în el iubirea lui 
Dumnezeu şi nu-L cunoaşte pe Dumnezeu. 

Dacă te vei ruga pentru vrăjmaşi, va veni la tine pacea; 
iar când vei iubi pe vrăjmaşi, să ştii că un mare har al lui 
Dumnezeu viază întru tine; nu zic că este deja un har de- 
săvârşit, dar e de ajuns pentru mântuire. Dacă însă îi ocă- 
răşti pe vrăjmaşii tăi, aceasta înseamnă că un duh rău via- 
ză întru tine şi aduce gânduri rele în inima ta; pentru că, 
aşa cum a spus Domnul, „din inima omului ies gândurile 
bune şi gândurile rele” [Mt 15, 19]. 

Omul bun gândeşte: „Tot cel ce rătăceşte de la adevăr 
piere” şi, de aceea, îi este milă de el. Dar cine n-a învăţat 
de la Duhul Sfânt să iubească, acela nu se va ruga pentru 
vrăjmaşi. Cine a învăţat de la Duhul Sfânt să iubească, 
acela se întristează toată viaţa pentru oamenii care nu se 
mântuiesc şi varsă multe lacrimi pentru popor, şi harul lui 
Dumnezeu îi dă puterea de a iubi pe vrăjmaşi. 

Dacă nu-i iubeşti, măcar nu-i ponegri şi nu-i înjura; şi 
acesta va fi un lucru bun. Dar dacă cineva îi blestemă şi-i 
înjură, e limpede că un duh rău viază în el şi, dacă nu se 
pocăieşte, va merge după moarte acolo unde sălăşluiesc 
duhurile cele rele. Să izbăvească Domnul orice suflet de o 
asemenea nenorocire! 

Înţelegeţi! E atât de simplu. Sunt vrednici de milă oa- 
menii care nu cunosc pe Dumnezeu sau care se împotri- 
vesc Lui. Inima mea suferă pentru ei şi lacrimi curg din 
ochii mei. Pentru noi şi raiul şi chinurile sunt limpezi: le 
cunoaştem prin Duhul Sfânt. Aceasta a spus-o şi Domnul: 
„Împărăţia lui Dumnezeu e înăuntrul vostru” [Lc 17, 22]! 
Aşa că încă de aici începe viaţa veşnică; şi chinurile veş- 
nice încep şi ele tot încă de aici. 


o 
Pentru mândrie se pierde harul şi, împreună cu el şi iu- 
birea de Dumnezeu şi îndrăzneala în rugăciune; şi atunci 


sufletul e chinuit de gândurile cele rele şi nu înţelege că 

trebuie să se smerească şi trebuie să iubească pe vrăjmaşi, 
fiindcă altfel nu poate să placă lui Dumnezeu. 

Tu zici: „Vrăjmaşii prigonesc Sfânta noastră Biserică. 
Cum îi voi iubi oare?”. Dar la aceasta eu îţi voi spune: 
„Sufletul tău sărman n-a cunoscut pe Dumnezeu, n-a cu- 
noscut cât de mult ne iubeşte şi cu cât dor aşteaptă ca toţi 
oamenii să se pocăiască şi să se mântuiască. Domnul e 
iubire şi El a dat pe pământ pe Duhul Sfânt Care învaţă 
sufletul să iubească pe vrăjmaşi şi să se roage pentru ei, ca 
ei să se mântuiască. Aceasta şi este iubirea. Dar dacă îi 
judecăm după fapte, merită să fie pedepsiţi”. 

Slavă Domnului că ne iubeşte atât de mult, ne iartă pă- 
catele şi prin Duhul Sfânt ne descoperă tainele Lui. 


POR 


Domnul ne-a dat porunca: „Iubiţi pe vrăjmaşii voştri” 
[Mt 5, 44]. Dar cum să-i iubim când ei ne fac rău? Sau 
cum să-i iubim pe cei ce prigonesc Sfânta Biserică? 

Când Domnul mergea spre Ierusalim şi samarinenii 
n-au vrut să-L primească, loan Teologul şi Iacob erau gata 
să facă să se popoare foc din cer şi să-i nimicească pentru 
aceasta; dar Domnul le-a spus cu milă: „N-am venit să 
pierd, ci să mântui” [Lc 9, 54-56]. Aşa şi noi trebuie să 
avem un singur gând: ca toţi să se mântuiască. Sufletul să 
aibă milă de vrăjmaşi şi să se roage pentru ei, pentru că au 
rătăcit de la adevăr şi merg în iad. Aceasta e iubirea faţă 
de vrăjmaşi. Atunci când Iuda se gândea să vândă pe Dom- 
nul, Domnul i-a răspuns cu milă [Mt 26, 50]; tot aşa şi noi 
trebuie să fim cu milă faţă de cei ce se rătăcesc şi se pierd, 
şi atunci ne vom mântui prin milostivirea lui Dumnezeu. 


OR? 
[ubirea e cunoscută prin Duhul Sfânt. Iar pe Duhul 
Sfânt sufletul Il recunoaşte prin pace şi dulceaţă. O, cum 
trebuie să-l mulţumim lui Dumnezeu că ne iubeşte atât de 


mult. Gândiţi-vă, fraţilor preaiubiţi: unui suflet păcătos 

Domnul îi dă Duhul Sfânt şi-l face să cunoască mila Lui. 
Iar pentru a-L cunoaşte pe Dumnezeu nu e nevoie de bo- 
găţie, trebuie doar să-l iubeşti pe aproapele, să ai duh sme- 
rit, să fii înfrânat şi ascultător, şi pentru aceste fapte bune 
Domnul ne dă să-L cunoaştem. Şi ce poate fi mai de preţ 
pe lume decât această cunoaştere? Să cunoşti pe Dumne- 
zeu, să ştii cum ne iubeşte, cum ne înalţă duhovniceşte! 

Unde găseşti un asemenea părinte care să moară pe 
cruce pentru fărădelegile copiilor? De obicei, un părinte 
se mâhneşte şi îşi plânge fiul care trebuie pedepsit pentru 
nelegiuirile lui; dar, deşi îi e milă de fiul său, îi spune în 
acelaşi timp: „N-ai făcut bine şi eşti pedepsit după drepta- 
te pentru faptele tale cele rele”. 

Domnul însă nu ne spune niciodată aceasta. Ca şi pe 
Apostolul Petru, El ne va întreba: „Mă iubeşti tu pe Mine?” 
[In 21, 15]. Tot aşa şi în rai va întreba toate noroadele: „Mă 
iubiţi voi pe Mine?” Şi toţi vor răspunde: „Da, Doamne, Te 
iubim. Tu ne-ai mântuit prin pătimirile Tale pe cruce şi 
acum ne-ai dat în dar Împărăţia cerurilor”. 

Şi nu va fi în cer nici o ruşine, cum au fost ruşinaţi 
Adam şi Eva după cădere, nu va fi decât blândeţe, iubire şi 
smerenie. Nu o smerenie aşa cum o vedem acum, când ne 
smerim şi îndurăm reproşuri sau când ne socotim mai răi 
decât toţi; ci în toţi va fi smerenia lui Hristos, care e de 
neînțeles pentru oameni, afară de cei care au cunoscut-o 
prin Duhul Sfânt. 


pa 


Nu pot înţelege de ce oamenii nu cer pacea de la Dom- 
nul.- Doar Domnul ne iubeşte atât de mult, încât nu ne va 
refuza nimic. Odinioară nu ştiam aceasta şi gândeam: Se 
va mai griji Domnul de mine, de vreme ce L-am întristat 
atât de mult? Dar când sufletul meu s-a umplut de iubirea 
lui Dumnezeu şi de dulceaţa Duhului Sfânt, el a fost um- 
plut atât de mult că dacă Domnul m-ar fi întrebat: „Vrei 
să-ţi dau încă şi mai mult din iubirea Mea şi din harul Du- 
hului Sfânt?”, sufletul meu ar fi spus: „Tu vezi, Doamne, 

că nu pot purta mai mult, pentru că aş muri”. Şi dacă atât 
de necuprinsă este minunata milă a Domnului faţă de un 
păcătos, ce să mai spunem de sfinţi? Ce fel de har au ei? 

Cineva ar putea spune: „Atunci pentru ce Domnul nu 
mă iubeşte şi pe mine atât de mult şi nu-mi dă şi mie un 
asemenea har?” Într-o zi un bătrân l-a întrebat pe Antonie 
cel Mare: „De ce, părinte Antonie, te osteneşti mai puţin 
decât mine, dar ai mai multă slavă ca mine?” La care Sfân- 
tul Antonie a răspuns: „Pentru că iubesc pe Dumnezeu 
mai mult decât tine”. 

Şi noi trebuie să ne gândim la aceasta şi să ne aducem 
aminte că cine iubeşte pe Dumnezeu iubeşte şi pe fratele 
lui, cum spune loan Teologul [1 In 4, 21]; şi atunci când 
cineva ne supără şi ne ocărăşte trebuie să ne rugăm pen- 
tru el lui Dumnezeu ca pentru noi înşine, şi aşa aceasta va 
ajunge o obişnuinţă. Noi înşine nu putem face nimic, dar 
Domnul ne ajută la aceasta, pentru că ne iubeşte mult. 


KIN 


Cât de mult ne iubeşte Domnul noi nu putem pricepe. 
Vedem crucea, ştim că a fost răstignit pentru noi şi că a 
murit în chinuri şi, cu toate acestea, prin sine însuşi sufle- 
tul nu poate înţelege această iubire; ea nu este cunoscută 
decât prin Duhul Sfânt. 

Harul Duhului Sfânt e atât de dulce şi mila Domnului e 
atât de mare, că e cu neputinţă să fie descrise, dar sufletul 
e atras nesăturat spre EI, căci este aprins de iubirea Dom- 
nului, cu totul înghiţit de Dumnezeu şi are în El mare 
odihnă, şi atunci uită cu desăvârşire lumea. Dar Domnul 
Cel Milostiv nu dă întotdeauna sufletului aşa; uneori îi dă 
iubire pentru întreaga lume şi atunci sufletul plânge pen- 
tru întreaga lume şi Îl roagă pe Stăpânul Cel Bun şi Milos- 
tiv să reverse harul Său peste orice suflet şi să-l miluiască 
cu milostivirea Sa. 


Ce-ţi voi da în schimb Ţie, Doamne, pentru atât de mul- 
ta milă revărsată asupra sufletului meu? Dă-mi, rogu-Te, 

să-mi văd fărădelegile mele şi să plâng totdeauna înaintea 
Ta, pentru că Tu iubeşti sufletele smerite şi le dai harul 
Sfântului Duh! 

Dumnezeule Milostive, iartă-mă! Tu vezi cum este atras 
sufletul meu spre Tine, Ziditorul meu. Tu ai rănit sufletul 
meu cu iubirea Ta şi el însetează după Tine, atunci şi fără 
sfârşit tânjeşte şi nesăturat năzuieşte el spre Tine ziua şi 
noaptea şi nu mai vrea să vadă lumea aceasta, deşi o iu- 
besc, pentru că mai presus decât toate ÎI iubesc pe Zidito- 
rul, şi sufletul meu te doreşte pe Tine. 

O, Ziditorul meu, deşi eu, neiînsemnata Ta făptură, 
Te-am întristat atât de mult, Tu nu Ţi-ai adus aminte de 
păcatele mele. 


IQR 


Mä întorc înapoi şi încep să vorbesc iarăşi despre aceas- 
ta. Aşa cum în fiecare zi mâncăm pâine şi bem apă, dar 
mâine trupul viu vrea să mănânce şi să bea iarăşi, aşa şi 
aducerea-aminte de binefacerile lui Dumnezeu nu oboseş- 
te niciodată sufletul, ci îl face să se gândească încă mai 
mult la Dumnezeu. Sau încă: cu cât pui mai multe lemne 
pe foc, cu atât mai multă dogoare dă; aşa şi cu Dumnezeu: 
cu cât te gândeşti mai mult la EI, cu atât mai mare se face 
dogoarea iubirii şi râvnei pentru El. 

Dacă ar şti oamenii ce e iubirea Domnului, ar alerga 
grămadă spre Hristos, şi El i-ar încălzi pe toţi cu harul Lui. 
Milostivirea Lui e negrăită. Din iubirea lui Dumnezeu su- 
fletul uită pământul. 

Domnul iubeşte mult păcătosul ce se pocăieşte şi îl 
strânge cu drag la pieptul Său: „Unde ai fost, copilul Meu? 
De multă vreme te aştept”. Domnul îi cheamă la El pe toţi 
prin glasul Evangheliei, şi glasul Lui răsună în lumea în- 
treagă: 

„Veniţi la Mine toţi cei osteniţi şi Eu vă voi odihni pe 
voi. Veniţi şi beţi apa cea vie. Veniţi şi învăţaţi că Eu vă 
iubesc. Dacă nu v-aş iubi, nu v-aş chema. Nu pot suferi să 
se piardă nici măcar una dintre oile Mele. Chiar şi pentru 
una singură Păstorul se duce în munţi să o caute.” 

„Veniţi, deci, la Mine, oile Mele. Eu v-am făcut şi vă iu- 
besc. Iubirea Mea pentru voi M-a adus pe pământ şi Eu 
am îndurat totul pentru mântuirea voastră, şi vreau ca voi 
să cunoaşteţi iubirea Mea şi să spuneţi ca apostolii pe Ta- 
bor: «Doamne, bine este nouă împreună cu Tine!»” 


DCR 


Slavă Domnului Dumnezeu că ne-a dat pe Unul-Născut 
Fiul Său pentru mântuirea noastră [In 3, 16]. 

Slavă Fiului Celui Unul-Născut că a binevoit să Se nas- 
că din Preacurata Fecioară şi să pătimească pentru mân- 
tuirea noastră, să dea Preacuratul Lui Trup şi Sânge spre 
viaţa veşnică şi să trimită Duhul Sfânt pe pământ. 

Duhul Sfânt ne descoperă tainele lui Dumnezeu. Duhul 
Sfânt învaţă sufletul să iubească pe oameni cu iubire ne- 
grăită. Duhul Sfânt împodobeşte trupul şi sufletul cu fru- 
museţe până într-atât încât omul se face asemenea Dom- 
nului în trup şi va trăi veşnic cu Domnul în cer şi va vedea 
slava Lui. În viaţa cea veşnică toţi oamenii vor fi asemenea 
Domnului. Dar nimeni n-ar fi putut cunoaşte această taină 
dacă nu i-ar fi descoperit-o Duhul Sfânt. 

Domnul e plin de bucurie şi strălucire, şi oamenii vor 
fi strălucitori ca şi EL, aşa cum Însuşi Domnul a zis: „Iar 
drepţii vor străluci ca soarele” [Mt 13, 4], iar Apostolul 
Ioan Teologul spune că „vom fi asemenea Lui” [1 In 3, 2]. 


KIN 


Prin Duhul Sfânt Tu ai atras la Tine sufletele sfinților, 
Doamne, şi ele curg spre Tine ca nişte pârâiaşe liniştite. 

Mintea sfinţilor s-a alipit de Tine, Doamne, şi e atrasă 
spre tine, Lumina şi bucuria noastră, 

Inimile sfinţilor Tăi s-au întărit în iubirea Ta, Doamne, 
şi nu Te pot uita nici pentru o singură clipă, nici măcar în 
somn, căci dulce e harul Duhului Sfânt. 


IQR 

Domnul Cel Milostiv ne-a dat nouă, păcătoşilor, pe 
Duhul Sfânt şi n-a cerut de la noi nici o plată, dar fiecăruia 
dintre noi îi spune ca Apostolului Petru: „Mă iubeşti tu pe 
Mine?” [In 21, 15]. Astfel, Domnul vrea de la noi numai 
iubire şi se bucură de întoarcerea noastră. Milostivirea 
Domnului față de om e aşa: de îndată ce omul încetează să 
mai păcătuiască şi se smereşte înaintea lui Dumnezeu, 
Domnul îi şi iartă milostiv totul şi-i dă harul Duhului Sfânt 
şi puterea de-a birui păcatul. 

Lucru uimitor: omul se scârbeşte de fratele lui atunci 
când acesta e sărac sau nespălat, deşi este un om ca şi el, 
dar Domnul ne iartă totul ca o mamă iubitoare copilului ei 
şi nu se scârbeşte de nici un păcătos, ba mai mult, îi dă 
darul Sfântului Duh. 

Dacă oamenii ar cunoaşte iubirea Domnului pentru noi, 
s-ar preda cu desăvârşire voii Lui sfinte şi ar trăi într-o 
asemenea odihnă în Dumnezeu ca nişte copii de împărat. 
Împăratul poartă de grijă de toate: şi de împărăție, şi de 
familie, şi de copii, iar fiul său trăieşte liniştit în palat, toţi 
îl slujesc şi el se bucură de toate fără nici o grijă. Tot aşa, 
cel ce s-a predat voii lui Dumnezeu trăieşte în pace, mul- 
tumit de soarta lui, chiar dacă ar fi bolnav, sărac sau pri- 
gonit. Are odihnă pentru că harul Duhului Sfânt e cu el, şi 
dulceaţa Duhului îl mângâie, şi se întristează numai de 
faptul că l-a supărat mult pe Domnul său preaiubit. 

Ah, cum trebuie să trăim pe pământ ca sufletul să sim- 
tă întotdeauna că rămâne cu Dumnezeu. Domnul a zis: 
„Nu vă voi lăsa orfani!” [In 14, 18] şi ne-a dat Duhul Sfânt 
şi sufletul trebuie să simtă că Duhul Sfânt viază în el; chiar 
dacă harul e mic, sufletul simte totdeauna iubirea Domnu- 
lui, simte că Domnul e al nostru şi noi ai Lui. Dar dacă în 
suflet nu e aşa, înseamnă că el a pierdut harul. 

Sufletul simte că Domnul îl iubeşte şi El nu se uită la 
mulțimea păcatelor. Ca în ziua în care Domnul i-a spus lui 
Zaheu: „Zahee, astăzi trebuie să fiu în casa ta” [Lc 19, 5], şi 
aceasta numai pentru că voia să vadă pe Hristos; aşa e şi 
acum cu păcătosul când sufletul lui se întoarce la Dumne- 
zeu. Acum însă, norodul a rătăcit de la calea cea bună, şi 

oamenii s-au făcut nemiloşi, s-au împietrit cu toţii şi nu 
mai e iubire; de aceea, nici nu mai simt iubirea lui Dum- 
nezeu. Din pricina împietririi inimii lor oamenii cred că şi 
Dumnezeu e ca ei, şi adeseori îşi pierd credința în Dum- 
nezeu. 

Ah! dacă ar fi cu putinţă, le-aş arăta pe Domnul şi le-aş 
spune: „Priviţi cum este Domnul! În faţa iubirii Lui sufle- 
tul omului se topeşte ca ceara”. Dar această iubire nu se 
poate vedea numai cu mintea simplă; ea este cunoscută 
prin Duhul Sfânt. 

Doamne, dă-mi să vărs lacrimi pentru mine însumi şi 
pentru întreaga lume, ca noroadele să Te cunoască şi să 
trăiască veşnic împreună cu Tine. Doamne, fă-ne vrednici 
de darul smeritului Duh Sfânt ca să înţelegem slava Ta. 

Sufletul meu e întristat până la lacrimi multe: mi-e mi- 
lă de oamenii care nu cunosc dulceaţa străpungerii sfinte 
[a inimii]. Sufletul meu doreşte cu putere ca mila Domnu- 
lui să fie cu toţi, ca lumea întreagă, toţi oamenii, să ştie cât 
de fierbinte ne iubeşte Domnul, ca pe nişte scumpi copii. 

Suntem copii ai lui Dumnezeu 
şi asemenea Domnului 


Din pulberea pământului l-a zidit Domnul pe om, dar 
ne iubeşte ca pe propriii Săi copii şi ne aşteaptă cu dor la 
El. Domnul ne iubeşte până într-atât, încât de dragul nos- 
tru S-a întrupat, Şi-a vărsat Sângele pentru noi şi ni L-a 
dat băutură, şi Trupul Lui Preacurat ni l-a dat spre mân- 
care; şi aşa ne-a făcut copiii Lui, din Trupul şi Sângele Lui, 
şi asemenea Domnului în trup, aşa cum oricare ar fi vârsta 
lor, copiii sunt asemenea tatălui lor, iar Duhul lui Dumne- 
zeu dă mărturie duhului nostru că vom fi veşnic împreună 
cu El. 


INR 


Domnul ne cheamă neîncetat la El: „Veniţi la Mine şi 
Eu vă voi odihni pe voi”. Ne hrăneşte cu Preacuratul Lui 
Trup şi Sânge. Ne povăţuieşte cu milostivire prin Cuvântul 
Său şi prin Duhul Sfânt. Ne-a descoperit taine. Viază în 
noi şi în Tainele Bisericii şi ne duce acolo unde vom vedea 
slava Lui. Dar fiecare va vedea această slavă pe măsura iu- 
birii lui. Cine iubeşte mai mult, acela năzuieşte cu putere 
să fie împreună cu Domnul Cel Iubit şi de aceea se va alipi 
mai mult de El; cine iubeşte puţin, acela doreşte puţin, iar 
cine nu iubeşte nu doreşte şi nu năzuieşte să vadă pe Dom- 
nul şi rămâne în întuneric. 


oa 

Până la lacrimi mi-e milă de oamenii care nu cunosc pe 
Domnul, care nu cunosc milostivirea Lui. Dar nouă Dom- 
nul ni S-a arătat prin Duhul Sfânt, şi noi trăim în lumina 
sfintelor Sale porunci. 

Lucru minunat: harul mi-a dat să înţeleg că toţi oame- 
nii care iubesc pe Dumnezeu şi păzesc poruncile Lui sunt 
plini de lumină şi asemenea Domnului; dar cei ce se îm- 
potrivesc lui Dumnezeu sunt plini de întuneric şi aseme- 
nea vrăjmaşului. 

Şi e firesc aceasta. Domnul e Lumină [1 In 1, 5] şi El 
luminează pe robii Săi, dar cei ce slujesc vrăjmaşului au 
primit de la el întunericul. 


Baa 


Am cunoscut odată un băieţel. Era ca un înger: ascul- 
tător, conştiincios şi blând, alb şi îmbujorat la faţă, cu ochi 
luminoşi, adânci, buni şi liniştiţi. Dar când a crescut, a în- 
ceput să trăiască în necurăţie şi a pierdut harul dumneze- 
iesc; iar când a ajuns de treizeci de ani semăna în acelaşi 
timp cu un om şi cu un demon, cu o fiară sălbatică şi un 
tâlhar, şi toată înfăţişarea lui era aspră şi înfricoşătoare. 

Am cunoscut şi o fată foarte frumoasă, cu o faţă atât de 
luminoasă şi plăcută, că multe fete pizmuiau frumuseţea 
ei. Dar păcatele au făcut-o să piardă harul, şi abia de te 
mai puteai uita la ea. 

Dar am văzut şi altceva. Am văzut oameni care veneau 
în monahism cu feţe urâţite de păcate şi de patimi, dar 
care prin pocăință şi printr-o viaţă cucernică s-au schim- 
bat şi au ajuns foarte plăcuţi la vedere. 

Odată Domnul mi-a dat să văd la Vechiul Russikon un 
ieromonah duhovnic la vremea mărturisirii în chipul lui 
Hristos. Stătea în picioare în locul în care se ascultă măr- 
turisirile, strălucind în chip negrăit şi, deşi părul său era 
cu totul alb din pricina vârstei înaintate, faţa lui era fru- 
moasă şi tânără, ca a unui băiat. Am văzut un asemenea 
chip şi la un episcop în timpul Liturghiei. L-am văzut aşa 
şi pe părintele Ioan din Kronştadt, care prin fire era un om 

obişnuit la înfăţişare, dar prin harul lui Dumnezeu faţa sa 
strălucea ca un înger şi voiai să te uiţi la ea. 
Astfel, păcatul îl urâţeşte pe om, dar harul îl face frumos. 


KIRI 


Omul a fost făcut din pământ, dar Dumnezeu l-a iubit 
atât, încât l-a înfrumusețat cu harul Său și omul s-a făcut 
asemenea Domnului. 

E dureros că sunt atât de puţini cei care ştiu acest lu- 
cru, şi aceasta pentru că suntem mândri. Dar dacă am fi 
smeriţi, Domnul ne-ar descoperi această taină, fiindcă ne 
iubeşte mult. 

Domnul a zis apostolilor: „Copii, aveţi ceva de mânca- 
re?” [In 21, 5]. Ce iubire se vede în aceste cuvinte. Dar 
Domnul iubeşte aşa nu numai pe apostoli, ci şi pe noi toţi. 

Când i s-a spus Domnului: „lată mama Ta şi fraţii Tăi au 
venit să Te vadă”, El a răspuns: „Cel ce face voia lui Dum- 
nezeu, acela îmi este mamă şi soră şi frate” [Mt 12, 47—50]. 


WRI 


Sunt oameni care zic că nu există Dumnezeu. Ei vor- 
besc aşa pentru că în inima lor viază duhul mândriei, care 
le insuflă minciuni împotriva Adevărului şi împotriva Bi- 
sericii lui Dumnezeu. Ei cred că sunt inteligenţi şi deş- 
tepţi, dar în fapt nu înţeleg nici măcar că aceste gânduri 
nu sunt ale lor, ci vin de la vrăjmaşul; dacă cineva le pri- 
meşte în inima lui şi le îndrăgeşte, acela se înrudeşte cu du- 
hul cel rău şi se face asemenea lui. Şi să nu dea Dumnezeu 
nimănui să nu moară în această stare. 

Dar în inimile sfinţilor viază harul Duhului Sfânt care îi 
înrudeşte cu Dumnezeu, şi ei simt lămurit că sunt copii 
duhovniceşti ai Tatălui Ceresc, şi de aceea zic: „Tatăl nos- 
tru” [cf. Rm 8, 15—16; Ga 4, 6-7]. 

La aceste cuvinte, sufletul se bucură şi se veseleşte. 
Prin Duhul Sfânt el ştie că Domnul e Tatăl nostru. Deşi sun- 
tem zidiţi din pământ, Duhul Sfânt viază în noi şi ne face 

asemenea Domnului Iisus Hristos, aşa cum copiii seamă- 
nă cu tatăl lor. 


saca 


Omul a fost zidit din pământ: ce lucru bun poate fi în el? 

Dar iată că mila lui Dumnezeu l-a înfrumusețat pe om 
cu harul Sfântului Duh şi el s-a făcut asemenea lui lisus 
Hristos, Fiul lui Dumnezeu. 

Mare este taina aceasta, mare e şi mila lui Dumnezeu 
faţă de om. 

Dacă toate noroadele pământului ar şti cât de mult îl 
iubeşte Domnul pe om, toţi L-ar iubi pe Hristos şi smere- 
nia Lui şi ar dori să se asemene Lui întru toate. Dar, prin 
el însuşi, omul nu poate aceasta, fiindcă numai în Duhul 
Sfânt se face omul asemenea lui Hristos. Omul căzut se 
curățeşte prin pocăință, se înnoieşte prin harul Duhului 
Sfânt şi se face întru totul asemenea Domnului. 

Atât de mare e mila lui Dumnezeu faţă de noi. 

Îți mulţumesc, Doamne, că ne-ai dat pe pământ pe Du- 
hul Sfânt şi El învaţă sufletul cunoştinţa a ceea ce nicio- 
dată n-ar fi visat să cunoască. 

Duhul Sfânt ne învaţă smerenia lui Hristos, ca sufletul 
să poarte în el mereu harul lui Dumnezeu care veseleşte 
sufletul; dar, în acelaşi timp, Domnul dă sufletului să plân- 
gă pentru oameni şi să se roage cu lacrimi ca toţi oamenii 
să cunoască pe Domnul şi să guste dulceaţa iubirii Lui. 


KIR 


Cine a cunoscut iubirea lui Dumnezeu prin Duhul Sfânt, 
acela nu cunoaşte odihnă nici ziua, nici noaptea şi chiar 
dacă trupul lui e neputincios şi doreşte să se întindă pe 
pat, chiar şi pe pat sufletul lui neobosit este atras cu toată 
puterea spre Dumnezeu, Tatăl lui. Domnul ne-a înrudit cu 
El. „Tu, Părinte, în Mine, şi Eu în Tine, ca şi ei să fie una 
întru Noi” [In 17, 21). Aşa, prin Duhul Sfânt, Domnul face 
din noi o singură familie cu Dumnezeu-Tatăl. 

11 


Despre Maica Domnului 


Când sufletul e în iubirea lui Dumnezeu, cât de bune, 
cât de plăcute şi vesele sunt atunci toate. Dar, chiar şi în 
iubirea lui Dumnezeu sunt întristări şi, cu cât e mai mare 
iubirea, cu atât mai mari sunt şi întristările. Maica Dom- 
nului n-a păcătuit niciodată, nici măcar cu un singur gând, 
nici n-a pierdut vreodată harul, dar şi în ea au fost mari 
întristări; iar când stătea lângă cruce, atunci întristarea ei 
a fost nemăsurată ca oceanul, şi chinurile sufletului ei au 
fost neasemănat mai mari decât chinurile lui Adam la iz- 
gonirea din rai, pentru că şi iubirea ei era neasemănat mai 
mare decât iubirea Lui Adam în rai. Şi dacă a rămas în 
viaţă, e numai pentru că a întărit-o puterea Domnului, fi- 
indcă Domnul a vrut ca ea să vadă Învierea Lui şi, după 
Înălţarea Lui, să rămână pe pământ spre mângâiere şi bu- 
curie apostolilor şi noului popor creştin. 


Noi nu ajungem la deplinătatea iubirii Maicii Domnu- 
lui şi de aceea nu putem înţelege pe deplin întristarea ei. 
Iubirea ei era desăvârşită. Ea iubea nemăsurat de mult pe 
Dumnezeul şi Fiul ei, dar iubea cu o mare iubire şi noro- 
dul. Şi ce n-a trăit ea atunci când oamenii pe care-i iubea 
atât de mult şi a căror mântuire o dorea până la capăt, au 
răstignit pe Fiul ei preaiubit? 

Nu putem pricepe aceasta, pentru că în noi iubirea de 
Dumnezeu şi de oameni e mică. 

Aşa cum iubirea Maicii Domnului e nemăsurată şi neîn- 
ţeleasă, aşa şi întristarea ei e nemăsurată şi neînţeleasă 
pentru noi. 


IQR 


O, Fecioară Preacurată, Maica lui Dumnezeu, spune-ne 
nouă, copiilor tăi, cum iubeai pe Fiul şi Dumnezeul tău 
când trăiai pe pământ? Cum se veselea duhul tău de Dum- 
nezeu, Mântuitorul tău [Lc 1, 47]? Cum priveai faţa Lui 
preafrumoasă cu gândul că El este Cel pe Căruia Îi slujesc 
cu frică şi dragoste toate puterile cereşti? 

Spune-ne, ce simţea sufletul tău când ţineai în braţele 
tale Pruncul minunat? Cum L-ai crescut? Care au fost du- 
rerile sufletului tău când, împreună cu Iosif, L-ai căutat 
vreme de trei zile în Ierusalim? Ce chinuri ai trăit atunci 
când Domnul a fost dat spre răstignire şi a murit pe cruce? 
Spune-ne, care a fost bucuria ta la Înviere şi cum tânjea 
sufletul tău după Înălţarea Domnului? 

Sufletele noastre sunt atrase să cunoască viaţa ta îm- 
preună cu Domnul pe pământ, dar tu n-ai vrut să aşterni 
aceasta în scris şi ai învăluit în tăcere taina ta. 


SOC 


Multe minuni şi mile am văzut de la Domnul şi de la 
Maica Domnului şi nu pot să dau nimic în schimb pentru 
această iubire. 

Ce aş putea da Preasfintei noastre Stăpâne pentru că 
nu s-a scârbit de mine în păcat, ci m-a cercetat şi luminat 
cu milostivire? N-am văzut-o, dar Duhul Sfânt mi-a dat să 
o cunosc din cuvântul ei cel plin de har, şi mintea mea se 
bucură şi sufletul meu este atras spre ea cu atâta iubire, că 
şi numai chemarea numelui ei e dulce inimii. 

Într-o zi, pe când eram un tânăr frate sub ascultare, mă 
rugam înaintea icoanei Maicii Domnului şi rugăciunea lui 
lisus a intrat în inima mea şi a început să se rostească de 
la sine. 

Într-o zi ascultam în biserică o citire din prorocul Isaia, 
iar la cuvintele: „Spălaţi-vă şi vă veţi curăţi” [Is 1, 16], mi-a 
venit gândul: „Poate că Maica Domnului a păcătuit vreo- 
dată, chiar şi numai cu gândul”. Şi, lucru uimitor, în inima 
mea, deodată cu rugăciunea, un glas mi-a spus lămurit: 
„Maica Domnului n-a păcătuit niciodată, nici măcar cu 
gândul”. Astfel, Duhul Sfânt a dat mărturie în inima mea 
curăţiei ei. Dar în timpul vieţii ei pământeşti şi în ea a fost 
o oarecare nedeplinătate şi unele greşeli, dar fără de pă- 
cat. Se vede aceasta din Evanghelie atunci când, întor- 
cându-se de la Ierusalim, nu ştia unde era Fiul ei şi L-a 
căutat împreună cu Iosif vreme de trei zile [Lc 2, 44—46]. 


KINI 


Sufletul meu se înfricoşează şi se cutremură când se 
gândeşte la slava Maicii lui Dumnezeu. 

Mintea mea este slabă şi inima mea e săracă şi nepu- 
tincioasă, dar sufletul meu se bucură şi e atras să scrie de- 
spre ea măcar un cuvânt. 

Sufletul meu se înspăimântă de o asemenea îndrăznea- 
lă, dar iubirea mă împinge să nu ascund recunoştinţa mea 
faţă de milostivirea ei. 

Maica Domnului nu şi-a aşternut în scris gândurile, 
nici iubirea ei pentru Dumnezeul şi Fiul ei, nici durerile 
sufletului ei în vremea răstignirii, pentru că nu le-am fi 
putut nicicum înţelege, căci iubirea Ei pentru Dumnezeu e 
mai puternică şi mai arzătoare decât iubirea serafimilor şi 
a heruvimilor, şi toate puterile cereşti ale îngerilor şi ar- 
hanghelilor sunt mute de uimire în faţa ei. 

Chiar dacă viaţa Maicii Domnului e ca învăluită într-o 
tăcere sfântă, Bisericii noastre Ortodoxe Domnul i-a dat să 
cunoască că iubirea ei îmbrăţişează întreaga lume şi că, în 
Duhul Sfânt, ea vede toate noroadele de pe pământ şi, 
asemenea Fiului ei, îi este milă de toţi şi miluieşte pe toţi. 

Ah, dacă am şti cum iubeşte Preasfânta pe toţi cei ce 
păzesc poruncile lui Hristos şi cât îi este de milă şi se în- 
tristează pentru cei ce nu se îndreaptă. Am simţit acest 

lucru pe mine însumi. Nu mint, spun adevărul înaintea 
feţei lui Dumnezeu, pe Care sufletul meu Îl cunoaşte: cu du- 
hul am cunoscut-o pe Preacurata Fecioară. N-am văzut-o, 
dar Duhul Sfânt mi-a dat să o cunosc pe ea şi iubirea ei 
pentru noi. Dacă n-ar fi fost milostivirea ei, aş fi pierit de 
mult, dar ea a vrut să mă cerceteze şi să mă lumineze să 
nu mai păcătuiesc. Ea mi-a spus: „Nu-i frumos pentru 
Mine să mă uit la tine să văd ce faci!” Cuvintele ei erau 
plăcute, liniştite şi blânde, şi ele au lucrat asupra sufletu- 
lui meu. Au trecut de atunci mai mult de patruzeci de ani, 
dar sufletul meu n-a putut uita aceste cuvinte dulci şi nu 
ştiu ce i-aş putea da în schimb eu, păcătosul, pentru dra- 
gostea ei faţă de mine, necuratul, şi cum voi mulțumi bu- 
nei şi milostivei Maici a Domnului. 

Cu adevărat, ea este Ocrotitoarea noastră la Dumnezeu 
şi chiar şi numai numele ei bucură sufletul. Or, tot cerul şi 
tot pământul se bucură de iubirea ei. 

Lucru minunat şi neînțeles. Ea viază în ceruri şi vede 
neîncetat slava lui Dumnezeu, dar nu ne uită nici pe noi, 
sărmanii, şi acoperă cu milostivirea ei tot pământul şi toa- 
te noroadele. 

Şi pe această Preacurată Maică a Sa Domnul ne-a dat-o 
nouă. Ea este bucuria şi nădejdea noastră. Ea este Maica 
noastră după duh şi, ca om, e aproape de noi după fire şi 
tot sufletul creştinesc e atras spre ea cu iubire. 


174 


12 


Despre sfinți 


„Eu iubesc pe cei ce Mă iubesc şi slăvesc pe cei ce Mă 
slăvesc”, zice Domnul [Pr 8, 17; 1 Rg 2, 30]. 

Dumnezeu e slăvit întru sfinţii Lui, iar sfinţii sunt slă- 
viţi de Dumnezeu. 

Slava pe care Domnul o dă sfinţilor e atât de mare că, 
dacă oamenii ar putea vedea un sfânt aşa cum este el, ar 
cădea la pământ de evlavie şi de frică, fiindcă omul tru- 
pesc nu poate îndura slava unei arătări cereşti. 

Nu vă miraţi de aceasta. Domnul iubeşte făpturile Lui 
atât, încât a dat omului revărsarea Duhului Său Sfânt şi în 
Duhul Sfânt omul se face asemenea lui Dumnezeu. 

Dar de ce iubeşte Dumnezeu atât de mult pe om? Pen- 
tru că El este Iubirea Însăşi, şi această Iubire nu e cunos- 
cută decât prin Duhul Sfânt. 


DCR 


Prin Duhul Sfânt cunoaşte omul pe Domnul, Făcătorul 
său, şi Duhul Sfânt umple de harul Lui tot omul: şi suflet, 
şi minte, şi trup. 

Domnul a dat sfinţilor Săi harul Lui şi ei L-au iubit şi 
s-au lipit de El până la capăt, fiindcă dulceaţa iubirii lui 
Dumnezeu nu te mai lasă să iubeşti lumea şi frumuseţea ei. 

Şi dacă pe pământ e aşa, cu cât mai mult sunt uniţi prin 
iubire cu Domnul sfinţii în cer. Iubirea aceasta e negrăit 

de dulce şi ea vine de la Duhul Sfânt, şi toate puterile ce- 
reşti se hrănesc din ea. 

Dumnezeu e iubire [1 In 4, 8]; şi în sfinţi Duhul Sfânt e 
iubire. 

Prin Duhul Sfânt este cunoscut Domnul. Prin Duhul 
Sfânt este mărit Domnul în ceruri. Prin Duhul Sfânt slă- 
vesc sfinţii pe Dumnezeu şi prin darurile Duhului Sfânt 
preaslăveşte Domnul pe sfinţi, şi slava aceasta nu va avea 
sfârşit. 


DR 


Multora li se pare că sfinţii sunt departe de noi. Dar ei 
sunt departe de cei ce s-au îndepărtat ei înşişi şi sunt foar- 
te aproape de cei ce păzesc poruncile lui Hristos şi au ha- 
rul Duhului Sfânt. 

În ceruri toate viază şi se mişcă prin Duhul Sfânt. Dar 
şi pe pământ este acelaşi Duh Sfânt. El viază în Biserica 
noastră, EI viază în Tainele ei, în Sfintele Scripturi, în su- 
fletele credincioşilor. Duhul Sfânt uneşte pe toţi şi de ace- 
ea sfinţii sunt aproape de noi; şi când ne rugăm lor, atunci 
prin Duhul Sfânt ei aud rugăciunile noastre şi sufletele 
noastre simt că sfinţii se roagă pentru noi. 


Cât de norocoşi şi de fericiţi suntem noi, creştinii orto- 
docşi, că Domnul ne-a dat viața în Duhul Sfânt; și El vese- 
leşte sufletele noastre. Dar El trebuie păstrat cu înțelegere, 
fiindcă şi numai pentru un singur gând rău El părăseşte su- 
fletul şi atunci iubirea lui Dumnezeu nu mai e cu noi, şi nu 
mai avem îndrăzneală în rugăciune, nici nădejde tare că 
vom dobândi ceea ce cerem. 


so 
Sfinţii viază în altă lume şi acolo, prin Duhul Sfânt, 
văd slava lui Dumnezeu şi frumuseţea feţei Domnului. 
Dar în acelaşi Duh Sfânt ei văd viaţa şi faptele noastre. 


Cunosc Întristările noastre şi aud rugăciunile noastre fier- 

binţi. Cât au trăit pe pământ, au învăţat de la Duhul Sfânt 
iubirea lui Dumnezeu; iar cine are iubirea pe pământ, ace- 
la o ia cu el în viaţa veşnică, în Împărăţia cerurilor, unde 
iubirea creşte şi va fi desăvârşită. Şi dacă aici iubirea nu 
poate uita pe fratele, cu cât mai mult nu ne uită pe noi 
sfinţii şi se roagă pentru noi. 


DCR 


Domnul a dat sfinţilor darul Duhului Sfânt şi în Duhul 
Sfânt ei ne iubesc pe noi. Sufletele sfinţilor cunosc pe 
Domnul şi bunătatea Lui faţă de om şi de aceea duhul lor 
arde de iubire pentru norod. Când trăiau încă pe pământ, 
ei nu puteau auzi fără întristare de un om păcătos şi în 
rugăciunile lor vărsau lacrimi pentru el. 

Duhul Sfânt i-a ales să se roage pentru întreaga lume şi 
le-a dat izvoare de lacrimi. Duhul Sfânt dă aleşilor Lui atât 
de multă iubire, că sufletele lor sunt ca înflăcărate de 
dorinţa ca toţi oamenii să se mântuiască şi să vadă slava 
Domnului. 


KIRI 


Sfinții care au bine-plăcut lui Dumnezeu ajung în Îm- 
părăția cerurilor şi acolo văd slava Domnului nostru Iisus 
Hristos; dar în Duhul Sfânt îi văd şi pe oamenii care se 
chinuie pe pământ. Domnul le-a dat un atât de mare har, 
încât ei îmbrăţişează prin iubire toată lumea. Ei văd şi ştiu 
cât de neputincioşi suntem din pricina întristărilor şi ne- 
cazurilor, cât a secat lăuntrul nostru, cât de mâhnite au 
ajuns sufletele noastre, şi nu încetează să mijlocească pen- 
tru noi la Dumnezeu. 

Sfinţii se bucură de pocăinţa noastră şi se întristează 
când oamenii Îl părăsesc pe Dumnezeu şi se aseamănă 
vitelor lipsite de minte. Le este milă că oamenii trăiesc pe 
pământ fără să ştie că, dacă s-ar iubi unii pe alţii, ar fi pe 
pământ libertate faţă de păcat; iar acolo unde nu este pă- 
cat, acolo e bucurie şi veselie de la Duhul Sfânt aşa că, ori 

încotro te-ai uita, totul e plăcut şi sufletul se minunează de 
ce îi este aşa de bine şi slăveşte pe Dumnezeu. 


DR 


Chemaţi cu credinţă pe Maica lui Dumnezeu şi pe sfinţi 
şi rugaţi-vă lor! Ei ascultă rugăciunile noastre şi cunosc 
chiar şi gândurile noastre. 

Şi nu vă miraţi de aceasta. Cerul şi toţi sfinţii viază prin 
Duhul Sfânt şi în întreaga lume nimic nu e ascuns de Du- 
hul Sfânt. Odinioară, eu însumi nu înţelegeam cum sfinţii 
care viază în cer pot vedea viața noastră, dar când Maica 
Domnului m-a vădit în păcate, atunci am înţeles că în Du- 
hul Sfânt ei ne văd şi cunosc toată viaţa noastră. 


WIRI 


Sfinţii ascultă rugăciunile noastre şi primesc de la Dum- 
nezeu puterea de a ne ajuta. Aceasta o ştie tot neamul cel 
creştinesc. 

Părintele Roman, fiu duhovnicesc al părintelui Dosifei, 
mi-a povestit că, pe când era băiat în lume, a trebuit odată 
să traverseze Donul iarna şi calul lui a căzut într-o crăpă- 
tură deschisă în gheaţă şi se cufunda târând după el sub 
gheață şi sania. Atunci micuțul băiat a strigat: „Sfinte Ni- 
colae, ajută-mă să scot calul afară!”, a tras de hamuri şi a 
izbutit să scoată calul şi sania de sub gheaţă. 

Părintele Matvei, care era din acelaşi sat cu mine, păş- 
tea, fiind copil, ca şi prorocul David, oile tatălui său. Nu 
era mai înalt decât un berbec. Fratele lui mai mare lucra 
de cealaltă parte a unui câmp mare. Deodată, vede o haită 
de lupi năpustindu-se asupra lui Mişa — acesta era nume- 
le părintelui Matvei în lume —, dar micuțul Miga a strigat; 
„Sfinte Nicolae, ajută-mă!” şi de-abia ce a strigat că lupii 
au bătut în lături fără a face nici un rău nici lui, nici tur- 
mei. Multă vreme la noi în sat se râdea şi se spunea: „Mişa 
s-a speriat tare de lupi, dar Sfântul Nicolae l-a izbăvit pe el!” 

Cunoaştem o mulţime de cazuri în care sfinţii au venit 
în ajutorul nostru, de îndată ce i-am chemat. Din aceasta 
se vede că toate cerurile ascultă rugăciunile noastre. 


KIRI 


Sfinții se duc la Domnul, dar şi toţi oamenii care pă- 
zesc poruncile lui Hristos se duc la El, însă cei ce trăiesc 
după patimile lor şi nu se căiesc se duc la vrăjmaşul. Cred 
că dacă această taină s-ar descoperi oamenilor, ei ar înceta 
să mai slujească vrăjmaşului şi fiecare ar năzui cu toată 
puterea să cunoască pe Domnul şi s-ar duce la El. 


WIRI 


Sfinții au fost oameni ca noi toți. Mulți dintre ei au 
fost mari păcătoşi, dar prin pocăință au ajuns în Împărăția 
cerurilor. Şi toți cei ce intră aici intră prin pocăința pe care 
Domnul Cel Milostiv ne-a dăruit-o prin pătimirile Sale. 


WNR 


În Împărăţia cerurilor, unde viază Domnul şi Preacu- 
rata Lui Maică, viază şi toţi sfinţii. Acolo sunt sfinţii stră- 
moşi şi patriarhii care au mărturisit cu bărbăție credinţa 
lor. Acolo sunt prorocii, care au primit pe Duhul Sfânt şi 
prin cuvântul lor au chemat poporul la Dumnezeu. Acolo 
sunt apostolii, care au murit pentru că au propovăduit 
Evanghelia. Acolo sunt mucenicii, care şi-au dat viaţa cu 
bucurie pentru iubirea lui Hristos. Acolo sunt sfinţiţii ie- 
rarhi, care au urmat pe Domnul şi au luat asupra lor pova- 
ra turmei lor duhovniceşti. Acolo sunt cuvioşii nevoitori şi 
nebuni pentru Hristos, care au luptat lupta cea bună şi au 
biruit lumea. Acolo sunt toţi drepţii, care au păzit porunci- 
le lui Dumnezeu şi şi-au biruit patimile. 

Acolo, în această minunată şi sfântă adunare, pe care a 
strâns-o Duhul Sfânt, e atras şi sufletul meu. Dar, vai mie! 
Pentru că n-am smerenie, Domnul nu-mi dă putere spre 

nevoinţă (lupta duhovnicească), şi duhul meu neputincios 
tremură ca flăcăruia unei candele, în vreme ce duhul sfin- 
ţilor ardea cu flacără arzătoare şi nu numai că nu se stin- 
gea sub vântul ispitelor, dar se aprindea cu şi mai multă 
putere. Cu picioarele ei mergeau pe pământ şi cu mâinile 
lucrau, dar duhul lor rămânea mereu în Dumnezeu şi min- 
tea lor nu voia să se dezlipească de amintirea lui Dumne- 
zeu. Pentru iubirea lui Hristos ei au suferit toate întris- 
tările şi necazurile pe pământ şi nu se temeau de nici o 
suferinţă, ci în acestea preamăreau pe Domnul. De aceea 
Domnul i-a iubit şi i-a preamărit şi le-a dat în dar Împă- 
răţia veşnică împreună cu El. 


13 


Despre păstori 
şi despre duhovnici 


După Înălţarea Domnului, apostolii s-au întors, cum 
se spune în Evanghelie, „cu bucurie mare” [Lc 24, 52]. 

Domnul ştia ce fel de bucurie le-a dat, şi sufletul lor 
trăia această bucurie. 

Prima lor bucurie era aceea că au cunoscut pe adevăra- 
tul Domn, lisus Hristos. 

A doua bucurie, că L-au iubit. 

A treia, că au cunoscut viaţa veşnică şi cerească. 

Şi a patra bucurie, că doreau mântuirea lumii ca şi a lor 
înşişi. 

În sfârşit, ei se bucurau pentru că au cunoscut pe Du- 
hul Sfânt şi vedeau cum lucra El în ei. 


KINIA 


Apostolii umblau pe pământ şi spuneau noroadelor cu- 
vânt despre Domnul şi despre Împărăţia cerurilor, dar su- 
fletele lor tânjeau şi însetau să vadă pe Domnul Cel Iubit 
şi de aceea ei nu se temeau de moarte, ci mergeau cu bu- 
curie în întâmpinarea ei şi, dacă doreau să trăiască pe pă- 
mânt, era numai pentru norodul pe care-l iubeau. 

Apostolii iubeau pe Domnul şi de aceea nu se temeau 
de nici o suferinţă. Ei iubeau pe Domnul, dar iubeau şi no- 
rodul, şi această iubire depărta de la ei orice frică. Nu se 

temeau nici de chinuri nici de moarte şi de aceea Domnul 
i-a trimis în lume ca să lumineze pe oameni. 


Până în ziua de astăzi sunt monahi care au experienţa 
iubirii dumnezeieşti şi năzuiesc după ea ziua şi noaptea. Şi 
ei ajută lumea prin rugăciune şi scrieri. Dar această sarci- 
nă apasă mai mult asupra păstorilor Bisericii, care poartă 
în ei un har atât de mare, că dacă oamenii ar putea vedea 
slava acestui har, lumea întreagă s-ar minuna de el; dar 
Domnul a ascuns-o, ca slujitorii Lui să nu se trufească, ci 
să se mântuiască în smerenie. 


WR 


Domnul cheamă episcopi să păstorească turma Sa şi le 
dă în dar harul Sfântului Duh. Duhul Sfânt, se spune, a 
aşezat în Biserică episcopi [FA 20, 28], şi în Duhul Sfânt ei 
au puterea de a lega şi dezlega păcatele [In 20, 21-22]. Iar 
noi suntem oile Domnului, pe care E] le-a iubit până la 
capăt [In 13, 1], şi ne-a dat sfinţi păstori. 

Ei sunt moştenitorii apostolilor şi, după harul dat lor, 
ne duc la Hristos. Ne învaţă pocăinţa, ne învaţă să păzim 
poruncile Domnului. Ne vorbesc cuvântul lui Dumnezeu, 
ca să cunoaştem pe Domnul. Ne povăţuiesc pe calea mân- 
tuirii şi ne ajută să ne ridicăm la înălţimea duhului smerit 
al lui Hristos. Adună în staulul Bisericii oile întristate şi 
rătăcite ale lui Hristos, ca sufletele lor să-şi găsească odih- 
na în Dumnezeu. 

Se roagă lui Dumnezeu pentru noi, ca să ne mântuim 
toți. Pot, ca nişte prieteni ai lui Hristos, să roage pe Dom- 
nul şi să ceară pentru cei vii smerenia şi harul Duhului 
Sfânt, pentru cei morţi iertarea păcatelor, iar pentru Bise- 
rică pacea şi libertatea. 

Poartă în ei pe Duhul Sfânt şi prin Duhul Sfânt ne iartă 
păcatele. Au cunoscut pe Domnul prin Duhul Sfânt şi, ase- 
menea unor îngeri, văd cu mintea pe Dumnezeu. Au des- 
tulă putere să desfacă şi mintea noastră de pământ şi să o 
statornicească în Domnul. 

Se întristează când văd că întristăm pe Domnul şi nu-L 
lăsăm pe Duhul Sfânt să vieze întru noi. Asupra lor apasă 
necazurile şi întristările întregului pământ, şi sufletele lor 
sunt atrase de iubirea lui Dumnezeu şi se roagă neîncetat 
ca să dobândim mângâiere în întristări şi necazuri şi pace 
pentru întreaga lume. 

Prin rugăciunile lor fierbinţi ei ne atrag şi pe noi să slu- 
jim lui Dumnezeu în duh smerit şi iubire. 

Pentru smerenia şi iubirea lor de norod îi iubeşte pe ei 
Domnul. Se află în mare osteneală şi luptă duhovnicească 
şi de aceea se îmbogăţesc în înţelegerea sfinţilor, pe care-i 
imită în vieţile lor. 

Domnul ne-a iubit până într-atât încât a suferit pentru 
noi pe cruce; şi suferinţele Lui au fost atât de mari, încât 
nu le putem pricepe, pentru că iubim puţin pe Domnul. 
Tot aşa, şi păstorii noştri duhovniceşti suferă pentru noi, 
deşi adeseori nu vedem suferinţele lor. Şi pe cât de mare e 
iubirea păstorilor, pe atât de mari sunt şi suferinţele lor. 
Noi, oile, trebuie să înţelegem aceasta şi să-i iubim şi cin- 
stim pe păstorii noştri. 


Fraţilor, să rămânem în ascultare de păstorii noştri şi 
atunci va fi pace obştească şi Domnul va rămâne prin Du- 
hul Sfânt cu noi toţi. 


so 


Mare faţă este preotul, slujitor la altarul lui Dumne- 
zeu. Cine-l întristează întristează pe Duhul Sfânt Care via- 
ză în el. 

Ce să spunem atunci de episcop? Episcopilor li s-a dat 
un mare har al Duhului Sfânt; ei stau mai presus decât 
toți; ca vulturii ei se ridică în înălțimi şi de acolo văd în 
depărtări nesfârşite şi cu o minte de-Dumnezeu-grăitoare 
[teologică] păstoresc turma lui Hristos. 


so 

Duhul Sfânt, se spune, a aşezat în Biserică episcopi ca 
să păstorească turma lui Hristos [FA 20, 28]; dacă credin- 
cioşii şi-ar aduce aminte de aceasta, i-ar iubi cu o mare 
iubire pe păstorii lor şi s-ar bucura din suflet la vederea 
păstorilor. Cine poartă în el harul Duhului Sfânt ştie de- 
spre ce vorbesc. 

Un om smerit şi blând mergea odată cu femeia sa şi cei 
trei copii ai săi pe o cale şi au întâlnit un arhiereu care că- 
lătorea într-o trăsură, şi atunci, când ţăranul s-a închinat 
înaintea lui cu cucernicie, l-a văzut pe arhiereul care-l bi- 
necuvânta în focul harului. 

Dar poate va întreba cineva: „Dacă Duhul Sfânt a aşe- 
zat pe episcopi şi-i călăuzeşte, de ce nu este la noi pace şi 
nu înaintăm |duhovniceşte]?” 

Pentru că nu gândim drept despre puterea aşezată de 
Dumnezeu şi prin aceasta ne facem neascultători. Dar da- 
că ne-am preda voii lui Dumnezeu, am înainta degrabă, 
fiindcă Domnul iubeşte sufletul smerit şi ascultător şi-l că- 
lăuzeşte El Însuşi, iar pe cel ne-ascultător îl aşteaptă cu 
răbdare şi milostivire ca el să se îndrepte. Domnul învaţă 
în chip înţelept sufletul prin harul Său ca un bun învăţător 
şi un adevărat părinte. Dar chiar şi un părinte adevărat 
face greşeli şi un învăţător nu ştie totul, dar Domnul e 
atotştiutor. 


Toate nenorocirile vin din aceea că nu întrebăm pe „bă- 
trânii” [„stareţii”] care au fost aşezaţi să ne călăuzească, 
iar păstorii nu întreabă pe Domnul cum trebuie să proce- 
deze. Dacă Adam ar fi întrebat pe Domnul atunci când Eva 
i-a dat să guste din rodul oprit, Domnul l-ar fi luminat şi 
Adam n-ar fi păcătuit. Spun despre mine însumi: toate 
păcatele şi greşelile mele au venit pentru că în ceasul ispi- 
tei şi nevoilor n-am chemat pe Domnul; dar acum am în- 
văţat să cer în rugăciune harul lui Dumnezeu şi Domnul 
mă păzeşte pentru rugăciunile părintelui meu duhovnicesc. 

Tot aşa şi arhiereii: deşi au darul Duhului Sfânt, nu în- 
teleg totul aşa cum trebuie şi, de aceea, în ceas de nevoie 
trebuie să caute luminare de la Domnul; ei însă lucrează 

după mintea lor, fapt prin care întristează milostivirea lui 
Dumnezeu şi seamănă tulburări. Cuviosul Serafim [din 
Sarov] spune că, atunci când dădea sfaturi după mintea 
sa, se întâmpla să greşească, şi greşelile pot fi mici, dar pot 
fi şi mari. 

Astfel, noi toți trebuie să învăţăm să recunoaştem voia 
lui Dumnezeu; dar dacă nu vom învăţa, nu vom cunoaşte 
niciodată această cale. 

Domnul a zis: „Cheamă-Mă în ziua necazului şi Eu te 
voi izbăvi şi tu Mă vei preamări” [Ps 49, 16]. Domnul 
luminează pe om prin Duhul Sfânt; dar, fără Duhul Sfânt, 
nici un om nu poate judeca drept. Până la venirea Duhului 
Sfânt, apostolii înşişi nu erau nici tari, nici înţelepţi, aşa 
încât Domnul le-a spus: „Până când vă voi mai răbda?” 
[Mt 17, 17]. 


EIR 


Domnul a dat Sfintei Biserici păstori şi ei slujesc în 
chipul lui Hristos şi lor le-a fost dată puterea de a ierta pă- 
catele prin Duhul Sfânt. 

Dar poate că vei gândi: cum poate cutare episcop sau 
duhovnic sau preot să aibă Duhul Sfânt, când îi place să 
mănânce şi are atâtea slăbiciuni? Dar eu îţi spun: e cu pu- 
tinţă, dacă nu primeşte gânduri rele; aşa încât, chiar dacă 
are unele defecte, acestea nu împiedică harul să vieze în 
sufletul lui, aşa cum un pom verde poate avea şi ramuri 
uscate fără ca acestea să-l vatăme, şi el aduce roadă; sau, 
într-o holdă de grâu, chiar dacă grâul este amestecat cu 
neghină, aceasta nu-l împiedică să crească. 


Despre duhovnici 


În Postul Mare, în timpul vecerniei, la Vechiul Russi- 
kon, Domnul i-a dat unui monah să vadă pe ieromonahul 
Avraamie în chipul lui Hristos. Bătrânul duhovnic luase 
epitrahilul şi se pregătea să-l mărturisească. Când mona- 

hul acela a venit în locul unde se fac mărturisirile, s-a uitat 
la duhovnic, un bătrân cu părul alb, şi a văzut că faţa lui 
era tânără ca a unui băiat şi strălucea cu totul şi era ase- 
menea lui Hristos. Atunci monahul a înţeles că duhovni- 
cul stă [îşi săvârşeşte slujirea sa] în Duhul Sfânt şi că prin 
Duhul Sfânt îi sunt iertate păcatele celui ce se pocăieşte. 


Dacă oamenii ar vedea în ce slavă slujeşte preotul, 
atunci la această vedere ar cădea la pământ; şi dacă preo- 
tul însuşi s-ar vedea în ce slavă cerească stă [îşi săvârşeşte 
slujirea sa], ar deveni un mare nevoitor [ascet], ca să nu 
întristeze cu nimic harul Duhului Sfânt care viază în el. 

Scriu aceste rânduri şi duhul meu se bucură că păstorii 
noştri sunt asemenea Domnului lisus Hristos. Dar şi noi, 
oile, chiar dacă nu avem decât puţin har, suntem însă toți 
asemenea Domnului. Oamenii nu cunosc aceste taine, dar 
Ioan Teologul a spus limpede: „Vom fi asemenea Lui” 
[1 In 3, 2], şi aceasta nu numai după moarte, ci încă de 
acum, fiindcă Domnul Cel Milostiv a dat pe pământ pe 
Duhul Sfânt şi Duhul Sfânt viază în Biserica noastră; El 
viază în păstorii cei neprihăniţi, viază în inima credincio- 
şilor şi învaţă sufletul nevoinţa [asceza], dă puterea de a 
împlini poruncile Domnului, ne conduce la tot adevărul şi 
îl face pe om atât de frumos, încât omul se face asemenea 
Domnului. 


ZOR 


Întotdeauna trebuie să ne aducem aminte că duhovni- 
cul îşi săvârşeşte slujirea sa în Duhul Sfânt şi de aceea tre- 
buie să avem evlavie faţă de el. Credeţi, fraţilor, că dacă 
s-ar întâmpla cuiva să moară de faţă cu un duhovnic şi cel 
ce moare spune: „Părinte sfinte, dă-mi binecuvântare să 
văd pe Domnul în Împărăţia cerurilor”, iar duhovnicul 
spune: „Du-te, copile, şi vezi pe Domnul”, va fi după bine- 
cuvântarea duhovnicului, pentru că Duhul Sfânt în cer şi 
pe pământ Acelaşi este. 


ZOR 

Mare putere au rugăciunile unui duhovnic. Am suferit 
mult din partea demonilor din pricina mândriei mele, dar 
Domnul m-a smerit şi m-a miluit pentru rugăciunile părin- 
telui meu duhovnicesc, şi acum Domnul mi-a descoperit că 
peste ei odihneşte Duhul Sfânt şi de aceea îi cinstesc mult 
pe duhovnici. Pentru rugăciunile lor primim harul Sfântu- 
lui Duh şi bucurie de la Domnul Care ne iubeşte şi ne-a 
dat tot ce ne e de trebuinţă pentru mântuirea sufletelor. 


za 


Dacă omul nu spune totul duhovnicului, calea sa e în- 
tortocheată şi nu duce la mântuire, dar cine spune totul 
acela merge drept în Împărăţia cerurilor. 

Un monah m-a întrebat: „Spune-mi, ce să fac să-mi în- 
drept viaţa mea?” Îi plăcea să mănânce mult şi în afara 
soroacelor rânduite. I-am spus: „Scrie în fiecare zi cât ai 
mâncat şi ce ai gândit, iar seara citeşte ce ai scris duhovni- 
cului”. El însă mi-a zis: „Nu pot să fac aceasta”. Şi aşa el 
n-a putut trece peste mica ruşine de a-şi mărturisi nepu- 
tinţa şi de aceea nu s-a îndreptat şi a murit de dambla. 
Domnul să-i dea iertare fratelui nostru şi să ne păzească 
de asemenea moarte. 


WNR 


Cine vrea să se roage neîncetat trebuie să fie curajos şi 
înțelept şi în toate să întrebe pe părintele său duhovnicesc. 
Întreabă-l chiar dacă el însuşi n-a trecut prin experienţa 
rugăciunii şi pentru smerenia ta Domnul se va milostivi de 
tine şi te va păzi de orice nedreptate; dar dacă gândeşti: 
„Duhovnicul este neexperimentat şi prins în zădărnicii; 
mă voi călăuzi eu însumi după cărţi”, eşti pe o cale pri- 
mejdioasă şi nu departe de înşelăciune. Cunosc pe mulţi 
care s-au amăgit aşa în gândurile lor şi, din pricina dis- 
preţului faţă de părintele lor duhovnicesc, n-au înaintat 
duhovniceşte. Ei uită că în Sfânta Taină [a Mărturisirii] 
lucrează harul Sfântului Duh, care ne şi mântuieşte. Aşa 

amăgeşte vrăjmaşul pe nevoitori [asceţi], ca să nu mai fie 
rugători, dar Duhul Sfânt înţelepţeşte sufletele atunci 
când ascultăm sfaturile păstorilor noştri. 


IRI 


În Sfânta Taină [a Mărturisirii] Duhul Sfânt e Cel ce 
lucrează prin duhovnic şi, atunci când vine de la duhov- 
nic, sufletul simte înnoirea lui printr-un simţământ de pa- 
ce şi iubire faţă de aproapele; dar dacă pleci de la duhov- 
nic tulburat, aceasta înseamnă că te-ai mărturisit nesincer 
şi n-ai iertat din suflet fratelui tău greşeala lui. 


KINI 


Duhovnicul trebuie să se bucure atunci când Domnul 
aduce la el un suflet spre pocăință şi, după harul care i-a 
fost dat, trebuie să tămăduiască acest suflet, şi pentru 
aceasta va primi de la Dumnezeu mare milă ca un bun 
păstor al oilor Sale. 

Despre monahi 


Unii zic că monahii trebuie să slujească lumii, ca să nu 
mănânce pe degeaba pâinea norodului; dar trebuie să în- 
ţelegem în ce anume stă slujirea lor şi cu ce anume vin 
monahii în ajutorul lumii. 

Monahul e un rugător pentru întreaga lume; el plânge 
pentru întreaga lume şi aceasta e lucrarea lui de căpetenie. 

Cine îl sileşte însă să plângă pentru întreaga lume? 

Domnul lisus Hristos, Fiul lui Dumnezeu. El dă mona- 
hului iubirea Duhului Sfânt şi din această iubire inima 
monahului se întristează pururea pentru norod, pentru că 
nu toţi se mântuiesc. Domnul Însuşi S-a întristat până 
într-atât pentru norod, încât S-a dat pe Sine morţii pe cru- 
ce. Maica Domnului a purtat în inima ei aceeaşi întristare 
pentru oameni şi, asemenea Fiului ei Preaiubit, a dorit 
până la sfârşit mântuirea tuturor. 

Acelaşi Duh Sfânt L-a dat Domnul apostolilor şi sfinți- 
lor noştri părinţi şi păstorilor Bisericii. În aceasta stă sluji- 
rea noastră faţă de lume. Şi de aceea, nici păstorii Biseri- 
cii, nici monahii nu trebuie să se ocupe de treburi lumești, 
ci să urmeze pilda Maicii Domnului Care, în templu, în 
Sfânta Sfintelor, cugeta ziua şi noaptea la legea Domnului 
şi stăruia în rugăciune pentru norod. 


Nu e treaba monahului să slujească lumii din osteneala 
mâinilor lui. Aceasta e treaba celor din lume [mirenilor]. 


189 


Omul din lume se roagă puţin, dar monahul se roagă ne- 
încetat. Mulțumită monahilor, rugăciunea nu încetează 
niciodată pe pământ; iar aceasta este de folos pentru în- 
treaga lume, fiindcă lumea stă prin rugăciune; dar când 
rugăciunea slăbeşte, atunci lumea piere. 

Şi ce poate face un monah cu mâinile lui? Pentru o zi de 
muncă el poate câştiga ceva bani, dar ce este aceasta pen- 
tru Dumnezeu? În vreme ce un singur gând plăcut lui Dum- 
nezeu face minuni. Vedem aceasta din Sfânta Scriptură. 

Prorocul Moise se ruga în gând şi Domnul i-a zis: 
„Moise, de ce strigi la Mine?” şi i-a izbăvit pe israeliți de la 
pieire [1ş 14, 15]. Antonie cel Mare a ajutat lumea prin ru- 
găciune, iar nu prin lucrul mâinilor lui. Cuviosul Serghei 
[din Radonej] a ajutat prin post şi rugăciune poporul rus 
să se elibereze de sub jugul tătarilor. Cuviosul Serafim 
[din Sarov] s-a rugat în gând şi Duhul Sfânt a pogorât asu- 
pra lui Motovilov. Iată care este lucrul monahilor. 

Dar dacă monahul e nepăsător şi sufletul lui n-ajunge 
să vadă pururea pe Domnul, e bine ca el să slujească pele- 
rinilor şi să ajute pe cei din lume la ostenelile lor; şi acest 
lucru e plăcut lui Dumnezeu; dar să ştie că e departe de 
monahism. 


poa 


Monahul trebuie să lupte cu patimile şi, cu ajutorul lui 
Dumnezeu, să le biruiască. Uneori monahul este fericit în 
Dumnezeu şi trăieşte ca în rai lângă Dumnezeu, alteori 
plânge pentru întreaga lume, fiindcă vrea ca toţi oamenii 
să se mântuiască. 

Astfel, Duhul Sfânt îl învaţă pe monah să iubească pe 
Dumnezeu şi să iubească lumea. 

Vei zice, poate, că acum nu mai sunt asemenea mo- 
nahi, care se roagă pentru întreaga lume; dar eu îţi spun 
că atunci când nu vor mai fi pe pământ rugători, atunci va 
fi sfârşitul lumii, vor veni mari nenorociri şi ele sunt deja 
acum. 

Lumea stă prin rugăciunile sfinţilor, şi monahul este 
chemat să se roage pentru întreaga lume. În aceasta stă slu- 

jirea lui şi pentru aceasta nu-l încărcaţi cu grijile acestei 
lumi. Monahul trebuie să vieţuiască într-o necontenită în- 
frânare, dar dacă se lasă prins în grijile lumeşti, va fi silit 
să mănânce mai mult şi nu se va mai putea ruga cum tre- 
buie; căci harului îi place să vieze într-un trup uscat. 


poa 


Lumea crede că monahii sunt un neam nefolositor. 
Dar oamenii n-au dreptate să gândească aşa. Ei nu ştiu că 
monahul e un rugător pentru întreaga lume, nu văd rugă- 
ciunea lui şi nu ştiu cu câtă milostivire le primeşte Dom- 
nul. Monahii duc o luptă crâncenă cu patimile şi pentru 
această luptă vor fi mari la Dumnezeu. 

Eu însumi nu sunt vrednic să mă numesc monah. Am 
trăit mai mult de patruzeci de ani în mănăstire şi mă soco- 
tesc printre fraţii începători aflaţi sub ascultare; dar cu- 
nosc monahi care sunt aproape de Dumnezeu şi de Maica 
Domnului. Domnul e atât de aproape de noi, mai aproape 
decât aerul pe care-l respirăm. Aerul intră înăuntrul tru- 
pului nostru şi ajunge la inimă, dar Domnul viază în însăşi 
inima omului. „Şi-mi voi face în ei sălaş şi voi umbla în 
mijlocul lor... şi le voi fi Tată, iar ei Îmi vor fi fii şi fiice, 
zice Domnul” [2 Co 6, 16—18]. 

Iată, bucuria noastră: Dumnezeu este cu noi şi în noi. 

Ştiu oare toţi aceasta? Din nenorocire nu toţi, ci numai 
cei ce s-au smerit înaintea lui Dumnezeu şi şi-au tăiat voi- 
le proprii, căci Dumnezeu celor mândri le stă împotrivă 
[1 Ptr 5, 5] şi El viază numai într-o inimă smerită. Domnul 
se bucură când ne aducem aminte de milostivirea Lui şi 
ne facem asemenea Lui prin smerenia noastră. 


OR 
Aşa cum lui Luca şi Cleopa le ardea inima când Dom- 
nul mergea împreună cu ei pe cale [Lc 24, 32], aşa şi acum 


multor monahi inima le arde de iubire pentru Domnul, şi 
în duh smerit şi în iubire sufletul lor se alipeşte de Unul 

Dumnezeu. Dar sufletul monahului împătimit după bani 
sau lucruri sau îndeobşte după orice lucru pământesc nu 
poate iubi pe Dumnezeu cum trebuie, pentru că mintea lui 
e împărțită între Dumnezeu şi lucruri, iar Domnul a spus 
că nu putem sluji la doi domni [Mt 6, 24]. Tot aşa şi cu 
mirenii: mintea lor e ocupată de cele pământeşti şi nu pot 
iubi pe Dumnezeu aşa cum Îl iubesc monahii. 

Chiar dacă se gândeşte la cele pământeşti, monahul o 
face numai în măsura în care acest lucru e de trebuinţă 
pentru viaţa trupească, dar duhul lui arde de iubire pentru 
Dumnezeu; deşi lucrează cu mâinile, cu mintea el rămâne 
în Dumnezeu. Aşa cum Sfinţii Apostoli grăiau cuvânt po- 
porului, dar sufletul lor era întreg în Dumnezeu, pentru că 
Duhul lui Dumnezeu era viu în ei şi călăuzea mintea şi 
inima lor, aşa şi monahul, chiar dacă cu trupul şade într-o 
chilie mică şi săracă, cu duhul el vede slava lui Dumnezeu. 
În toate el îşi păzeşte curată conştiinţa ca să nu supere pe 
fratele şi să nu întristeze prin vreun gând rău pe Duhul 
Sfânt Care este în el [cf. Ef 4, 30]. El smereşte sufletul său 
şi prin smerenie îndepărtează pe vrăjmaşi atât de la sine 
însuşi, cât şi de la oamenii care cer rugăciunile lui. 


poa 


Sunt monahi care cunosc pe Dumnezeu, cunosc şi pe 
Maica Domnului, pe sfinţii îngeri şi raiul, dar cunosc şi pe 
demoni şi chinurile iadului, şi cunosc aceasta din expe- 
rienţă. 

În Duhul Sfânt sufletul cunoaşte pe Dumnezeu. Duhul 
Sfânt ne dă, pe cât e cu putinţă acest lucru, să cunoaştem 
încă de aici deplinătatea bucuriei raiului, pe care fără ha- 
rul lui Dumnezeu omul n-ar putea-o purta, ci ar muri. 

Monahul cu multă experienţă duce luptă cu vrăjmaşul 
mândriei, şi Duhul Sfânt îl învaţă, îl povăţuieşte şi-i dă pu- 
terea de a-l birui. Monahul înţelept izgoneşte prin smere- 
nie orice înălţare şi mândrie. El spune: „Nu sunt vrednic 
de Dumnezeu şi de rai. Sunt vrednic de chinurile iadului 
şi voi arde veşnic în foc. Sunt cu adevărat mai rău decât 
toți şi nevrednic să fiu miluit”. 

Duhul Sfânt îl învaţă să gândească aşa despre sine în- 
suşi; şi Domnul se bucură pentru noi când ne smerim şi 
ne osândim pe noi înşine şi dă sufletului harul Său. 

Cine s-a smerit pe sine, acela a biruit pe vrăjmaşi. Dar 
cel ce se socoteşte în inima sa vrednic de focul cel veşnic, 
nici un vrăjmaş nu se poate apropia şi nici un gând 
lumesc nu pătrunde în sufletul lui, ci toată mintea şi toată 
inima lui rămân în Dumnezeu. Iar cine a cunoscut pe Du- 
hul Sfânt şi a fost învățat de El smerenia, acela a ajuns 
asemenea Învăţătorului său, lisus Hristos, Fiul lui Dum- 
nezeu, şi s-a asemănat Lui. 


WNR 


Noi toţi, care urmăm lui Hristos, norodul ales de Dum- 
nezeu şi deosebit al monahilor, ducem o luptă cu vrăjma- 
şul. Suntem în război şi straja noastră e de fiecare zi şi de 
fiecare ceas. Pe cel căruia îi place să-şi taie voia proprie, 
pe acela vrăjmaşul nu-l răpune; dar pentru a birui pe vrăj- 
maşul trebuie să ne învăţăm smerenia lui Hristos, iar sufle- 
tul care are această smerenie, acela a biruit pe vrăjmaşul. 

Dar să nu deznădăjduim, pentru că Domnul e nemăsu- 
rat de milostiv şi ne iubeşte. 


poa 


Prin harul Sfântului Duh, Dumnezeu dă sufletului să 
cunoască ce rugăciune este începătoare, care e de mijloc şi 
care este desăvârşită. Dar şi rugăciunea desăvârşită Dom- 
nul n-o ascultă pentru că sufletul ar fi desăvârşit, ci pentru 
că EI este milostiv şi vrea, ca o mamă iubitoare de copii, să 
mângâie sufletul, ca el să ardă şi mai mult şi să nu cu- 
noască odihna nici ziua, nici noaptea. 

Rugăciunea curată are nevoie de pacea sufletului, dar 
nu poate fi pace în suflet fără ascultare şi înfrânare. 

Sfinţii Părinţi pun ascultarea mai presus decât postul şi 
rugăciunea, pentru că fără ascultare omul poate crede de- 
spre sine însuşi că e un nevoitor [ascet] şi un rugător, dar 

cine şi-a tăiat voia sa întru toate înaintea „bătrânului” [„sta- 
rețţului”] şi a duhovnicului său, acela are mintea curată. 

Monahul neascultător nu va şti niciodată ce este rugă- 
ciunea curată. Omul mândru şi căruia îi place să-şi facă 
voia proprie, chiar dacă a trăit o sută de ani în mănăstire, 
nu va cunoaşte nimic duhovnicesc, pentru că prin neas- 
cultarea sa întristează pe „bătrâni” [„stareţi”] şi, în ei, pe 
Dumnezeu. 

Vai monahului care n-ascultă de „bătrâni” [„stareţi]. 
Mai bine ar fi fost să rămână în lume. Dar, chiar şi în lu- 
me, oamenii ascultă de părinţii lor şi îi cinstesc pe cei bă- 
trâni, se supun stăpânilor şi ascultă de mai-marii lor. 

Vai nouă! Domnul, Împăratul cerului şi al pământului 
şi a toată lumea, S-a smerit pe Sine Însuşi şi S-a supus 
Maicii Sale şi Sfântului Iosif, dar noi nu vrem să ascultăm 
de „bătrânul” [„stareţul”] nostru pe care-l iubeşte Domnul 
şi căruia El ne-a încredinţat. Dacă „bătrânul” are un carac- 
ter rău, măcar că aceasta este o mare pacoste pentru as- 
cultător, acesta trebuie să se roage lui Dumnezeu pentru el 
întru smerenia duhului, şi atunci Domnul va milui şi pe 
ascultător şi pe „bătrân”. 


WINI 


Unii monahi nu au pace şi invocă drept pretext feluri- 
te pricini: sau că ascultarea [slujirea] nu este bună, sau 
chilia este rea, sau că „bătrânul” lor are un caracter ursuz. 
Dar ei nu înţeleg că de vină nu e nici chilia, nici „bătrâ- 
nul”, ci sufletul bolnav. Nimic nu e pe plac sufletului mân- 
dru, dar toate vor fi bune pentru cel smerit. 

Dacă întâi-stătătorul este rău, roagă-te pentru el şi vei 
avea pace în sufletul tău. Dacă chilia e rea sau dacă ascul- 
tarea nu-ţi e pe plac sau dacă eşti istovit de boală, gân- 
deşte în tine însuţi: „Domnul mă vede şi cunoaşte starea 
mea; să fie cum îi place lui Dumnezeu”, şi vei avea pace. 
Dacă sufletul nu se predă voii lui Dumnezeu, nu-şi va găsi 
nicăieri pacea, chiar dacă ar păzi posturi mari şi ar stărui 
în rugăciune. Cine învinuieşte pe oameni pentru faptul că 

îi fac reproşuri, acela nu înţelege că sufletul lui e bolnav şi 
că nu reproşurile sunt vinovate pentru suferinţa lui. Cel 
căruia îi place să-şi împlinească voia sa proprie, acela nu 
e deloc înţelept, dar cel ascultător degrabă va înainta [du- 
hovniceşte], pentru că Domnul îl iubeşte. 

Cel în care este, chiar şi numai puţin, harul Duhului 
Sfânt, acela iubeşte orice stăpânire rânduită de Dumnezeu 
şi i se supune cu bucurie spre slava lui Dumnezeu. În Bi- 
serica noastră acest lucru e cunoscut prin Duhul Sfânt, şi 
Sfinţii Părinţi au scris despre acest lucru. 


OCR 


Este cu neputinţă să ne păstrăm pacea sufletească da- 
că nu veghem asupra minţii noastre, adică dacă nu vom 
depărta gândurile care nu-l plac lui Dumnezeu şi nu le 
vom păzi, dimpotrivă, pe cele plăcute lui Dumnezeu. Tre- 
buie să priveşti cu mintea în inimă, ce anume se lucrează 
acolo: lucruri de pace sau nu. Dacă nu, atunci vezi cu ce 
anume ai păcătuit. Pentru pacea sufletească trebuie să fii 
înfrânat, pentru că pacea se pierde şi din pricina trupului 
nostru. Nu trebuie să fii curios; nu trebuie să citeşti nici 
gazete, nici cărţi lumeşti, care pustiesc sufletul şi-i aduc 
urât şi tulburare. Nu osândi pe alţii, fiindcă adeseori se 
întâmplă că, fără să-l cunoaştem pe om, îl vorbim de rău, 
dar el prin mintea lui e asemenea unui înger. Nu te sili să 
cunoşti treburi străine, ci numai pe cele ale tale; nu te în- 
griji decât de ceea ce ţi s-a poruncit de „bătrâni” şi atunci, 
pentru ascultarea ta, Domnul te va ajuta cu harul Său, şi 
vei vedea în sufletul tău roadele ascultării: pacea şi rugă- 
ciunea neîncetată. 

În viaţa de obşte harul lui Dumnezeu se pierde înainte 
de toate pentru că n-am învăţat să iubim pe fratele nostru 
după porunca Domnului [1 In 4, 21]. Dacă fratele tău te 
întristează şi în clipa aceea primeşti un gând de mânie 
împotriva lui sau dacă-l osândeşti ori îl urăşti, vei simţi că 
harul te-a părăsit şi că pacea a pierit. Pentru pacea sufle- 
tească trebuie ca sufletul să se obişnuiască să iubească pe 

acela care l-a întristat şi să se roage de îndată pentru el. 
Sufletul nu poate avea pace, dacă nu va cere cu toată pute- 
rea de la Domnul darul de a iubi pe toţi oamenii. Domnul 
a zis: „lubiţi pe vrăjmaşii voştri” [Mt 5, 44], şi dacă nu-i 
vom iubi pe vrăjmaşi, nu va fi pace în suflet. Este neapă- 
rată nevoie să dobândim ascultare, smerenie şi iubire, alt- 
fel toate marile noastre nevoinţe şi privegheri vor fi doar 
spre pierzanie. Un „bătrân” a avut următoarea vedenie: un 
om căra apă într-un vas al cărui fund era spart; omul îşi 
dădea multă osteneală, dar toată apa se scurgea şi vasul 
rămânea gol. Aşa şi noi, trăim în nevoinţă [asceză], dar 
pierdem o singură virtute, şi pentru ea sufletul stă gol. 


WNR 


F raților, nevoitori [asceți] ai lui Hristos, să nu slăbim 
în nevoinţă [asceză] şi în rugăciune, ci să ne păstrăm râv- 
na toată viaţa. Am cunoscut mulţi monahi care au venit în 
mănăstire cu sufletul aprins şi mai apoi şi-au pierdut râv- 
na de la început; dar cunosc şi unii care şi-au păstrat-o 
până la sfârşit. 

Pentru a-ţi păstra râvna, trebuie să-ţi aduci aminte neîn- 
cetat de Domnul şi să cugeţi: „Sfârşitul meu e aproape şi 
acum trebuie să mă înfăţişez înaintea Judecăţii lui Dum- 
nezeu”. Şi dacă sufletul va fi neîncetat gata să moară, el nu 
se va mai teme de moarte, ci în smerita rugăciune va veni 
pocăinţa, iar de la duhul de pocăință mintea ta se va curăţi 
şi nu se va mai lăsa înşelată de lume şi vei iubi pe toţi oa- 
menii şi vei vărsa lacrimi pentru ei. Dar când le vei dobân- 
di pe acestea, să ştii că sunt un dar al milei lui Dumnezeu; 
prin sine însuşi omul nu e nimic decât pământ păcătos. 


KIRI 
Am văzut oameni buni când au venit în mănăstire, dar 
care mai apoi s-au stricat; am văzut şi alţii care au venit 
răi, mai apoi însă s-au făcut smeriţi și blânzi, că e o bucu- 


rie pentru suflet să se uite la ei. Cunosc un monah care, 

când era tânăr, înconjura roată satul ca să nu cadă în ispi- 
tă, dar care, nu de mult, a rămas două ceasuri privind cu 
poftă mulţimea pasagerilor de pe un vapor şi mi-a spus el 
însuşi că iubea lumea. Astfel, sufletul monahului se poate 
schimba şi întoarce spre lume. Şi totuşi, el venise în mă- 
năstire la şaptesprezece ani şi trăise aici treizeci şi cinci de 
ani. Din aceasta se vede cât de mult trebuie să ne temem 
să nu se stingă în noi acel foc care ne-a împins să ne lepă- 
dăm de lume şi să iubim pe Domnul. 


DIC: 


Multi monahi cunosc harul Duhului Sfânt. Duhul Sfânt 
este atât de dulce şi iubit sufletului, că la vederea unei fete 
frumoase omul rămâne fără să fie luptat de poftă; dar cine 
n-are numai har în suflet, acela se teme de păcat, pentru 
că simte că păcatul este viu în el şi patimile îl atrag. 

Noi, monahii, ducem un război duhovnicesc. Un soldat 
care mergea la Salonic a venit să mă vadă la magazie. Su- 
fletul meu l-a îndrăgit şi i-am zis: „Roagă-te ca necazurile 
tale să se împuţineze”. Dar el mi-a zis: „Am învăţat să mă 
rog la război. Am luat parte la multe bătălii. Gloanţele plo- 
uau în jurul meu, dar am rămas în viaţă... lată cum mă 
rugam lui Dumnezeu: « Doamne, miluieşte!»” Mă uitam la 
el când îmi arăta cum se ruga şi se vedea limpede că era cu 
totul cufundat în rugăciune; şi Domnul l-a păzit. 

Aşa se ruga el în nevoi la război, unde e omorât numai 
trupul, dar noi, monahii, ducem înăuntrul nostru un altfel 
de război, în care poate pieri sufletul; de aceea trebuie să 
ne rugăm încă şi mai mult şi cu mai multă râvnă ca sufle- 
tul nostru să fie cu Domnul. Nu trebuie numai să alergăm 
la EI, ci să fim neîncetat în El; aşa cum îngerii slujesc lui 
Dumnezeu pururea, aşa şi monahul trebuie să rămână tot- 
deauna cu mintea în Dumnezeu şi să cugete la legea Lui 
ziua şi noaptea. 


WIR 

Legea lui Dumnezeu se aseamănă cu o mare şi prea- 
frumoasă grădină în care viețuiesc Însuşi Domnul şi toţi 
sfinţii Lui: prorocii, apostolii, sfinţiţii ierarhi, mucenicii, 
cuvioşii postitori în smerenie; pe toţi i-a strâns în chip 
minunat milostivirea lui Dumnezeu, şi sufletul se bucură 
de această sfântă, mare şi minunată adunare. 

Mulţi vor să cunoască şi să vadă împărați, care sunt 
nişte oameni muritori, dar a cunoaşte pe Domnul, Împă- 
ratul slavei veşnice, e mai de preţ decât orice. 

O, fraţilor, citiţi mai mult Evangheliile, Epistolele Apos- 
tolilor şi scrierile Sfinţilor Părinţi; prin această învăţătură 
sufletul cunoaşte pe Dumnezeu şi mintea e atât de preo- 
cupată de Domnul, că uită cu desăvârşire lumea, ca şi cum 
nu s-ar fi născut măcar. 


poa 


Domnul ne-a dat Evangheliile şi vrea ca noi să le ur- 
măm, dar, afară de aceasta, Domnul ne învaţă prin harul 
Său; nu toţi pot înţelege aceasta, ci numai unii: cei care 
prin smerenie şi-au tăiat voia lor. Noi, însă, trebuie să-i 
întrebăm pe sfinţii duhovnici şi ei ne vor călăuzi la Hris- 
tos, pentru că lor li s-a dat harul de a lega şi dezlega. 
Mergi la duhovnic cu credinţă şi vei dobândi raiul. 


INR 


E. bine pentru monah să fie ascultător şi să se mărtu- 
risească sincer, ca duhovnicul să ştie ce gânduri îndrăgeş- 
te sufletul lui. Un asemenea monah va avea întotdeauna 
pace în Dumnezeu şi în sufletul lui se vor naşte gânduri 
dumnezeieşti şi mintea lui se va lumina de aceste gânduri 
şi inima lui va afla odihnă în Dumnezeu. 

Un asemenea monah trăieşte pe pământ în mijlocul 
amăgirilor şi ispitelor de tot felul, dar nu se teme de ni- 
mic, pentru că sufletul lui e întărit în Dumnezeu şi-L iu- 
beşte pe El; toată dorinţa lui e de a şti cum să-şi smerească 
sufletul, căci Domnul iubeşte sufletul smerit, şi sufletul 


198 


ştie ce aşteaptă de la el Domnul, pentru că Domnul e Învă- 
ţătorul său. 


WIR 


Chiar şi în vremea noastră sunt mulţi nevoitori [asceţi] 
plăcuţi lui Dumnezeu, chiar dacă nu fac minuni văzute. 

Dar iată o minune a lui Dumnezeu pe care o putem ve- 
dea în sufletul nostru: dacă sufletul tău se smereşte aşa 
cum se cuvine, Domnul Cel Milostiv îi dă o mare bucurie 
şi străpungere [a inimii]; dar dacă sufletul înclină câtuşi 
de puţin spre mândrie, cade în urât şi în întuneric. Dar 
ştiu aceasta numai cei ce se nevoiesc. 


DCR 


Dacă, venind în mănăstire, iubeşti pe Domnul chiar şi 
numai într-o mică măsură şi dacă crezi că Domnul te-a 
adus aici şi că El îi călăuzeşte pe „bătrânii” [„stareţii”] tăi, 
atunci harul lui Dumnezeu se va sălăşlui în tine şi Domnul 
îţi va da pacea şi darul deosebirii binelui și răului, şi sufle- 
tul tău va privi spre bine în fiecare zi şi în fiecare ceas, 
pentru că el se desfătează de legea lui Dumnezeu. 

Dacă ai intrat în viaţa de obşte, îmbărbătează-te şi să 
nu se tulbure sufletul tău. 

Dacă slujeşti la arhondaric, fii asemenea lui Avraam 
care s-a învrednicit să primească Trei Pelerini minunaţi. 
Cu smerenie şi bucurie slujeşte-i pe părinţi, pe fraţi şi pe 
pelerini şi vei primi plata lui Avraam. 

Dacă lucrezi printre fraţi şi înduri ispite, fii asemenea 
nebunilor pentru Hristos: ei se rugau pentru cei ce lucrau 
ispitele, şi pentru această iubire Domnul le dădea harul 
Sfântului Duh şi le era uşor să trăiască cu oamenii şi să 
îndure tot felul de necazuri. Domnul e milostiv faţă de cel 
ce e în ascultare, chiar dacă uneori acela e cu nebăgare de 
seamă; dar cel ce nu ascultă depărtează el însuşi de la el 
harul lui Dumnezeu. 

tirea Marelui Arsenie, ca Duhul Sfânt să cârmuiască cora- 
bia sufletului tău. 

Dacă îţi este greu, adu-ţi aminte de cuvintele milostive 
ale Domnului: „Veniţi la Mine toţi cei osteniţi şi împovă- 
raţi, şi Eu vă voi odihni pe voi” [Mt 11, 28]. Această odihnă 
în Duhul Sfânt sufletul o primeşte prin pocăință. 

Domnul iubeşte sufletul care-L caută din toată inima, 
pentru că El a zis: „Iubesc pe cei ce Mă iubesc şi cei ce Mă 
caută vor afla har” [Pr 8, 17]. Iar acest har atrage sufletul 
să-L caute pe Dumnezeu cu lacrimi. 


Despre economul mănăstirii 


Mulţi monahi spun că economul n-are când să se roa- 
ge şi că nu poate păzi pacea sufletului, pentru că toată ziua 
el trebuie să fie cu oamenii. Dar eu spun că dacă va iubi pe 
oameni şi va gândi despre muncitorii lui: „Domnul iubeşte 
făpturile Sale”, Domnul îi va da rugăciunea neîncetată, fi- 
indcă la Domnul toate sunt cu putinţă. 

Economul trebuie să iubească şi să-i fie milă de munci- 
torii săi şi să se roage pentru ei: „Doamne, veseleşte sufle- 
tele întristate ale acestor oameni sărmani, trimite-le lor 
Duhul Tău, pe Sfântul Mângâietor!” Şi atunci sufletul lui 
va trăi ca într-o pustie liniştită şi Domnul îi va da rugă- 
ciune, străpungere [a inimii] şi lacrimi, şi harul Duhului 
Sfânt va via în chip simţit în el şi sufletul lui va simţi lă- 
murit ajutorul lui Dumnezeu. 


POR 


S-a petrecut la noi următoarea întâmplare. Economul 
mănăstirii a trimis un muncitor la un lucru oarecare, dar 
muncitorul, din lipsă de experienţă, n-a vrut să se ducă. 
Economul i-a zis: „Du-te!” Atunci muncitorul s-a înfuriat 
şi în faţa tuturor celor ce erau acolo, ca la vreo patruzeci 
de oameni, l-a făcut pe econom „câine”. Dar economului i 

s-a făcut milă de muncitor, i-a dat ceai şi zahăr şi i-a spus: 
„Cheamă-mă întotdeauna «câine»”. Şi dintr-o dată munci- 
torul a fost cuprins de o asemenea ruşine, că faţa lui s-a în- 
roşit cu totul şi, mai apoi, a fost cel mai ascultător dintre toţi. 

E atât de bine să trăieşti cu iubire; atunci Domnul te aju- 
tă cu harul Său şi-ţi dă o rugăciune fierbinte pentru oa- 
meni. Dar dacă economul se va înfuria, atunci îşi va vătă- 
ma sufletul său şi-i va tulbura şi pe alţii prin mânia lui. 

Experienţa multor ani mi-a arătat că economul trebuie 
să-i iubească pe oameni aşa cum o mamă îşi iubeşte copiii, 
iar dacă cineva nu este ascultător, el trebuie să se roage 
din inimă lui Dumnezeu: „Doamne, luminează pe robul 
Tău, căci îl iubeşti pe el”, şi atunci rugăciunea ta va fi de 
folos pentru el şi tu însuţi vei cunoaşte cât de bine e să te 
rogi pentru muncitori. 

Toţi vor iubi un econom bun, pentru că tuturor le place 
când sunt luaţi cu blândeţe. Experienţa mi-a arătat că nu 
trebuie să gândeşti rău despre nici un om, căci pentru 
aceasta harul Duhului Sfânt pleacă din suflet. Dar dacă îi 
iubim pe oameni, Domnul ne va da rugăciunea aşa încât, 
chiar şi în mijlocul oamenilor, sufletul va putea striga ne- 
încetat către Dumnezeu. 

Despre ascultare 


Rari sunt cei ce cunosc taina ascultării. Cel ce ascultă 
este mare înaintea lui Dumnezeu. El Îl imită pe Hristos, 
Care ne-a dat EI Însuşi pilda ascultării. Domnul iubeşte 
sufletul ascultător şi-i dă pacea Lui şi atunci totul este bi- 
ne şi sufletul simte iubire pentru toţi. 

Cel ce ascultă şi-a pus toată nădejdea în Dumnezeu şi 
de aceea sufletul său este totdeauna în Dumnezeu, şi Dom- 
nul îi dă harul Său şi acest har învaţă sufletul tot binele şi-i 
dă puterea de a rămâne în bine. El vede răul, dar acest rău 
n-are nici o putere asupra sufletului, pentru că e cu el ha- 
rul Sfântului Duh, care-l păzeşte de orice păcat, şi el se 
roagă lui Dumnezeu în pace şi uşor. 

Duhul Sfânt iubeşte sufletul celui ce ascultă şi, de ace- 
ea, el cunoaşte degrabă pe Domnul şi primeşte darul rugă- 
ciunii inimii. 

Cel ce ascultă s-a predat pe sine voii lui Dumnezeu şi, 
pentru aceasta, îi sunt dăruite libertatea şi odihna în Dum- 
nezeu şi se roagă cu mintea curată; dar cei mândri şi 
neascultători nu se pot ruga curat chiar dacă se nevoiesc 
mult. Ei nu ştiu cum lucrează harul, nici dacă Domnul le-a 
iertat păcatele. Dar cel ce ascultă ştie limpede că Domnul 
i-a iertat păcatele, pentru că simte în sufletul său pe Duhul 
Sfânt. 


Da 

Ascultarea este de trebuinţă nu numai monahului, ci 
şi fiecărui om. Chiar şi Domnul a fost ascultător. Cei mân- 
dri şi cei care trăiesc după rânduială-de-sine [în idiorit- 
mie] nu lasă harul să vieze în ei şi, de aceea, n-au nicioda- 
tă pace sufletească; dar harul Duhului Sfânt intră uşor în 
sufletul celui ascultător şi-i dă bucurie şi odihnă. 

Toţi caută odihna şi bucuria, dar puţini ştiu unde să 
găsească această bucurie şi această odihnă şi ce anume 
trebuie pentru a ajunge la ele. De treizeci şi cinci de ani, 
iată, văd un monah care e mereu vesel la suflet şi plăcut la 
faţă, chiar dacă e bătrân. Şi aceasta pentru că el iubeşte 
ascultarea şi sufletul său s-a predat voii lui Dumnezeu şi 
nu se îngrijeşte de nimic, ci sufletul său iubeşte pe Dom- 
nul şi-l vede pe EI. 

Cine poartă în sine fie şi numai puţin har, acela se su- 
pune cu bucurie oricărei stăpâniri. El ştie că Domnul gu- 
vernează şi cerul şi pământul şi cele de dedesubt şi pe el 
însuşi şi treburile lui şi tot ce este în lume, şi de aceea are 
întotdeauna odihnă. 

Cine ascultă s-a predat pe sine voii lui Dumnezeu şi nu 
se teme de moarte, pentru că sufletul lui s-a obişnuit să 
vieţuiască cu Domnul şi-L iubeşte pe El. El şi-a tăiat voia 
proprie şi, de aceea, nu are nici în suflet, nici în trup acea 
luptă care îl chinuie pe cel ce nu ascultă şi pe cel ce lu- 
crează după voia sa proprie. 

Adevăratul ascultător urăşte voia sa proprie şi îl iubeşte 
pe părintele lui duhovnicesc, şi pentru aceasta primeşte li- 
bertatea de a se ruga lui Dumnezeu cu minte curată şi su- 
fletul său vede liber, fără gânduri, pe Dumnezeu şi se odih- 
neşte întru El. El vine degrabă la iubirea lui Dumnezeu 
datorită smereniei lui şi pentru rugăciunile părintelui său 
duhovnicesc. 

DRI 


Viaţa noastră e simplă dar înțeleaptă. Maica Domnu- 
lui a spus Cuviosului Serafim [din Sarov]: „Dă-le lor [mo- 
nahiilor] o ascultare, şi cine va păzi ascultarea şi înțelep- 
ciunea va fi cu tine şi aproape de mine”. 

Vedeţi cât de simplă e mântuirea. Dar înţelepciunea tre- 
buie învățată printr-o îndelungată experienţă. Ea este dată 
de la Dumnezeu pentru ascultare. Domnul iubeşte sufletul 
ascultător şi, dacă îl iubeşte, îi dă ceea ce sufletul a cerut 
de la Dumnezeu. Ca şi odinioară, tot aşa şi acum Domnul 
ascultă rugăciunile noastre şi ne împlineşte cererile. 


POR 


De ce Sfinţii Părinţi au pus ascultarea mai presus de 
post şi rugăciune? 

Pentru că din nevoinţe [ascetice] făcute fără ascultare 
se naşte slava deşartă, dar cel ce ascultă face totul aşa cum 
i se spune şi nu are de ce să se trufească. Pe lângă aceasta, 
cel ce ascultă şi-a tăiat întru toate voia sa proprie şi-l as- 
cultă pe părintele său duhovnicesc, şi de aceea mintea lui 
e liberă de orice griji şi primeşte darul rugăciunii curate. 
În mintea celui ce ascultă e numai Dumnezeu şi cuvântul 
„bătrânului” său, dar mintea celui neascultător e preocu- 
pată de tot felul de lucruri şi de judecarea „bătrânului” şi 
de aceea nu poate vedea pe Dumnezeu. 

Am văzut un frate care făcea o ascultare grea. El avea ru- 
găciunea inimii, şi Domnul îi dădea lacrimi să plângă pen- 
tru întreaga lume; şi egumenul Andrei i-a spus: „Aceasta ţi 
s-a dat pentru ascultarea ta”. 


Prin ascultare omul se păzeşte de mândrie; pentru as- 
cultare se dă rugăciunea; pentru ascultare se dă şi harul 
Duhului Sfânt. Iată de ce ascultarea e mai presus decât 
postul şi rugăciunea. 

Dacă îngerii căzuţi ar fi păzit ascultarea, ar fi rămas în 
ceruri şi ar fi cântat întru slava Domnului. Şi dacă Adam ar 
fi păzit ascultarea, atunci el şi neamul lui ar fi rămas în rai. 

Dar chiar şi acum e cu putinţă să aflăm iarăşi raiul prin 
pocăință. Domnul ne iubeşte mult în ciuda păcatelor noas- 
tre, numai să ne smerim şi să-i iubim pe vrăjmaşi. 

Dar cine nu iubeşte pe vrăjmaşi, acela nu poate avea 
pace, chiar dacă ar fi aşezat în rai. 


204 


16 


Despre războiul duhovnicesc 


Toți cei ce au urmat Domnului nostru lisus Hristos 
duc un război duhovnicesc. Acest război l-au învățat sfinții 
printr-o îndelungată experiență de la harul Duhului Sfânt. 
Duhul Sfânt îi povăţuia, îi lumina şi le dădea puterea de a 
birui pe vrăjmaşi, dar fără Duhul Sfânt sufletul nu poate 
nici măcar să înceapă acest război, pentru că nu ştie şi nu 
înţelege cine şi unde sunt vrăjmaşii lui. 

Fericiţi suntem noi, creştinii ortodocşi, pentru că trăim 
sub mila lui Dumnezeu. Ne este uşor să ducem acest răz- 
boi: Domnului i-a fost milă de noi şi ne-a dat pe Duhul 
Sfânt, Care viază în Biserica noastră. Un singur lucru mă 
întristează, că nu toţi oamenii cunosc pe Dumnezeu şi cât 
de mult ne iubeşte. Această iubire se face simțită în sufle- 
tul celui ce se roagă, iar Duhul Sfânt dă mărturie sufletului 
de mântuirea lui. 


KIRI 


Lupta noastră se duce în fiecare zi şi în fiecare ceas. 

Dacă faci reproşuri fratelui sau îl judeci sau îl întristezi, 
ţi-ai pierdut pacea. 

Dacă ai căzut în slava deşartă sau te înalţi deasupra 
fratelui, ai pierdut harul. 

Dacă-ţi vine un gând desfrânat şi nu-l depărtezi de în- 
dată, sufletul tău pierde iubirea lui Dumnezeu şi îndrăz- 
neala în rugăciune. 

Dacă iubeşti puterea sau banii, nu vei cunoaşte nicio- 
dată iubirea lui Dumnezeu. 

Dacă-ţi împlineşti voia proprie, eşti biruit de vrăjmaşul 
şi urâtul intră în sufletul tău. 

Dacă urăşti pe fratele tău, înseamnă că ai căzut din 
Dumnezeu şi un duh rău a pus stăpânire pe tine. 

Dar dacă faci bine fratelui, atunci vei afla odihna con- 
ştiinţei. 

Dacă-ţi tai voia proprie, vei izgoni pe vrăjmaşi şi vei 
dobândi pace în sufletul tău. 

Dacă ierţi fratelui tău ocările şi iubeşti pe vrăjmaşi, 
atunci dobândeşti iertarea păcatelor tale şi Domnul îţi va 
da să cunoşti iubirea Duhului Sfânt. 

Iar când te smereşti întru totul, atunci afli odihna desă- 
vârşită în Dumnezeu. 


BOC 


Când sufletul e smerit şi Duhul lui Dumnezeu este în 
el, atunci omul este fericit cu duhul în iubirea lui Dumne- 
zeu. Când simte mila Domnului, sufletul nu se mai teme 
de nimic, de nici o nenorocire pe pământ, ci doreşte să fie 
pururea smerit înaintea lui Dumnezeu şi să iubească pe 
fratele. Dar dacă sufletul cade în slava deşartă, sărbătoa- 
rea lui ia sfârşit, pentru că harul părăseşte sufletul, şi de 
acum el nu se mai poate ruga curat, ci gânduri rele vin şi 
frământă sufletul. 


OCR 


Pentru ce suferă omul pe pământ, pentru ce duce ne- 
cazuri şi îndură rele? 

Suferim pentru că nu avem smerenie. În sufletul smerit 
viază Duhul Sfânt şi El dă sufletului libertatea, pacea, iu- 
birea şi fericirea. 

Suferim pentru că nu-l iubim pe frate. Domnul zice: 
„Iubiţi-vă unii pe alţii şi veţi fi ucenicii Mei” [In 13, 34-35]. 
Pentru iubirea de frate vine iubirea lui Dumnezeu. Dulce e 

iubirea lui Dumnezeu; ea este un dar al Duhului Sfânt şi 
în deplinătatea ei e cunoscută numai prin Duhul Sfânt. 
Dar este şi o iubire mijlocie, pe care omul o are atunci 
când se străduieşte să împlinească poruncile lui Hristos şi 
se teme să nu întristeze pe Dumnezeu; şi aceasta e un lu- 
cru bun. În fiecare zi însă trebuie să ne silim spre bine şi 
să învăţăm din toate puterile smerenia lui Hristos. 


POR 


5» 


Domnul a zis ucenicilor Lui: „Pacea Mea dau vouă 
[In 14, 27]. 

Această pace a lui Hristos trebuie să o cerem lui Dum- 
nezeu, şi Domnul o dă celui ce o cere; şi când o primim, 
trebuie să o păzim cu sfinţenie şi să o înmulţim; dar cine 
nu se predă în necazuri voii lui Dumnezeu, acela nu poate 
cunoaşte milostivirea lui Dumnezeu. 

Dacă te loveşte o nenorocire, nu te lăsa abătut, ci adu-ţi 
aminte că Domnul se uită la tine cu milă şi nu primi gân- 
dul: „Oare se va mai uita Domnul la mine când eu ÎL întris- 
tez?”, pentru că Domnul este prin fire milă, ci întoarce-te 
cu credinţă la Dumnezeu şi spune ca şi fiul cel risipitor din 
Evanghelie: „Nu sunt vrednic să mă numesc fiul tău” [Le 
15, 21], şi vei vedea atunci cât eşti de drag Tatălui şi în su- 
fletul tău va fi atunci o negrăită bucurie. 


Boa 


Oamenii nu învaţă smerenia şi pentru mândria lor nu 
pot primi harul Duhului Sfânt şi de aceea lumea întreagă 
suferă. Dar dacă oamenii ar cunoaşte pe Domnul şi ar şti 
cât de milostiv, smerit şi blând este, într-un singur ceas 
s-ar schimba faţa întregii lumi şi în toţi şi în toate ar fi o 
mare bucurie şi iubire. 

Domnul Cel Milostiv ne-a dat pocăinţa şi prin pocăință 
toate se îndreaptă. Prin pocăință câştigăm iertarea păcate- 
lor; pentru pocăință vine harul Duhului Sfânt, şi astfel cu- 
noaştem pe Domnul. 

Dacă cineva a pierdut pacea şi suferă, să se pocăiască şi 
Domnul îi va da pacea Sa. 

Dacă un popor sau un stat suferă, trebuie ca toţi să se 
pocăiască şi atunci toate se vor îndrepta de la Dumnezeu. 


DIC: 


Toată lupta noastră este ca să ne smerim pe noi înşine. 
Vrăjmaşii noştri [demonii] au căzut din mândrie şi ne 
atrag, şi pe noi în căderea lor. Dar noi, fraților, să ne sme- 
rim pe noi înşine şi atunci vom vedea slava Domnului încă 
de aici de pe pământ [Mt 16, 28; Mc 9, 1], pentru că celor 
smeriţi Domnul li Se face cunoscut prin Duhul Sfânt. 

Sufletul care a gustat dulceaţa iubirii lui Dumnezeu 
este în întregime născut din nou şi e făcut cu totul altul; 
iubeşte pe Domnul şi e atras cu toată puterea spre El ziua 
şi noaptea şi până la o vreme rămâne odihnindu-se în Dum- 
nezeu, după care începe să se întristeze pentru norod. 

Domnul Cel Milostiv dă sufletului uneori odihnă în Dum- 
nezeu, uneori o inimă ce suferă pentru întreaga lume, ca 
toți oamenii să se pocăiască şi să ajungă în rai. Sufletul 
care a cunoscut dulceaţa Duhului Sfânt doreşte pentru toţi 
aceasta, căci dulceaţa Domnului nu îngăduie ca sufletul să 
fie iubitor de sine [egoist], ci îi dă iubirea care ţâşneşte din 
inimă. 

Să iubim deci pe Domnul, Care ne-a iubit El cel dintâi 
şi a pătimit pentru noi [1 In 4, 10]. 


ZOR 


Nu vă voi ascunde pentru ce dă Domnul harul Său. Nu 
vreau să scriu multe, ci vă rog numai aceasta: lubiţi-vă 
unii pe alţii şi veţi vedea atunci mila Domnului. Să iubim 
pe fratele şi ne va iubi pe noi Domnul. Nu gândi, suflete, 
că Domnul te iubeşte, dacă te uiţi la cineva cu duşmănie. 
O, nu! Mai degrabă te iubesc demonii, pentru că te-ai fă- 
cut slujitorul lor. Dar nu întârzia, pocăieşte-te şi cere de la 
Domnul puterea de a iubi pe fratele, şi vei vedea atunci 
pace în sufletul tău. 

Din toate puterile cereţi de la Domnul smerenie şi iubi- 
re frăţească, fiindcă pentru iubirea de frate dă Domnul 
harul Său. Fă această experienţă cu tine însuţi: într-o zi 
cere de la Dumnezeu iubirea de frate iar într-alta trăieşte 
fără iubire, şi atunci vei vedea deosebirea. Roadele duhov- 
niceşti ale iubirii sunt vădite: pace şi bucurie în suflet, şi 
toți oamenii vor fi pentru tine neamuri şi rude dragi şi vei 
vărsa lacrimi din belşug pentru aproapele şi pentru toată 
suflarea şi făptura. 

Adeseori, pentru un singur salut sufletul simte în el o 
schimbare binefăcătoare; şi, dimpotrivă, pentru o singură 
privire duşmănoasă se pierde harul şi iubirea lui Dumne- 
zeu. Atunci însă căieşte-te degrabă ca pacea lui Dumnezeu 
să se întoarcă în sufletul tău. 

Fericit sufletul care iubeşte pe Domnul şi care a fost în- 
văţat de El smerenia. Domnul iubeşte sufletul smerit care 
nădăjduieşte cu tărie în Dumnezeu. În fiecare secundă el 
simte mila Lui, astfel încât, chiar dacă vorbeşte cu oame- 
nii, el este absorbit în Domnul Cel iubit şi din îndelungata 
sa luptă cu vrăjmaşii sufletul îndrăgeşte înainte de toate 
smerenia şi nu lasă pe vrăjmaşi să ia de la el iubirea de fraţi. 

Dacă vom iubi din toate puterile pe fratele şi ne vom 
smeri sufletul nostru, biruinţa va fi a noastră, pentru că 
Domnul dă harul Său mai cu seamă pentru iubirea de frate. 


IR 


Am avut experienţa Duhului Sfânt în desăvârşirea ei, 
dar nu pot să-L am în mine. 

Vai mie, că în anii tinereţii mele am trăit rău şi n-am 
imitat pe acel sfânt plăcut lui Dumnezeu Simeon Stâlpni- 
cul [din Muntele Minunat]. Minunată este viaţa lui. Era de 
şapte ani când i S-a arătat Domnul, şi el a ştiut de îndată 
că este Domnul şi L-a întrebat: „Doamne, cum Te-am mâ- 
niat?” Domnul a întins mâinile şi a zis: „Aşa M-ai mâniat, 
dar Eu Însumi te-am ridicat. Tu însă stăruie la Mine în 
fiecare zi”. 

Aşa trebuie să ne silim spre bine toată viaţa şi, mai cu 
seamă, să iertăm pe cei ce ne greşesc nouă, şi atunci Dom- 

nul nu-şi va aduce aminte nici El greşelile noastre şi ne va 
da harul Duhului Sfânt. 

Când eram în lume îmi plăcea să iert din suflet şi ier- 
tam uşor şi mă rugam cu poftă pentru cei ce mă ocărau, 
dar când am venit în mănăstire, pe când eram încă frate 
sub ascultare, am dobândit mare har şi el m-a învăţat să-i 
iubesc pe vrăjmaşi. 


ZOR 


Sfântul Apostol Ioan Teologul spune că poruncile lui 
Dumnezeu nu sunt grele, ci uşoare [1 In 5, 3]. Dar ele sunt 
uşoare numai din iubire şi, dacă nu este iubire, atunci to- 
tul e un chin. De aceea păziţi iubirea, nu o pierdeţi, mă- 
car că nu e cu neputinţă să o aducem înapoi, dar aceasta 
numai cu multe lacrimi şi rugăciuni, iar fără iubire viaţa 
pe pământ e un chin. Dar cine rămâne în rău, acela omoa- 
ră sufletul — lucru de care să ne păzească pe noi Domnul! 


Boa 


Când sufletul pierde dintr-o pricină oarecare harul pe 
care i l-a dat Domnul cercetându-l, se întristează puternic 
după el şi doreşte să-l dobândească din nou. O, cât ÎI roa- 
gă pe Stăpânul ziua şi noaptea să se milostivească de el şi 
să reverse iarăşi peste el mila Lui. Şi cine poate descrie 
suspinele sau lacrimile sau plecările genunchilor lui. Şi 
mulţi, mulţi ani se chinuie sufletul căutând harul pe care 
l-a gustat şi de care s-a îndulcit. Şi vreme lungă încearcă 
Domnul sufletul, să vadă dacă crede în El; iar sufletul, ne- 
văzând în el dulceața Lui pe care a cunoscut-o, iarăşi în- 
setează după ea şi aşteaptă cu smerenie şi este atras nesă- 
turat spre Domnul de dogoarea iubirii. 

Cu har e uşor să iubim pe Dumnezeu şi să ne rugăm zi- 
ua şi noaptea; dar sufletul înţelept rabdă şi uscăciunea şi 
nădăjduieşte cu tărie în Domnul, şi ştie că EI nu va ruşina 
nădejdea şi i-l va da la vremea lui. Harul lui Dumnezeu nu 
vine niciodată degrabă şi niciodată nu se dă pentru multă 

vreme; dar sufletul înţelept se smereşte şi iubeşte pe aproa- 
pele şi-şi poartă cu blândeţe crucea sa şi aşa biruie pe vrăj- 
maşii care se străduie să-l depărteze de la Dumnezeu. 

Când păcatele ascund de la suflet ca un nor lumina mi- 
lostivirii lui Dumnezeu, atunci sufletul, chiar dacă însetea- 
ză după Domnul, rămâne neputincios şi lipsit de putere, 
ca o pasăre închisă într-o colivie; chiar dacă aceasta ar fi 
într-o dumbravă înverzită, tot nu poate zbura, ca să cânte 
în libertate cântări de laudă lui Dumnezeu. 


ERR 


Mult timp m-am chinuit necunoscând calea Domnu- 
lui, dar acum, după mulţi ani şi multe întristări am cunos- 
cut prin Duhul Sfânt voia lui Dumnezeu. Trebuie împlini- 
te întocmai toate câte a poruncit Domnul [Mt 28, 20], 
pentru că aceasta este calea care duce în Împărăţia ceruri- 
lor, unde vom vedea pe Dumnezeu. Dar nu gândi că vei 
vedea pe Dumnezeu, ci smereşte-te gândindu-te că după 
moarte vei fi azvârlit în temniţa întunecoasă, în care te vei 
chinui şi vei tânji după Domnul. Când plângem şi smerim 
sufletul nostru, harul lui Dumnezeu ne păzeşte, dar dacă 
lepădăm plânsul şi smerenia, putem fi amăgiţi de gânduri 
sau de vedenii. Sufletul smerit nu are vedenii şi nici nu le 
doreşte, ci se roagă cu mintea curată lui Dumnezeu; dar o 
minte căzută în slavă deşartă nu va fi curată de gânduri şi 
de închipuiri şi poate ajunge până acolo încât să vadă de- 
moni şi să vorbească cu ei. Scriu despre aceasta, pentru că 
eu însumi am fost în această nenorocire. 


poa 


De două ori m-am aflat în înşelare. Prima dată, chiar 
la început, pe când eram încă un tânăr frate sub ascultare, 
din lipsă de experienţă, şi atunci Domnul m-a miluit de- 
grabă. Dar a doua oară a fost din mândrie şi atunci am fost 
îndelung chinuit înainte ca Domnul să mă vindece pentru 
rugăciunile duhovnicului meu. Aceasta s-a întâmplat după 
ce primisem o vedenie oarecare. Am descoperit despre 
această vedenie la patru bărbaţi duhovniceşti, dar nici unul 

din ei nu mi-a zis că ea era de la vrăjmaşul, deşi înşelarea 
mă ţinea în ghearele slavei deşarte. Dar mai apoi am în- 
teles eu însumi greşeala mea, pentru că demonii au înce- 
put să mi se arate din nou nu numai noaptea, dar şi ziua. 
Sufletul meu îi vedea dar nu se temea, pentru că simţeam 
cu mine şi mila lui Dumnezeu. Şi astfel am pătimit mulţi 
ani din partea lor; şi dacă Domnul nu mi-ar fi dat să-L cu- 
nosc prin Duhul Sfânt şi dacă n-aş fi avut ajutorul Prea- 
sfintei şi bunei Stăpâne, aş fi deznădăjduit de mântuirea 
mea, dar acum sufletul meu nădăjduieşte cu tărie în mi- 
lostivirea lui Dumnezeu, deşi după faptele mele sunt vred- 
nic de chinuri şi pe pământ şi în iad. 

Multă vreme n-am putut înţelege ce este cu mine. Îmi 
spuneam: Nu judec pe nimeni, nu primesc gânduri rele, 
îmi fac conştiincios ascultarea, mă înfrânez de la hrană, 
mă rog neîncetat, dar atunci de ce şi-au luat demonii obi- 
ceiul de a veni la mine? Văd că sunt în greşeală, dar nu-mi 
pot da seama de ce. Când mă rog, ei pier pentru o vreme, 
după care vin din nou. Şi mult timp sufletul meu a fost în 
această luptă. Am vorbit despre aceasta cu unii „bătrâni”, 
iar ei au tăcut; şi eram nedumerit. 

Şi iată că într-o noapte şedeam în chilie şi demonii au 
venit la mine şi s-a umplut chilia de ei. M-am rugat din 
inimă şi Domnul i-a alungat, dar ei au venit din nou. 
Atunci m-am sculat ca să fac închinăciuni la icoane, dar 
demonii erau de jur-împrejurul meu, iar unul dintre ei stă- 
tea în aşa fel că nu mă puteam închina la icoane fără să mă 
închin înaintea lui. Atunci am şezut din nou jos şi am zis: 

„Doamne, Tu vezi că vreau să mă rog Ție cu mintea cu- 
rată, dar demonii nu mă lasă. Spune-mi ce trebuie să fac 
ca să se depărteze de la mine.” 

Şi atunci am primit în sufletul meu acest răspuns de la 
Domnul: 

„Cei mândri sunt întotdeauna chinuiţi aşa de către de- 
moni.” 

Iar eu am zis: „Doamne, Tu eşti milostiv, sufletul meu 
Te cunoaşte; spune-mi ce trebuie să fac ca să se smerească 
sufletul meu”. 

Şi Domnul mi-a răspuns în suflet: 
„Ţine mintea ta în iad şi nu deznădăjdui!” 


saca 


O, milostivirea lui Dumnezeu! Sunt un ticălos înaintea 
lui Dumnezeu şi a oamenilor, dar Domnul mă iubeşte, mă 
luminează şi mă vindecă şi El Însuşi învaţă sufletul meu 
smerenia şi iubirea, răbdarea şi ascultarea şi revarsă peste 
mine toată mila Sa. 

De atunci ţin mintea mea în iad şi ard în focul cel întu- 
necos şi tânjesc după Domnul şi-L caut cu lacrimi şi zic: 

„Degrabă voi muri şi mă voi sălăşlui în temniţa întune- 
cată a iadului şi eu singur voi arde acolo şi voi tânji după 
Domnul şi voi plânge: Unde eşti Domnul meu, pe Care Te 
cunoaşte sufletul meu?” 

Şi mare folos am dobândit de la acest gând: mintea 
mea s-a curăţit şi sufletul meu a aflat odihna. 


WNR 


Lucru uimitor: Domnul mi-a poruncit să ţin mintea 
mea în iad şi să nu deznădăjduiesc. El este atât de aproape 
de noi: „lată, Eu sunt cu voi până la sfârşitul veacurilor” 
[Mt 28, 20], şi încă: „Cheamă-Mă în ziua necazului tău, şi 
Eu te voi izbăvi şi tu Mă vei preamări” [Ps 49, 15]. 

Când Domnul se atinge de un suflet, acesta se face tot 
nou, dar lucrul acesta e înţeles numai de cel ce l-a cunos- 
cut din experienţă, pentru că fără Duhul Sfânt e cu nepu- 
tinţă să cunoaştem cele cereşti, şi acest Duh e dat pe pă- 
mânt de către Domnul. 

Cine va descrie bucuria de a cunoaşte pe Domnul şi de 
a năzui neîncetat spre El ziua şi noaptea? 

Ah, cât de fericiţi şi norocoşi suntem noi, creştinii! Nu 
e nimic mai preţios decât a cunoaşte pe Domnul şi nu e 
nimic mai rău decât a nu-L cunoaşte pe El. Dar fericit este 
şi acela care, chiar dacă nu cunoaşte, totuşi crede. 


ON 

Am început să fac aşa cum m-a învăţat Domnul şi su- 
fletul meu a aflat odihna în Dumnezeu, şi acum ziua şi 
noaptea cer de la Dumnezeu smerenia lui Hristos. O, sme- 
renia lui Hristos! O cunosc deşi nu pot să o am. O cunosc 
din harul lui Dumnezeu, dar nu o pot descrie. O caut ca pe 
un mărgăritar scump şi scânteietor. E mai plăcută şi mai 
dulce sufletului decât lumea întreagă. Am cunoscut-o din 
experienţă. Şi nu vă miraţi de aceasta. Duhul Sfânt viază 
în noi pe pământ şi El ne luminează. El ne dă să cunoaş- 
tem pe Dumnezeu. El ne dă să iubim pe Domnul. El ne dă 
să ne gândim la Dumnezeu. El ne dă darul cuvântului. El 
ne dă să preamărim pe Domnul. El ne dă bucuria şi veselia. 

Duhul Sfânt ne dă puterea de a duce lupta cu vrăjmaşii 
şi de a-i birui. 


saca 


a 

Îi rog fierbinte pe toţi oamenii: Să priveghem cu pocă- 
inţă şi atunci vom vedea mila Domnului. Dar pentru cei ce 
au vedenii şi se încred în ele mă rog să înţeleagă că din 
aceasta se arată în ei mândria şi împreună cu ea dulceaţa 
tulbure a slavei deşarte, în care nu este pocăinţa unui duh 
smerit, şi aici e toată nenorocirea, pentru că fără smerenie 
nu putem birui pe vrăjmaşi. 

Eu însumi am fost amăgit de două ori. Prima dată, 
vrăjmaşul mi-a arătat o lumină şi un gând mi-a spus: 
„Primeşte-o! E harul”. A doua oară, am primit o vedenie 
şi am suferit mult pentru ea. Era la sfârşitul privegherii, 
când se cântă: „Toată suflarea să laude pe Domnul”, şi am 
auzit cum împăratul David în cer cânta laude lui Dumne- 
zeu. Stăteam în strană şi mi se părea că nu mai era nici 
acoperiş, nici turlă şi că vedeam cerul deschis. Am vorbit 
de aceasta cu patru bărbaţi duhovniceşti, dar nimeni nu 
mi-a spus că vrăjmaşul îşi bătea Joc de mine. Eu însumi 
credeam că demonii nu pot slăvi pe Dumnezeu şi că, prin 
urmare, această vedenie nu era de la vrăjmaşul. Înşelăciu- 
nea slavei deşarte mă ţinea în gheare şi iarăşi am ajuns să 
văd demoni. Atunci am cunoscut că eram înşelat şi am 

descoperit totul părintelui meu duhovnicesc şi i-am cerut 
să se roage pentru mine; şi pentru rugăciunile lui acum 
sunt mântuit şi rog totdeauna pe Domnul să-mi dea duhul 
smereniei. Şi dacă aş fi întrebat: „Ce ţi-ai dori de la Dum- 
nezeu, ce dar?”, aş răspunde: „Duhul smereniei care bucu- 
ră pe Domnul mai mult decât toate”. Pentru smerenia sa 
Fecioara Maria s-a făcut Maica lui Dumnezeu şi este prea- 
mărită mai mult decât toţi în cer şi pe pământ. Ea s-a pre- 
dat cu totul voii lui Dumnezeu: „lată, roaba Domnului” 
[Lc 1, 38], a spus ea; şi noi toţi trebuie să imităm pe Sfânta 
Fecioară. 


saca 


Pentru smerenie, sufletul dobândeşte odihnă în Dum- 
nezeu, dar ca să ţină această odihnă, sufletul trebuie să se 
înveţe multă vreme. Pierdem această odihnă pentru că nu 
suntem întăriţi în smerenie. Şi pe mine vrăjmaşii m-au în- 
şelat mult. Gândeam în mine însumi: Sufletul meu cunoaş- 
te pe Domnul, ştie cât e de bun şi cât de mult ne iubeşte; 
cum se face însă că-mi vin gânduri rele? Şi multă vreme 
n-am putut să mă regăsesc, până când nu m-a povăţuit 
Domnul, şi atunci am înţeles că din mândrie se arată gân- 
durile rele. 


DCR 


Un monah lipsit de experienţă suferea din partea de- 
monilor, şi când îl năpădeau, el fugea de ei, dar ei îl ur- 
măreau. 

Dacă ţi se întâmplă şi ţie ceva asemănător, nu te înspăi- 
mânta şi nu fugi, ci stai cu bărbăţie, smereşte-te şi zi: 
„Doamne, miluieşte-mă, că sunt un mare păcătos” şi de- 
monii pier; dar dacă vei fugi în chip laş, ei te vor goni în 
prăpastie. Adu-ți aminte că în ceasul când te năpădesc 
demonii, se uită la tine şi Domnul, să vadă cum îţi pui nă- 
dejdea în El. 

Chiar dacă îl vezi limpede pe Satana şi el te va arde cu 
focul lui şi vrea să înrobească mintea ta, nu te teme, ci 

nădăjduieşte cu tărie în Domnul şi spune: „Sunt mai rău 
decât toţi” şi vrăjmaşul se va depărta de tine. 

Nu te speria nici dacă simţi că un duh rău lucrează înă- 
untrul tău, ci mărturiseşte-te sincer şi cere din toată inima 
de la Domnul un duh smerit [Ps 50, 18] şi negreşit Dom- 
nul ţi-l va da, şi atunci, pe măsura smereniei tale, vei simţi 
întru tine harul; iar când sufletul tău se va smeri cu totul, 
atunci vei găsi odihna desăvârşită. 

Acesta este războiul pe care îl duce omul toată viaţa. 

Sufletul care a cunoscut pe Domnul prin Duhul Sfânt şi 
cade în înşelare să nu se înfricoşeze, ci, aducându-şi amin- 
te de iubirea lui Dumnezeu şi ştiind că lupta cu vrăjmaşii e 
îngăduită din pricina mândriei şi a slavei deşarte, să se 
smerească şi să ceară de la Domnul să-l tămăduiască şi 
Domnul va tămădui sufletul uneori degrabă, alteori încet, 
puţin câte puţin. Cel ascultător care crede duhovnicului 
său şi nu crede sieşi se va tămădui degrabă de orice vătă- 
mare pe care i-au pricinuit-o vrăjmaşii, dar cel neascultă- 
tor nu se va îndrepta. 


WR 


Războiul sufletului cu vrăjmaşii ţine până la mormânt. 
Şi dacă la războiul obişnuit este omorât numai trupul, răz- 
boiul nostru e mult mai chinuitor şi mai primejdios, pen- 
tru că şi sufletul poate pieri. 

Pentru mândria mea, Domnul a îngăduit de două ori 
vrăjmaşului să facă o asemenea luptă cu sufletul meu, că 
sufletul meu a ajuns în iad, şi pot spune că dacă sufletul e 
viteaz, va rezista, iar dacă nu, poate să piară pe veci. Scriu 
tuturor celor care, ca şi mine, vor fi într-o nenorocire 
asemănătoare: staţi bărbăteşte şi nădăjduiţi cu tărie în 
Dumnezeu, şi vrăjmaşii nu vor rezista, pentru că Domnul 
i-a biruit pe ei. Prin harul lui Dumnezeu am cunoscut că 
Domnul poartă de grijă de noi cu milostivire şi nici o ru- 
găciune, nici un gând bun nu se pierd înaintea lui Dumne- 
zeu. Adeseori e ca şi cum Domnul nu ne aude; dar aceasta 
e numai pentru că suntem mândri şi cerem ceea ce nu ne 

este de folos. Chinuitor lucru este a recunoaşte mândria în 
noi înşine, dar Domnul lasă pe cel mândru să se zbată 
chinuindu-se în neputinţa sa până ce se smereşte. ‘Când 
sufletul se smereşte, atunci vrăjmaşii sunt biruiţi şi sufle- 
tul află mare odihnă în Dumnezeu. 


poa 


De două ori am fost în Duhul Sfânt şi de două ori am 
fost în mare nenorocire şi supus unei grele ispite. lar o 
dată a fost îngăduit să fiu ispitit pentru mândrie: harul 
Sfântului Duh a plecat de la mine şi mă simţeam ca un 
dobitoc în trup omenesc. Cu mintea nu-L uitasem pe Dum- 
nezeu, dar sufletul meu ajunsese pustiu ca al unui dobitoc. 
Am început să mă căiesc şi harul s-a întors. Aceasta a du- 
rat trei zile. 

Am fost ispitit şi la ceasul rugăciunii, încât nu mai şti- 
am dacă eram în trup sau în afară de trup, dar sufletul 
meu vedea pe Dumnezeu. 

Şi iată că acum ştiu din experienţă ce înseamnă a fi în 
Duhul Sfânt şi ce înseamnă a fi lipsit de El. 

O, fraţilor, dacă aţi putea înţelege chinul sufletului care 
a purtat pe Duhul Sfânt, dar apoi L-a pierdut. Acest chin e 
cumplit. Atunci sufletul se află într-o întristare şi o mâh- 
nire de nedescris. 

E chinul lui Adam după izgonirea lui din rai. 


DCR 


Cine poate înțelege raiul? ÎI poate înțelege în parte ci- 
ne poartă în el pe Duhul Sfânt, pentru că raiul este Împă- 
răția Duhului Sfânt, şi Duhul Sfânt în cer şi pe pământ 
Acelaşi este. 

Gândeam în mine însumi: „Sunt un ticălos şi vrednic 
de toate pedepsele”, dar în loc de pedepse Domnul mi-a 
dat pe Duhul Sfânt. Duhul Sfânt e mai dulce decât tot ce-i 
pământesc. E hrana cerească, e bucuria sufletului. 

Dacă vrei să ai în chip simţit harul Duhului Sfânt, sme- 
reşte-te ca Sfinţii Părinţi. Pimen cel Mare a zis ucenicilor 
lui: „Credeţi-mă, copiii mei, unde e Satana acolo voi fi şi 
eu”. Un curelar din Alexandria gândea: „Toţi se vor mân- 
tui, eu singur voi pieri”, şi Domnul a descoperit lui Anto- 
nie cel Mare că n-a ajuns încă la măsura curelarului acelu- 
ia. Părinţii au dus o luptă încrâncenată cu demonii şi 
s-au obişnuit să gândească smerit despre ei înşişi, şi pen- 
tru aceasta i-a iubit pe ei Domnul. 

Domnul mi-a dat să înţeleg puterea acestor cuvinte. Şi 
când ţin mintea mea în iad, sufletul meu are odihnă, dar 
când uit de aceasta, atunci îmi vin gânduri care nu plac lui 
Dumnezeu. 


WIN 


Gândeam: „Sunt pământ, şi pământ păcătos”. Dar Dom- 
nul mi-a arătat mila Sa şi mi-a dat din belşug harul Său şi 
se bucură duhul meu pentru că, deşi sunt un ticălos, Dom- 
nul mă iubeşte şi de aceea sufletul meu e atras spre El în 
chip nesăturat, iar când Îl voi întâlni, voi zice sufletului 
meu: Uită-te la El! Nu-L pierde „ca să nu ţi se întâmple 
ceva mai rău” [In 5, 14], pentru că sufletul îndură mari 
chinuri atunci când pierde harul Duhului Sfânt. 

Credeţi-mă, scriu înaintea feței Domnului, pe Care su- 
fletul meu Îl cunoaşte. Pentru a păstra harul, trebuie să ne 
smerim mereu. 

Iată, Domnul smereşte cu milostivire pe cei care slujesc 
Lui. Antonie cel Mare credea că în pustie era mai bătrân şi 
mai desăvârşit decât toți, dar Domnul l-a îndreptat spre 
Pavel Tebeul, şi Antonie a văzut pe cel care era mai bătrân 
şi mai desăvârşit decât el. 

Cuviosul Zosima credea că era monah din copilărie şi 
că nimeni nu putea discuta cu el, dar a fost smerit de Ma- 
ria Egipteanca şi a văzut că era departe de a fi ajuns la mă- 
sura el. 

Sfântul Tihon [Zadonski] a fost smerit de un nebun în- 
tru Hristos, care i-a dat o palmă şi i-a zis: „Nu te înălța cu 
înţelepciunea!” 

Astfel, Domnul Cel Milostiv smereşte pe sfinţi, ca ei să 
rămână smeriţi până la sfârşit. Cu atât mai mult trebuie să 
ne smerim noi. De aceea, ziua şi noaptea cer şi eu de la 
Dumnezeu smerenia lui Hristos. Duhul meu însetează să o 
dobândească, pentru că este darul cel mai înalt al Duhului 
Sfânt. În smerenia lui Hristos e şi iubire, şi pace, şi blân- 
deţe, şi înfrânare, şi ascultare, şi îndelungă-răbdare, şi 
toate virtuțile sunt cuprinse în ea. 


poa 


Sufletul smerit care poartă în sine din belşug harul 
Sfântului Duh şi-l păzeşte pe el, are la o vedenie dumneze- 
iască multă putere ca să o suporte, dar pe cel ce are puţin 
har, o vedenie îl face să cadă cu faţa la pământ, pentru că 
în el e puţină puterea harului. 

Aşa, pe Muntele Taborului, atunci când Domnul S-a 
schimbat la faţă, Moise şi Ilie stăteau în picioare şi vor- 
beau cu El, dar apostolii au căzut la pământ [Mt 17, 6]; 
mai apoi, însă, când s-a înmulţit în ei harul Duhului Sfânt, 
au rămas şi ei în picioare la arătările Domnului şi au putut 
vorbi şi ei cu El. 

Aşa şi Cuviosul Serghie [din Radonej], la arătarea Mai- 
cii Domnului stătea în picioare înaintea Ei, pentru că avea 
un mare har al Duhului Sfânt, dar ucenicul său Miheia a 
căzut cu faţa la pământ şi nu putea privi la Maica Domnu- 
lui. Şi Serafim din Sarov a avut mult har al Duhului Sfânt 
şi stătea în picioare când i s-a arătat Maica Domnului, dar 
slujitorul său a căzut cu faţa la pământ, pentru că avea 
puţin har. 

Astfel, dacă sufletul are în el har, nu se teme când vede 
demoni, pentru că simte în el puterea lui Dumnezeu. 


so 
Acum e ceasul al patrulea din noapte. Şed în chilia 
mea ca într-un palat, în pace şi iubire, şi scriu. Dar când 


vine har mai mult, atunci nu mai pot sere. 

Marea ştiinţă 


Cât trăim pe pământ trebuie să ne învăţăm să ducem 
război cu vrăjmaşii. Lucrul cel mai greu dintre toate e a 
omori trupul pentru Dumnezeu şi a birui iubirea de sine. 

Pentru a birui iubirea de sine e nevoie să ne smerim în- 
totdeauna. Aceasta este o mare ştiinţă, pe care nu ne-o 
însuşim degrabă. 

Trebuie să ne socotim mai răi decât toţi şi să ne osân- 
dim la iad. Prin aceasta sufletul se smereşte şi câştigă 
plânsul pocăinţei din care se naşte bucuria. E bine să ne 
obişnuim sufletul să gândească: „În focul iadului voi ar- 
de”. Dar, vai, puţini înţeleg aceasta. Mulţi cad în deznă- 
dejde şi merg spre pierzanie. Sufletele lor se sălbăticesc şi 
nu mai vor nici să se roage, nici să citească, nici chiar să se 
mai gândească la Dumnezeu. 

Trebuie să ne osândim pe noi înşine în sufletul nostru, 
dar să nu deznădăjduim de mila şi iubirea lui Dumnezeu. 
Trebuie să dobândim duh smerit şi înfrânt, şi atunci vor 
pieri toate gândurile şi mintea se va curăţi. Dar înainte de 
aceasta trebuie să ne cunoaştem măsura, ca să nu ne chi- 
nuim fără folos sufletul. Învață să te cunoşti pe tine însuţi 
şi să dai sufletului nevoinţa [asceza] după puterile lui. 


DCR 


Nu toate sufletele sunt la fel de puternice: unele sunt 
tari ca piatra, altele slabe ca fumul. Asemenea fumului 
sunt sufletele celor mândri; aşa cum vântul poartă fumul 
încotro bate el, tot aşa şi pe ele vrăjmaşul le trage unde 
vrea el, pentru că sau n-au în ele răbdare, sau vrăjmaşul le 
amăgeşte uşor. Dar sufletele smerite păzesc poruncile Dom- 
nului şi stau în ele neclintite ca în mare o stâncă de care se 
sparg, valurile. Ele s-au predat voii lui Dumnezeu şi cu 
mintea lor Îl văd pe Dumnezeu şi Domnul le dă harul Du- 
hului Sfânt. 

Cine trăieşte după porunci, acela simte în fiecare ceas 
şi minut harul în sufletul său. Dar sunt oameni care nu 
înţeleg venirea lui. 


IRR 


Cine cunoaste iubirea lui Dumnezeu, acela va spune: 
„N-am păzit poruncile. Deşi mă rog ziua şi noaptea şi mă 
silesc să săvârşesc toată virtutea, n-am împlinit porunca 
iubirii de Dumnezeu. Doar în rare minute mă ridic la 
această poruncă a lui Dumnezeu, deşi sufletul meu vrea să 
rămână tot timpul întru ea”. Când în minte pătrund gân- 
duri străine, atunci mintea se gândeşte şi la Dumnezeu şi 
la lucruri, iar aceasta înseamnă că nu este împlinită po- 
runca de-a iubi pe Dumnezeu din tot cugetul şi din toată 
inima [Mt 22, 37). Dar când mintea e toată în Dumnezeu 
şi nu în alte gânduri, atunci e împlinită această cea dintâi 
poruncă, deşi nici atunci întru totul. 

Iubirea de Dumnezeu e felurită. Cine se luptă cu gân- 
durile răutăţii, acela iubeşte pe Dumnezeu în măsura lui. 
Cine se luptă cu păcatul şi-L roagă pe Dumnezeu să-i dea 
puterea de a nu păcătui, dar totuşi cade în păcat din prici- 
na slăbiciunii lui şi se întristează de aceasta şi se căieşte, 
acela are harul în adâncul sufletului şi minţii lui, dar n-a 
biruit încă patimile. Iar cine a biruit patimile, acela nu 
mai are luptă, ci numai o atenţie trează asupra lui însuşi 
întru toate, ca să nu cadă în păcat; al lui este harul cel 
mare şi simţit. Dar cine simte harul şi în suflet şi în trup, 
acela e bărbat desăvârşit, şi dacă păstrează acest har, tru- 
pul său se va sfinţi şi se va preface în moaşte. 

17 


Despre gânduri şi înşelare 


a aminte la două gânduri şi teme-te de ele. Unul îţi 
spune: „Eşti un sfânt!”, altul: „Nu te vei mântui!” Aceste 
două gânduri vin de la vrăjmaşul şi nu este adevăr în ele. 
Tu însă cugetă: „Sunt un mare păcătos, dar Domnul e mi- 
lostiv, El îi iubeşte mult pe oameni şi-mi va ierta păcatele 
mele”. Crede aceasta şi-ţi va fi aşa: Domnul te va ierta. 
Dar nu-ţi pune nădejdea în nevoinţele tale, chiar dacă 
te-ai nevoi mult. 

Un nevoitor [ascet] mi-a spus: „Negreşit trebuie să fiu 
miluit, pentru că în fiecare zi am făcut atâtea închină- 
ciuni”; dar când a venit moartea, şi-a rupt de pe el cămaşa. 

Astfel, nu pentru nevoinţele noastre, ci în dar, pentru 
bunătatea Sa, se milostiveşte de noi Domnul. Domnul 
vrea ca sufletul să fie smerit şi să ierte tuturor cu iubire; 
atunci şi Domnul îl va ierta cu bucurie. Domnul îi iubeşte 
pe toţi, şi noi trebuie să-L imităm şi să-i iubim şi noi pe 
toţi; şi dacă nu putem, să o cerem, şi Domnul nu va zăbovi 
să ne ajute cu harul Său. 


PCR 


Încă fiind frate sub ascultare am cunoscut iubirea lui 
Dumnezeu; şi ea e de nedescris. Sufletul simte că este cu 
Dumnezeu şi în Dumnezeu, şi duhul se bucură de Dom- 
nul, chiar dacă trupul este istovit de harul lui Dumnezeu. 

Dar acest har poate fi pierdut chiar şi numai pentru un 
singur gând rău. 

Împreună cu gândurile rele pătrunde în noi puterea vrăj- 
maşului, şi atunci sufletul se întunecă şi gândurile rele îl 
chinuie; omul simte atunci pierzania lui şi vede că, fără 
harul lui Dumnezeu, el este pământ păcătos şi neputincios. 


DCR 


Sufletul care a cunoscut pe Domnul învaţă printr-o în- 
delungată experienţă că, dacă trăieşte după poruncile Lui, 
atunci, chiar dacă nu mult, va simţi în el harul şi va avea 
îndrăzneală în rugăciune; dar dacă păcătuieşte printr-un 
singur gând şi nu se pocăieşte, harul se scârbeşte, şi atunci 
sufletul tânjeşte şi plânge înaintea lui Dumnezeu. 

Astfel, întreaga viaţă sufletul şi-o petrece în lupta cu 
gândurile. Tu însă nu slăbi în luptă, pentru că Domnul iu- 
beşte pe cel ce luptă cu bărbăţie. 


BOR 


Gândurile rele hărţuiesc sufletul mândru şi, cât timp 
nu se smereşte, el nu va cunoaşte odihnă de la ele. Când 
gândurile năvălesc asupra ta, strigă către Dumnezeu ca 
Adam: „Doamne, Făcătorul şi Ziditorul meu, Tu vezi că 
sufletul meu e chinuit de gânduri rele... Miluieşte-mă!” Şi 
când stai înaintea feţei Stăpânului, adu-ţi aminte cu tărie 
că El ascultă toate cererile tale şi, dacă îţi sunt de folos, le 
împlineşte. 

WIR 

A venit un nor, a ascuns soarele şi s-a făcut întuneric. 
Tot aşa, pentru un singur gând de mândrie, sufletul pierde 
harul şi îl năpădeşte întunericul. Dar, tot aşa, şi numai 


pentru un singur gând de smerenie harul vine din nou. 
Am făcut această experienţă pe mine însumi. 


PCR 

Să ştii că dacă mintea ta înclină spre a-i urmări pe oa- 
meni pentru a vedea cum trăiesc, acesta e un semn de 
mândrie. 

Ia seama la tine însuți. Cercetează-te pe tine însuți şi 
vezi: cum se înalţă sufletul deasupra fratelui tău, cum pen- 
tru aceasta şi vine un gând rău care nu place lui Dumne- 
zeu şi prin aceasta sufletul se smereşte. Dacă nu se sme- 
reşte, atunci vine o ispită mică. Dacă iarăşi nu se sme- 
reşte, începe lupta curviei. Şi dacă tot nu se smereşte, cade 
într-un păcat mic. Şi dacă nici atunci nu se smereşte, va 
veni un păcat mare. Şi aşa va păcătui până ce se va smeri. 
Dar de cum sufletul se va pocăi, Domnul Cel Milostiv va 
da sufletului pace şi străpungere [a inimii], şi atunci tot 
răul va trece şi toate gândurile se vor depărta. Ține însă şi 
pe mai departe smerenia din toate puterile, ca să nu cazi 
din nou în păcat. 


ORR 


Când vede că sufletul nu s-a întărit încă în smerenie, 
Domnul îi retrage harul. Dar tu nu-ți pierde curajul pen- 
tru aceasta: harul este în tine, dar ascuns. Obişnuieşte-te 
să tai gândurile de îndată ce se ivesc. Dacă însă uiţi şi nu 
le depărtezi de îndată, atunci adu pocăință. Sileşte-te ca 
aceasta să ajungă o obişnuinţă. Sufletul are obişnuinţe: 
cum s-a obişnuit, aşa va lucra apoi toată viaţa. 

Omul bun are gânduri bune, omul rău are gânduri rele; 
dar fiecare trebuie să înveţe să lupte cu gândurile şi din 
rele să le facă bune. Acesta e semnul unui suflet experi- 
mentat. 

Vei întreba, poate: Cum se face aceasta? 

În chipul următor: Aşa cum omul viu simte când îi este 
frig, sau cald, aşa şi cel ce a cunoscut din experienţă pe 
Duhul Sfânt simte când în sufletul lui este harul şi când se 
apropie duhurile rele. 

Domnul dă sufletului înţelegere să cunoască venirea Lui, 
să-L iubească şi să facă voia Lui. Tot aşa, sufletul cunoaşte 
şi gândurile care vin de la vrăjmaşul nu după înfăţişarea 
lor din afară, ci după lucrarea lor asupra sufletului. 

Aceasta se cunoaşte prin experienţă; dar pe cel ce n-are 
experienţă vrăjmaşii îl amăgesc uşor. 


WR 


Vrăjmaşii au căzut din mândrie şi, ca să ne atragă şi pe 
noi, ne aduc gânduri de laudă. Şi dacă sufletul primeşte 
laudele, harul îl părăseşte până când sufletul se va smeri. 
Şi aşa, toată viaţa sa învaţă omul smerenia lui Hristos şi, 
până când nu o va fi învăţat, sufletul nu cunoaşte odihna 
de la gânduri şi nu se poate ruga cu mintea curată. 


DCR 


Cine vrea rugăciunea curată nu trebuie nicicum să cu- 
noască ştirile din gazete, nu trebuie să citească cărţi rele 
nici, împins de curiozitate, să caute să ştie ceva despre via- 
ţa altora. Toate acestea aduc în minte gânduri necurate, şi 
atunci când omul vrea să le descurce şi lămurească, ele se 
încurcă din ce în ce mai mult şi chinuie sufletul. 


ORR 


Când sufletul învaţă iubirea de la Domnul, atunci îi es- 
te milă de întreaga lume, de fiecare făptură a lui Dumne- 
zeu şi se roagă ca toţi oamenii să se pocăiască şi să pri- 
mească harul Duhului Sfânt. Dar dacă sufletul pierde ha- 
rul, atunci iubirea îl părăseşte, fiindcă fără har e cu nepu- 
tință a iubi pe vrăjmaşi şi atunci se ivesc gândurile rele din 
inimă, după cum zice Domnul [Mt 15, 19; Mc 7, 21-22]. 


DCR 


E bine să ştii că dacă te chinuie gândurile rele, aceasta 
înseamnă că nu eşti smerit. Domnul a zis: „Învăţaţi de la 
Mine, că sunt blând şi smerit cu inima, şi veţi afla odihnă 
sufletelor voastre” [Mt 11, 29]. 

Fără smerenia lui Hristos sufletul nu va afla niciodată 
odihna în Dumnezeu, ci va fi totdeauna războit de felurite 
gânduri care nu-l lasă să vadă pe Dumnezeu. 

Fericit cel care s-a smerit pe sine însuşi, pentru că a 
aflat odihnă desăvârşită în Dumnezeu. În fiecare zi cer de 
la Domnul smerenia, pentru că sufletul meu a învăţat prin 
Duhul Sfânt ce este smerenia lui Hristos şi de ce însetez să 
o am. 

O, smerenia lui Hristos! Cine te-a gustat, acela se avân- 
tă spre Dumnezeu nesăturat ziua şi noaptea. 


oa 


Cât sunt de neputincios! Scriu puţin şi sunt deja istovit 
şi trupul meu caută odihna. Şi Domnul a cunoscut pe pă- 
mânt în trup neputinţa omenească şi, istovit de drum, s-a 
urcat într-o corabie la vreme de furtună şi dormea; dar 
când ucenicii L-au trezit, a poruncit mării şi vântului să se 
potolească şi s-a făcut linişte mare [Mt 8, 24-26]. 

Tot aşa şi în sufletul nostru, când chemăm sfântul Nu- 
me al Domnului, se face mare pace. 

O, Doamne, dă-ne să Te lăudăm până la suflarea cea 
mai de pe urmă. 


za 


Omul cade în înşelare fie din lipsă de experienţă, fie 
din mândrie. Dacă e din lipsă de experienţă, Domnul ne 
va tămădui degrabă; dar dacă e din mândrie, atunci sufle- 
tul va suferi multă vreme până când se va fi învăţat sme- 
renia, şi abia atunci îl va tămădui Domnul. 

Cădem în amăgire când credem că suntem mai deştepţi 
şi mai experimentați decât alţii şi chiar decât duhovnicul 
nostru. Şi eu am gândit aşa din lipsă de experienţă şi am 
suferit pentru aceasta şi sunt foarte mulţumitor lui Dum- 
nezeu că prin aceasta m-a smerit şi m-a povăţuit şi nu m-a 
lipsit de mila Sa. Şi acum gândesc că, dacă nu te măr- 
turiseşti duhovnicului, e cu neputinţă să scapi de înşelare, 
şi pentru aceasta s-a dat de la Domnul duhovnicilor pute- 
rea de a lega şi dezlega. 


WRR 

Dacă vezi o lumină înăuntrul sau în afara ta, nu te în- 
crede în ea, dacă împreună cu lumina nu simți în tine zdro- 
bire [de inimă] pentru Dumnezeu, nici iubire pentru aproa- 
pele; dar nici nu te teme, ci smereşte-te şi lumina va pieri. 

Dacă vezi vreo vedenie sau un chip sau ai un vis, nu te 
încrede în aceasta, pentru că dacă este de la Dumnezeu, 
Domnul te va face să înţelegi aceasta. Dacă n-a cunoscut 
după gust pe Duhul Sfânt, sufletul nu poate înţelege de 
unde anume vine vedenia. Vrăjmaşul dă sufletului o anu- 
mită dulceaţă amestecată cu slavă deşartă şi după aceasta 
se recunoaşte înşelarea. 

Părinţii zic că dacă o vedenie e pricinuită de vrăjmaşul, 
sufletul simte tulburare. Dar numai sufletul smerit şi care 
nu se socoteşte pe sine vrednic de vedenii simte tulburare 
sau frică la lucrarea vrăjmaşilor; iar omul mândru şi căzut 
în slava deşartă nu poate încerca nici frică, nici tulburare, 
fiindcă el vrea să aibă vedenii şi se socoteşte pe sine vred- 
nic de aceasta şi de aceea vrăjmaşul îl înşeală uşor. 

Lucrurile cereşti se cunosc prin Duhul Sfânt, iar cele 
pământeşti prin minte: dar cine vrea să cunoască pe Dum- 
nezeu cu mintea lui din ştiinţă, acela e în înşelare, pentru 
că Dumnezeu este cunoscut numai prin Duhul Sfânt. 

Dacă vezi cu mintea demoni, smereşte-te şi sileşte-te să 
nu-i vezi şi mergi degrabă la duhovnicul sau „bătrânul” 
[„stareţul”] căruia ai fost încredinţat. Spune totul duhov- 
nicului şi atunci Domnul te va milui şi vei scăpa de înşela- 
re. Dar dacă crezi că ştii mai multe în privinţa vieţii du- 
hovniceşti decât duhovnicul tău şi dacă la mărturisire 
[spovedanie] nu-i spui ce ţi s-a întâmplat, atunci pentru 
mândria aceasta va fi îngăduit unei înşelări să pună stă- 
pânire pe tine spre povăţuire. 

DR 

Cu vrăjmaşii trebuie să luptăm prin smerenie. 

Când vezi că se luptă altă minte cu mintea ta, sme- 
reşte-te şi lupta va înceta. 

Dacă ţi se întâmplă să vezi demoni, nu te înspăimânta, 
ci smereşte-te, şi demonii vor pieri; dar dacă te stăpâneşte 

frica, nu scapi de o nenorocire. Fii curajos. Adu-ţi aminte 
că Domnul te priveşte să vadă dacă-ţi pui nădejdea în El. 

Dacă ţi se întâmplă să cazi în înşelare şi vrei să te izbă- 
veşti de ea, nu deznădăjdui, pentru că Domnul iubeşte pe 
oameni şi-ţi va da îndreptare şi vei avea odihnă de la gân- 
durile pe care le aduc vrăjmaşii. Dar pentru ca sufletul să 
afle odihna de la demoni, trebuie să se smerească şi să zi- 
că: „Sunt mai rău decât toţi oamenii, mai rău decât orice 
dobitoc sau fiară sălbatică” şi îndată să se mărturisească 
[spovedească] cinstit preotului şi atunci demonii vor fi iz- 
goniţi. 

oa 


Aşa cum oamenii intră şi ies dintr-o casă, aşa și gân- 
durile iscate de demoni vin şi iarăşi pleacă dacă nu le pri- 
meşti. 

Dacă gândul îţi spune: „Fură!” şi tu-l asculţi, ai dat prin 
aceasta demonului o putere asupra ta. Dacă gândul îţi 
spune: „Mănâncă mult!” până la ghiftuială şi tu vei mânca 
mult, demonul a luat din nou putere asupra ta. Şi aşa, da- 
că gândul fiecărei patimi te va stăpâni, vei ajunge un bâr- 
log de demoni. Dar dacă înţelegi să te pocăieşti cum se 
cuvine, vor tremura şi vor fi siliţi să plece. 


DCR 


Când plângem pentru păcate şi smerim sufletul nos- 
tru, atunci n-avem vedenii şi sufletul nostru nu le doreşte, 
dar când părăsim plânsul şi smerenia, atunci putem fi 
atraşi de ele. 

Multă vreme n-am ştiut de ce trebuie să mă întristez, 
de vreme ce Domnul mi-a iertat păcatele. Şi am cunoscut 
că cine nu are întristare nu poate sta în smerenie, pentru că 
duhurile rele ne insuflă mândrie, iar Domnul învaţă blân- 
deţea, smerenia şi iubirea, prin care sufletul află odihna. 

În lupta noastră trebuie să fim curajoşi. Domnul a zis 
Prorocului Ieremia: „Du-te, vesteşte şi fii curajos, iar Eu 
îți voi porunci” [cf. Ir 1, 17]. 

Domnul iubeşte sufletul curajos şi înţelept, iar dacă în 
noi nu este nici una, nici alta, trebuie să le cerem de la 
Domnul şi să ascultăm de duhovnici: în ei viază harul Du- 
hului Sfânt. Îndeosebi omul a cărui minte e stricată de lu- 
crarea demonilor nu trebuie să se încreadă în sine însuşi 
Şi în ei, ci să asculte de duhovnic. 

Nenorocirea sufletească ne vine de la mândrie, iar cea 
trupească este adeseori îngăduită de Dumnezeu după iu- 
birea Lui pentru noi, cum a fost cu mult-încercatul Iov. 

A recunoaşte în tine însuţi mândria e lucru foarte chinu- 
itor. Dar iată semnele ei: dacă te năpădesc vrăjmaşii [de- 
monii] sau te chinuie gândurile rele, aceasta înseamnă că 
în tine nu e smerenie, şi de aceea, chiar dacă n-ai înţeles 
mândria ta, smereşte-te. 


18 


Plângerea lui Adam 


Adam, părintele întregii lumi, a cunoscut în rai dul- 
ceața iubirii lui Dumnezeu şi de aceea, atunci când pentru 
păcat a fost izgonit din rai şi a pierdut iubirea lui Dumne- 
zeu, a suferit amarnic şi cu geamăt mare suspina în toată 
pustia. Sufletul lui era chinuit de un gând: „Am întristat 
pe Dumnezeu pe Care Îl iubesc”. Nu-i părea rău atât de rai 
şi de frumuseţea lui, cât de faptul de a fi pierdut iubirea 
lui Dumnezeu, care în fiece clipă şi nesăturat atrage sufle- 
tul spre Dumnezeu. 

Aşa tot sufletul care a cunoscut pe Dumnezeu prin Du- 
hul Sfânt, dar mai apoi a pierdut harul, face experienţa 
chinului lui Adam. Sufletul e bolnav şi îi pare tare rău 
atunci când întristează pe Domnul Cel Preaiubit. 

Adam tânjea pe pământ şi suspina cu amar, şi pămân- 
tul nu-i mai era drag. Suspina după Dumnezeu şi grăia: 

„Sufletul meu tânjeşte după Domnul şi Îl caut cu la- 
crimi. Cum să nu-L caut? Când eram cu EI, sufletul meu 
era vesel şi liniştit, şi vrăjmaşul n-avea intrare la mine; 
dar acum duhul cel rău a pus stăpânire pe mine, şi el tul- 
bură şi chinuie sufletul meu, de aceea sufletul meu tân- 
jeşte după Domnul până la moarte; duhul meu se avântă 
spre Dumnezeu şi nimic de pe pământ nu mă poate veseli, 
şi sufletul meu nu vrea să se mângâie cu nimic, ci vrea să 
vadă din nou pe Domnul şi să se sature de El. Nu-L pot 
uita nici măcar pentru un singur minut şi sufletul meu se 

chinuie după EL, şi de mulţimea întristării plâng cu suspine: 
Miluieşte-mă, Dumnezeule, pe mine zidirea ta cea căzută!” 

Aşa hohotea Adam şi lacrimile lui curgeau de pe faţa 
lui pe piept şi pe pământ, şi toată pustia răsuna de geme- 
tele lui; dobitoacele şi păsările tăceau lovite de durere şi 
plângeau, iar Adam hohotea, căci pentru păcatul său toate 
au pierdut pacea şi iubirea. 

Mare a fost întristarea lui Adam după izgonirea din rai, 
dar când a văzut pe fiul său, Abel, omorât de fratele său, 
Cain, întristarea lui s-a făcut şi mai mare, şi cu sufletul 
chinuit de durere hohotea şi gândea: „Noroade vor ieşi şi 
se vor înmulţi din mine şi toate vor suferi şi vor trăi în 
duşmănie şi oamenii se vor ucide unii pe alţii”. Şi această 
întristare a lui era mare, ca marea, şi o poate înţelege nu- 
mai cel al cărui suflet a cunoscut pe Domnul şi ştie cât de 
mult El ne iubeşte. 

Şi eu am pierdut harul şi strig împreună cu Adam: 

„Milostiv fii mie, Doamne! Dă-mi duh de smerenie şi 
iubire.” 

O, iubirea Domnului! Cine te-a cunoscut te caută neîn- 
cetat, ziua şi noaptea, şi strigă: 

„Tânjesc după Tine, Doamne, şi cu. lacrimi Te caut. 
Cum să nu Te caut? Tu mi-ai dat să Te cunosc prin Duhul 
Sfânt, şi această cunoaştere a lui Dumnezeu atrage sufle- 
tul meu să Te caute cu lacrimi.” 


PCR 


Adam plângea: 

„Nu-mi mai este dragă pustia. Nu-mi mai sunt dragi 
munţii cei înalți, nici câmpiile, nici codrii, nici cântecul pă- 
sărilor; nimic nu-mi mai este drag. Sufletul meu e într-o 
mare mâhnire pentru că am întristat pe Dumnezeu. Şi da- 
că Domnul m-ar aşeza din nou în rai, chiar şi acolo aş su- 
feri şi aş plânge pentru că am întristat pe Dumnezeu pe 
Care Îl iubesc.” 


DCR 

După izgonirea din rai, Adam s-a îmbolnăvit cu sufle- 
tul şi de întristare a vărsat multe lacrimi. Tot aşa, orice su- 
flet care a cunoscut pe Domnul tânjeşte după EI şi spune: 

„Unde eşti Tu, Doamne? Unde eşti Tu, Lumina mea? 
De ce Ţi-ai ascuns faţa Ta de la mine? De multă vreme su- 
fletul meu nu Te mai vede şi tânjeşte după Tine şi Te caută 
cu lacrimi.” 

„Unde e Domnul meu? De ce nu-L mai văd în sufletul 
meu? Ce-L împiedică să vieze în mine? lată ce: nu este în 
mine smerenia lui Hristos şi iubirea de vrăjmaşi.” 


poa 


Dumnezeu este iubire nesăturată şi cu neputinţă de 
descris. 

Adam mergea pe pământ şi de multele sale suferinţe 
plângea din inimă, dar cu mintea se gândea la Dumnezeu; 
şi când trupul lui era neputincios şi nu mai putea vărsa 
lacrimi, chiar şi atunci duhul lui ardea după Dumnezeu, 
pentru că nu putea uita raiul şi frumuseţea lui; dar, mai 
mult decât orice, Adam iubea pe Dumnezeu şi însăşi aceas- 
tă iubire îl atrăgea cu putere spre El. 

„O, Adame, scriu despre tine, dar tu vezi: mintea mea 
slabă nu poate înțelege cum tânjeai după Dumnezeu şi cum 
purtai osteneala pocăinței. 

O, Adame, tu vezi că eu, copilul tău, mă chinui pe pă- 
mânt; mic este focul în mine şi iubirea de-abia nu se stinge. 

O, Adame, cântă-ne cântarea Domnului, ca sufletul meu 
să se veselească în Domnul şi să se lupte să-L laude şi să-L 
slăvească cum Îl laudă în ceruri heruvimii şi serafimii şi 
cum toate cinurile cereşti ale Îngerilor Îi cântă cântarea 
întreit-sfântă! 

O, Adame, părintele nostru, cântă-ne cântarea Domnu- 
lui, ca tot pământul să te audă şi toți fiii tăi să-şi înalțe min- 
tea spre Dumnezeu şi să se bucure de răsunetul cântării 
cereşti şi să uite amărăciunile lor pe pământ!” 


poa 


292 


Duhul Sfânt e iubire şi dulceaţă sufletului, minţii şi 
trupului. Şi cine a cunoscut pe Dumnezeu prin Duhul 
Sfânt, acela ziua şi noaptea se avântă nesăturat spre Dum- 
nezeul Cel Viu, pentru că iubirea lui Dumnezeu e foarte 
dulce. Dar când sufletul pierde harul, atunci caută din nou 
cu lacrimi pe Duhul Sfânt. 

Dar cine n-a cunoscut pe Dumnezeu prin Duhul Sfânt, 
acela nu-L poate căuta cu lacrimi, şi sufletul lui e neînce- 
tat frământat de patimi; mintea lui e ocupată cu gânduri 
pământeşti şi nu poate ajunge la vedere [contemplare], 
nici să cunoască pe lisus Hristos, Care este cunoscut prin 
Duhul Sfânt. 

Adam a cunoscut pe Dumnezeu şi raiul, şi după cădere 
Îl căuta cu lacrimi. 

— O, Adame, părintele nostru, vorbeşte-ne nouă, fiilor 
tăi, despre Domnul. Sufletul tău a cunoscut pe Dumnezeu 
pe pământ, a cunoscut şi raiul, dulceaţa şi veselia lui, şi 
acum tu vieţuieşti în ceruri şi vezi slava Domnului. Spu- 
ne-ne cum este preaslăvit Domnul pentru patima Sa şi ce 
fel de cântări se cântă în ceruri şi cât de dulci sunt aceste 
cântări, pentru că sunt cântate prin Duhul Sfânt. 

Vorbeşte-ne de slava Domnului, cât de milostiv este El, 
şi cât de mult iubeşte zidirea Sa. 

Vorbeşte-ne de Preasfânta Născătoare de Dumnezeu, 
cum este ea mărită în ceruri şi cu ce fel de cântări este ea 
fericită. 

Spune-ne cum se bucură acolo sfinţii şi cum strălucesc 
de har, cum iubesc ei pe Domnul şi cu ce smerenie stau 
înaintea lui Dumnezeu. 

O, Adame, mângâie şi bucură sufletele noastre întrista- 
te. Spune-ne ce vezi în ceruri?... 

De ce taci?... Doar tot pământul e în întristare... 

Sau din pricina iubirii lui Dumnezeu nu-ţi mai poți adu- 
ce aminte de noi? 

Sau vezi pe Maica Domnului în slavă şi nu te poţi smul- 
ge din această vedere şi nu vrei să ne spui un cuvânt de 
mângâiere, nouă, celor ce suntem copleşiţi de întristare, 
ca să uităm amărăciunea ce domneşte pe pământ? 

O, Adame, părintele nostru, tu vezi întristarea fiilor tăi 
pe pământ. De ce taci? 

Şi Adam a zis: 

— Copiii mei, lăsaţi-mă în pace. Nu mă pot smulge din 
iubirea lui Dumnezeu şi să vorbesc cu voi. Sufletul meu e 
rănit de iubirea lui Dumnezeu şi se veseleşte de frumuse- 
tea Lui, şi cum pot să-mi mai aduc aminte de pământ? Cei 
ce viază înaintea Feţei Stăpânului nu se mai pot gândi la 
cele pământeşti. 

— O, Adame, părintele nostru, ne-ai părăsit pe noi, or- 
fanii tăi. lar noi suntem în amărăciune pe pământ. Spu- 
ne-ne ce să facem ca să plăcem lui Dumnezeu? Priveşte la 
le inimii lor. Mulţi au uitat pe Dumnezeu, trăiesc în întu- 
neric şi se duc în prăpastia iadului. 

— Nu tulburaţi odihna mea. Văd pe Maica Domnului 
în slavă şi cum m-aş putea smulge din această privelişte şi 
să grăiesc cu voi? Văd pe sfinții proroci şi pe apostoli şi 
toţi sunt asemenea Domnului nostru lisus Hristos, Fiul lui 
Dumnezeu. Umblu prin grădina raiului şi peste tot văd sla- 
va Domnului, pentru că Domnul este în mine şi m-a făcut 
asemenea Lui. Aşa îl preamăreşte Domnul pe om, încât în 
face asemenea Lui. 

— O, Adame, suntem doar copiii tăi. Spune-ne nouă, ce- 
lor copleşiţi de întristare pe pământ, cum putem moşteni ra- 
iul, ca şi noi să vedem, ca şi tine, slava Domnului? Sufletul 
nostru tânjeşte după Domnul, însă tu viezi în ceruri şi te 
bucuri de slava Domnului. Rugămu-te, mângâie-ne pe noi! 

— De ce strigaţi la mine, copiii mei? Domnul vă iubeşte 
şi va dat poruncile Lui. Păziţi-le: iubiţi-vă unii pe alţii şi 
veţi afla odihnă în Dumnezeu. Căiţi-vă în tot ceasul de pă- 
catele voastre, ca să puteţi fi gata să întâlniți pe Domnul. 
Domnul a zis: „Iubesc pe cei ce Mă iubesc şi-i voi prea- 
mări pe cei ce Mă preamăresc”. 

— O, Adame, roagă-te pentru noi, copiii tăi. Sufletul 
nostru e mâhnit, copleşit de multe întristări. 

— O, Adame, părintele nostru, tu viezi în ceruri. Şi vezi 
pe Domnul şezând în slavă de-a dreapta lui Dumnezeu- 
Tatăl. Vezi heruvimii şi serafimii şi pe toţi sfinţii, şi auzi 
cântările cereşti, a căror dulceaţă a făcut ca sufletul tău să 
uite pământul. Dar noi suntem mâhniţi pe pământ şi tân- 
jim mult după Dumnezeu. Puțin foc mai este în noi, ca să 
iubim fierbinte pe Domnul. Spune-ne: Ce trebuie să facem 
ca să aflăm raiul? 

Şi Adam a răspuns: 

— Lăsaţi-mă în pace, copiii mei, pentru că din pricina 
dulceţii iubirii lui Dumnezeu nu-mi mai pot aduce aminte 
de cele de pe pământ. 

— O, Adame, sufletele noastre tânjesc şi întristările ne 
împovărează. Spune-ne un cuvânt de mângâiere. Cântă-ne 
una din cântările pe care le auzi în ceruri, ca tot pământul 
să o audă şi oamenii să uite amărăciunea lor... O, Adame, 
suntem mâhniţi foarte. 

— Lăsaţi-mă în pace. Vremea întristărilor mele a tre- 
cut. Din pricina frumuseţii raiului şi a dulceţii Duhului 
Sfânt nu-mi mai pot aduce aminte de pământ. Dar vă 
spun: Domnul vă iubeşte, trăiţi şi voi în iubire, fiţi ascul- 
tători faţă de cei ce vă stăpânesc, smeriţi inimile voastre, 
şi Duhul Sfânt va via întru voi. El vine în suflet cu linişte, 
îi dă pacea şi fără cuvinte dă mărturie de mântuirea lui. 
Cântaţi lui Dumnezeu în iubirea şi smerenia duhului, căci 
de aceasta se bucură Domnul. 

— O, Adame, părintele nostru, ce să facem? Cântăm, 
dar nu este în noi nici iubire, nici smerenie. 

— Căiţi-vă înaintea Domnului şi cereţi. EI îl iubeşte pe 
om şi îi dă toate. Şi eu m-am căit mult şi m-am întristat 
mult, pentru că am întristat pe Domnul şi pentru păcatul 
meu am pierdut pacea şi iubirea pe pământ. Lacrimile 
mele îmi şiroiau pe faţă şi îmi umpleau pieptul şi pămân- 
tul; şi pustia auzea gemetele mele. Nu puteţi înţelege în- 
tristarea mea, nici cum hohoteam după Dumnezeu şi rai. 
În rai eram bucuros şi vesel: Duhul lui Dumnezeu mă ve- 
selea şi nu cunoşteam nici o suferinţă. Dar când am fost 
izgonit din rai, frigul şi foamea au început să mă chinuie; 

fiarele şi păsările care în rai erau blânde şi mă iubeau, 
s-au făcut sălbatice şi au început să se teamă şi să fugă de 
mine. Gândurile rele mă chinuiau; soarele şi vântul mă ar- 
deau; ploaia mă muia; bolile şi toate suferinţele pământu- 
lui mă chinuiau, dar am îndurat toate şi am nădăjduit cu 
tărie în Dumnezeu. 

Faceţi şi voi ostenelile pocăinţei: iubiţi întristările, us- 
caţi-vă trupurile voastre, smeriţi-vă şi iubiţi pe vrăjmaşi, 
ca Duhul Sfânt să se sălăşluiască întru voi, şi atunci veţi 
cunoaşte şi veţi afla Împărăţia cerurilor. 

Dar pe mine să mă lăsaţi în pace: acum iubirea de Dum- 
nezcu m-a făcut să uit pământul şi tot ce se află pe el, am 
uitat chiar şi raiul pe care l-am pierdut, pentru că văd sla- 
va Domnului şi slava sfinţilor, care strălucesc şi ei de lu- 
mina feţei lui Dumnezeu, asemenea Lui. 

— O, Adame, cântă-ne o cântare cerească, ca tot pămân- 
tul să o audă şi să se desfete în pace de iubirea lui Dumne- 
zeu. Am vrea să auzim aceste cântări: ele sunt dulci, pen- 
tru că sunt cântate prin Duhul Sfânt. 


poa 


Adam pierduse raiul pământesc şi îl căuta plângând: 
„Raiul meu, raiul meu, raiul meu minunat!” Dar prin iubi- 
rea Sa, Domnul i-a dat pe cruce un alt rai, mai bun decât 
cel dintâi, în ceruri, unde e Lumina Sfintei Treimi. 

Ce vom da în schimb Domnului pentru iubirea Lui faţă 
de noi? 

Relatări ale unor experienţe 
trăite şi ale unor întâlniri, 
şi convorbiri cu alţi nevoitori 


A 

În copilărie sufletului meu îi plăcea să cugete cum s-a 
înălțat Domnul la ceruri pe nori şi cum au văzut această 
înălţare Maica lui Dumnezeu şi Sfinţii Apostoli. Dar când 
am pierdut harul lui Dumnezeu (în anii tinereţii mele), 
sufletul meu s-a sălbăticit şi a căzut în robia păcatelor şi 
arareori îmi mai aduceam aminte de Înălţarea Domnului. 
Mai apoi însă, sufletul meu şi-a cunoscut păcatele lui şi 
am fost cuprins de mare mâhnire pentru că am întristat pe 
Domnul şi mi-am pierdut îndrăzneala la Dumnezeu şi la 
Maica lui Dumnezeu; îmi era scârbă de păcatele mele şi 
am luat hotărârea de a intra în mănăstire ca să mă rog lui 
Dumnezeu pentru ca Domnul Cel Milostiv să-mi ierte pă- 
catele mele. 

După încheierea serviciului militar am venit în mănăs- 
tire şi curând după aceasta m-au năpădit gândurile şi ele 
mă alungau din nou în lume să mă căsătoresc; dar mi-am 
spus cu hotărâre în suflet: „Voi muri aici pentru păcatele 
mele”. Şi m-am apucat să mă rog cu tărie ca Domnul 
să-mi ierte mulţimea păcatelor mele. 

După o vreme m-a năpădit duhul deznădejdii: mi se 
părea că Dumnezeu m-a lepădat cu totul şi nu este mântu- 
ire pentru mine, ci în suflet se vede limpede o pieire veş- 
nică. Simţeam în suflet că Dumnezeu este nemilostiv şi 
neînduplecat. Această stare a durat un ceas sau ceva mai 

mult. Duhul acesta era atât de copleşitor şi chinuitor, că 
este înspăimântător şi numai să-mi aduc aminte de el. Su- 
fletul n-are putere să-l îndure multă vreme. În aceste 
minute poţi să pieri pentru vecie. Domnul Cel Milostiv a 
îngăduit ca duhul răului să ducă o astfel de luptă cu sufle- 
tul meu. 

A trecut puţin timp; m-am dus la biserică pentru vecer- 
nie şi, privind la icoana Domnului, am spus: 

„Doamne lisuse Hristoase, miluieşte-mă pe mine păcă- 
tosul!” 

Şi o dată cu aceste cuvinte, am văzut în locul icoanei pe 
Domnul viu şi harul Sfântului Duh a umplut sufletul meu 
şi tot trupul meu. Şi aşa am cunoscut prin Duhul Sfânt că 
lisus Hristos este Dumnezeu şi am fost cuprins de dorinţa 
dulce de a suferi pentru Hristos. 


WIR 


Din clipa în care am cunoscut pe Domnul, sufletul 
meu e atras spre El şi nimic nu mă mai veseleşte pe pă- 
mânt. Singura mea veselie este Dumnezeu. El e fericirea 
mea, El e puterea mea, El e înţelepciunea mea, El e bogă- 
ţia mea. 


INR 


Doamne, luminează-ne prin Duhul Tău Cel Sfânt ca 
toți să înțelegem iubirea Ta. 

Prin tâlharul de pe cruce şi prin fiul cel risipitor Dom- 
nul ne-a arătat cum vine El cu iubire în întâmpinarea pă- 
cătosului care se căieşte. Se spune că „tatăl l-a văzut de 
departe şi i s-a făcut milă şi, alergând, a căzut pe grumazul 
lui şi l-a sărutat” [Lc 15, 20], nu i-a făcut nici un reproş, ci 
a junghiat viţelul cel gras şi a poruncit ca toţi să se vese- 
lească. Aşa este mila şi iubirea lui Dumnezeu. Dar omului 
păcătos Domnul îi pare neînduplecat, pentru că nu este 
har în sufletul lui. 

Un frate sub ascultare de la noi, de la Athos, din mă- 
năstirea rusească Sfântul Panteleimon, obişnuia să se roa- 
ge neincetat lui Dumnezeu să-i dea iertarea păcatelor lui. 
A început să cugete la Împărăţia cerurilor şi gândea: „Da- 
că-L voi ruga pe Dumnezeu din inimă să-mi ierte păcatele, 
mă voi mântui poate, dar dacă în rai nu voi afla părinţii şi 
rudele mele, mă voi mâhni pentru ei, fiindcă îi iubesc. Ce 
fel de rai va fi însă pentru mine acesta, dacă acolo mă voi 
întrista pentru rudeniile mele ce se vor duce poate în iad?” 

Acest frate păcătos gândea despre Împărăţia cerurilor: 
„Aşa cum pe pământ nici un praznic nu este vesel dacă nu 
sunt de faţă rudele şi cei apropiaţi, tot aşa şi în rai voi fi 
întristat dacă nu voi vedea acolo rudeniile pe care le iu- 
besc”. 

Aşa a gândit el timp de aproape şase luni. Şi într-o zi, în 
timpul vecerniei, fratele şi-a ridicat privirea asupra icoanei 
Mântuitorului şi a făcut această scurtă rugăciune de cinci 
cuvinte: „Doamne, Iisuse Hristoase, miluieşte-mă pe mine 
păcătosul” — şi vede icoana făcându-se Mântuitorul viu, şi 
sufletul şi trupul fratelui s-au umplut de o dulceaţă negră- 
ită, şi sufletul lui a cunoscut prin Duhul Sfânt pe Domnul 
nostru lisus Hristos şi a înţeles că Domnul e milostiv, fru- 
mos şi negrăit de blând şi sufletul a înţeles că iubirea lui 
Dumnezeu face ca omul să nu-şi mai poată aduce aminte 
de nimeni, şi din acea clipă sufletul lui arde de iubire pen- 
tru Domnul. 


poa 


Slavă, Doamne, milostivirii Tale! Tu ai dat sufletului 
să cunoască cât de mult iubeşti zidirea Ta şi sufletul cu- 
noaşte pe Stăpânul şi Făcătorul său. 

Domnul a dat sufletului omului o cunoaştere îndeajun- 
să a Lui, şi sufletul s-a îndrăgostit de Făcătorul lui şi se 
bucură foarte. „Milostiv este Domnul nostru”. Şi la acest 
cuvânt orice gând încetează. 

Sufletul este copleşit de Stăpânul. El îi dă odihna şi, 
prin Dumnezeu (rămânând în El), sufletul uită pământul 

şi iubeşte numai pe Domnul şi nu-şi află odihna în nimic 
decât numai în Ziditorul lui, dar din când în când varsă 
lacrimi fierbinţi: „De ce am întristat pe Dumnezeul Cel 
atât de milostiv?” 


poa 


Domnul a chemat sufletul păcătos la pocăință, şi el s-a 
întors la Domnul iar El l-a primit cu milostivire şi i S-a 
arătat lui. 

Şi sufletul omului a cunoscut pe Dumnezeu, un Dum- 
nezeu milostiv, mărinimos şi dulce, şi s-a îndrăgostit de El 
până la sfârşit, se avântă spre El nesăturat după mulţimea 
dogorii iubirii şi nu-L poate uita, pentru că această dogoa- 
re a iubirii pentru Domnul nu lasă sufletul să-L uite nici 
ziua, nici noaptea, nici măcar pentru o singură secundă. 

Şi dacă harul se împuţinează în suflet, nu ştiu cu ce să 
asemăn atunci plânsul sufletului; o, cum cere iarăşi de la 
Domnul harul pe care l-a gustat. 


IR 


E o minune pentru mine că Domnul nu m-a uitat pe 
mine, zidirea Lui cea căzută. Unii cad în deznădejde, soco- 
tind că Domnul nu le va ierta păcatele. Asemenea gânduri 
vin de la vrăjmaşul. Domnul e atât de milostiv, că nu pu- 
tem pricepe aceasta. Cel al cărui suflet s-a umplut de iu- 
birea lui Dumnezeu în Duhul Sfânt, acela ştie cum iubeşte 
Domnul pe om. Dar când sufletul pierde această iubire, 
atunci se întristează şi tânjeşte şi mintea lui nu vrea să se 
oprească, ci caută un asemenea Dumnezeu. 


poa 


Un diacon mi-a povestit: 

„Mi s-a arătat Satana şi mi-a zis: «Iubesc pe cei mândri 
şi ei sunt ai mei. Tu eşti mândru şi eu te iau cu mine». Dar 
eu i-am răspuns Satanei: «Eu sunt mai rău decât toţi», şi 
Satana s-a făcut nevăzut.” 

Şi eu am fost ispitit în chip asemănător când mi se ară- 
tau demonii. Eram puţin înfricoşat, dar am spus: 

— Doamne, Tu vezi că demonii nu mă lasă să mă rog. 
Spune-mi ce trebuie să fac ca demonii să se depărteze de 
la mine. 

Şi Domnul a grăit în sufletul meu: 

— Sufletele celor mândri suferă pururea din pricina de- 
monilor. 

Şi eu am spus: 

— Doamne, fă-mă să înţeleg ce trebuie să gândesc pen- 
tru ca sufletul meu să fie smerit. 

Şi am primit acest răspuns în sufletul meu: 

— Ţine mintea ta în iad şi nu deznădăjdui! 

Din acea clipă am început să fac aşa şi sufletul meu şi-a 
găsit odihna în Dumnezeu. 


INR 


Sufletul meu a învățat de la Domnul smerenia. Dom- 
nul mi S-a arătat într-un chip neînțeles și a îndulcit sufle- 
tul meu cu iubirea Lui, dar apoi S-a ascuns, şi acum sunt 
atras spre El ziua şi noaptea. Păstor bun şi milostiv, El 
m-a căutat pe mine, oaia Sa rănită de lupi, şi i-a alungat. 


Sufletul meu cunoaşte mila Domnului faţă de omul pă- 
cătos şi scriu adevărul înaintea feţei lui Dumnezeu, că noi 
toți păcătoşii ne vom mântui şi nici un suflet nu va pieri 
dacă se pocăieşte, pentru că nici un cuvânt nu poate de- 
scrie cât de bun este după fire Domnul. 

Întoarce-te suflete la Domnul şi spune: „Doamne, iar- 
tă-mă!” şi nu gândi că Domnul nu iartă: mila Lui nu poate 
să nu ierte, şi El iartă şi sfinţeşte degrabă. Aşa învaţă Du- 
hul Sfânt în Biserica noastră. 

Domnul este iubire. „Gustaţi şi vedeţi că bun este Dom- 
nul”, zice Scriptura [Ps 33, 9]. Sufletul meu a gustat aceas- 
tă bunătate a Domnului, şi duhul meu se avântă spre 
Dumnezeu nesăturat ziua şi noaptea. Încep să scriu de- 
spre iubirea lui Dumnezeu şi nu mă pot sătura de aceasta, 

pentru că amintirea Dumnezeului Celui Atotputernic înro- 
beşte sufletul meu. 


KINI 


Din Duhul Sfânt iese iubirea şi fără această iubire 
nimeni nu poate gândi despre Dumnezeu aşa cum se cu- 
vine. Prin Duhul Sfânt este cunoscută iubirea lui Dumne- 
zeu pentru noi, pe care Domnul o revarsă peste robii Săi, 
ca ei să se roage pentru norod. Şi n-aş fi ştiut aceasta dacă 
nu m-ar fi învăţat harul. Să nu credeţi că aş fi într-un ma- 
re har sau că sunt în înşelare. Nu. Am cunoscut doar harul 
în desăvârşirea lui, dar trăiesc mai rău decât ultimul şi cel 
mai întunecat bărbat. Sunt schimonah, dar sunt nevrednic 
de această stare. Nu doresc decât să mă mântuiesc, nevo- 
inţe nu am nici unele. Dar Domnul mi-a dat să gust harul 
Duhului Sfânt, Care a învăţat sufletul meu să cunoască 
calea lui Dumnezeu ce duce în Împărăţia cerurilor. 


KIR 


Sunt mâhnit că nu trăiesc drept, dar nu pot mai mult. 
Ştiu că sunt sărac la minte, că am puţină carte şi sunt şi 
păcătos, dar Domnul iubeşte şi pe unii ca aceştia, şi de 
aceea sufletul meu e atras din toate puterile lui să lucreze 
pentru El. 

O, cât de mare este mila lui Dumnezeu! Sunt un om 
atât de ticălos şi rău, dar Domnul mă iubeşte atât de mult. 
El este Însăși Iubirea şi pe toţi îi iubeşte aşa şi-i cheamă cu 
milostivire la El: „Veniţi la Mine toţi cei osteniţi şi împo- 
văraţi şi Eu vă voi odihni pe voi” [Mt 11, 28]. Această odih- 
nă în Duhul Sfânt sufletul o primeşte pentru pocăință. 

Suntem acum ultimii monahi. Dar chiar şi acum sunt 
încă mulţi nevoitori [asceţi] pe care Domnul i-a ascuns, 
pentru că ei nu fac minuni arătate, dar în sufletul lor se 
săvârşesc în fiecare zi adevărate minuni, numai că oame- 
nii nu le pot vedea. Iată o minune: când sufletul înclină 
spre mândrie, el se cufundă în întuneric şi deznădejde, dar 

când se smereşte, atunci vin bucuria, străpungerea [ini- 
mii] şi lumina. 

Cine nu se nevoieşte, cine nu se căieşte sincer, acela nu 
cunoaşte, nu simte harul. Dar Domnul a dat cu milostivire 
oamenilor pocăinţa şi cei ce se pocăiesc se mântuiesc toţi 
fără excepţie. 


KIRRI 


Celui ce are harul vrăjmaşii îi aduc laude, iar când su- 
fletul se lasă înşelat de ele, pierde prin aceasta harul. Şi 
sufletul simte că harul pleacă, dar la început nu înţelege că 
aceasta este pentru mândrie, şi numai după îndelungate 
lupte învaţă smerenia. 


KIQ 


Când pierd harul, sufletul meu se mâhneşte foarte şi 
spune: 

— De ce am pierdut prin neascultarea mea pe Domnul? 
Când se va sătura iarăşi sufletul meu de iubirea lui Dum- 
nezeu? Când se va bucura iarăşi de Domnul? Când se va 
veseli iarăşi inima mea şi se va umple de înţelepciunea lui 
Dumnezeu, ca Dumnezeu să mă iubească aşa cum l-a iubit 
pe prorocul David pentru blândeţile lui [Ps 131, 1] sau pe 
Moise pentru că a fost credincios în toată casa Domnului 
[cf. Eur 3, 5]?” 


KIRRI 


Domnul ne iubeşte nesfârşit de mult. Aceasta se vede 
din Sfânta Scriptură şi din experienţa personală. Sufletul 
meu păcătuieşte cu gândul ziua şi noaptea, dar de cum 
spun: „lartă-mă, Doamne, căci sunt tare neputincios, şi 
dă-mi pacea Ta pe care o dai robilor Tăi!”, sufletul îşi gă- 
seşte numaidecât pacea. 

o 


Domnul spune: „Fericiţi făcătorii de pace” [Mt 5, 9]. Şi 
eu mă gândeam: „O parte din timp mă voi linişti [în isi- 


243 


hie], iar în restul timpului voi face pace între oameni”. Şi 
m-am aşezat într-o chilie lângă un frate iute la mânie şi, 
vorbind cu el, am început să-l îndemn să trăiască în pace 
cu toţi şi să-i ierte pe toţi. El m-a răbdat puţin, apoi a iz- 
bucnit la mine atât de năprasnic, încât a trebuit să-mi pă- 
răsesc chiar şi chilia, şi de-abia am scăpat de el, şi mult am 
plâns atunci înaintea lui Dumnezeu pentru că nu s-a păs- 
trat pacea. Şi am înţeles că trebuie să căutăm voia lui Dum- 
nezeu şi să trăim aşa cum vrea Domnul şi să nu născocim 
nevoinţe [ascetice] pentru noi înşine. Am făcut multe gre- 
şeli de acest fel. Citeam şi mi se părea că ar fi bine să fac 
aşa [cum citeam], dar în fapt ieşea altceva. 

E un lucru chinuitor să trăieşti fără un „bătrân” [,„sta- 
reţ”]. Sufletul neîncercat şi lipsit de experienţă nu înţelege 
voia lui Dumnezeu şi îndură multe întristări înainte de a 
se învăţa smerenia. 


DR 


Chiar la început, când eram tânăr frate sub ascultare, 
am spus duhovnicului că primisem un gând de curvie şi du- 
hovnicul mi-a răspuns: „Niciodată să nu-l mai primeşti”; 
şi de atunci s-au scurs patruzeci şi cinci de ani şi n-am mai 
primit un gând de curvie, nici nu m-am mâniat vreodată 
pe cineva, pentru că sufletul meu îşi aduce aminte de iubi- 
rea Domnului şi de dulceaţa Duhului Sfânt şi uită ocările. 


KIR 


Acum cincisprezece ani, părintele egumen [arhiman- 
dritul Misail] l-a trimis pe părintele S. cu ascultare la bar- 
ca mănăstirii, dar el a zis: „Nu mă duc”. Atunci egumenul 
l-a întrebat: „Unde vrei să te duci?” Părintele S. i-a răs- 
puns: „Să tai lemne în pădure”, şi, când s-a dus, la puţin 
timp a căzut peste el un pom şi a rămas mult timp bolind 
la pat şi s-a căit pentru neascultarea sa. 

Tot aşa şi eu am sfârşit prin a dobândi o ascultare după 
voia mea. Lucram la economat şi doream să mă duc să 
viețuiesc în liniştire [ca isihast] în Vechiul Russikon. Acolo 

se postea post continuu, toată săptămâna se mânca fără 
ulei, afară de sâmbăta şi duminica, şi datorită acestui post 
puţini mergeau acolo. La arhondaric era pe atunci părin- 
tele Serapion care mânca numai pâine şi apă; iar după el 
a venit la arhondaric părintele Onisifor. Acesta din urmă 
atrăgea multă lume la sine cu blândeţea, smerenia şi darul 
cuvântului. Era atât de blând şi smerit, că şi fără cuvinte, 
numai uitându-te la el, te îndreptai; aşa un caracter de 
liniştit şi bun avea. Am trăit multă vreme împreună cu el. 
Schimonahul Savin a stat şapte ani fără să se culce pe pat 
ca să se odihnească. Părintele Dosifei era în toate privin- 
țele un monah model. Părintele schimonah Anatoli avea 
darul pocăinţei. Îmi spunea: „Mulţi ani n-am ştiu cum lu- 
crează harul, dar acum ştiu”. A primit harul pe când era la 
trapeză [la masă]. 

Aici era şi părintele Izrail, care o văzuse pe Maica lui 
Dumnezeu. Era foarte bătrân; pe când trăia încă în Rusia, 
el s-a dus la Cuviosul Serafim din Sarov şi l-a văzut în via- 
tă. Părintele Izrail trăia într-o colibă, acolo unde sunt 
acum grădinile de zarzavat; acolo era şi fânul pe care îl 
coseam. Într-o zi m-am dus la el; şedea pe o băncuţă sub 
un stejar verde; era foarte înalt şi foarte slab şi şedea cu 
mătăniile în mâini. Eu eram un tânăr monah; m-am în- 
dreptat deci spre el, m-am închinat adânc, cu evlavie şi am 
zis: „Binecuvântează, părinte”. El mi-a răspuns cu blânde- 
ţe: „Dumnezeu să te binecuvânteze, copile al lui Hristos!” 
I-am spus: „Părinte, iată vieţuieşti singur, numai bine ca 
să te ocupi cu rugăciunea minţii”. El mi-a răspuns: „Rugă- 
ciune fără minte nu este, dar iată că noi suntem fără min- 
te”. M-am ruşinat şi n-am îndrăznit să-l întreb mai multe, 
dar n-am înţeles sensul cuvintelor lui. Mai târziu însă am 
înţeles ce înseamnă „noi însă suntem fără minte”, pentru 
că nu ştim să vieţuim cum se cuvine şi să lucrăm pentru 
Dumnezeu. Afară de bătrânul Izrail, la noi în mănăstire mai 
erau doi care se duseseră la Cuviosul Serafim: părintele 
Savin şi părintele Serafim; ei erau din Tambov. 

Iată la ce nevoitori [asceţi] doream să mă duc să trăiesc 
împreună cu ei şi, rugându-mă cu tărie de egumen, am 

sfârşit prin a-l îndupleca şi am lăsat economatul. Dar nu 
i-a plăcut lui Dumnezeu să viețuiesc acolo şi, după un an 
şi jumătate, m-a chemat înapoi la vechea ascultare, pentru 
că aveam experienţă la construcţii; dar pentru rânduiala- 
de-sine [idioritmie], Domnul m-a pedepsit şi la Vechiul 
Russikon am răcit la cap, şi de atunci sufăr neîncetat de 
dureri de cap. 

Astfel e nevoie să cunoaştem voia lui Dumnezeu prin 
egumen, iar nu să stăruim după ceva luându-ne după noi 
înşine. 


KINI 


Lubirea lui Dumnezeu dă puterea de a petrece toată 
noaptea în rugăciune, dar iată că eu, neputincios fiind, nu 
mai pot aceasta din pricina durerilor de cap şi trebuie să 
mă odihnesc. Durerile de cap mi s-au dat fiindcă am stă- 
ruit în dorinţa mea şi am lăsat economatul pentru pustie, 
spre a avea mai multă libertate pentru rugăciune; dar Dom- 
nul a vrut ca eu să fiu toată viaţa econom în mănăstire. 

De două ori am fost numit responsabil cu construcţiile, 
o dată econom-şef, dar am refuzat şi pentru asta Dumne- 
zeu m-a pedepsit. Mai târziu numai am înţeles că de fieca- 
re e nevoie la locul lui şi că toţi se mântuiesc fără nici o 
legătură cu poziţia [sau rangul] lor. 


poa 


Când soborul mănăstirii m-a numit econom în locul 
părintelui Severin, după ce am ajuns în chilie, am început 
să mă rog: „Doamne, Tu îmi încredinţezi purtarea de grijă 
de marea noastră mănăstire, ajută-mă să îndreptez bine 
acest lucru”. 

Şi în sufletul meu am primit acest răspuns: „Adu-ţi amin- 
te de harul Sfântului Duh şi străduieşte-te să-l ai mereu”. 


DCR 


Sufletul meu e întristat. Din pricina bolii nu pot sluji 
Domnului. Durerile de cap mă chinuie şi harul care biruie 

durerile nu este cu mine. Când are în el un har mare, su- 
fletul doreşte să sufere. Astfel în mucenici era un mare har 
şi trupul lor se bucura împreună cu sufletul când erau 
chinuiţi pentru Domnul Cel Iubit. Cine a făcut experienţa 
acestui har, acela cunoaşte acest lucru: noi însă trebuie să 
îndurăm bolile. 

Boala şi sărăcia smeresc pe om până la capăt. M-am 
dus să-l vizitez pe părintele S. care era bolnav, şi i-am zis: 
„Cum îţi merge?” El însă, înfuriindu-se din pricina bolii, 
în loc de răspuns şi-a aruncat fesul la pământ. I-am spus: 
„Mulţumeşte-l lui Dumnezeu pentru boală; dacă nu, vei 
muri rău. lată, vei fi tuns în schima cea mare, şi atunci 
harul va veni şi te va mângâia în întristarca ta”. 

În ziua în care a fost tuns în schima cea mare, m-am dus 
să-l văd ca să-l felicit şi l-am întrebat: „Cum îţi merge?” 
Iar el mi-a răspuns cu bucurie: 

— Ca la Sfântul Botez, mi-a dat Domnul în dar harul Său. 

Şi începând de atunci a îndurat uşor boala lui şi s-a 
sfârşit în mare pace, pentru că dulceaţa Duhului Sfânt co- 
vârşeşte toată dulceaţa lumii. 


KIR 


Domnul dă păcătoşilor harul Duhului Sfânt şi de aceea 
e tare credinţa noastră. Şi cum vom mulţumi Domnului 
pentru iubirea Lui pe care o simţim în fiecare zi şi în fieca- 
re ceas? 

L-am întrebat pe un tânăr schimonah dacă n-a pierdut 
harul care i s-a dat la tunderea în schima cea mare. Trecu- 
seră douăsprezece zile de la tunderea în schima cea mare. 
Mi-a spus: 

— Deşi sunt bolnav, simt în sufletul meu harul lui Dum- 
nezeu. 

Au mai trecut zece zile şi i-am pus din nou aceeaşi în- 
trebare şi el mi-a răspuns cu faţa veselă: 

— Slavă lui Dumnezeu, simt mila lui Dumnezeu. 


WIR 

Am fost ispitit: când sufletul meu a pierdut smerenia, 
atunci m-am făcut arţăgos, dar sufletul meu şi-a adus 
aminte de smerenia lui Hristos şi a însetat după ea; şi am 
început să mă rog lui Dumnezeu să mă ierte, şi să curețe 
duhul meu de mândrie şi să-mi dea pacea. Şi când sufletul 
meu a urât păcatul, Duhul Sfânt m-a învăţat rugăciunea 
neîncetată şi iubirea. Şi am cunoscut cât de mult iubeşte 
Domnul norodul Său, şi îndeosebi pe cei morţi, şi în fieca- 
re seară vărsam lacrimi pentru ei. Mi-e milă că oamenii se 
lipsesc pe ei înşişi de un Domn atât de milostiv. Într-o zi 
am spus duhovnicului: 

— Mi-e milă de oamenii care se chinuie în iad şi în fie- 
care noapte plâng pentru ei şi sufletul meu se chinuie atât, 
încât îi este milă chiar şi de demoni. 

Şi duhovnicul mi-a spus că această rugăciune e de la 
harul lui Dumnezeu. 


Un nevoitor [ascet] m-a întrebat: „Plângi pentru păca- 
tele tale?” I-am spus: „Puțin, dar plâng mult pentru cei 
morţi”. Atunci mi-a zis: „Plânge pentru tine însuţi, de cei- 
lalţi se va milostivi Domnul. Aşa spunea egumenul Ma- 
kari”. L-am ascultat şi am început să fac cum mi-a spus; 
am încetat să mai plâng pentru cei morţi, dar atunci au 
încetat şi lacrimile pentru mine însumi. 

Am vorbit despre aceasta cu un alt nevoitor [ascet] care 
avea darul lacrimilor. Îi plăcea să se gândească la pătimi- 
rile Domnului, cum Domnul, Împăratul slavei, a suferit 
atât de mult pentru noi, şi în fiecare zi vărsa multe lacrimi. 
L-am întrebat pe acel nevoitor: 

— Să mă rog pentru cei morţi? 

EI a suspinat şi a zis: 

— Dacă mi-ar fi cu putinţă i-aş scoate pe toţi din iad şi 
numai atunci sufletul meu şi-ar găsi pacea şi s-ar bucura. 

Zicând aceasta a făcut o mişcare cu braţele ca şi cum ar 
aduna snopi pe câmp, şi lacrimi picurau din ochii lui. 

După aceea nu m-am mai oprit din rugăciunile pentru 
morţi; lacrimile s-au întors şi suspinam mult rugându-mă 
pentru ei. 

KIN 


Mi-am petrecut viața în lucruri bune şi în păcate, şi 
timp de şaizeci de ani am cunoscut ce putere are obişnu- 
inţa. Şi sufletul, şi mintea pot dobândi obişnuinţe. Iar 
omul face ceea ce este obişnuit să facă. Dacă e obişnuit cu 
păcatul, va fi necontenit atras de păcat, şi demonii îl vor 
împinge spre el; dar dacă s-a obişnuit cu cele bune, Dum- 
nezeu îl va ajuta cu harul Său. 

Tot aşa, dacă te obişnuieşti să te rogi neîncetat, să iu- 
beşti pe aproapele şi să plângi în rugăciune pentru întrea- 
ga lume, atunci sufletul va fi atras spre rugăciune, lacrimi 
şi iubire. Şi dacă te obişnuieşti să dai milostenie, să fii tot- 
deauna deschis faţă de părintele duhovnicesc la spoveda- 
nie, atunci vei lucra totdeauna aşa şi îţi vei găsi odihna în 
Dumnezeu. 


OCR 


Sufletul căruia îi place să osândească pe oameni sau 
care e neascultător sau neînfrânat sau care a lăsat pocăin- 
ţa, nu poate să scape de cursele demonilor şi să se elibere- 
ze de gândurile rele; dar dacă plânge pentru păcatele sale 
şi iubeşte pe fratele, Domnul îi va da lacrimi pentru în- 
treaga lume. 

„Doamne, dă-mi lacrimi ca sufletul meu să plângă din 
iubire pentru fratele ziua şi noaptea!” 

Şi, iată, Domnul ascultă rugăciunea şi dă sufletului la- 
crimi mari. 


Domnul ne iubeşte atunci când în rugăciune vărsăm la- 
crimi din iubire şi ne ascultă cu milostivire. 


KEIR 


Mergeam într-o zi de-a lungul unui câmp, ducân- 
du-mă de la tabăra Ustijorsk, unde staționa batalionul nos- 
tru de geniu, spre satul Kolpino, ca să pun la poştă nişte 
bani pe care voiam să-i trimit la Sfântul Munte; dar pe 

drum s-a repezit drept spre mine un câine turbat şi, când 
a ajuns aproape de mine, am spus numai: „Doamne, mi- 
luieşte!”, şi la aceste cuvinte o putere nevăzută a împins 
câinele deoparte, ca şi cum s-ar fi izbit de ceva şi, ocolin- 
du-mă, s-a îndreptat spre Kolpino. Acolo a muşcat pe 
mulţi şi a pricinuit mult rău la oameni şi la oi. 

Din această întâmplare am înţeles cât de aproape este 
Domnul de omul păcătos şi cât de repede ascultă rugăciu- 
nea lui. 


KIR 


a 

Intr-o zi, fără vreo nevoie anume am omorât o muscă 
şi ea, nenorocita, se târa în chinuri pe pământ; trei zile du- 
pă aceea am plâns pentru cruzimea mea faţă de o făptură 
a Domnului, şi din acea clipă îmi aduc aminte pururea de 
această întâmplare. 

La mine în magazie, pe balconul depozitului, erau nişte 
lilieci, şi într-o zi am vărsat peste ei apă clocotită, şi iarăşi 
am vărsat multe lacrimi pentru aceasta, şi de atunci n-am 
mai făcut rău nici unei făpturi. 

Într-o zi, mergând de la mănăstire spre Vechiul Russi- 
kon, am văzut pe cărare un şarpe tăiat în bucăţi şi fiecare 
din ele se zbătea încă în convulsii, şi am fost cuprins de 
milă pentru întreaga zidire, pentru fiecare făptură care 
suferă şi am suspinat mult înaintea lui Dumnezeu. 

Duhul lui Dumnezeu învaţă sufletul să iubească tot ce-i 
viu, aşa încât el nu vrea să mai vatăme nici măcar o frunză 
verde dintr-un pom şi nu mai vrea să strivească nici o 
floare a câmpului. Astfel, Duhul lui Dumnezeu ne învaţă 
iubirea pentru toate şi atunci sufletul suferă împreună cu 
fiece fiinţă, iubeşte chiar şi pe vrăjmaşi şi plânge chiar şi 
pentru demoni, pentru că au căzut din bine. 

De aceea, Domnul ne-a poruncit să-i iubim pe vrăjmaşi 
şi Duhul lui Dumnezeu ne dă puterea de a-i iubi. Şi dacă 
suntem neputincioşi şi nu este în noi iubire, să rugăm 
fierbinte pe Domnul, pe Preacurata Lui Maică şi pe toţi sfin- 
ţii şi întru toate ne va ajuta Domnul, Care ne iubeşte atât 

de mult; şi când atinge El sufletul şi trupul, totul în noi se 
schimbă şi este mare bucurie în suflet, fiindcă Îl cunoaşte 
pe Făcătorul Său şi milostivirea Lui cea neînţeleasă. 


ZOR 


Sunt oameni care se leagă de vieţuitoare şi le privesc, 
le mângâie şi vorbesc cu ele. Ei au lăsat iubirea lui Dum- 
nezeu şi, prin aceasta, se pierde în ei şi iubirea de fraţi, 
pentru care Hristos Însuşi a murit în mari chinuri. A face 
aceasta e un lucru lipsit de minte. A hrăni animalele şi vie- 
tăţile şi a nu le bate — în aceasta stă mila omului faţă de 
ele; dar a te lega de ele, a le iubi, a le privi şi a vorbi cu ele 
— acestea le face un suflet lipsit de minte. 

Sufletul care a cunoscut pe Domnul stă pururea înain- 
tea Lui cu frică şi iubire, şi atunci cum mai este cu putinţă 
ca el să iubească şi să vorbească cu animalele din ogradă, 
cu pisici şi câini? Aceasta înseamnă că omul a uitat porun- 
ca lui Hristos de a iubi pe Dumnezeu „din toată inima, din 
tot sufletul şi din tot cugetul său” [Mt 22, 37]. 

Fiarele sălbatice, animalele din ogradă şi toate vieţui- 
toarele sunt pământ, şi noi nu trebuie să ne legăm mintea 
de pământ, ci să iubim cu toată puterea minţii pe Domnul, 
pe Maica Sa Preacurată, Ocrotitoarea noastră şi pe sfinţi, 
şi să-i cinstim; ei se roagă pentru noi şi se întristează 
atunci când călcăm poruncile lui Dumnezeu. 


poa 


a 

Într-o zi mi-a venit gândul să cumpăr nişte peşte proas- 
păt. N-aveam la mine banii mei, ci numai pe cei ai mănăs- 
tirii. Aş fi putut să cumpăr, dar nu voiam să încalc regula 
vieţii mele. Dar gândul mă urmărea într-atât, încât chiar şi 
în biserică, la liturghie, nu-mi ieşea din minte. Am înţeles 
atunci că aceasta venea de la vrăjmaşul şi mi-am dat sea- 
ma prin mila lui Dumnezeu că harul ne ajută să mâncăm 
puţin, demonii însă ne împing să mâncăm mult şi să ne 
procurăm mâncăruri căutate. 

Trei zile m-a chinuit acest gând şi numai cu anevoie 
l-am alungat prin rugăciune şi lacrimi. Atât de chinuitor 
este să lupţi chiar şi împotriva unui gând atât de mic. 

Pe când eram la metoc mi s-a întâmplat aceasta: mân- 
cam pe săturate, dar după două ore puteam mânca din 
nou aceeaşi cantitate. Am început să-mi supraveghez gre- 
utatea pe un cântar şi ce văd? În trei zile am pus patru ki- 
lograme. Şi am înţeles că aceasta era o ispită, pentru că 
noi, monahii, trebuie să ne uscăm trupurile, ca în ele să nu 
mai fie nici o mişcare care să tulbure rugăciunea. Un trup 
sătul e o piedică pentru rugăciunea curată şi Duhul Sfânt 
nu vine într-un pântece ghiftuit. Pe de altă parte, trebuie 
postit cu măsură, ca trupul să nu slăbească înainte de vre- 
me şi să rămână în stare să-şi facă ascultarea. Am cunos- 
cut un frate sub ascultare care se uscase de atâta post, dar 
care a slăbit şi a murit înainte de vreme. 


so 


A 

Îmi aduc aminte că stăteam odată la vecernie în biseri- 
ca Acoperământului Maicii Domnului, şi părintele N. citea 
acatistul. Privindu-l mă gândeam: „leromonahul e gras, 
nu se poate închina decât cu anevoie”. În secunda aceea 
am început eu însumi să fac o metanie şi cineva mi-a dat 
nevăzut o lovitură peste rinichi; am vrut să strig: „Ţineţi- 
mă!”, dar n-am putut din pricina tăriei durerii. 

Aşa m-a pedepsit cu milostivire Domnul şi prin aceasta 
am înţeles că nu trebuie să judecăm pe nimeni. 


OCR 


A 

Într-o zi, după rugăciune, şedeam şi mă gândeam: „Nu 
vreau să mor”. Şi ziceam: „Doamne, Tu vezi inima mea, că 
nu vreau să mor. Când cineva nu şi-a văzut multă vreme 
rudele, merge cu bucurie la ele, dar pe Tine, Milostive 
Doamne, sufletul meu Te cunoaşte şi, cu toate acestea, nu 
vreau să mor”. Şi am primit acest răspuns în inima mea: 
„Aceasta pentru că Mă iubeşti puţin”. 

Şi într-adevăr, iubesc puţin pe Domnul. 


SOC 

Povestea părintele Lazăr — un căpitan [în lume]. 

Un mujic mergea în pădure după lemne. Obosit de mun- 
că, s-a aşezat sub un stejar mare să se odihnească şi, pri- 
vind la crengile stejarului, a văzut o mulţime de ghinde 
mari şi s-a gândit întru sine: „Ar fi fost mai bine dacă în 
stejar ar fi fost dovleci”. O dată cu acest gând şi-a fixat pri- 
virea şi deodată a căzut o ghindă şi l-a lovit tare peste bu- 
ze. Atunci mujicul a zis: „Am greşit, Doamne, cu mintea 
mea, bine ai făcut ca în stejar să crească ghinde, iar nu do- 
vleci. Dacă aceasta ar fi fost un dovleac, m-ar fi omorât cu 
greutatea sa”. 

Astfel, adeseori noi judecăm făpturile lui Dumnezeu în 
loc să ne predăm voii lui Dumnezeu. Cine se predă pe sine 
voii Lui sfinte, acela află odihnă, dar cine îşi chinuie min- 
tea să priceapă toate, acela e neiscusit în viaţa duhovni- 
cească. Ca să cunoască voia lui Dumnezeu, trebuie să se 
supună ei, şi atunci Domnul îl va povăţui prin harul Său şi 
viaţa îi va fi uşoară. Chiar dacă acel om ar fi bolnav sau 
nenorocit, va fi bucuros în sufletul lui pentru că e sănătos 
la suflet şi la minte şi vede cu mintea pe Domnul şi ÎI iu- 
beşte în smerenia duhului, iar din pricina iubirii Lui uită 
lumea şi chiar dacă îşi aduce aminte de ea, iubirea lui 
Dumnezeu îl învaţă să se roage pentru lume, şi aceasta 
până la lacrimi. 

Atât de plăcută e calea Domnului pentru duhul nostru. 


SR 


Nu de mult a fost un foc la Chilia Sfântul Ştefan. Mo- 
nahul acelei chilii era afară când clădirea luase foc, dar, 
vrând să salveze unele lucruri, s-a repezit înăuntru şi a ars 
şi el. Dacă s-ar fi rugat însă Domnului şi ar fi zis: „Doam- 
ne, aş vrea să salvez cutare sau cutare lucru, spune-mi ce 
să fac?”, Domnul i-ar fi zis negreşit: „Du-te”, dacă aceas- 
ta ar fi fost cu putinţă, sau „Nu te du”, dacă nu se putea. 
Atât de aproape de noi este Domnul şi atât de mult ne 
iubeşte. 

În viaţa mea am întrebat de multe ori pe Domnul în 
ceas de nenorocire şi întotdeauna am primit răspuns. 


253 


Această iubire o înţelegem nu cu mintea noastră, ci prin 
milostivirea lui Dumnezeu de la harul Duhului Sfânt. Poa- 
te cineva va spune: „Aşa ceva se întâmplă numai cu sfin- 
ţii”, dar eu spun că Domnul iubeşte şi pe cel păcătos şi-i 
dă mila Sa; numai să se întoarcă sufletul de la păcat şi 
Domnul îl primeşte cu mare bucurie în braţele Sale şi-l 
duce la Tatăl, şi atunci se bucură de el tot cerul. 


OIRR 


Pe 14 septembrie 1932 a avut loc la Muntele Athos un 
puternic cutremur de pământ. El s-a produs în timpul 
nopţii, la ceasul al patrulea [din noapte], în timpul prive- 
gherii praznicului Înălţării Sfintei Cruci. Mă găseam în 
strană alături de părintele egumen, iar acesta stătea chiar 
lângă locul unde spovedea. O cărămidă s-a desprins din 
tavan şi a căzut în acest loc împreună cu mult moloz. La 
început am fost puţin înfricoşat, dar repede m-am liniştit 
şi am zis egumenului: „Iată că Domnul Cel Milostiv vrea 
ca noi să ne pocăim”. Şi m-am uitat la ceilalţi monahi 
aflaţi în biserică şi puţini se temeau; şase oameni au ieşit 
din biserică, dar ceilalţi au rămas la locul lor, iar priveghe- 
rea a continuat după rânduială la fel de liniştit, ca şi cum 
nimic nu s-ar fi întâmplat. Şi m-am gândit: „Cât de mare 
este harul Duhului Sfânt în monahi!” Pentru că avusese 
loc un puternic cutremur de pământ, întreagă uriaşa clă- 
dire a mănăstirii se zdruncina, tencuiala cădea, candela- 
brele, candelele şi lumânările se legănau, clopotele din 
clopotniţă începuseră să sune şi însuşi marele clopot s-a 
auzit sunând şi el o dată din cauza puterii năprasnice a 
zdruncinăturilor, iar ei stăteau liniştiţi. Şi m-am gândit 
iarăşi: „Sufletul care a cunoscut pe Domnul nu se teme de 
nimic, afară de păcat, şi îndeosebi de păcatul mândriei. El 
ştie că Domnul ne iubeşte, iar dacă El ne iubeşte, de ce să 
ne temem? Domnul Cel Milostiv ne-a trimis prin aceasta 
povaţa: «Copiii mei, pocăiţi-vă şi trăiţi în iubire, fiţi ascul- 
tători şi înfrânaţi, învăţaţi de la Mine smerenia şi blânde- 
ţea şi veţi afla odihnă sufletelor voastre» [Mt 1, 28]. 


DAR 

Într-o zi m-am dus la mănăstirea sârbească Hilandar. 
Mi s-a alăturat părintele Nikolai, de la arhondaricul schi- 
tului nostru al Tebaidei. Mergeam noaptea printr-o pădu- 
re verde; drumul era plăcut, asemenea şi conversaţia. Vor- 
beam despre iubirea de aproapele şi părintele Nikolai mi-a 
povestit o întâmplare remarcabilă. 

În sudul Rusiei, în împrejurimile Rostovului, lucra o 
echipă de douăzeci de oameni. Unul din ei, pe numele lui 
Andrei, avea un caracter şi o purtare rea, astfel că era greu 
de trăit împreună cu el. Un altul, cel mai tânăr dintre toţi, 
era un om foarte bun; iubea pe Dumnezeu şi păzea porun- 
cile Domnului; numele lui era Nikolai. Cum Andrei făcuse 
multe rele şi tot felul de neplăceri tovarăşilor lui, aceştia 
s-au hotărât să-l omoare, dar tânărul Nikolai n-a fost de 
acord cu această fărădelege şi i-a îndemnat ca în nici un 
caz să nu ucidă. Muncitorii echipei nu l-au ascultat pe Ni- 
kolai şi l-au ucis pe Andrei. Crima a fost descoperită. Afa- 
cerea a ajuns la poliţie. Atunci Nikolai, văzând nenoroci- 
rea lor, le-a zis: „Voi toţi aveţi soţie şi copii, eu însă sunt 
fecior şi singur. Spuneţi că eu l-am omorât, şi eu voi spune 
acelaşi lucru. Mie nu-mi este greu să merg la ocnă şi, ori- 
cum, mă voi duce acolo fiind singur. Dar dacă vă condam- 
nă pe voi, câtă lume va suferi!” La început muncitorii n-au 
răspuns nimic, căci se ruşinau de Nikolai care-i îndemna- 
se să nu ucidă, dar până la urmă acesta a reuşit totuşi să-i 
convingă şi s-au înţeles să spună că Nikolai a omorât. 

Au venit la locul faptei procurorul, judecătorul de in- 
strucţie şi jandarmii, şi au început ancheta: „Cine a omo- 
rât?” Nikolai spune: „Eu am omorât”. Au fost interogaţi şi 
ceilalţi; aceştia au spus şi ei că Nikolai era făptaşul. 
Nikolai avea o faţă blândă şi un caracter smerit şi vorbea 
liniştit şi tihnit. Judecătorul de instrucţie a făcut interoga- 
torii foarte lungi, căci nu se putea convinge că un om atât 
de blând şi paşnic era un ucigaş. Dar afacerea şi-a urmat 
cursul ei şi a fost înaintată tribunalului. Şi la tribunal toţi 
s-au minunat cum a putut omori un om atât de smerit şi 
liniştit, şi nici un judecător n-a vrut să-l creadă, deşi 
Nikolai susţinea sus şi tare că el a ucis. Multă vreme jude- 

cătorii n-au putut da o sentinţă. Nimeni nu voia să semne- 
ze condamnarea lui. Atât Nikolai, cât şi toţi ceilalţi au fost 
interogaţi din nou pentru a elucida misterul şi au fost con- 
juraţi să spună adevărul. În cele din urmă, Nikolai, acuza- 
tul nevinovat, a declarat că, dacă adevăratul vinovat nu va 
fi pedepsit, va spune adevărul. În timpul anchetei, a ieşit 
la iveală că Andrei era un om rău, astfel că toţi, procurorul 
şi judecătorul, au fost de acord să claseze afacerea dacă li 
se va face cunoscut adevărul. Şi atunci, nu Nikolai, ci cei- 
lalți au povestit cum se petrecuseră lucrurile şi cum 
Nikolai hotărâse să ia totul asupra lui, ca să-i salveze de 
pedeapsă. Judecata a fost suspendată şi s-a spus că crima 
lui Nikolai n-a fost stabilită, iar unul din judecători a spus: 
„Andrei a fost un om rău şi după faptă şi răsplată, dar 
aceştia sunt oameni buni: să trăiască în pace”. 

Din această întâmplare se poate vedea ce putere are iu- 
birea de aproapele. În inima tânărului Nikolai era harul 
lui Dumnezeu şi el se oglindea pe faţa lui şi lucra asupra 
tuturor celorlalți. 


Părintele Ioan din Kronştadt 


Pe părintele Ioan l-am văzut în Kronştadt. Slujea Sfân- 
ta Liturghie. Am fost izbit de puterea rugăciunii lui şi până 
astăzi, deşi s-au scurs aproape patruzeci de ani de atunci, 
n-am mai văzut pe nimeni slujind ca el. Norodul îl iubea 
şi toţi stăteau cu frica lui Dumnezeu. Şi nu e de mirare: 
Duhul Sfânt atrage la Sine inima oamenilor. Vedem din 
Evanghelii câte mulţimi veneau după Domnul. Cuvântul 
Domnului îi atrăgea pe oameni, pentru că era rostit prin 
Duhul Sfânt şi de aceea el era dulce şi plăcut sufletului. 

Când Luca şi Cleopa mergeau spre Emaus şi pe drum 
s-a apropiat de ei Domnul şi le-a vorbit, inimile lor erau 
aprinse de iubire pentru Dumnezeu [Lc 24, 32]. 

Şi părintele Ioan avea în el din belşug pe Duhul Sfânt 
Care aprindea sufletul lui să iubească pe Dumnezeu, şi 

acelaşi Duh lucra prin el asupra oamenilor. Am văzut cât 
norod năvălea după el, ca la un foc, pentru a-i primi bine- 
cuvântarea, iar după ce o primeau, se bucurau pentru că 
Duhul Sfânt este plăcut şi dă sufletului pace şi desfătare. 

Unii gândesc rău despre părintele Ioan şi prin aceasta 
întristează pe Duhul Sfânt Care via întru el şi viază întru el 
şi după moarte. Ei spun că era bogat şi se îmbrăca bine. 
Dar ei nu ştiu că bogăţia nu dăunează celui întru care via- 
ză Duhul Sfânt, pentru că sufletul acesta e cu totul în Dum- 
nezeu şi este preschimbat de Dumnezeu şi uită de bogăţie 
şi haine. Fericiţi oamenii care îl iubesc pe părintele Ioan, 
pentru că el se va ruga pentru noi. Iubirea lui pentru Dum- 
nezeu este fierbinte; el însuşi era cu totul într-o iubire 
aprinsă. 

O, mare părinte Ioane, tu eşti rugătorul nostru! Mulţu- 
mesc lui Dumnezeu că te-am văzut şi-ţi mulțumesc şi ţie, 
bunule şi sfântule păstor, căci prin rugăciunile tale am lă- 
sat lumea şi am sosit la Sfântul Munte al Athosului, unde 
am văzut mare milă de la Dumnezeu. Şi acum scriu cu 
bucurie, că Domnul mi-a dat să înţeleg viaţa şi nevoinţa 
acestui bun păstor. 


E o mare nevoinţă [asceză] să trăieşti cu o femeie tâ- 
nără şi să nu te atingi de ea. Pot aceasta numai cei ce 
poartă în ei în chip simțit pe Duhul Sfânt. El este dulce şi 
biruie iubirea unei soții drăguțe. Mulți sfinți se temeau de 
apropierea femeilor, dar părintele Ioan, deşi era înconju- 
rat de femei, avea pe Duhul Sfânt, a Cărui dulceaţă covâr- 
şeşte iubirea trupească. 

Mai adaug şi aceasta: era atât de smerit, că nu pierdea 
harul Duhului Sfânt, şi de aceea îl iubea atât de mult no- 
rodul, iar el ducea minţile oamenilor spre Dumnezeu. 

Vezi în el puterea Duhului Sfânt? Când citeşti cartea sa 
Viaţa mea în Hristos, sufletul simte în cuvintele lui pute- 
rea harului lui Dumnezeu. Tu zici: „Eu însă o citesc şi o 
găsesc fără gust”. Dar te întreb: „Oare aceasta nu este pen- 
tru că eşti mândru?” Iar harul nu se atinge de inima omu- 
lui mândru. 

Părinte Ioane, acum viezi în cer şi vezi pe Domnul, pe 
Care sufletul tău Îl iubea încă de pe pământ. Te rugăm: 
Roagă-te pentru noi, ca şi noi să iubim pe Domnul şi să 
aducem roade de pocăință care bucură pe Domnul. 

Bunule şi sfântule păstor, ca un vultur ce zboară în 
înălțimi te-ai ridicat deasupra marii Rusii şi din această 
înălţime la care te-a suit Duhul Sfânt Care viază întru tine, 
ai văzut nevoile norodului tău. Prin puterea Duhului Sfânt 
ai atras norodul spre Dumnezeu, iar oamenii, auzind din 
gura ta cuvântul lui Dumnezeu, suspinau şi aduceau po- 
căinţă fierbinte. 

O, mare şi bunule păstor, deşi cu trupul ai murit, dar 
cu duhul eşti împreună cu noi şi, stând înaintea lui Dum- 
nezeu, ne vezi în Duhul Sfânt din cer. 

Iar noi cu smerenie te cinstim pe tine. 


Părintele Stratonik 


De două ori a vizitat Sfântul Munte un pustnic din 
Munţii Caucaz — părintele Stratonik. Era de neam din gu- 
bernia Harkov; în lume fusese târgoveţ şi avea un maga- 
zin; a avut şi copii. Dar sufletul lui s-a aprins de focul unei 
mari pocăinţe şi, lăsându-şi familia şi averile, s-a retras în 
Caucaz. 

Era un bărbat minunat. La vederea lui sufletul era cu- 
prins de un freamăt. Ochii lui erau în permanenţă inun- 
daţi de lacrimi, iar când începea să vorbească despre Dum- 
nezeu, vorbea cu mare simţire şi cu o înfăţişare smerită, şi 
toţi cei ce-l ascultau primeau bucurie şi mângâiere. Cuvân- 
tul lui era puternic, pătruns de frica lui Dumnezeu şi iubi- 
re; era, într-adevăr, ca un vultur printre părinţi. În contact 
cu el, sufletele oamenilor se preschimbau şi, văzându-i 
viaţa sfântă, se smereau. Prin cuvântul lui călea sufletele 
şi pe mulţi i-a ridicat din cădere. Ascultându-l, sufletul ui- 
ta de pământ şi se întorcea cu înflăcărare spre Dumnezeu. 

Statura lui era puţin peste cea mijlocie, avea o faţă plă- 
cută, părul închis la culoare; plăcea la toată lumea. Nevoi- 

torii din Caucaz îl cinsteau, şi el era vrednic de această 
cinstire. Împlinea nevoinţe [ascetice] grele: îndura căldu- 
ra şi frigul, iarna mergea desculţ suferind din dragoste de 
Dumnezeu şi niciodată n-a avut pe buze vreun murmur îm- 
potriva lui Dumnezeu, ci sufletul său era predat în între- 
gime voii lui Dumnezeu şi purta toate suferinţele cu bucu- 
rie. Propovăduia o pocăință fierbinte şi pe mulţi i-a ridicat 
dintr-o adâncă descurajare la nevoinţe pline de râvnă. În 
cuvintele lui se simţea limpede harul lui Dumnezeu, şi el 
renăştea minţile oamenilor dezlipindu-le de pământ. 
Într-o zi, nevoitorii din Caucaz l-au dus la un demoni- 
zat, şi când l-a văzut, din multa iubire, părintele Stratonik 
a plâns şi a zis: „Nenorocită făptură a lui Dumnezeu, cât 
eşti de chinuită de demon!” şi a făcut asupra lui semnul 
crucii cu aceste cuvinte: „Domnul Iisus Hristos să te tămă- 
duiască!” şi bolnavul s-a vindecat în clipa aceea. Atât de 
mare era puterea credinţei şi rugăciunea acestui bărbat. 


Unde eşti acum, dragul nostru părinte Stratonik, care 
iubeai atât de minunat plânsul? Vino la noi şi-ţi vom zidi o 
chilie pe un munte înalt, vom privi la sfânta ta viaţă şi pe 
măsura puterilor noastre vom imita marile tale nevoinţe 
[ascetice]. Vremea lacrimilor tale a trecut, părinte. Acum 
auzi în ceruri cântările heruvimilor şi vezi slava Domnu- 
lui, pe Care sufletul tău Îl iubea pe pământ şi, avântân- 
du-te spre El, se preda plânsului pocăinţei. Domnul iubeş- 
te pe om şi i-a dat acest plâns, ca sufletul său să se spele în 
apa aceasta şi să poată vedea curat pe Domnul în duh de 
iubire şi în frică plină de cucernicie. 

Părintele Stratonik mai zicea că va veni o vreme când 
monabhii se vor mântui în haine lumeşti. 


o 
Din toate puterile şi până la sfârşitul vieţii trebuie păs- 
trată râvna de la început, căci mulţi au pierdut-o şi n-au 
mai găsit-o. Pentru aceasta trebuie să ne aducem aminte 


neîncetat de moarte; şi dacă sufletul este gata de moarte, 
chiar şi numai în parte, el nu se mai teme, vine la smere- 

nie şi pocăință, uită tot ce e lumesc, îşi păzeşte mintea 
neîmprăştiată şi se roagă din toată inima. 

Cine îşi aduce aminte de moarte nu mai este înşelat de 
lume, iubeşte pe aproapele, ba chiar şi pe vrăjmaşi, este 
ascultător şi înfrânat; prin aceasta îşi păstrează în suflet 
pacea şi vine în el harul Sfântului Duh. Iar când cunoşti pe 
Dumnezeu prin Duhul Sfânt, atunci sufletul tău se va des- 
făta de Domnul şi-L vei iubi, îţi vei aduce aminte totdeau- 
na de dulceaţa Duhului Sfânt, şi aceasta este cu adevărat o 
hrană cerească. 

Am vorbit mult despre toate acestea cu marele nevoitor 
care a fost părintele Stratonik. El mi-a povestit că în 
Caucaz întâlnise şapte bărbaţi care gustaseră harul Sfântu- 
lui Duh, dar unii dintre ei nu cunoşteau calea Domnului, 
nu ştiau cum povăţuieşte Domnul sufletele şi de aceea au 
slăbit mai apoi. Despre aceasta se vorbeşte în Scriptură şi 
la Sfinţii Părinţi, dar trebuie să trăieşti mult ca să cu- 
noşti toate acestea din experienţă. 

La început, când omul vine să lucreze pentru Domnul, 
Domnul dă sufletului harul Său şi o râvnă puternică pen- 
tru bine, şi totul pentru el este atunci uşor şi plăcut; iar 
când sufletul vede în el aceasta, atunci, în lipsa lui de 
experienţă, îşi spune: „Voi avea toată viaţa această râvnă”. 
Şi prin aceasta se înalţă mai presus de cei ce trăiesc în ne- 
păsare şi începe să-i judece; şi aşa pierde harul care l-a 
ajutat să împlinească poruncile lui Dumnezeu. Şi sufletul 
nu înţelege cum s-a întâmplat aceasta — totul mergea atât 
de bine, dar acum totul e atât de chinuitor şi nu mai vrea 
să se roage. Dar nu trebuie să se înfricoşeze: este Domnul 
Care povăţuieşte cu milostivire sufletul. De îndată ce se 
înalţă mai presus de fratele său, chiar în acel minut sufle- 
tului îi vine un gând rău care nu-i place lui Dumnezeu, şi 
dacă sufletul se smereşte, harul nu-l părăseşte, dar dacă 
nu se smereşte, se iveşte o mică ispită, ca sufletul să se 
smerească. Dacă iarăşi nu se smereşte, atunci începe lupta 
curviei. Dacă tot nu se smereşte, atunci cade într-un păcat 
oarecare. Şi dacă nici atunci nu se smereşte, atunci vine o 
mare ispită şi el va săvârşi un păcat mare. Şi aşa ispita se 

va face tot mai puternică, până ce sufletul se va smeri; 
atunci ispita se duce şi, dacă se smereşte mult, vine stră- 
pungerea inimii şi pacea şi tot răul piere. 

Astfel, tot războiul se duce pentru smerenie. Mân- 
dria a pricinuit căderea vrăjmaşilor şi ei ne-au tras în adânc 
şi pe noi. Vrăjmaşii ne laudă, şi dacă sufletul primeşte la- 
uda, harul se retrage de la el până ce se pocăieşte. Astfel, 
toată viaţa învaţă sufletul smerenia lui Hristos şi, până ce 
nu va avea smerenia, va fi întotdeauna chinuit de gânduri 
rele. Dar sufletul smerit găseşte odihna şi pacea de care 
vorbeşte Domnul [In 14, 27]. 

Postul şi înfrânarea, privegherea şi liniştirea [isihia] şi 
celelalte nevoinţe [ascetice] ne ajută, dar puterea de căpe- 
tenie stă în smerenie. Maria Egipteanca şi-a uscat trupul 
prin post într-un singur an, pentru că nu avea nimic de 
mâncare, dar cu gândurile a trebuit să lupte timp de şap- 
tesprezece ani. 

Smerenia nu se învaţă dintr-o dată. De aceea a zis Dom- 
nul: „Învăţaţi de la Mine smerenia şi blândeţea” [Mt 11, 29]. 
Ca să înveţi ai nevoie de timp. Unii au îmbătrânit în nevo- 
inţe şi totuşi n-au învăţat smerenia şi nu pot înţelege de ce 
nu le merge bine, de ce n-au pace şi sufletul lor e mâhnit 
şi abătut. 

Da 


A venit la mine părintele T. — un pustnic. Ştiind că 
acest „bătrân” [„stareţ”] era un mare nevoitor [ascet], cre- 
deam că-i place să vorbească despre Dumnezeu. Am avut 
o lungă convorbire cu el, după care l-am rugat să spună un 
cuvânt sufletului meu, ca să-şi îndrepte greşelile. A tăcut 
puţin, apoi mi-a zis: 

„În tine se vede mândrie... De ce vorbeşti atât de mult 
despre Dumnezeu? Sfinţii îşi ascundeau dragostea de Dum- 
nezeu în sufletul lor, în schimb vorbeau bucuros despre 
plâns.” 


Părinte T., tu ai smenit sufletul meu care iubeşte pe Zi- 
ditorul. 

Sufletul meu iubeşte pe Domnul şi cum voi ascunde 
acest foc care s-a aprins în sufletul meu? 

Cum voi ascunde mila Domnului, Care a răpit sufletul 
meu? 

Cum voi uita mila Domnului, prin care sufletul meu a 
cunoscut pe Domnul? 

Cum voi putea să nu vorbesc despre Dumnezeu, dacă 
sufletul meu a fost înrobit de El? 

Cum voi tăcea despre Dumnezeu, când duhul meu arde 
ziua şi noaptea din iubire pentru EI? Fi-voi atunci un po- 
trivnic al lacrimilor? 

Pentru ce, părinte, ai zis sufletului meu: „De ce vorbeşti 
atât de mult despre Dumnezeu?” 

Dar sufletul meu Îl iubeşte şi cum să ascund dragostea 
Domnului pentru mine? 

Sunt vrednic de chinurile veşnice, dar El m-a iertat şi 
mi-a dat harul Său, care nu poate rămâne ascuns în suflet. 

Nu ştii oare că te iubesc şi că am început să vorbesc de 
Dumnezeu gândindu-mă că şi sufletul tău Îl iubeşte pe 
Dumnezeu şi că e aprins de iubirea lui Dumnezeu? 

Dar ce să spun sufletului meu? Ascunde în tine cuvin- 
tele Domnului? Dar toate cerurile cunosc aceasta şi voi fi 
întrebat: De ce ai ascuns mila Domnului şi n-ai vorbit de 
ea oamenilor, ca toți să-L iubească pe Dumnezeu şi să-şi 
găsească odihna în EI? 

Dar Stăpânul ne cheamă cu milostivire pe toţi: „Veniţi 
la Mine toţi cei osteniţi şi împovăraţi şi Eu vă voi odihni 
pe voi” [Mt 11, 28]. 

Sufletul meu cunoaşte această odihnă în Dumnezeu şi 
de aceea, iubind pe Dumnezeu şi pe fraţii mei, vorbesc de- 
spre milostivirea lui Dumnezeu. 

Gândeam că sufletul tău se veseleşte, ca şi al meu, de 
Domnul, dar tu ai smerit sufletul meu spunând: „De ce 
vorbeşti atât de mult despre Dumnezeu?”. 

Dar spun adevărul, că Domnul nostru e milostiv şi iartă 
oamenilor păcatele lor. 

Astfel însă voi porunci buzelor mele tăcere şi voi cânta 
cântare lui Dumnezeu în suflet, ca Domnul nostru să se ve- 

selească, pentru că nemărginită este dragostea Lui pentru 
noi şi şi-a vărsat sângele Său şi ni L-a dat pe Duhul Sfânt. 


KINI 


Părintele Kassian spunea că toți ereticii vor pieri. Nu 
ştiu accasta, dar cred numai în Biserica Ortodoxă: în Ea 
este bucuria mântuirii întru smerenia lui Hristos. 

Îţi mulţumesc, Domnul meu şi Ziditorul meu, că ai 
smerit cu milostivire sufletul meu şi mi-ai descoperit calea 
pe care au mers sfinţii Tăi. Tu iubeşti pe cei ce plâng, şi pe 
calea plânsului au venit la Tine sfinţii Tăi. Tu iubeşti pe cei 
smeriţi şi prin harul Tău îi înveţi iubirea şi smerenia de 
care se tem vrăjmaşii noştri, demonii. Tu Te bucuri, Doam- 
ne, de sufletul smerit; dă-mi să vin la Tine pe calea sfin- 
ților Tăi, calea plânsului smerit, pe care mi-ai arătat-o. 


KIMNI 


Era la noi în mănăstire un frate care căzuse dintr-un 
pom la strânsul măslinelor şi nu mai putea merge pe pi- 
cioarele lui. Pe când era la infirmerie în corpul de clădiri 
al bisericii Schimbării la Față, monahul care era alături de 
el, în patul vecin, a murit. Infirmierul a început să pregă- 
tească trupul mortului pentru îngropăciune şi i-a cerut 
fratelui să-i țină o clipă acul. Bolnavul i-a răspuns: „De 
ce-mi tulburi odihna?” Dar după acest cuvânt sufletul său 
şi-a pierdut pacea, şi atunci a chemat pe duhovnic şi i-a 
mărturisit păcatul neascultării sale. 

Cel înţelept înţelege de ce sufletul fratelui şi-a pierdut 
pacea, dar cel neînţelept spune că sunt fleacuri. 


WI 


La 1 iulie 1932 am primit vizita părintelui Pantelimon 
de la Vechiul Russikon. L-am întrebat cum îi merge, şi el 
cu o față bucuroasă mi-a răspuns: 

— Sunt foarte bucuros. 

— De ce te bucuri?, l-am întrebat. 

— Toţi fraţii mă iubesc. 

— Şi de ce te iubesc? 

— Ascult de toată lumea, a spus el, oricine ar fi şi ori- 
unde aş fi trimis — a zis el. 

Şi m-am gândit: „Uşoară este calea care duce în Împă- 
răția cerurilor. Acesta şi-a găsit odihna prin ascultarea pe 
care o face pentru Dumnezeu, şi de aceea îi este bine su- 
fletului său.” 


za 


Părintele ieromonah I. mi-a povestit că la noi, la Kru- 
mitza, un monah trăgea să moară, dar nu putea muri. I s-a 
spus: „Nu ţi-ai mărturisit păcatele şi de aceea nu poţi mu- 
ri”. El a răspuns: „M-am mărturisit de două ori, dar cred 
că păcatele mele nu-mi sunt iertate şi aş vrea să mă spo- 
vedesc egumenului Makari”. S-a făcut după dorinţa sa: 
egumenul Makari a venit din mănăstire şi l-a spovedit pe 
schimonah, şi atunci acesta s-a sfârşit în pace şi odihnă. 

Părintele ieromonah I. m-a întrebat de ce s-a întâmplat 
aceasta şi i-am răspuns că, deşi se mărturisise, el nu cre- 
dea că păcatele lui i-au fost iertate, ba chiar că trebuia să 
fie aşa după starea lui duhovnicească, adică după necre- 
dinţa lui. Noi însă trebuie să avem credința tare că în Bise- 
rica noastră toate au fost aşezate de Duhul Sfânt şi atunci, 
după credinţa lui, omul primeşte harul de la Domnul. 


Un monah tânăr 


a 

Îţi multumesc, Doamne, că ai trimis azi la mine pe ro- 
bul Tău, un tânăr monah, al cărui nume îl ascund ca să nu 
cadă din pricina slavei deşarte şi viaţa lui sfântă să se iro- 
sească. Vorbeam împreună despre iubire şi acest tânăr 
monah mi-a spus că în cei treizeci de ani ai vieţii sale nu 
întristase pe nimeni. L-am privit şi sufletul meu s-a smerit 
până în ţărână înaintea lui. 

Din copilărie sufletul lui iubea pe Dumnezeu, şi el, vă- 
zând cu duhul pe Domnul, n-a întristat niciodată pe ni- 
meni şi de aceea Domnul l-a ferit de păcate. 

Pentru astfel de oameni, cred, ţine Domnul lumea, pen- 
tru că sunt atât de dragi lui Dumnezeu, şi Dumnezeu as- 
cultă pururea pe robii Săi cei smeriţi şi nouă tuturor ne 
merge bine pentru rugăciunile lor. 

Îți mulţumesc, Doamne, că mi-ai făcut cunoscut pe ro- 
bul Tău. Şi câţi sfinți nu sunt pe care nu-i putem cunoaşte, 
dar sufletul simte apropierea sfinţilor şi se preschimbă în 
smerenia Duhului lui Hristos. În sfinţi viază Duhul lui 
Dumnezeu, şi sufletul simte venirea Lui. 

Doamne, fă ca toţi oamenii să fie asemenea acestui tâ- 
năr monah. Lumea întreagă ar străluci atunci de slavă, 
pentru că harul lui Dumnezeu ar prisosi în lume. Duhul 
Sfânt dă sufletului să cunoască iubirea lui Dumnezeu şi 
dragostea de oameni. Duhul Sfânt învaţă sufletul blânde- 
tea şi smerenia, şi în Dumnezeu el îşi găseşte odihna şi 
uită toate amărăciunile acestei lumi, pentru că îl mângâie 
Duhul Sfânt. Sufletele sfinţilor gustă Duhul Sfânt încă de 
pe pământ. Aceasta e „Împărăţia lui Dumnezeu” care este 
„înăuntrul nostru”, după cum spune Domnul [Lc 17, 21]. 


poa 


Astăzi am vorbit cu părintele... despre noblețea [boie- 
ria] sufletului. El este într-adevăr nobil, pentru că a primit 
noblețea de la Domnul Însuşi, Care i-a dat-o pentru că o 
iubea. Şi noi trebuie să o păstrăm; dar să păstrăm înainte 
de toate acea nobleţe pe care o dă sufletului Domnul. 

Când, după Înviere, Domnul S-a arătat ucenicilor Lui şi 
a început să vorbească cu Petru, nu i-a făcut nici un reproş, 
ci l-a întrebat cu mărinimie: „Mă iubeşti tu pe Mine?” [In 
21, 15]. Acest cuvânt blând de iubire părintească al Dom- 
nului ne învaţă să facem la fel cu oamenii, când cineva ne 
supără. În aceasta stă noblețea [boieria] lui Hristos, şi ea e 
de neînțeles pentru om şi se face cunoscută numai prin 


Duhul Sfânt. 

Slavă Domnului şi milostivirii Lui că ne povăţuieşte 
prin Duhul Sfânt, altfel n-am şti cum este Domnul nostru. 


Vulturul şi cocoşul 


Un vultur zbura în înălţimi, se desfăta de frumuseţea 
lumii şi gândea în sinea lui: „Trec în zbor peste depărtări 
întinse: peste văi şi munţi, mări şi râuri, câmpii şi păduri; 
văd mulţime de fiare şi păsări; văd oraşe şi sate şi cum 
trăiesc oamenii. Dar cocoşul de la ţară nu cunoaşte nimic 
în afara ogrăzii în care trăieşte şi nu vede decât câţiva oa- 
meni şi câteva dobitoace. Voi zbura la el şi-i voi povesti 
despre viaţa lumii”. 

Şi vulturul a venit să se aşeze pe acoperişul gospodăriei 
şi a văzut cât de ţanţoş şi de vesel se plimba cocoşul în 
mijlocul găinilor lui şi s-a gândit: „Înseamnă că e mulţu- 
mit cu soarta lui; dar, cu toate astea, îi voi povesti cele ce 
cunosc”. 

Şi vulturul a început să-i vorbească cocoşului despre 
frumuseţea şi bogăţia lumii. La început cocoşul l-a ascul- 
tat cu atenţie, dar nu înţelegea nimic. Văzând că nu în- 
ţelege nimic, vulturul s-a mâhnit şi i-a fost greu să mai 
vorbească cu cocoşul. La rândul lui, cocoşul, neînţelegând 
ceea ce-i povestea vulturul, se plictisea şi-i era greu să-l 
asculte. Şi fiecare a rămas mulţumit de soarta lui. 

Aşa se întâmplă atunci când un om învăţat vorbeşte cu 
unul neînvăţat şi, încă şi mai mult, atunci când un om du- 
hovnicesc vorbeşte cu unul neduhovnicesc. Omul duhov- 
nicesc este asemenea vulturului, dar cel neduhovnicesc 
este asemenea cocoşului. Mintea omului duhovnicesc cu- 
getă ziua şi noaptea la legea Domnului [Ps 1, 2] şi se înalţă 
prin rugăciune spre Dumnezeu, dar mintea celui nedu- 
hovnicesc e lipită de pământ sau e bântuită de gânduri. 
Sufletul celui duhovnicesc se desfătează de pace, dar su- 
fletul celui neduhovnicesc stă gol şi împrăştiat. Omul du- 
hovnicesc zboară ca vulturul spre înălţimi, simte cu sufle- 

tul pe Dumnezeu şi vede lumea întreagă, chiar dacă s-ar 
ruga în întunericul nopţii; dar omul ne-duhovnicesc se 
bucură sau de slava deşartă, sau de bogății, sau caută des- 
fătările trupeşti. Şi atunci când un om duhovnicesc se în- 
tâlneşte cu unul neduhovnicesc, legătura amândurora e 
lucru plictisitor şi anevoios. 


Convorbiri cu nişte copii” 


Nişte copii drăguţi alergau prin luncă, culegeau flori, 
cântau şi se bucurau, pentru că în ei sălăşluia harul lui 
Dumnezeu. Dar iată că au văzut un monah şi i-au spus: 

— Priveşte! Domnul a împodobit cerul cu stele şi pă- 
mântul cu râuri şi grădini; vulturi zboară în înălțimi de- 
asupra norilor şi se desfată cu frumuseţea naturii, păsările 
cântă vesele în dumbrăvi şi în poieni, dar tu, monahule, 
şezi în chilie şi nu vezi toată frumuseţea lui Dumnezeu. 
Şezi şi plângi. De ce plângi în mica ta chilie când soarele 
străluceşte şi luminează toată lumea în frumuseţe şi pre- 
tutindeni e bucurie pe pământ? 

Aşa au întrebat nişte copii pe un monah, iar el le-a răs- 
puns: 

— Copii, voi nu înţelegeţi plânsul meu. Sufletul meu 
plânge pentru voi, că nu-L cunoaşteţi pe Domnul Care a 
făcut toată această frumuseţe. Sufletul meu îl cunoaşte şi 
aş vrea ca şi voi să cunoaşteţi aceasta şi de aceea sunt trist 
şi mă rog lui Dumnezeu pentru voi, pentru ca şi voi să-L 
cunoaşteţi pe Domnul prin Duhul Sfânt. 

— Ce înseamnă a cunoaşte pe Domnul prin Duhul Sfânt? 

— E cu neputinţă, copii, a-L cunoaşte pe Domnul cu 
mintea. Dar citiți dumnezeieştile Scripturi, în care viază 


* În timpul războiului ruso-japonez din 1904-1905, Siluan a fost re- 
chemat în Rusia. Plecat de la Athos pe 30 decembrie 1904, el s-a întors 
aici pe 16 octombrie 1905. În acest răstimp, în aşteptarea rezolvării situ- 
aţiei sale militare, a rămas acasă, în satul natal Şovsk, la marginea căru- 
ia şi-a construit o mică chilie. Din această perioadă datează convorbirile 
cu copiii relatate în aceste însemnări [n.tr.]. 

harul care vă va îndulci, şi aşa veţi cunoaşte pe Domnul 
şi-i veţi fi robi Lui cu bucurie, ziua şi noaptea. Când însă Îl 
cunoaşteţi pe Domnul, atunci vă părăseşte dorinţa de a vă 
mai uita la această lume, iar sufletul se va strădui să vadă 
slava Domnului în ceruri. 

— Dar nouă ne plac florile şi să hoinărim şi să ne ve- 
selim. 

— Vă place să hoinăriţi prin poieni şi să culegeţi flori, 
vă place să cântaţi şi să ascultați cântecele păsărilor, dar în 
cer sunt lucruri mai frumoase decât toate acestea: e raiul, 
unde viază Domnul împreună cu îngerii şi cu sfinţii. Şi 
acolo este veselie şi se cântă cântări, dar mai frumoase, şi 
când sufletul ascultă aceste cântări nu le mai poate uita 
niciodată şi nu-l mai atrag cântecele pământeşti. 

— Dar nouă ne place să cântăm. 

— Cântaţi, copii, Domnului prin Duhul Sfânt; cântaţi în 
smerenie şi iubire. 

— Dar tu de ce plângi? Nu înţelegem. 

— Plâng pentru voi, copilaşi. Mă uit la voi, mi-e milă de 
voi şi rog pe Domnul să vă păzească ca să cunoaşteţi pe 
Făcătorul şi Domnul vostru. Mă uit la voi şi voi semănaţi 
cu Copilul Hristos, şi vreau ca voi să nu pierdeţi harul lui 
Dumnezeu şi să nu vă asemănaţi, când vă mâniaţi, vrăj- 
maşului, pentru gândurile cele rele. Vreau ca voi să fiți 
totdeauna asemenea Fiului Preacuratei Maicii lui Dumne- 
zeu. Aceasta v-o doreşte sufletul meu. Pentru aceasta mă 
rog. Mi-e milă de toţi copiii de pe pământ şi de aceea 
plâng pentru toţi copiii nevinovaţi şi orfani. Plâng, copii, 
pentru lume şi jelesc pentru tot norodul lui Dumnezeu. 


Doamne, trimite mila Ta peste copiii pământului pe ca- 
re îi iubeşti şi dă-le să Te cunoască prin Duhul Sfânt şi să 
înveţe să Te slăvească. 

Cu lacrimi Te rog, ascultă rugăciunea mea şi dă tuturor 
să cunoască slava Ta prin Duhul Sfânt. 


BCR 

— Copii, iubiţi-L pe Dumnezeu, cum ÎI iubesc îngerii 
în ceruri. 

— Noi nu L-am văzut niciodată pe Dumnezeu, cum pu- 
tem să-L iubim? 

— Copilaşii mei iubiţi, credeţi totdeauna despre Dum- 
nezeu că vă iubeşte şi vă dă viaţă pentru ca să vieţuiţi veş- 
nic împreună cu El şi să vă îndulciţi [desfătaţi] de iubirea 
Lui. 

— Cum putem şti noi că Dumnezeu ne iubeşte? 

— După roade, copilaşi, se cunosc iubirile: când sun- 
tem în iubirea lui Dumnezeu, am biruit păcatul, şi în su- 
flet e odihnă şi veselie şi vrem să ne aducem aminte de 
Dumnezeu în toată vremea, vrem să ne rugăm şi în suflet 
sunt gânduri bune. 

— Cum să ştim ce fel de gânduri viază în noi, şi care din 
ele sunt bune şi care sunt rele? 

— Ca să deosebiți gândurile bune de cele rele, trebuie 
să ţineţi mintea voastră curată în Dumnezeu. 

— Nu înţelegem, cum putem să ne ţinem mintea în 
Dumnezeu, când nu L-am văzut pe Dumnezeu şi nu L-am 
cunoscut, şi ce înseamnă: minte curată? 

— Copilaşi, voi să vă gândiţi că Dumnezeu vă vede, chiar 
dacă voi nu-L vedeţi. Aşa veţi umbla totdeauna înaintea 
feţei Domnului. Chiar dacă aceasta e o iubire mică, dar 
dacă păziţi cuvântul meu, ea vă va duce la o mai mare iu- 
bire, şi atunci, prin Duhul Sfânt, veţi cunoaşte toţi ceea ce 
vă spun şi în ceasul acesta nu înţelegeţi. 

20 


Gânduri, sfaturi 
şi observaţii ascetice 


Gândurile mele m-au frământat ani îndelungaţi, dar 
mila Domnului a fost cu mine fără sfârşit. Şi dacă Domnul 
nu m-ar fi povăţuit ca un Bun Păstor cu harul Său, vrăj- 
maşii m-ar fi înghiţit. 

Scriu despre mila Domnului şi îmi este uşor să scriu, fi- 
indcă sufletul meu cunoaşte pe Domnul prin Duhul Sfânt 
şi ştie cât de mult îl iubeşte El pe om. După mulţimea iu- 
birii şi blândeţii Lui, El nu-şi aduce aminte de păcatele 
noastre. 

Duhul meu doreşte nesăturat când să se roage, când să 
scrie sau să vorbească despre Dumnezeu, dar sufletul meu 
nu vrea să audă nimic din cele ale lumii. 


OCR 


Dacă vorbeşti sau scrii despre Dumnezeu, roagă-te şi 
cere de la Domnul să te ajute şi să-ţi lumineze înţelegerea, 
şi Domnul te va ajuta şi povăţui. Dacă este În tine o ne- 
dumerire, închină-te de trei ori până la pământ şi zi: „Mi- 
lostive Doamne, Tu vezi că sufletul meu e în nedumerire şi 
mi-e frică să nu greşesc. Luminează-mi înţelegerea, Doam- 
ne”. Şi Domnul te va lumina negreşit, căci El este foarte 
aproape de noi. Dar dacă te îndoieşti, nu vei primi ceea ce 
ceri. Aşa a zis Domnul lui Petru: „Pentru ce te-ai îndoit, 
puţin credinciosule?” [Mt 14, 31] atunci când acesta înce- 

pea să se scufunde în valuri. Aşa şi sufletul, când se îndo- 
ieşte, începe să se scufunde în gândurile cele rele. 

„Doamne, dă-ne credinţă neclintită în Tine prin Duhul 
Sfânt!” 


OCR 


Când cel căruia nu i s-a dat să înveţe pe alţii învaţă 
totuşi, el întristează pe marele Dumnezeu. 


WINIA 


Sunt oameni, şi chiar oameni mari, care atunci când se 
iveşte o nedumerire, nu se întorc spre Domnul; or atunci 
trebuie să spună deschis: „Doamne, sunt un om păcătos şi 
nu înţeleg, ce trebuie să fac, dar Tu, Milostive, luminează- 
mi înţelegerea cum şi ce trebuie să fac!” Domnul Cel Mi- 
lostiv nu vrea ca sufletul nostru să se cufunde în zăpăceala 
care vine de la vrăjmaşul şi ne insuflă ce trebuie să facem 
şi ce nu trebuie să facem. 


poa 


Când ştim multe, să mulțumim Domnului pentru cu- 
noaşterea dată. Dar numai cunoaşterea singură nu e de 
ajuns; trebuie să fie în suflet şi roadele Duhului [Ga 5, 22] 
sau măcar un grăunte mic care la vremea lui să crească şi 
să aducă roadă multă [In 12, 24]. 


WIN 


Scriu şi îmi este uşor să scriu, pentru că sufletul meu 
cunoaşte pe Domnul. Dar e mai bine să te rogi fără îm- 
prăştiere, pentru că rugăciunea e mai de preţ decât orice. 
Dar sufletul n-are putere să se roage necontenit cu aceeaşi 
aprindere, şi de aceea trebuie să i se dea răgaz de odihnă 
de la osteneala rugăciunii; atunci putem citi, sau cugeta, sau 
scrie despre Dumnezeu — după cum ne insuflă Domnul. 

Bun lucru este a cugeta la legea Domnului ziua şi noap- 
tea. Prin aceasta sufletul îşi găseşte odihna în Dumnezeu 
şi Domnul îmbrăţişează tot sufletul, şi atunci pentru el nu 
mai e nimic altceva afară de Dumnezeu. 

Când sufletul este în Dumnezeu, el uită cu totul lumea 
şi atunci sufletul vede pe Dumnezeu. Alteori însă, Domnul 
mişcă prin harul Său sufletul să se roage pentru toată lu- 
mea, şi uneori chiar şi pentru un singur om. Când şi cum 
vrea Domnul. 

Dar ca să vedem tainele lui Dumnezeu, trebuie să ce- 
rem necontenit de la Domnul să ne dea duh smerit, şi 
atunci le vom cunoaşte prin Duhul Sfânt. 


OCR 


Cunoaşte că atunci când o nenorocire loveşte un norod 
şi sufletul tău plânge pentru el înaintea lui Dumnezeu, 
Dumnezeu se va milostivi de el. Pentru aceasta, Duhul 
Sfânt se atinge de suflet şi îi dă rugăciune pentru oameni, 
ca ei să fie miluiţi. Aşa iubeşte Domnul Cel Milostiv zidi- 
rea Sa. 

Poate va spune cineva: „Cum să mă rog pentru lumea 
întreagă, când nu mă pot ruga nici pentru mine însumi?” 
Dar aşa vorbeşte cine n-a înţeles că Domnul ascultă rugă- 
ciunile noastre şi ia aminte la ele. 

Roagă-te simplu, ca un copil, şi Domnul va asculta ru- 
găciunea ta, pentru că Domnul nostru este un Părinte atât 
de milostiv că noi nu putem să înţelegem sau să ne închi- 
puim aceasta, şi numai Duhul Sfânt ne descoperă marea 
Lui iubire. 


WINA 


Celui ce iubeşte pe cei întristați, Domnul îi dă o rugă- 
ciune fierbinte pentru oameni. El se roagă cu lacrimi pen- 
tru norodul pe care-l iubeşte şi pentru care se întristează, 
şi această întristare a lui este plăcută lui Dumnezeu. 

Domnul îşi alege rugători pentru întreaga lume. Nevoi- 
torului [ascetului] Parfeni din Kiev [secolul XIX], care do- 
rea să ştie ce este „schima cea mare” a monahilor, Maica 
Domnului i-a spus: „Schimnicul e un rugător pentru în- 
treaga lume”. 


OCR 


Domnul vrea să-i mântuiască pe toţi oamenii şi în bu- 
nătatea Lui cheamă la El lumea întreagă. Domnul nu ia 
voinţa de la suflet, ci prin harul Său EI o îndreptează spre 
bine şi o atrage spre iubirea Lui. Când Dumnezeu vrea să 
miluiască pe cineva, atunci insuflă altora dorinţa de a se 
ruga pentru acesta şi-i ajută în rugăciunea aceasta. De 
aceea, trebuie ştiut că atunci când se iveşte dorinţa de a te 
ruga pentru cineva, e semn că Domnul Însuşi vrea să mi- 
luiască acest suflet şi ascultă cu milostivire rugăciunile 
tale. Nu trebuie însă confundată această dorinţă de a te 
ruga insuflată de Domnul cu dorinţa iscată de legătura pă- 
timaşă faţă de cel sau cea pentru care te rogi. 

Când rugăciunea izvorăşte numai din întristare faţă de 
cineva aflat în viaţă sau care a murit, ea este liberă de ori- 
ce legătură pătimaşă. În această rugăciune sufletul se în- 
tristează pentru acesta şi se roagă din inimă, iar aceasta e 
un semn al milei lui Dumnezeu. 


ICR 


Sufletul meu a făcut experienţa şi a văzut o mare milă 
faţă de mine şi faţă de cei pentru care m-am rugat. ŞI am 
înţeles aşa că atunci când Domnul ne dă întristare pentru 
cineva şi ne insuflă dorinţa de a ne ruga pentru el, aceasta 
înseamnă că Domnul vrea să miluiască acel om. De aceea, 
dacă te întristezi pentru cineva, trebuie să te rogi pentru 
el, fiindcă atunci Domnul vrea să-l miluiască pentru tine. 
Tu roagă-te şi Domnul te va asculta şi vei preamări pe 
Dumnezeu. 


OCR 

Orice mamă când află de copiii ei că sunt în nenorociri 
suferă greu sau chiar şi moare. Ceva asemănător am în- 
cercat şi eu. Un copac doborât şi cu toate crengile tăiate a 
inceput să se rostogolească cu repeziciune pe coastă spre 
un om. Îl vedeam dar, din pricina marii spaime care m-a 
cuprins, n-am putut să strig: „Repede, fereşte-te!” Inima 
mi s-a strâns într-un hohot de plâns şi copacul s-a oprit. 
Omul era un străin pentru mine; nu-l cunoşteam, dar, da- 
că ar fi fost rudenie cu mine, nu cred că aş mai fi rămas în 
viaţă. 

KIRIT 


Rugăciunea celor mândri nu e plăcută Domnului, dar 
atunci când se întristează sufletul unui om smerit, Dom- 
nul îl ascultă negreşit. 

Un bătrân ieroschimonah, ce trăia la Muntele Athos, a 
văzut cum urcau la cer rugăciunile monahilor — şi nu mă 
mir de aceasta. Acelaşi „bătrân” [„stareţ”], în copilărie, vă- 
zând supărarea tatălui său din pricina unei mari secete 
care ameninţa să nimicească întreaga recoltă de grâne, s-a 
dus pe un câmp cu cânepă din grădină şi a început să se 
roage: 

„Doamne, Tu eşti bun, Tu ne-ai făcut, ne hrăneşti şi 
îmbraci. Tu vezi, Doamne, cum se întristează tatăl meu 
pentru că nu plouă. Fă să cadă ploaie pe pământ.” 

Şi îndată s-au strâns nori şi a căzut ploaie, şi pământul 
s-a umplut de apă. 

Un alt „bătrân” [„stareţ”] ce trăia pe malul mării, lângă 
un liman, mi-a povestit următoarele: „Era o noapte întu- 
necată. Limanul era plin de bărci de pescari. S-a pornit în- 
să o furtună, a cărei tărie creştea cu repeziciune. Bărcile 
au început să se lovească unele de altele. Oamenii încer- 
cau să le lege de mal, dar lucrul era cu neputinţă pe întu- 
neric şi pe furtună. Toţi se tulburau. Pescarii strigau cu 
voce tare şi era groaznic să auzi strigătele înspăimântate 
ale oamenilor. Am simţit o adâncă durere pentru norod şi 
m-am rugat cu lacrimi: «Doamne, potoleşte furtuna, liniş- 
teşte valurile, ai milă de oamenii Tăi chinuiţi şi scapă-i!» 

Şi îndată furtuna a încetat, marea s-a liniştit şi oamenii, 
liniştindu-se, au mulţumit lui Dumnezeu.” 


DCR 


Odinioară, credeam că Domnul face minuni numai la 
rugăciunile sfinţilor, dar acum am cunoscut că Domnul fa- 
ce minuni şi pentru cel păcătos, de îndată ce sufletul lui se 
smereşte, fiindcă atunci când omul învaţă smerenia, Dom- 
nul ascultă rugăciunile lui. 

Mulţi zic din lipsă de experienţă: Cutare sfânt a făcut o 
minune, dar eu am cunoscut că Duhul Sfânt Care viază în 
om săvârşeşte minunile. Domnul vrea ca toţi să se mân- 
tuiască şi să fie veşnic împreună cu El, şi de aceea ascultă 
rugăciunile omului păcătos pentru folosul altora sau al ce- 
lui ce se roagă. 


OCR 


Cu lacrimi Îl rog pe Domnul pentru cei ce îmi cer să 
mă rog pentru ei: „Doamne, dă-le Duhul Tău Cel Sfânt, ca 
ei să Te cunoască prin Duhul Sfânt!” 


POR 


Domnul ne iubeşte fără sfârşit pe noi, păcătoşii, şi dă 
omului pe Duhul Sfânt, şi prin Duhul Sfânt sufletul cu- 
noaşte pe Domnul şi îşi găseşte fericirea în El, Îi mulţu- 
meşte şi-L iubeşte, şi în marea lui bucurie îi este milă de 
întreaga lume şi doreşte cu tărie ca toţi oamenii să cu- 
noască pe Dumnezeu, pentru că Domnul Însuşi doreşte 
aceasta pentru toţi. Însă, într-adevăr, aceasta este cu pu- 
tinţă numai prin har, chiar şi într-o mică măsură. Dar, 
fără har, sufletul e asemenea unui dobitoc. 

Cât îmi e de milă de oamenii care nu cunosc pe Dum- 
nezeu. Dar noi, creştinii ortodocşi, suntem norocoşi pen- 
tru că Îl cunoaştem pe Dumnezeu. Ne-a învăţat Duhul 
Sfânt. El ne învaţă să-i iubim şi pe vrăjmaşi. 


ZOR 

Până când nu cunoaşte mai mult, omul e mulțumit cu 
puţinul pe care-l are. Seamănă cu un cocoş de la ţară, care 
trăieşte într-o mică ogradă, vede câţiva oameni şi câteva 
dobitoace, cunoaşte câteva zeci de găini şi e mulţumit cu 
viaţa lui, pentru că nu ştie mai mult. 

Dar vulturul ce zboară sus în nori, care îmbrăţişează cu 
privirea-i ageră depărtările, care respiră de departe mi- 
resmele pământului, care se desfată de frumuseţea lumii 
şi cunoaşte multe ţări, mări şi râuri, care vede o mulţime 
de animale şi de păsări, acest vultur n-ar fi mulţumit dacă 
ar fi pus într-o mică ogradă laolaltă cu cocoşul. 

Tot aşa şi omul, câtă vreme nu cunoaşte mai mult, se 
mulţumeşte cu puţinul pe care-l are. Astfel, adeseori ţăra- 
nul sărac e mulțumit să aibă ceva hrană şi haine de îm- 
brăcat şi pentru aceasta mulţumeşte lui Dumnezeu. Dar 
omul învăţat şi cu ştiinţă multă nu se va mulţumi cu o ase- 
menea viaţă şi va căuta spaţii vaste pentru mintea lui. 

Tot aşa e şi în viaţa duhovnicească. Cine n-a cunoscut 
harul Duhului Sfânt, acela se aseamănă cocoşului care nu 
cunoaşte zborul vulturului în înălțimile cerului, nu înţe- 
lege dulcea străpungere a inimii şi iubirea dumnezeiască. 
Cunoaşte pe Dumnezeu din natură şi din Scriptură; se 
mulţumeşte cu pravila şi aceasta îl mulţumeşte, ca şi coco- 
şul care e mulţumit cu soarta sa şi nu se întristează că nu 
este vultur. 

Dar cine a cunoscut pe Domnul prin Duhul Sfânt, acela 
se roagă ziua şi noaptea, pentru că harul Sfântului Duh îl 
atrage să iubească pe Domnul şi dulceaţa iubirii lui Dum- 
nezeu îl ajută să poarte uşor toate întristările pământului, 
şi sufletul lui tânjeşte neîncetat după Domnul, şi caută tot- 
deauna harul Duhului Sfânt. 


WINI 


Cine vrea să se roage neîncetat, acela trebuie să fie în 
toate înfrânat şi ascultător „bătrânului” [„stareţului”] pe 
care-l slujeşte. Trebuie să-i mărturisească şi gândurile, pen- 
tru că, prin duhovnicul şi „bătrânul” lui, Domnul îl îndrep- 

tează prin harul Său, şi atunci nu va avea gânduri rele îm- 
potriva lui. Pentru ascultarea lui sfântă un asemenea om 
va fi învăţat de har gânduri bune şi va înainta în smerenia 
lui Hristos. Dar dacă gândeşte: „N-am nevoie să mă sfă- 
tuiesc cu cineva” şi lasă ascultarea, va ajunge arţăgos şi nu 
numai că nu va înainta, dar va pierde şi rugăciunea. 

Ca să ţii rugăciunea, trebuie să iubeşti pe oamenii care 
te ocărăsc şi să te rogi pentru ei, până ce sufletul tău se va 
fi împăcat cu ei, şi atunci Domnul îţi va da rugăciune neîn- 
cetată, pentru că El dă rugăciunea celui ce se roagă pentru 
vrăjmaşi. 

Învățătorul în rugăciune e Însuşi Domnul, dar cel ce se 
roagă trebuie să smerească sufletul său. În sufletul celui ce 
se roagă cum se cuvine e pacea lui Dumnezeu. Inima ru- 
gătorului trebuie să fie plină de milă pentru toată făptura. 
Rugătorul iubeşte pe toţi şi are milă de toţi, pentru că ha- 
rul Duhului Sfânt l-a învăţat iubirea. 


DR 


Rugăciunea e un dar al Duhului Sfânt. Demonii se stră- 
duiesc din toate puterile lor să depărteze pe om de la aduce- 
rea-aminte de Dumnezeu şi de la rugăciune. Dar sufletul 
care iubeşte pe Domnul tânjeşte după El şi se roagă Lui aşa: 

„Sufletul meu tânjeşte după Tine şi cu lacrimi Te caut.” 


poa 


a 

În inima care se roagă rugăciunea ţâşneşte fără nici o 
constrângere; harul însuşi săvârşeşte rugăciunea din ini- 
mă. Tu însă, smereşte-te cât poţi de mult; ţine mintea ta 
în inimă şi în iad. Cu cât mai mult te vei smeri, cu atât mai 
multe daruri vei dobândi de la Dumnezeu. 


KINA 


Slavă milostivirii Domnului, că El ne dă nouă, păcăto- 
şilor, să fim în Dumnezeu. 

Ca să rămâi în Dumnezeu, mulțumeşte-te cu ce ai, chiar 
dacă n-ai avea nimic. Fii mulţumit şi mulţumeşte lui Dum- 
nezeu pentru că n-ai nimic. Să-ţi fie de ajuns faptul de a 
sluji lui Dumnezeu şi El te va aşeza împreună cu sfinţii. 


WIR 


Cine vrea să iubească pe Domnul, acela trebuie să iu- 
bească pe vrăjmaşi şi să fie lipsit de răutate; atunci Dom- 
nul îţi dă bucuria de a-L slăvi neîncetat, ziua şi noaptea, şi 
mintea ta va uita lumea şi, dacă întorcându-te în tine în- 
suți îţi vei aduce aminte din nou de ea, te vei ruga din ini- 
mă pentru lume. 

Aşa vieţuiau sfinţii, fiindcă Duhul Sfânt învaţă sufletul 
să se roage pentru oameni. 


WIR 


Duhul Sfânt ne învață să iubim pe Dumnezeu, iar iu- 
birea păzeşte poruncile. Domnul a zis: „Cel ce Mă iubeşte 
păzeşte poruncile Mele” [In 14, 15—23]. Dacă Adam ar fi 
iubit pe Domnul aşa cum L-a iubit Maica Domnului, ar fi 
păzit porunca Lui. Şi vedem din experienţă că mintea celui 
ce iubeşte pe Dumnezeu e îndreptată de harul lui Dumne- 
zeu şi vede subţire toate vicleniile vrăjmaşului. Când însă 
Domnul mângâie sufletul, atunci el nu-i mai vede pe vrăj- 
maşi, ci vede numai pe Domnul. 


IQR 


Cine ascultă de legea lui Dumnezeu va înțelege cât de 
bune sunt toate poruncile Domnului. Orice poruncă ai lua, 
ea Îți aduce bucurie şi veselie. Ia, de pildă, prima poruncă: 
Să iubeşti pe Dumnezeu. Dacă gândeşti că Dumnezeu ne 
iubeşte, pentru acest gând ţi se va da pacea. Ia a doua po- 
runcă: Să iubeşti pe aproapele tău. Dacă gândeşti că Dom- 
nul îi iubeşte pe oamenii Săi şi că în ei viază Duhul Sfânt, 
sufletul tău se va desfăta de legea lui Dumnezeu şi vei cu- 

geta la ea ziua şi noaptea [Ps 1, 2] şi ţi se va da darul deo- 
sebirii binelui şi răului. 
BOA 


Când Domnul vrea să mângâie un suflet întristat, îi dă 
bucurie, lacrimi, străpungerea inimii şi pacea sufletului şi 
a trupului; şi uneori Se arată pe Sine Însuşi sufletului. 

Apostolii au văzut pe Domnul în slavă când S-a schim- 
bat la faţă pe Tabor; dar mai apoi, în timpul pătimirii Lui, 
au fugit ca nişte laşi. Aşa de neputincios este omul. Într- 
adevăr, suntem pământ, şi încă pământ păcătos. De aceea 
a şi zis Domnul: „Fără de Mine nu puteţi face nimic” [In 
15, 5]. Aşa şi este. Când harul este în noi, suntem într- 
adevăr smeriţi, suntem înţelegători, ascultători, blânzi şi 
plăcuţi lui Dumnezeu şi oamenilor; dar când pierdem ha- 
rul, ne uscăm ca o mlădiţă ruptă dintr-o viţă. 

Cine nu iubeşte pe fratele pentru care Însuşi Domnul a 
murit în mari chinuri, acela s-a tăiat din Viţa care este 
Domnul [In 15, 1]; dar pe cel ce luptă cu păcatul Domnul îl 
va ajuta. 


poa 


Uneori omul e atât de neputincios că n-are putere nici 
să alunge o muscă şi nu poate alunga din suflet gândurile 
cele rele, dar chiar şi în această neputinţă mila lui Dumne- 
zeu îl păzeşte pe om: gândurile rele pier şi singur Dumne- 
zeu este în suflet, în minte şi peste tot. 


WIN 


Prin el însuşi omul e firav ca o floare a câmpului: toţi o 
iubesc şi toţi o calcă în picioare. 

Aşa e şi omul: uneori e în slavă, alteori în necinste. Dar 
cine iubeşte pe Dumnezeu, acela Îi mulţumeşte pentru ori- 
ce întristare şi rămâne liniştit atât în cinstire, cât şi în în- 
josire. 

so 

Socotesc că trebuie să mâncăm atât încât, după ce am 
mâncat, să mai vrem să ne rugăm; încât duhul să fie în- 
totdeauna aprins şi să năzuiască nesăturat spre Dumnezeu 
ziua şi noaptea. Trebuie apoi să trăim simplu ca pruncii; 
atunci harul lui Dumnezeu va fi totdeauna în suflet: pen- 
tru iubirea lui, Domnul i-l dă fără a-i cere nimic în schimb 
şi, cu acest har, sufletul trăieşte ca şi cum ar fi în altă lu- 
me, iar iubirea lui Dumnezeu îl atrage atât încât nu mai 
vrea să se uite la această lume, deşi o iubeşte. 


OCR 


Cum să cunosc dacă Domnul mă iubeşte sau nu? 

Iată câteva semne. Dacă te lupţi cu tărie cu păcatul, 
Domnul te iubeşte. Dacă iubeşti pe vrăjmaşi, eşti şi mai 
mult iubit de Dumnezeu. lar dacă-ţi pui sufletul pentru 
oameni, eşti mult iubit Domnului, Care şi-a pus El Însuşi 
sufletul pentru noi. 


Da 


Odinioară nu ştiam ce înseamnă să ai sufletul bolnav, 
dar acum văd aceasta limpede şi în mine, şi în alţii. Când 
sufletul se smereşte şi se predă voii lui Dumnezeu, atunci 
el se face iarăşi sănătos şi este într-o mare odihnă în Dum- 
nezeu, şi din pricina acestei bucurii se roagă ca toţi să cu- 
noască pe Domnul prin Duhul Sfânt Care dă mărturie lim- 
pede sufletului de mântuirea lui. 


DDR 


„Domnul din cer a privit peste fiii oamenilor să vadă 
de este cel ce înţelege sau cel ce-L caută pe Dumnezeu” 
[Ps 13, 2]. 

Monahul cugetă la legea Domnului ziua şi noaptea; de 
asemenea, el duce zi şi noapte un război necontenit cu ne- 
prietenul. El trebuie să cucerească şapte „întărituri”: 

Prima întăritură — să-şi taie voia proprie. 

A doua întăritură — să se predea ascultării de „bătrâ- 
nul” [„stareţul”] său. 

A treia întăritură — să se usuce pe sine însuşi de dragul 
lui Dumnezeu. 

A patra întăritură — să iubească sărăcia. 

A cincea întăritură — să-şi biruie iubirea de sine. 

A şasea întăritură — să se smerească. 

A şaptea întăritură — să-şi predea sufletul lui Dumne- 
zeu, adică să lase orice lucru pe seama voii lui Dumnezeu. 


Să vedem acum ce „decoraţii” pentru biruinţă primeşte 
monahul de la Domnul încă de pe pământ: 

Prima — pacea conştiinţei. 

A doua — sufletul şi trupul au pacea care vine de la 
Domnul. 

A treia — sufletul iubeşte pe Domnul şi văzându-L, gân- 
deşte că Domnul ne iubeşte. 

A patra — din iubirea lui Dumnezeu sufletul iubeşte pe 
aproapele lui ca pe sine însuşi. 

A cincea — sufletul îşi găseşte odihna în Dumnezeu şi 
vede măreţia lui Dumnezeu şi mila Lui. 

A şasea — sufletul merge pe pământ şi lucrează cu mâi- 
nile, dar mintea e în Dumnezeu şi văzându-L, uită pămân- 
tul, pentru că iubirea lui Dumnezeu atrage sufletul să iu- 
bească pe Cel Iubit. 

A şaptea — sufletul simte harul lui Dumnezeu în gân- 
durile lui. 

A opta — sufletul simte harul în inima lui. 

A noua — sufletul simte harul şi în trupul lui. 

A zecea — iubirea lui Dumnezeu îi deschide Împărăţia 
cerurilor şi sufletul cunoaşte prin Duhul Sfânt cum este 
Domnul nostru. 


PDC 


Pentru cele scrise de mine, vouă, celor ce mă veţi citi, 
vă cer iertare pentru toate greşelile mele şi vă cer să vă ru- 
gaţi pentru mine. 

Dar am scris acestea atras de iubirea lui Dumnezeu de 
care nu mă ştiu sătura. Şed la masă şi tot sufletul meu e 

ocupat de Dumnezeu şi nici un gând viclean nu se apropie 
de mine şi nu-mi împiedică mintea să scriu despre Dom- 
nul pe Care-L iubesc. Când scriu un cuvânt, nu ştiu care 
va fi următorul, ci acesta se naşte în mine şi eu îl scriu. 
Dar când sfârşesc de scris, gândurile vin din nou şi tulbu- 
ră mintea mea cea slabă şi neputincioasă, iar atunci plâng 
Domnului Cel Milostiv şi Domnul mă miluieşte pe mine, 
zidirea Sa cea căzută. 


Gânduri de pe urmă 


Cu trupul zac pe pământ, dar duhul meu se avântă să 
vadă pe Domnul în slavă. Deşi am păcătuit mult, Domnul 
mi-a dat să-L cunosc prin Duhul Sfânt şi sufletul meu ÎI 
cunoaşte şi ştie cât de nemăsurat de milostiv este şi ce bu- 
curie este în El. 

Până n-a cunoscut harul dumnezeiesc, sufletul se teme 
de moarte. Se teme şi de Dumnezeu, pentru că nu ştie cât 
de smerit, de blând şi de milostiv este. Şi nimeni nu poate 
înţelege iubirea lui Hristos, dacă n-a gustat harul Duhului 
Sfânt. 

Fraţii mei preaiubiţi întru Domnul, Domnul Cel Milos- 
tiv Însuşi e martor pentru sufletul meu că scriu adevărul. 
Să ştiţi aceasta, fraţilor, şi nimeni să nu se amăgească: cine 
nu iubeşte pe fratele nu iubeşte nici pe Dumnezeu. Scrip- 
tura vorbeşte precis despre aceasta [1 In 4, 20-21], iar noi 
trebuie să împlinim întocmai acest cuvânt şi atunci vei ve- 
dea tu însuţi în sufletul tău mila Domnului care înrobeşte 
sufletul tău, pentru că dulce este harul Domnului. 


OCR 


Flăcăul îşi caută o mireasă iar fata îşi caută un mire. 
Aceasta e viaţa pământească, binecuvântată de Dumnezeu. 

Dar pentru sufletul pe care şi l-a ales Domnul şi căruia 
i-a dat să guste dulceaţa iubirii lui Dumnezeu, viaţa pă- 
mântească nu stă pe acelaşi plan cu iubirea lui Dumnezeu, 

ci el se îngrijeşte numai de Dumnezeu şi nu se alipeşte de 
nimic pământesc. Şi dacă se apropie de el gânduri pămân- 
teşti, el nu se desfată în ele, pentru că nu poate iubi cele 
pământeşti, ci năzuieşte cu toată dorirea sa spre cele ce- 
reşti. 


INR 


Bolnavi, L-au căutat pe Hristos Maica Domnului îm- 
preună cu Iosif când Acesta a rămas la Ierusalim discu- 
tând în templu cu bătrânii; şi l-au găsit numai după trei zile. 

Cât de întristat trebuie să fi fost sufletul Maicii Domnu- 
lui în acele zile! Ea gândea întru sine: „Unde eşti Fiul meu 
prea iubit? Unde eşti scumpa mea Lumină? Unde eşti 
pântecul meu preaiubit?” 

Aşa trebuie să caute fiecare suflet pe Fiul lui Dumnezeu 
şi Fiul Fecioarei, până ce-L va găsi. 


KINI 


Sufletul care a cunoscut iubirea lui Dumnezeu în Du- 
hul Sfânt încearcă în ceasul morţii o anume frică atunci 
când îngerii îl duc spre Domnul, deoarece, trăind în lume, 
se ştie vinovat de păcate. Dar când vede pe Domnul, se 
bucură de Faţa Lui milostivă şi blândă, căci după mulţi- 
mea blândeţii şi iubirii Lui, Domnul nu-şi mai aduce amin- 
te de păcatele sale. 

De la prima privire spre Domnul, în suflet pătrunde iu- 
birea Domnului, şi de la iubirea lui Dumnezeu şi dulceaţa 
Duhului Sfânt se preschimbă cu totul. 


BOC 


Părinţii noştri s-au mutat de pe pământ în cer. Ce fac 
ei acolo sus? Rămân în iubirea lui Dumnezeu şi văd fru- 
museţea Feţei Lui. Frumuseţea Domnului umple tot sufle- 
tul de bucurie şi iubire. Aceeaşi frumuseţe e cunoscută şi 
pe pământ, dar numai în parte, căci trupul slăbănog nu 
poate purta iubirea desăvârşită. Pe pământ Domnul dă su- 

fletului să o poarte numai pe cât o poate purta şi pe cât va 
voi să i-o dea mâna darnică a Domnului. 


za 


Sufletul meu se apropie de moarte şi doreşte cu tărie 
să vadă pe Domnul şi să rămână cu El în veci. 

Domnul mi-a iertat mulţime de păcate şi mi-a dat să 
cunosc prin Duhul Sfânt cât de mult iubeşte El pe om. 

Cerul întreg se minunează de Întruparea Domnului: 
cum El, Stăpânul Cel Mare, a venit să ne mântuiască pe 
noi păcătoşii, şi să ne câştige odihnă veşnică prin pătimi- 
rile Sale, şi sufletul meu nu mai vrea să se gândească la 
nimic pământesc, ci e atras acolo unde e Domnul. 

Dragi inimii sunt cuvintele Domnului, când Duhul Sfânt 
dă sufletului să le înţeleagă. Când Domnul trăia pe pă- 
mânt, mulţimi de oameni mergeau după El; zile întregi ei 
nu se puteau dezlipi de Domnul, ci ascultau flămânde dul- 
cile Sale cuvinte. 

Sufletul iubeşte pe Domnul şi tot ceea ce-l împiedică să 
se gândească la Dumnezeu îl întristează. Şi dacă încă de 
pe pământ sufletul gustă atât de tare dulceaţa Duhului 
Sfânt, cât de mare va fi atunci desfătarea lui acolo! 

„O, Doamne, cum iubeşti zidirea Ta!” 

„Privirea Ta liniştită şi blândă sufletul n-o poate uita.” 


WNR 


Ziua toată şi noaptea întreagă sufletul meu se îngrijeş- 
te de Tine, Doamne, şi Te caut pe Tine. Duhul Tău mă atra- 
ge să Te caut şi amintirea Ta veseleşte mintea mea. Sufle- 
tul meu Te-a iubit şi se bucură că Tu eşti Dumnezeul şi 
Domnul meu, şi până la lacrimi tânjesc după Tine. Chiar 
dacă totul ar fi frumos în lume, de nimic pământesc nu mă 
îngrijesc şi sufletul meu doreşte numai pe Domnul. 

Sufletul care a cunoscut pe Dumnezeu nu mai poate fi 
mulţumit cu nimic de pe pământ, ci, ca un prunc care s-a 


284 


pierdut de mama sa, se avântă necontenit spre Domnul şi 
strigă: 
„Sufletul meu tânjeşte după Tine şi cu lacrimi Te caut.” 


INR 


Din iubire pentru Domnul sufletul ajunge ca unul ce 
şi-a pierdut minţile: şade, tace şi nu mai vrea să vorbeas- 
că; se uită la lume şi n-o doreşte şi nici nu o vede. Şi oa- 
menii nu ştiu că el vede pe Domnul Cel Iubit; sufletul nu 
mai vrea să se gândească deloc la lumea lăsată în urmă şi 
uitată, pentru că în ea nu e nici o dulceaţă. 


Aşa se întâmplă cu sufletul care a cunoscut dulceaţa 
Duhului Sfânt. 


„Doamne, dă această iubire în toată lumea Ta!” 

„Duhule Sfinte, vino şi Te sălăşluieşte în noi, ca toţi cu 
un glas să slăvim pe Făcătorul nostru, Tatăl, Fiul şi 
Sfântul Duh. Amin.” 

Însemnări pe marginea 
unui catalog de plante 
de grădină şi flori” 


Sufletul blând şi smerit e mai bun decât aceste flori, şi 
aroma şi parfumul său sunt mai bune şi mai frumoase. 
Domnul a făcut frumoase aceste flori, dar El iubeşte încă 
şi mai mult omul şi i-a dat Duhul Sfânt, iar El este mai 
dulce decât lumea întreagă şi plăcut sufletului. 


BCR 


Dumnezeu a făcut florile pentru om, pentru ca sufletul 
să proslăvească pe Făcătorul în făpturi şi să-L iubească. 
Nu trebuie să-L uităm pe Dumnezeu nici măcar pentru o 
singură secundă din zi şi noapte, pentru că El ne iubeşte. 
Să-L iubim şi noi din toate puterile noastre şi să-i cerem 
milostivirea şi puterea de a împlini sfintele Sale porunci. 


ZOR 


Hubeşti florile, dar Îl iubeşti pe Domnul şi îi iubeşti oa- 
re pe vrăjmaşii care te mâhnesc? Dacă îi iubeşti, atunci 
eşti un om bun. 


ZOR 


* Notele grupate aici provin dintr-un catalog de flori de care Cuviosul 
Siluan s-a servit spre a-şi nota scurte gânduri. Ele au fost publicate 
pentru prima dată în revista Vestnik Russkogo Hristianskogo Duvijenia, 
nr. 152, 1988, p. 223—227 [n.tr]. 

Sfinţilor le plăcea să verse lacrimi în faţa lui Dumne- 
zeu, pentru că se veseleau cu duhul; dar se întristează pen- 
tru noi, fiindcă trăim rău. 


BCR 


E, bine dacă sufletul s-a obişnuit să se roage pentru 
toată lumea şi să verse lacrimi pentru lumea întreagă. 
Sunt mulţi asemenea monahi care plâng pentru lumea 
întreagă: o ştiu şi o cred. Maica Domnului îi iubeşte pe mo- 
nahii ascultători care se mărturisesc des şi nu primesc gân- 
durile rele. Maica Domnului se întristează foarte atunci 
când cineva duce o viaţă fără rânduială şi necurată, şi Du- 
hul Sfânt nu va veni în acel suflet. Şi atunci în suflet va fi 
întristare, urât şi mânie. 


DCR 


Dumnezeu e cunoscut prin Duhul Sfânt şi nu numai 
cu mintea. Omul nu-L cunoaşte pe Dumnezeu în felul unui 
dobitoc lipsit de minte. Monahii ştiu cât Îl iubesc ei pe 
Domnul şi cât îi iubeşte pe monahi Domnul. „Cel ce Mă 
iubeşte pe Mine va fi iubit de Tatăl Meu şi-l voi iubi şi Eu” 
[In 14, 21], zice Domnul. „Îi voi slăvi pe cei ce Mă slăvesc” 
[1 Rg 2, 30]. Bun lucru este să fii cu Dumnezeu: sufletul 
îşi găseşte odihnă în Dumnezeu. Semnul iubirii faţă de 
Dumnezeu e împlinirea poruncilor Lui. Cel mândru nu 
poate iubi pe Dumnezeu. Cine iubeşte multa mâncare nu 
poate iubi pe Dumnezeu cum trebuie. Pentru a iubi pe 
Dumnezeu e nevoie să te lepezi de tot ce-i pământesc, să 
nu te alipeşti de nimic, ci să te gândeşti mereu la Dumne- 
zeu, la iubirea Sa şi la dulceaţa Duhului Sfânt. 


HR 
Ascultarea ne smereşte; postul şi rugăciunea însă dau 
naştere uneori gândurilor rele care ne fac să postim şi să 


ne rugăm cu mândrie. Dacă un frate sub ascultare se obiş- 

nuieşte să gândească: „Dumnezeu îl îndreptează pe «bătrâ- 
nul» [«stareţul»] meu”, atunci se va mântui uşor pentru 
ascultare. Pentru cel ce ascultă, totul e virtute, ca şi rugă- 
ciunea inimii, care îi este dată pentru ascultare, zdrobirea 
inimii şi lacrimi. El iubeşte pe Domnul şi se teme să nu-L 
supere prin vreo încălcare [a poruncilor]; pentru că Dom- 
nul Cel Milostiv îi dă gânduri sfinte şi smerite şi el iubeşte 
lumea întreagă şi înalţă pentru lume rugăciuni cu lacrimi 
— aşa învaţă harul sufletul pentru ascultare. 


OCR 


Trebuie să gândim: Domnul m-a adus în acest loc şi la 
acest „bătrân” [„stareţ”]: dă Doamne să ne mântuim. Vrăj- 
maşul ne întinde multe curse, dar cel care îşi va mărturisi 
gândurile, acela se va mântui, pentru că părintelui duhov- 
nicesc i se dă Duhul Sfânt pentru mântuirea noastră. 


ZOR 


Domnul se face cunoscut ascultătorilor simpli. Regele 
David era fratele mai mic şi păstor [cf. 1 Rg 16, 11], şi 
Domnul l-a iubit pentru blândeţea sa; cei blânzi sunt în- 
totdeauna ascultători. El a scris pentru noi Psaltirea în 
puterea Duhului Sfânt Care era viu întru el. Şi Prorocul 
Moise a fost păstor la socrul său [cf. Iş 3, 1]: iată asculta- 
rea. Şi Maica Domnului era ascultătoare şi sfinţii Apostoli. 
Aceasta e calea pe care ne-a arătat-o Însuşi Domnul; să ne 
ţinem de ea şi vom primi pe pământ roadele Duhului Sfânt. 


KIR 


Cei neascultători sunt chinuiți de gândurile cele rele; 
Domnul vrea să ne învețe să fim ascultători şi să vedem 
bogata Sa milostivire încă de pe pământ. Mintea noastră 
va fi mereu ocupată în Dumnezeu, sufletul nostru va fi 
mereu smerit. 

ORI 

Când eram în lume, oamenii mă lăudau şi eu credeam 
că sunt bun. Dar când am venit la mănăstire, atunci într- 
adevăr am întâlnit oameni buni — eu nu fac nici cât dege- 
tul lor cel mic sau cât un şiret de la încălțămintea lor. lată 
cum se poate greşi, cum se poate cădea în mândrie şi ră- 
tăci. Oamenii buni strălucesc de bucurie şi veselie, nu ca 
mine. 


za 


Noi trăim după voia noastră şi ne chinuim pe noi în- 
şine. Cine trăieşte după voia lui Dumnezeu e bun, vesel şi 
are odihnă. Spune-mi, o, Adame, cum să fugi de întristare 
pe pământ? Nu e mângâiere pe pământ: numai tristeţe ca- 
re macină sufletul. 


za 


Predă-te voii lui Dumnezeu: întristarea se va împuţina 
şi va fi mai uşoară, pentru că sufletul va fi în Dumnezeu şi 
va afla în El mângâiere, fiindcă Domnul iubeşte sufletul 
care s-a predat pe sine voii lui Dumnezeu şi părinţilor. 


DCR 


Sufletul închis în sine nu se deschide părintelui du- 
hovnicesc şi cade în înşelare. Vrea să dobândească cele 
înalte, dar aceasta este o dorinţă drăcească, spune Cuvio- 
sul Serafim [din Sarov]. Trebuie să izgonim patimile din 
suflet şi din trup şi să fugim de înşelare. Domnul se arată 
celor simpli şi fără răutate [cf. Mt 11, 25] nu numai sfin- 
ilor, dar şi păcătoşilor: iată cum ne iubeşte Domnul. 


BCR 


Trăim în război. Dacă ai căzut în înşelăciune (ispită, 
păcat, tulburare), fugi degrabă la părintele tău duhovni- 

cesc şi povesteşte-i totul, pentru ca să te acopere cu epitra- 
hilul său. Crede că ai fost îndreptat, şi demonul primit de 
tine pentru greşeala ta s-a dus de la tine. Dacă însă nu te 
căieşti, nu te vei îndrepta înainte de mormânt. Ei [demo- 
nii] intră şi ies din trupul nostru. Dacă omul se mânie, 
demonul intră în el; dar dacă se smereşte, demonul îl lasă. 


poa 


Dacă începi să te rogi lui Dumnezeu şi demonul stă 
împotriva ta şi nu-ţi îngăduie să te închini, smereşte-te şi 
spune: „Nimeni nu e mai rău decât mine pe pământ”, şi în 
acel ceas demonul va pieri; ei se tem tare de smerenie, de 
străpungerea inimii şi de mărturisirea sinceră. Dacă simţi 
că sunt demoni în tine şi îi auzi vorbind între ei, nu dez- 
nădăjdui: ei viază în trupul tău, dar nu în sufletul tău. 
Smereşte-te, iubeşte postul şi nu bea vodcă şi nici vin. Da- 
că n-ai ascultat de „bătrânul” [„stareţul”] tău, atunci e un 
demon în tine: şi aşa pentru fiecare păcat. 


poa 


Dacă cineva se mărturiseşte nesincer şi îşi face voia 
proprie, atunci chiar dacă se împărtăşeşte cu Sfintele Tai- 
ne, demonii viază în trupul său şi îi tulbură mintea. Dacă 
vrei ca demonii să nu vieze în tine, atunci smereşte-te, fii 
ascultător şi neagonisitor, îndeplineşte-ţi cu dragoste şi 
întocmai ascultările şi mărturiseşte-te sincer. Când îmbra- 
că epitrahilul în Duhul Sfânt, părintele duhovnicesc e ase- 
menea Domnului nostru Iisus Hristos şi străluceşte în Du- 
hul Sfânt: iată, când părintele duhovnicesc vorbeşte, Du- 
hul Sfânt alungă păcatul prin cuvintele lui. Părintele du- 
hovnicesc şi preoţii au pe Duhul Sfânt. Un bătrân l-a văzut 
pe părintele său duhovnicesc în chipul lui Hristos — iată 
cât de mult ne iubeşte Domnul! 


pa 

Domnul iubeşte sufletul curajos, pentru că el îşi pune 
cu tărie nădejdea în Domnul. Trebuie să-l imităm pe Adam 
în pocăință şi în răbdare. Trebuie să-i iubim pe păstori şi 
să avem evlavie faţă de ei. Dacă nu vedem prin ce har al 
Sfântului Duh au ajuns ei păstori, e pentru mândria noas- 
tră şi pentru că nu ne iubim unii pe alţii. 


pa 


Sufletului care se căieşte Domnul îi dă, pentru pocă- 
inţă, darul Duhului Sfânt. Sufletul Îl iubeşte pe Dumnezeu 
şi nimeni nu-l va putea smulge din această iubire. Domnul 
vrea să-L iubim şi, din iubire pentru el, să ne smerim. 
Domnul vrea să i ne rugăm simplu ca un copil mamei sale 
[cf. Ps 131, 2]. Dacă suntem mândri, trebuie să cerem de la 
Dumnezeu smerenie şi Domnul va da celui smerit să vadă 
cursele vrăjmaşului. Domnul ne iubeşte mult şi ne dă să 
ştim ceea ce se întâmplă în cer şi cum trăiesc fraţii noştri 
care au fost înainte de noi şi au bine-plăcut lui Dumnezeu 
prin smerenia şi iubirea lor. Domnul a arătat raiul sfinţilor 
smeriţi. 


pacea 


a 

Împărăţia lui Dumnezeu e în noi [cf. Le 17, 21]. Trebu- 
ie să cercetăm dacă nu cumva păcatul e viu în noi. Când 
părintele duhovnicesc spune un cuvânt, păcatul este ars în 
suflet şi sufletul simte libertatea şi pacea. Şi dacă apoi su- 
fletul face pocăință, atunci Domnul îi dă să cunoască bu- 
curia şi veselia în Dumnezeu. Atunci va fi în noi împărăția 
lui Dumnezeu. 


SOC 


Sufletul trebuie să se smerească puternic, în fiecare 
minut, până acolo încât să se smerească chiar şi în somn. 
Sfinţilor le plăcea să se smerească şi să plângă; şi de aceea 
Domnul i-a iubit şi le-a dat să-L cunoască. Iubirea de 

Dumnezeu se recunoaşte datorită Duhului Sfânt Care este 
viu în Biserica noastră Ortodoxă. 


OCR 


Dacă am fi fost smeriţi, Domnul ne-ar fi dat să vedem 
raiul în fiecare zi. Dar cum nu suntem smeriţi, trebuie să 
luptăm şi să ne războim cu noi înşine: dacă te birui pe tine 
însuţi, Domnul îţi va da sfântul Său ajutor drept răsplată 
pentru smerenia şi osteneala ta. 


Scrisori 
către Nadejda Soboleva' 


Iubitoare de Hristos doamnă Nadejda! 


Am primit dolarul de la Dvs. şi mă rog Domnului pen- 
tru Dvs. şi pentru fiul vostru Boris. Domnul ne aşteaptă pe 
noi în cer. Să ne rugăm şi să mulţumim Domnului. El este 
milostiv. Ne iubeşte mult pe noi, păcătoşii, şi ne aşteaptă 
la El împreună cu sfinţii Lui. Trebuie să ne smerim pentru 
Domnul şi atunci îi vom iubi şi pe vrăjmaşi cum ne-a po- 
runcit Domnul [cf. Mt 5, 44]. Să îndurăm întristările pentru 
Dumnezeu [cf. 1 Ptr 2, 19—20], dar când sufletul Îl va ve- 
dea pe Domnul şi pentru iubirea Lui va uita toate întristă- 
rile, atunci nu ne vom mai putea aduce aminte nici măcar 


” Scrisorile Cuviosului Siluan Athonitul către Nadejda Soboleva au 
fost publicate de arhimandritul Viktor Mamontov în almanahul Chris- 
tianos nr. 1, Riga, 1991. 

Nadejda Andreeva Soboleva a fost mamă de familie şi parohiană a 
bisericii ruse „Sfinţii Trei lerarhi” din Paris şi colaboratoare a mitropoli- 
tului rus de aici Veniamin (1880-1961). Când acesta din urmă a fost 
numit în 1947 arhiepiscop de Riga, Soboleva l-a urmat în Letonia sovie- 
tică, unde a intrat ca monabhie în mănăstirea Pinhtiţki, cu numele de 
maica Siluana, murind aici în 1979. Scrisorile Sfântului Siluan sunt toa- 
te din ultimul an de viaţă al Cuviosului, ultima fiind datată cu două luni 
înainte de sfârşitul său pământesc [n.tr.]. 

despre fii — atât de plăcut şi de blând este Domnul. Cu la- 
crimi vă scriu cunoscând iubirea voastră pentru Dumnezeu. 


Schimonahul Siluan, păcătosul, 
1937 


Domnul să vă ajute împreună cu Maica lui Dumnezeu 
şi toţi sfinţii. 


II 


Bucură-te, doamnă Nadejda, în Hristos! 

Domnul Cel Milostiv iubeşte pe robii Săi şi le îngăduie 
întristări pe pământ, pentru ca în întristări sufletul să 
înveţe smerenia şi să se predea voii lui Dumnezeu şi pen- 
tru ca în durere sufletul să poată afla acea odihnă despre 
care Domnul a zis: „Învăţaţi-vă de la Mine, că sunt blând 
şi smerit cu inima şi veţi afla odihnă sufletelor voastre” 
[Mt 11, 29]. 

Am fost la magazin ca să vă trimit o icoană a Maicii 
Domnului, dar nu au o asemenea icoană. Rugaţi-vă Maicii 
Domnului şi Sfântului Mucenic Mina şi ea se va găsi. Nu e 
nevoie ca să dăm în vileag lucrul, ci să ne încredinţăm voii 
lui Dumnezeu. Aceasta e încă şi mai bine. Proprietarului 
icoanei spuneţi-i: Maica Domnului îţi va da în schimb ma- 
re milă. Numai să-i mulţumim lui Dumnezeu pentru toa- 
te, Domnului şi Maicii lui Dumnezeu... Nu vă despărțiți de 
soţ, ci rugaţi-vă să poată muri în pocăință. Spuneţi-i că 
Domnul iubeşte pe păcătoşii care se pocăiesc şi a murit 
pentru noi în chinuri pe cruce şi ne-a gătit loc în ceruri: 
„Unde sunt Eu, acolo va fi şi slujitorul Meu, ca să vadă 
slava Mea” [In 12, 26; 17, 24]. 

Ah, dacă am şti cât de mult ne iubeşte Domnul pe noi 
păcătoşii şi ne dă Duhul Său! Prin El Îl cunoaştem pe 
Domnul şi iubirea Lui, dar prin mândria noastră noi pier- 
dem harul Duhului Sfânt. Şi atunci ne chinuie patimi şi 

alte rele, dar trebuie să luptăm cu ele, cerând zi şi noapte 
ajutorul lui Dumnezeu şi al Maicii lui Dumnezeu, şi Dom- 
nul ne va ajuta. 

Iar dacă nu găsiţi icoana, predaţi-vă voii lui Dumnezeu. 
Domnul Cel Milostiv ne vede şi ştie de ce avem nevoie [cf. 
Mt 6, 8]. Noi nu-L vedem pe Domnul, dar El ne vede, şi 
noi trebuie să învăţăm să trăim după voia lui Dumnezeu. 

Cu toate că vă scriu despre multe întristări, vă iubesc, 
dar întristările voastre şi ale mele sunt multe. Eu însumi 
sunt vinovat pentru că n-am învăţat încă smerenia lui 
Hristos fără de care pierdem harul Duhului Sfânt, şi atunci 
sufletul se întristează pentru har. Prin harul lui Hristos 
sufletul are odihnă chiar şi în durere. Întristările voastre 
sunt mari. Dar ele sunt trecătoare. Când, după moarte, ci- 
neva se învredniceşte să vadă pe Domnul, atunci din pri- 
cina iubirii Lui el nu-şi mai aduce aminte de rude. Iată cum 
e Domnul nostru. Scriu, şi duhul meu se bucură de milos- 
tivirea lui Dumnezeu, de slava Lui. 

O, Doamne, fă-ne vrednici să Te vedem întru slava fru- 
museţii Tale celei negrăite. 

Slavă Tatălui şi Fiului şi Duhului Sfânt, pentru cât de 
mult ne iubeşte Domnul pe noi, păcătoşii! A murit pentru 
noi pe cruce şi a dat pe Duhul Său cel Sfânt apostolilor, 
dar noi Îl pierdem. Dar Domnul a dat pocăinţa, şi Domnul 
Se bucură de păcătosul care se căieşte, spune Sfânta Scrip- 
tură [cf. Lc 15,7]. 

Îl puteţi speria pe soţul Dvs., spunându-i: „Dacă nu te 
îndrepţi, te părăsesc”, dar lui Dumnezeu nu-l place ca tu 
să-l părăseşti cu adevărat. 

Părintele Mefodi vă salută şi vă mulţumeşte pentru bani, 
pe care şi eu i-am primit. Domnul să te răsplătească. 

Sfânt Munte al Athosului, multe minuni vedem petre- 
cându-se întru tine pentru rugăciunile Maicii Domnului. 
Dar mintea e prea scurtă pentru a le descrie. 


S. S. 

III 


Hristos a înviat, doamnă Nadejda! 

Vouă şi fiului vostru Boris, Domnul v-a dat să-L iubiţi 
din tot sufletul [cf. Mt 22, 37]. Domnul a spus: „Cine Mă 
iubeşte, păzeşte poruncile Mele” [In 14, 23]. Dacă veţi păzi 
poruncile, prin chiar însuşi acest fapt veţi ajuta Biserica. 
Cuviosul Serafim din Sarov a trăit în pădure şi a ajutat 
Biserica prin rugăciunea sa şi păzind poruncile Domnului. 
Tot aşa şi sfinţii din pustie au ajutat Biserica prin rugăciu- 
nile lor. Datoria voastră este să-l creşteţi pe fiul vostru şi 
să-l înfăţişaţi curat lui Hristos; iar când va fi curat, Duhul 
Sfânt va fi viu întru el şi el va fi un rugător pentru întreaga 
lume; dacă însă apoi va pierde harul, atunci va plânge ca 
Adam izgonit din rai. Greu este de descris întristarea lui 
Adam, dar cine L-a cunoscut pe Domnul şi a pierdut apoi 
această iubire va înţelege întristarea lui Adam. El striga 
aşa: „Sufletul meu, Doamne, e întristat pentru Tine, pen- 
tru că nu Te văd. Cum aş putea să nu fiu întristat? Privirea 
ta paşnică şi blândă, Doamne, a atras sufletul meu. Inima 
mea s-a îndrăgostit de Tine”. 

Vă sfătuiesc aşa: să şedeţi în casă şi să vă liniştiţi [prac- 
ticaţi isihia], după puterile voastre. Vă pomenesc înaintea 
lui Dumnezeu şi vă doresc ca încă de pe pământ să fiți îm- 
preună cu Domnul şi cu Preacurata Sa Maică. Încă şi toți 
sfinţii se roagă pentru noi. În Duhul Sfânt ei Îl iubesc pe 
Domnul şi pe noi, păcătoşii. Şi astfel, Domnul Cel Milostiv 
le-a dat sfinţilor pe Duhul Sfânt. Ei îl iubesc pe Domnul în 
Duhul Sfânt şi Domnul îi iubeşte pe ei. Dacă fiul vostru îi 
iubeşte pe păstori, pe sfinţii episcopi, pe preoţi şi pe mo- 
nahi, atunci mare este întru el mila lui Dumnezeu. Dacă 
nu-i iubeşte, atunci va fi un om lumesc. Cât despre porun- 
cile lui Dumnezeu, pentru unii monahi e uşor să le păzeas- 
că. Vă rog cu smerenie să vă rugaţi pentru mine, să mi se 
dea să învăţ smerenia lui Hristos, să slăvesc pe Făcătorul 
şi să-l mulţumesc pentru marea Sa milostivire, pentru că 
S-a milostivit de mine, păcătosul. 

Schimonahul Siluan 
Sfântul Munte al Athosului 


Părintele Mefodi a spus că, atunci când ajung banii, 
icoana e gata. 5 dolari cu cheltuielile de expediţie. 


IV 


Bucură-te, doamnă Nadejda, de cât de mult ne iubeşte 
Domnul pe noi, păcătoşii. 

Am primit dolarul vostru şi l-am dat ca să fiţi pomenită 
la rugăciune împreună cu numele pe care le-aţi scris în 
pomelnic. Mătăniile au fost sfinţite cu lemnul de-viaţă- 
făcătoarei cruci. Eu însumi m-am rugat cu ele. Aş fi vrut 
să vă trimit unele noi, dar le-aţi preferat pe cele vechi. 
Spuneţi-i Efimiei, roaba lui Dumnezeu, că e bine să se roa- 
ge din toată inima pentru soţul ei şi să-i suporte neputin- 
tele. Cred că se va îndrepta. Sufletul meu o iubeşte mult. 
Scrieți-mi despre ea, cum a primit sfaturile mele. Domnul 
să vă lumineze mintea în toate şi rugați-vă pentru mine să 
dobândesc smerenia şi iubirea lui Hristos, şi atunci moar- 
tea va fi o milă. 


Schirmonahul Siluan 


Sfânt Munte al Athosului, întru tine vedem multe mi- 
nuni, mila lui Dumnezeu pentru rugăciunile Maicii lui 
Dumnezeu! 


V 


Hristos a înviat! 

Doamnă Nadejda, Domnul şi Maica Domnului să mân- 
gâie sufletul vostru şi al fiului vostru Boris. Domnul să-i 
dea îndreptare, dar e nevoie să te predai voii lui Dumne- 

zeu şi să trăieşti după voia lui Dumnezeu. De patruzeci de 
ani sufăr de dureri de cap şi le suport: ştiu că durerile 
mi-au fost date ca să nu mă mândresc [cf. 2 Co 12, 7]. Şi 
am înţeles: ziua şi noaptea trebuie să învăţăm smerenia 
lui Hristos şi aşa vom afla odihnă [cf. Mt 11, 29]. Dacă oa- 
menii ar şti ce e smerenia lui Hristos şi blândeţea şi odih- 
na Lui, atunci ar părăsi cu toţii toată ştiinţa şi ar învăţa 
blândeţea şi smerenia. Cine are drept învăţător pe Duhul 
Sfânt, acela doreşte să înveţe ziua şi noaptea smerenia lui 
Hristos: e tot ce doresc pentru toţi ceilalţi. Pomeniţi-mă şi 
pe mine în rugăciune, ca să învăţ blândeţea şi smerenia lui 
Hristos: pe care le doreşte sufletul meu. E darul pe care-l 
doresc. Cine L-a cunoscut pe Domnul prin Duhul Sfânt, 
acela tânjeşte după El ziua şi noaptea: „Pentru ce m-ai pă- 
răsit, Doamne? Sufletul tânjeşte după Tine ziua şi noap- 
tea? Şi cum să nu tânjesc după Tine? Privirea Ta liniştită 
şi blândă a atras sufletul meu şi sunt îndrăgostit de Tine 
cu toată inima mea”. Şi dacă pierde harul, atunci va tânji 
după el asemenea lui Adam izgonit din rai. Adam plângea: 
„Doamne, sufletul meu tânjeşte după Tine şi Te caut cu la- 
crimi”. Aşa şi eu cer de la toţi sfintele lor rugăciuni ca să 
învăţ smerenia lui Hristos şi să nu pierd harul Sfântului 
Duh. Prin Duhul Sfânt este cunoscut Domnul. 

Am primit de la Dvs. 2 dolari. Domnul să vă răsplăteas- 
că pentru ei. Mănăstirea se roagă pentru voi, mă rog şi eu, 
păcătosul. La mănăstire nu poţi merge până ce nu este lim- 
pede că fiul tău şi-a găsit locul. Domnul primeşte rugăciu- 
nile din orice loc şi în orice timp. 

Doamnă Nadejda, să-ţi fie gândurile în Dumnezeu şi 
nădăjduieşte în El. El ne iubeşte mult pe noi, păcătoşii, şi 
nu vrea să ne jucăm cu gândurile, umblând de la unul la 
altul fără trebuinţă. Găseşte-ţi odihna în Dumnezeu şi, 
pentru iubirea lui Dumnezeu, uită tot ce-i pământesc. El 
Însuşi ne-a spus să-L iubim din tot sufletul şi tot cugetul 
[cf. Mt 22, 37], până la uitarea a ceea ce e pământesc. 
Şedeţi în casă şi mulţumiţi Domnului din tot sufletul. Cine 
mulţumeşte lui Dumnezeu pentru întristările sale va avea 
mai puţine, fiindcă şi-a predat sufletul voii lui Dumnezeu 

şi Duhul lui Dumnezeu veseleşte sufletul care-şi pune nă- 
dejdea în Dumnezeu. Toţi oamenii ce şi-au pus nădejdea 
în Dumnezeu află în tot locul odihna în Dumnezeu, pentru 
că în adâncul sufletului îi veseleşte harul. Dar dacă cineva 
a pierdut harul, să-l caute din nou prin pocăință şi atunci 
Domnul i-l va da din nou. El ne iubeşte mult. În Evanghe- 
lie, El spune: „Mă sui la Tatăl Meu şi la Tatăl vostru, la 
Dumnezeul Meu şi la Dumnezeul vostru” [In 20, 17]. Ve- 
deţi cât de mult ne iubeşte. Aceste cuvinte sunt pline de 
milă, de iubire şi de îndurare. Trebuie să ne aducem aminte 
zi şi noapte că Dumnezeu ne iubeşte pe noi, păcătoşii, şi că 
ne cheamă la El. „Veniţi la Mine toţi cei osteniţi şi îm- 
povăraţi şi Eu vă voi odihni pe voi” [Mt 11, 28]. Şi odihnă 
în Dumnezeu înseamnă a uita tot ceea ce-i pământesc, pen- 
tru ca mintea să nu uite iubirea. Chiar dacă mâinile lu- 
crează, sufletul nu-L poate uita pe Dumnezeu, pentru că 
sufletul e îndrăgostit de EI şi Duhul lui Dumnezeu vese- 
leşte sufletul. Sufletul nu se mai teme de întristările pă- 
mânteşti, ci se teme să nu piardă iubirea lui Dumnezeu, 
pentru că, atunci când e lipsit de ea, îl încearcă urâtul şi 
întristarea. Să mulțumim lui Dumnezeu şi Preasfintei Sale 
Maici care se roagă pentru noi la Dumnezeu. Să-i rugăm şi 
pe Sfinţi, pentru că în Duhul Sfânt ne iubesc cât şi Dom- 
nul. Domnul le dă lor Duhul Sfânt ca să se roage pentru 
noi, ultimii oameni. Cine e stricat ca mine, e bine să ci- 
tească mai mult Evanghelia şi să se căiască şi Domnul Cel 
Milostiv îi va da iertare şi va da pacea sufletului. 
Slavă lui Dumnezeu pentru toate. 


Schimonahul Siluan, iulie, 1938 

